
LAPĖ IR PUTPELĖ 


Lapė ir putpelė buvo draugės. Kartą lapė įsigeidė vištienos 
ir pyrago su varške. 

Prasibastė jiedvi kiaurą dieną, bet nieko nelaimėjo. Vakarop 
abi atslinko į sodžiaus pakraštį. Staiga žiūri — eina pulkas mo- 
terų į kapines mirusiųjų lankyti ir nešasi lėkštes, pilnas gardu- 
mynų. 

Putpelė ir sako lapei: 

— Tu, kūmute, slėpkis, o aš. raiša apsimetusi, sparnelį vilk- 
dama, užbėgsiu toms moterims už akių. Jos pasidės lėkštes ir 
puls manęs gaudyti. Tada tu čiupk pyragus. 

Lapė sutiko. 

Putpelė nuklibinkštavo prie moterų. 

— Aure, putpelė! Nebepaskrenda! Tai bus džiaugsmo vai- 
kams! — sušuko moterys ir, metusios lėkštes, puolė gaudyti put- 
pelės. 

O lapė prišokusi pastvėrė viską. „kas buvo lėkštėse: ir vištie- 
ną, ir pyragus su varške. 

Bičiulės namo parsigavo sutemus. "Putpelė ir klausia lapę: 

— Prisikirst prisikirtai lig soties, (bet sakyk; kokio tu tikėji- 
mo — ar musulmonė. ar krikščionė? 

— Musulmonė,— atsakė lapė. 

Sėdi abi prie laužo, šildosi. Lapė ir sako: 

— Sočiai mane pavalgydinai, širdele. Bet jeigu išgąsdintum, 
tave mylėčiau visų labiausiai. | 

— Gerai! Išgąsdinsiu. 

Kitą dieną išėjo vienas aldaras lapių medžioti. Putpelė pra- 
lėkė visai pro pat jį. Kurtai, ją pamatę, šoko vytis, o „putpelė 
nuskrido pas lapę. 

Išvydo lapė šunis ir leidosi“ bėgti kiek įkabindama, o kurtai — 
iš paskos. Vienas net uodėgos galą jai nukando. Tik vargais ne- 
galais lapė kailį išnešė. 

Sutemo. Putpelė atsitūpė medyje, o lapė šildosi prie laužo ir 
vis dūsauja, dejuoja iškišusi liežuvį, ant putpelės pyksta. 

O toji užsnūdusi plumpt ir nukrito žemėn. 

Lapė, nutvėrusi ją, jau buvo besitaisanti pjauti, tik putpelė 
prašneko: 


N 
— Laputėle kūmutėle, sakeisi musulmonė esanti, tai kaip ma- 
ne ėsi nepasimeldusi? 
Vos lapė prasižiojo melstis, putpelė papurst — ir atsidūrė me- 
džio viršūnėj. 


PASAKA APIL SENĄ VILKĄ 


Gyveno kartą senas, perkaršęs vilkas. Ir ėmė jis graužtis: 
„Kiek per savo amžių galvijų esu papjoves, kiek žmonėms eibių 
pridaręs! Sunkiai nusidėjau, o juk greitai turėsiu mirti. Reikėtų 
šventąsias vietas aplankyti, paatgailauti. Ž : 

Ką darys, paskubomis susiruošęs, patraukė į-Aelionę. 

Ėjo ėjo senasis vilkas, galas žino kiek, ir priėjo. pievą. Žiūri — 
arklys ganosi. 

„Kelionėje išalkau. Imsiu ir suėsiu tą arklį — viš tiek dar ne- 
atgailavau“ — pagalvojo vilkas. 

— Ei arkly, aš tave suėsiu! 

— Sveikas gyvas, seni! Ką tu čia ėsi? Juk iš manęs tik oda 
ir kaulai, nė kąsnelio mėsos negausi, o kanopose likę .pasagvinių, 
dar užspringsi, ko gero. Jeigu netiki, pats pasižiūrėk!— ir arklys 
pakėlė užpakalinę koją. 

Vilkas priėjo tų pasagvinių žiūrėti. O atk jam. kad žiebė — 
vilkas kūliais nusirito per žolę. 

Tris dienas. ir tris naktis išgulėjo vilkas kaip negyvas, paskui 
atsigavo ir spūdina toliau. Ėjo ėjo, galas žino kiek, ir priėjo 
pamiškę. Tenai ganėsi du riebūs avinai. Nudžiugo: vilkas ir, Ty- 
damas seiles, pagalvojo: „Tai bent laimikis: suėsiu tuos avinus. 
Juk vis tiek dar neatgailavau." 

— Ei avinai, aš jus suėsiu! 

— Sveikas, laimingai atkeliavęs, senasis vilke! Bet kodėl tu 
be niekur nieko užsimanei muš: suėsti? 

— O ką aš turiu daryti? — nustebo vilkas. 

— Šit ką,— atsakė avinai, — tu atsistok va čia, tarp mudviejų, 
o mes prasiskirsim į šalis ir bėgsim prie tavęs. Riebesnis norom 
nenorom atsiliks. Tu jį suėsk pirma, o paskui čiupk kitą. 

Pagalvojo pagalvojo vilkas ir sumetė, kad riebesnis avinas 
iš tikrųjų turės atsilikti ir kad pirma geriau suėsti riebųjį, o pas- 
kui liesąjį. „Tai skaniai papietausiu“,— apsidžiaugė. 

Atsistojo vilkas vidury kelio, o avinai išsiskyrė ir kad pasi- 
leis prie vilko iš abiejų pusių, kad trenks jam su ragais vienu 
kartu. Pilkis net paslikas išsitiesė, vos akys ant kaktos neišsprogo. 

Per savaitę sulaužyti vilko šonkauliai išgijo. Jis vėl atsikėlė 
ir keliavo toliau. Ėjo ėjo, galas žino kiek, ir priėjo sodžių. Prie 
pat sodžiaus ganėsi du veršiai. 

„Na, dabar tai jau niekas manęs nėbeapgaus. Suėsiu tuos ver- 
šius — vis tiek dar neatgailavau.“ Tai pagalvojęs; "senasis vilkas 
ėmė šaukti veršiams: i 

— Tuojau aš jus suėsiu! 2 

— Mūsų dar negalima ėsti. 

— Kodėl? 

— Mes turim tau padainuoti. Kitaip mūsų mėsa bus negardi. 

Pagalvojo pagalvojo senasis vilkas ir nutarė: „Tegu sau dai- 
nuoja — vis tiek jie niekur nepabėgs.“ | 

Kad užbliaus veršiai visa gerkle. Tuojau subėgo žmonės su 
vėzdais, lankais ir strėlėmis. Juos pamatęs, vilkas išsigando ir 
pasileido į mišką, bet pasprukti nebespėjo — teko kailį prikaisti. 


VILKAS IR KIAULĖ 


Kitą kartą, senų senovėje, kai vilkai be baimės į sodžius at- 
bėgdavo, apsiparšiavo degloji. Jos trobelėje atsirado šeši ma- 
žučiai degli paršeliai. 

Kiaulė neturėjo ko ėsti, ir graudu buvo į ją žiūrėti. Būdavo, 
išeis dieną į girią, prisiknis šaknų, bet kiek čia to pieno rasis 
nuo vienų šaknų! O degliukai ją žinda ir žinda. Pasišiaušė varg- 
šė kiaulė — vien oda ir kaulai. Iš šešių degliukų beliko tik trys. 

Ir ėmė jie tukti ne dienomis, o valandomis. 

Vieną vakarą nuėjo kiaulė į upelį atsigerti. Staiga iš miško 
iššoko vilkas ir puolė ant jos. 

Sužvigo kiaulė ir ėmė maldauti: 

— Neėsk manęs, vilkeli! Aš sena, liesa, mano ir kaulai kieti, 
ir mėsa dvokia — negardi bus, menka nauda tau iš jos. Bet aš 
turiu paršelių. Gražūs, kaip iš pieno plaukę. Vienas jų vardu 
Stipriai, kitas — Šilta, trečias — Gerai. Ateik šiąnakt auštant, kai 
žmonės ir šunys tebemiega, ir pašauk mano vaikelius vardais. 
Atiduosiu tau vieną, galėsi jį suėsti. O kitus pasiimsi, kai vėl 
išalksi. 

Patikėjo vilkas kiaulės žodžiais ir paleido ją. 

Kiaulė, iš džiaugsmo prašiepusi nasrus lig pat ausų, parėjo 
namo, pagirdė ' vaikelius pienu, papasakojo, kaip apgavo vilką, 
ir tuo gardžiai juos prijuokino. Paskum užsklendė trobelės duris, 
prisiglaudė prie savo paršelių ir ramiai užmigo. 

Auštant atėjo vilkas ir ėmė šaukti: 


— Stipriai, atidaryk duris — čia aš, vilkas, atėjau tavęs nusi- 
nešti. 

O.kiaulė. nųbudusi atsiliepė: 

— Mano paršeliai stipriai miega, ir durys stipriai užsklęstos, 
štai tau ir „Stipriai“. 

O vilkas vėl šaukia: 

— Šilta, atidaryk duris, aš tave nusinešiu! 

Kiaulė sako: 

— Man šilta prie paršelių, o tu žiūrėk, kad tau nepasidarytų 
karšta! 

Vilkas dar kartą šūktelėjo: 

— Gerai, atidaryk duris, aš tave nusinešiu! 

Kiaulė vėl jam: 

— Gerai aš tave apgavau, avigalvi! Galėjai mane suėsti, bet 
nesuėdei. 

Vilkas iš to įniršio brinkt ant žemės ir guli. . 

Anksti rytą varna žiūri — guli vilkas. ,„Nugaišęs“— pamanė 
ir iš džiaugsmo tris kartus karktelėjo: 

— Vilke, vilke, tavo galva — mano pilve! 

Ir knaptelėjo snapu vilkui į stimburį. 

Bet vilkas kapt ir sugavo varną. 

— Neėsk manęs, vilkeli! Aš tokia sudžiūvusi — vien plunks- 
nos ir kaulai, — ėmė maldauti varna.— Aš tau duosiu riešutų ka- 
rolius. Pasikabinsi juos ant kaklo, ir aldaro piemenys manys, kad 
tu jų ponas. Tada galėsi išsirinkti iš aldaro bandos visų riebiau- 
sią aviną. Kažin, ar per savaitę tokį suėsi! 

Vilkas paklausė varnos, paėmė karolius, pasikabino ant kaklo 
ir nuėjo prie aldaro bandų. 

Šunys jau iš tolo jį pajuto ir kad ims ambryti. Piemenys, pa- 
matę vilką, paleido kelias strėles ir jį nušovė. Nušovė, kailį nu- 
dyrė, o riešutus pasidalijo ir suvalgė. 

Tai mat kas ištiko kvailąjį vilką. 


KAIP KUPRANUGARIS 
PER SAVO KVAILUMĄ GALĄ GAVO 


Gyveno kartą pėnki draugai: lokys, vilkas, lapė, barsukas.. ir 
kupranugaris. Užėjus speigams, žvėrys pristigo peno. 

Lapė ir sako lokiui su vilku: 

— Papjaukime kupranugarį, ir užteks mėsos visai žiemai. 

Lokys apsidžiaugė: 

— Būtų gerai, tik ar sutiks kupranugaris? 

— Nesirūpink,— tarė lapė.— Aš jau rasiu ką jam pasakyti. 
Pažadėsiu, kad, pavasariui atėjus, žolytei prasikalus, mes jį vėl 
atgaivinsim. O kupranugaris toks kvailas, jog jam. nė į galvą 
neateis priešgyniautiį. 

— Tebūnie, kaip tu nori, — pritarė lokys su vilku. — Eik ir pri- 
kalbėk jį. O papjauti mums vieni niekai. 

Lapė pasišaukė kupranugarį ir kad ims suokti: 

— Noriu iš širdies su tavim pasikalbėti, mielas kūmuti, bet 
tu ir vėl manim nepatikėsi, ir vėl ant manęs supyksi. Juk, kad 
ir širdį tau rodai, vis tiek viską išverti kitaip. 

— Duodu žodį, nesupyksiu, su viskuo sutiksiu; tik sakyk, ko 
nori, 

Lapė šyptelėjo pati sau ir ėmė kupranugarį prikalbinėti: 

— Žinai, kūmuti, mes tave papjausim, o pavasarį, vos pirmo- 
ji žolytė prasikals, vėl atgaivinsim. Ir žinok:; jeigu jau apsiimam 
papjauti, galėsim ir atgaivinti. O jeigu tu pats padvėsi, niekas 
tavęs nebeatgaivins. 

Kupranugaris patikėjo lapės žodžiais ir sutiko, kad jį papjau- 
tų. Lapė jį nuvedė pas lokį su vilku, ir tie papjovė. Paskum 
lapė su barsuku nusinešė prie upės kupranugario vidurius ir juos 
išplovė. Lapė iškepė kupranugario širdį, davė kąsnelį barsukui, 
o kas liko — pati surijo. 

Barsukas įsižeidė. 

— Mat kokia tu, viena prisirijai lig soties, o vilkui ir lokiui 
aiškintis turėsim abudu. 

Lapė ėmė jį raminti: 

— Nesisielok! Kai tave paklaus, tik išversk akis ir tylėk. 

Barsukas su lape parnešė vidurius. 

Lokys su vilku juos apžiūrėjo ir, neradę širdies, ėmė plyšoti 
visa gerkle: 

— Sakykit, kur padėjot širdį! Kitaip bus prastai! 

Barsukas išvertė akis ir įsistebeilijo į lapę. 

Lapė kad šoks ant jo: 

— Kai širdį ėdei, nė kreiva akim į mane nežiūrėjai, o dabar 
įmanytum akimis mane praryti. - 

Lokys su vilku irgi užsipuolė barsuką: 

— Pirmą kartą tau dovanojam, bet jeigu dar kada nusikal- 
si — saugokis! | 

Vilkas su lokiu padavė jam kupranugario galvą ir įsakė: 

— Nusvilink. 

Ką darys barsukas — nusvilino tą galvą. 

Lapė nusėlino paskui barsuką, patyliukais išsiėmė smegenis 
ir suėdė; paskui. atnešusi padėjo galvą prieš lokį ir vilką. 

"Tie žiūri >hėra smegenų.. 

Klausiarlapės: ių 

— O kur smegenys? 

—- Kvailas: das; kas-mano lokį ir vilką turint proto. Smegenų 
pasigedot? Jeigu jis būtų +urėjęs smegenis, argi būtų leidesiš-/pa- 
pjaunamas? 

Lokys.:su vilku patikėjo. 

Klastininke lape, kas nežino tavo gudrumo! 


KUOGBLIO OZKOS 


Kitą kartą gyveno viename sodžiuje neturtingas žmogelis su 
pačia. Jo vardas buvo Koblis. 

Vaikų juodu neturėjo. Visas turtas tebuvo penkios ožkos. Net 
katės, ir tos neturėjo. 

Koblio ožkos buvo ne tokios kaip visų: viena — su vienu pil- 
vu, kita — su dviem, trečia — su trim, ketvirta — su keturiais, 
penkta — su penkiais pilvais. 

Dėl to Koblis su pačia niekada nevalgydavo sauso čiureko !: 
ir pieno, ir sviesto jiems užteko lig valiai. Per šventes ar atminus 
jie turėdavo kuo pagerbti mirusius gimines ir kaimynus, galėda- 
vo jiems nunešti skanėstų ar atminų duonos. 

Žodžiu, gyveno Koblis su pačia iš savo ožkų, nieko jiems 
nestigo. Bet kur čia tau ilgai vargšas bus be rūpesčių! 

Kas rytas. Koblio pati ožkas pamilždavo ir išgindavo į mišką. 
Pirmiausia priėsdavo vienapilvė ožka: kiek ten vienam pilvui 
žolės ir šakų tereikia. Ji taip pritvinkdavo, jog net tešmuo neiš- 
sitekdavo tarp kojų, ir, kaukšėdama kanopomis, parbėgdavo na- 
mo pirmoji. 

Paskui priėsdavo. dvipilvė ožka. Jį taip pat parbėgdavo iš miš- 
ko, kaukšėdama kanopomis ir nešdama tešmenį, vos išsitenkantį 
tarp kojų. 

Ilgiausiai ganydavosi penkiapilvė ožka: ne taip lengva visus 
penkis pilvus prikimšti! +“ 

Nežinia, “ar "ilgai Koblio“ ožkas taip ganėsi, Bet kartą miške 
medžiojo nedorėlis vilkas ir jas pamatė. Gudrus buvo tas vilkas; 
kad jam koks mMėdžiotojas kur galą padarytų! Jis sušniukštinėjo 


I Čiurekas —miežinis paplotėlis. 

taką, kuriuo ožkos grįžta namo, ir prie jo, kalno ass išsi- 
rausė urvą. 

Tupi vilkas urve, laukia ožkų ir galvoja: „Pats Tutyras 2 pa- 
norėjo, kad aš šiandien riebios ožkienos | aikožaa a ir: uo ais 
pasilikčiau.“ 

Va išeina iš miško vienapilvė ožka, Kašdiud) Tanos vos išsi- 
tenka tarp kojų. Nurijo vilkas -seiles, išlindo iš urvo ant tako 
ir “sako Ožkai: 

— Sveika gyva! . 

— Sveikas! 

— Kur buvai? 

|— Miške ganiausi. | 

— Kas čia tau ant galvos styro? 

— Virbai Koblio šakėms, 

— O kokį čia vynmaišį tempi? 

— Tai penas mano ožiukams. 

Vilkas įsitraukė vienapilvę ožką į urvą ir prarijo, vien „vir- 
bus Koblio šakėms“ paliko. 

— Šiandien nieko nebenoriu — prisikirtau riebios ožkienos. 
O rytoj — kaip Tutyras duos. 

Paskui vilkas išsitiesė ant šono ir bemat užmigo. 

Vakare Koblis pasigedo vienos ožkos ir klausia kitas: 

— Kur dingo vienapilvė? - 

— Priėdusi kaip visada paviksėjo uodega ir nuėjo namo. 
Mes manėme, kad ji jau seniai parėjusi. 

Kitą dieną grįžta iš miško dvipilvė ožka. Vos nusileido atšlai- 
te netoli vilko urvo, tuoj tas nedorėlis jai kelią pastojo: 

— Kur buvai? 

— Miške ganiausi. 

— Kas čia tau ant galvos styro? 

— Virbai Koblio šakėms. 

= O kokį čia vynmaišį tempi? 

— Tai penas mano ožkiukams. 

Vilkas įsitraukė ožką į urvą ir piašijo, vien E koa šakes" 
paliko. 

Taip vilkas suėdė ir kitas dvi ožkas. Beliko viena penkiapilvė. 

Nuėjo penkiapilvė ožka į mišką, per dieną ganėsi, o vakare 
grįžta namp. Kai ji ėjo pro urvą, vilkas išlindo, atsistojo tako 
ias spokso į ją ir sako: 

„>— Gal nesupyksi, jeigu paklausiu: kur buvai? 


2 Tutyras — vilkų globėjas. 

— Miške ganiausi. 

— Nemanyk, meldžiamoji, kad aš priekabus, jeigu dar vieno 
dalyko paklausiu: kokios. čia lazdos tau ant galvos? 

— Tai.ietys nuo vilkų .-apsiginti. 

— Neįsižeisk, meldžiamoji, jei ir trečio dalyko tave paklau- 
siu: kokį vynmaišį čia tempit 

— Kodėl -aš turiu įsižeisti?t Nešuosi akmenų vilkams. mušti. , 

Išsigando vilkas ir nudūlino atgal į urvą, o penkiąpilvė . ožka, 
kratydama barzdą, parėjo namo. 

Koblis ją ir klausia: 

— Ar nematei kitų ožkų? 

— Ne, nemačiau. Bet, einant namo, man kelią pastojo vilkas 
ir ėmė kamantinėti: „Kas tau ant galvos? Ką čia nešiesi?“ Aš jam 
ir paaiškinau: „„Ant galvos — ietys vilkams galabyt, o nešuosi ak- 
menų jiems mušti.“ Vilkas nurūko į urvą, 0 aš. parėjau namo. 
Ar tik nebus jis anas ožkas suėdęs? 

— Ar rastum kelią į jo urvą? — paklausė Koblis. 

— Kodėl ne,— atsakė ožka. 

— Gerai, rytoj nueisim pas jį. 

Kitą rytą Koblis pasiėmė virvę, ir ožka nuvedė jį prie vilko 
urvo. Penkiapilvė ožka nuėjo į ganyklą, o Koblis sako vilkui: 

— Ei vilke, pasirodyk — atėjau su reikalu! 

Kur tau pasirodys vilkas, įniršusio Koblio šaukiamas! 

Koblis šaukė šaukė, bet vilkas vis nesirodė. Tada Koblis atsi- 
sėdo prie urvo ir sako: 

— Nesibaigs tau geruoju! Vis tiek kada nors turėsi išeiti. 

Sėdi sau Koblis, žiūri — į sodžių eina žmogus. 

Koblis ir sako: 

— Ei žmogeli! Būk toks geras, išklausyk mane. Nuėjęs į s0- 
džių, nepatingėk užsukti pas mano pačią ir pasakyti: „Koblis 
rado urvą to vilko, kur ožkas suėdė, ir atsisėdęs jo laukia. Kai 
pagimdysi sūnų ir kiek paauginsi, tegu vaikas nueina į mišką, 
nukerta medį ir pasidirba lopetą. Paskui tegu ateina prie to urvo. 
Mes jį atkasim, o vilką surišim ir paprašysim, kad ožkas. ati- 
duotų." 

— Gerai, — tarė praeivis ir nuėjo į sodžių.. 

Išgirdo tat vilkas ir galvoja: „Nežinia, kada tam Kobliui gims 
sūnus, nežinia, kada jis paūgės, nueis į mišką ir pasidirbs lopėtą, 
o aš turėsiu lig tolei čia tūnoti be saulės, nevalgęs ir negėręs. 
Ir nebeslampinėsiu tamsiomis naktimis, grobio ieškodamas. Būsiu 
gyvas palaidotas. Kas bus, tas! Gal pasiseks nuo to Koblio iš- 

trūkti. Ir vilkas spruko iš urvo, bet Koblis užmetė“ ski4 o 1 h 


sučiupo. 
— Neištrūksi, smailiadusi! Sakyk; kur LSasas aki 
Vilkas nieko negalėjo atsakyti“ Ožtikku SWjgBnolė 16 


*Koblis parsitemipė vilką namo;.-uždarė kūtėje irgalvoja:;,Kas. 
man 'iš to, jeigu jis čia badu hudvės?'Tėvi Motina prisiekė, kad 
to nebus. Ožkos vis tiek suėstos, tai kam dar 4t/vilkasituri:nusi-. 
galuoti."* +! alyiyėi 

Kitą rytą Koblis nusitempė vilką į gretimą :sodžių Ir Baukia: 

— Ei, kas nori pirkti Falvarą!š 

Tuojau atsivėrė vienos trobos durys, ir išėjo-. turtuolis. 

— Tai Falvarą parduodi? — klausia. 

— Parduodu, — atsako Koblis.— Kas jį nupirks, turės tiek gy- 
vulių, jog nei suskaičiuos, nei sužiūrės. 

Turtuolis, nė pusės žodžio nėtaręs, davė Kobliui šimtą avių 
ir ožkų, o vilką kuo greičiausiai Ahhusivedė. 

Koblis dar suriko jam pavymui: 

— Nakčiai uždaryk Falvarą su gyvuliais, kūtės duris gerai 
užsklęsk. O rytoj rytą jaunėlė marti tegu iškepa tris pyragus 
ir atneša prie kūtės durų. Tu atėjęs dar pasimelsk Falvarai. Ir 
kūtėje rasis tiek avių ir ožkų, jog durų neatidarysi. 

Koblis dainuodamas nusivarė savo bandą. 

O turtuolis, kuriam gyvulių buvo vis maža ir maža, uždarė 
Falvarą į kūtę su avimis ir ožkomis. 15 

Švintant jaunėlė marti iškepė tris pyragus, atnešė prie kūtės, 
o turtuolis meldėsi Falvarai, prašydamas pagausinti jo bandas. 
Paskui liepė atidaryti kūtės duris. Durys ilgai nepasidavė: visas 
avis ir ožkas vilkas buvo išpjovęs ir prie kūtės „durų. sukrovęs. 

— Oho! Kiek avių ir ožkų! — džiaugėsi turtuolis.— Jau ir kū- 
tėje nebetelpa. 

Pagaliau turtuolis susikvietė kaimynus, kad šie .padėtų atida- 
ryti duris. Žiūri — kūtėje vien papjautos avys ir ožkos. O vilkas, 
nieko. nelaukdamas, šoko laukan, ir. tiek jį tematė. 


VARUŠAS IR (VV ATĖ 


Seniai, labai seniai gyveno vargšas žmogelis. Jis 'tūrėjo pačią, 
dukterį ir sūnų. Neturėjo vargšas nei žemės, nei “gyvulių, nei 
javų. Todėl išleido sūnų pas aldarą ėriukų ganyti. Duktė pasiliko 


3 Falvara — gyvulių globėjas. 

namie. Pas tą aldarą dirbo ir jo pati: skalbė, vilnas karšė, siuvo 
ir audė, 0 už tai gaudavo pusę saikelio miežių ar kukurūzų. Pats 
vargšas šienavo aldaro pievas, vežiojo maikas, arė. 

Per šienapjūtę užsikišo vargšas už diržo pjautuvą, užsimetė 
ant peties.-kesą“* ir išėjo į stepę. Visą mėnesį jis dirbo aldarui 
išsijuosęs; 0. už: darbą tegayo tris kertus5 grūdų. Nieko daugiau 
aldaras jam nedavė. 

Susipylė vargšas tuos grūdus į kesą ir patenkintas eina na- 
mo. Eidamas priėjo lauką ir žiūri — dega sausos virkščios, ugnis 
prie jo artinasi. 

Tuo metu į savo lizdą šliaužė gyvatė, bet nespėjo nušliaužti 
ir susirangė prie kelio po erškėčiu. Ugnis ją pasivijo ir jau degė 
prie pat krūmo. 

Kai vargšas ėjo pro tą vietą, :gyvatė šūktelėjo: 

— Ei keleivi! Maldauju, gelbėk mane, vardan savo gimdy- 
tojų. Aš tau atsilyginsiu! Atkišk man lazdą, aš užsirangysiu 
ir iššliaušiu. 

Nieko nelaukdamas, vargšas atkišo lazdą, ir gyvatė išsigavo 
iš ugnies. | 

—-. Na, jeigu ketini atsiteisti, mokėk tuojau pat ir keliauk sau 
sveikai — tarė vargšas gyvatei. 

— Ar turi nors kiek proto, kad kalbi apie atsiteisimą? Rei. 
kėtų tau galą padaryti. — atsakė gyvatė— Bet jeigu rasis bent 
vienas, kas gyvas išsisuko nuo gyvatės, padaręs jai gerą darbą, 
tada tiek to, nežudysiu tavęs. Kitokio atpildo iš manęs nelauk! 

— Na, tada reikia, kad kas nors mūsų ginčą išspręstų — ne+ 
nusileido vargšas. 

— Gerai,— sutiko gyvatė. 

Ir nutarė juodu eiti teisėjo ieškoti. Pasiėmė vargšas gyvatę 
ir nusinešė. Ėjo ėjo, galas žino kiek, ir sutiko keleivį. Vargšas 
jam viską papasakojo ir. paprašė išspręsti ginčą. 

— Daug šalių esu apkeliavęs, bet niekada nei mačiau, nei 
girdėjau, kad gyvatė geru už gera atsimokėtų. Todėl nieko ne- 
galiu nuspręsti, nieko negaliu patarti, — atsakė keleivis. 

— Vadinasi, jau vienas nieko nenusprendė, nieko nepadėjo. — 
apsidžiaugė gyvatė. 

Susitinka juodu lokį. Vargšas papasakojo savo nelaimę ir pa- 
prašė patarimo. 

Lokys atsakė: 

* Kesa — odinis maišas. 

5 Kertas — medinis kibiras, medinė milžtuvė. 

— Ir mano protėviai, ir aš pats esame žvėrių teisėjai, bet 
niekada nesu girdėjęs, kad gyvatė geru už gera atsimokėtų. 
Klauskite ko nors kito. 

Vargšas visas tik suvirpėjo, net plaukai jam pasišiaušė. Lai- 
mė, keliu ėjo liūtas. Virpėdamas iš baimės, vargšas pradėjo ir 
jam pasakoti savo nelaimę. Liūtas suriaumojo: 

— Jeigu judu bylinėjatės, atsistokite prieš mane, kaip dera, 
ir kiekvienas išklokite savo skundą! Tu, vargše, pasidėk naštą 
ir stovėk tiesiai! O tu, gyvate, šliaužk žemėn ir stokis greta jo! 

Kai vargšas nusiėmė naštą ir gyvatė atsidūrė ant žemės, liū- 
tas vėl suriaumojo: : 

— Kas gero darbo neįvertina ir už jį piktu atsimoka, tam 
irgi piktu reikia atlyginti. Kam durklą nešiojies?! Nukirsk jai 
galvą, ir bus baigta! 

Gyvatė puolė vargšą, bet tas smogė durklu ir perkirto ją 
pusiau. 

— Tvok lazda per uodegą! — suriaumojo liūtas. 

Vargšas stvėrė vėzdą ir šėrė per uodegą. 

— (O dabar sviesk ją kalno pusėn,— paliepė liūtas. 

Vargšas pakėlė gyvatę ant vėzdo ir nusviedė kalno papėdėn. 
O liūtas jam sako: 

— Sutraiškyk akmeniu gyvatės uodegą ir numesk kuo toliau- 
sia. Kur ji nukris, ten ir užkask. Mat galva nušliauš prie gydo- 
mojo šaltinio, apsiplaus jo vandeniu ir pasidarys septyniskart 
stipresnė. Jeigu galva sugrįžtų, tvok ir per ją akmeniu. Gyvatę 
visada reikia mušti nuo galvos. 

Gyvatės galva puolė prie šaltinio, atsigėrė gydomojo vandens 
ir nušliaužė ton vieton, kur buvo uodega. 

Vargšas nesnaudė — sutraiškė galvą. 

— Gerai, — pagyrė jį liūtas.— Pamokiau tave, tai ir išsigelbė- 
jai. O kas būtų, jei manęs nebūtum sutikęs? Argi galima gyvate 
tikėti? 

— Dabar jau žinosiu,— atsakė vargšas. 

O liūtas jam tarė: | 

— Eime, parodysiu tau gydomąjį šaltinį. Gal tavo gyvenimas 
palengvės; tik nereikia bijoti. 3 

Liūtas ėjo pirma, o vargšas paskui. Perėję stepę, atėjo prie 
kalno. O tas kalnas buvo stati uola — nė nemėgink kopti. 

Vargšas nusiminė, bet liūtas įsiropštė į aukštą siaurą urvą 
uoloje. Vargšas nusekė iš paskos. Tame urve perėjo gyvatė. Vos 
juos išvydusi, gyvatė susirangė ir išžiojo nasrus. Akies mirksniu 
liūtas suleido dantis jai į gerklę ir išdūrė akis. Veltui gyvatė 

mėgino ištrūkti. Vargšas su liūtu ją nudobė. Paskui juodu nuėjo 
prie šaltinio, kurį toji gyvatė saugojo. 

Urvo lubose buvo anga, iš jos tekėjo vanduo. Vargšas su 
liūtu nusiprausė tuo vandeniu. Paskui vargšas dar as pil- 
ną ąsotį, ir juodu grįžo atgal. 

Išėjo iš urvo, atsisveikino ir pasuko katras sau. 

. Parėjo vargšas namo ąsočiu nešinas ir girdi — visur šaukliai 
skelbia: 

„Vienturtis karaliaus sūnus kare mirtinai sužeistas. Tam, kas 
išgelbės jo gyvybę, karalius atiduos pusę karalystės. Ir visą gy- 
venimą neužmirš to gero darbo.“ 

Nuėjo vargšas su savo ąsočiu į karaliaus rūmus, pagirdė ka- 
ralaitį, ir tas pasidarė septyniskart stipresnis. 

Karalius iš džiaugsmo iškėlė šaunią puotą, o toje puotoje, 
visų prasčiausioje vietoje, sėdėjo ir vargšas. 

Argi galėjo karalius vargšui pusę karalystės atiduotit! Gerai, 
kad davė du jaučius su arba, pilna grūdų. 

Vargšas ir tuo apsidžiaugė ir iškeliavo namo. Nuo tada jis 
nebetikėjo nei gyvatėmis, nei karaliais. 


KAIP PELĖ MARCŪIOS IEŠKOJO 


Nežinia kada nei kokioje šalyje gyveno sau pelė. Pelė — kaip 
ir visos pelės: ūsuota, su auselėm ir žvitriom akutėm, keturiom 
trumpom kojytėm ir plona, ilga kaip šiaudas uodegėle. Žodžiu, 
pelė kaip pelė, tokią ne kartą kiekvienas esat matę. | 

Gyveno ta pelė urvelyje, kurį pati buvo išsiraususi. Ji nu- 
kniaukė iš senelės krepšio vilnų ir susisuko minkštą gūžtelę. Į sa- 
vo kamaraites buvo prisinešusi vogtų grūdų, jos lūžte lūžo nuo 
riešutų; jų pelė prisirinko po lazdynais ir bukmedžiais. 

Kartą tai pelei gimė mažytis peliukas. Visos pelės — ir gimi- 
nės, ir svetimos — sveikino viena kitą: 

— Kaimynė sūnelio šusilaukė! Sūnelio! 

Ir nešė pelei dovanų, ką galėjo: kas gražiausių kviečių, kas 
bukmedžio riešutų, kas lazdyno, o kas ir duonos plutelę. 

Pelė be galo mylėjo savo vaikelį, rubuilį, išverstakį: „„Varlei 
varliukas — saulės spinduliukas“ *. Akių nuo jo nenuleido, pe- 
nėjo jį, girdė, mokė gražaus elgesio: kaip bėginėti, valgyti ir 
kaip cypti. 


6 Osetinų patarlė. 

"Netrukus visos pelės ėmė kalbėti, kad šaunesnio už tą peliuką 
nebuvę ir nebūsią. 

—£“3ig> —. šauniausias iš šauniausiųjų! — gėrėjosi viena pelė. 

—"Tikra itėisybė, atminsit mano žodį — iš jo išaugs narsus 
mūsų gynėjas! — įtikinėjo kita. 

— Žinoma; žinoma! -Iš visko sutekęs,— kalbėjo trečia. 

—i:-O koks jis dailus! Koks lieknas! Ir protu jam niekas pri- 
lygti negali! O jau koks kuklus! — pertarė šiąją ketvirta. 

Penkta pelė sakė: 

—-' Geresnės. pelės nerasi. Nėra kito tokio budraus peliuko: 
visada pirmas išgirs katę kniaukiant, visada geriau už kitus pasi- 
slėps. i 

— O kaip šmirinėja! Darbas jam degte dega,— pasakojo šeš- 
ta pelė. — Aš nė apsidairyti nesuspėjau, o jis jau Naujitelaitę 
pintinę pragraužęs ir tiek rausvųjų kviečių prisinešęs, jog trims 
peliukams visai žiemai užtektų. 

Septinta pelė dešiniąja letenėle pasikasė paausį ir tarė: 

— O su mumis jis ėjo riešutauti. Tai bent peliukas. Kas tei- 
sybė, tai teisybė: daugiausia pririešutavo, gražiausių riešutų pri- 
sinešė. 

— Narsus peliukas! — tarė aštunta.— Kartą vaikštinėjo po kie- 
mą perekšlė su viščiukais. Randa grūdą ir šaukia viščiukus: ,„Kut! 
Kut! Kut!“ Netoli saulėkaitoje gulėjo katinas ir rijo seiles, į viš- 
čiukus spoksodamas. O mūsų peliukas puolė viščiuką kaip va- 
nagas... Sugauk jį kad gudrusė Akimirksniu viščiukas atsidūrė 
urve. O višta su katinu stovi išsižioję. 

Taip visi gyrė peliuką. Motina klausėsi tų pagyrų ir džiau- 
gėsi. 

Pagaliau atėjo laikas peliukui vesti. Daugelis pelių svajojo 
išleisti už jo savo dukteris. « 

Anuo metu buvo laikoma didele garbe susigiminiuoti su tuI- 
tingiausiomis, galingiausiomis ir garbingiausiomis -šeimomis. To- 
kios tvarkos laikėsi ne tik žmonės, bet ir pelės. 

Ir sumanė senoji .pelė susigiminiuoti su saule, ski dukterį 
į savo urvelį parsivesti., 

Visi kalbėjo, kad Dasadlyiė nėra nieko, kas būtų už saulę 
galingesnis. Juk „žiemą viskas užšąla, šaltis sukausto upes. Visas 
gyvis miršta arba slepiasi. Bet vos saulės spinduliai ima. šildyti 
iš aukštybių, beregint suyra ledo grandinės, viskas nubunda, ir 
žemė pasipuošia žole ir gėlėm. 

Ir iškeliavo senoji pelė pas saulę. Nepasakysiu tikrai, kokiu 

keliu ji ėjo. Ar ilgai, ar trumpai keliavo, to irgi niekas nežino. 
Bet atėjo pas saulę ir sako: 

— Tegu laimė visur tave lydi, o skaisčioji saule, visų saulių 
saule! 

— Sveika, vikruole, prašom, būsi viešnia. Džiaugiuosi tave 
matydama. Kokios bėdos atvijo? — klausia saulė. 

— Ramybė tau, o saulių saule! Aš turiu nedpsakomo grožio 
sūnų. Atėjo laikas jam vesti. Mūsų, pelių, šalyje visi piršte perša 
savo dukteris. Bet man nė viena netinka. Norėčiau gauti už mar- 
čią galingiausio iš visų galiūnų dukterį. Sako, kad pasaulyje tu 
visų galingiausia. Leisk savo dukterį už mano sūnaus. Aš tau 
visai tinkama giminė, nei tu, nei tavo duktė nesigailės. 

— Gal aš ir galinga, — atsakė skaisčioji saulė. — Bet pasauly- 
je yIa ir už Mane galingesnių. 

— O kas? 

— Rūkas. 

— Kodėl gi rūkas? — nustebo pelė. 2 

— Rūkas nusidriekia tarp manęs ir žemės. Tada aš nė savo 
vaikų nebematau. 

— Na, tai lik sveika. Netinki man į gimines. 

— Geros kloties, vikruole! 

Atėjo pelė pas žiląjį rūką ir sako: 

— Atėjau pas tave, o rūke, norėdama susigiminiuoti: išleisk 
savo dukterį už mano sūnaus. Ketinau susigiminiuoti su saule — 
maniau, kad ji pasaulyje galingiausia. Bet saulė sako, kad tu ir 
už ją galingesnis. Aš ja patikėjau. Juk iš tikrųjų tik tavo vieno 
dėka mes žemėje gyvename. Jei nebūtų tavęs, visas gyvis žūtų 
nuo troškulio. 

— Žinoma, tu nekalta, bet aš nelaikau savęs tokiu galingu, 
kaip sakai, — nemėgstu pūstis. Gal aš ir galingesnis už saulę, bet 
yra ir už Mane galingesnių. 

— O kas? 

— Už mane galingesnis vėjas. Pūsteli vėjas ir nešioja mane 
iš vienos vietos į kitą. Žaidžia su manim kaip su sviedinių, čia 
prie uolų priplaka, čia padangėmis gainioja. i 

— Dėkui už atvirumą. Lik sveikas. 

— Laimingos kelionės. 

Pelė tai tekina, tai pastriuokomis, tai koja už kojos pagaliau 
atėjo pas vėją. 

— Išleisk savo dukterį už mano sūnaus. Sako, visame pasau- 
lyje nėra nieko, kas už tave būtų galingesnis. Esu buvusi pas 
saulę — maniau, kad ji galingiausia. Bet saulė prisipažino, kad 

galingesnis rūkas, o rūkas pas tave atsiuntė: „Vėjas esą ir už 
mane galingesnis.“ Aš pati tą žinau, nemanyk, kad galiu nežinoti. 
Kai. svilina saulė, tu atvarai lietaus debesis. O kai saulė ilgai 
nesirodo ir be perstojo pila lietus, išsklaidai tuos debesis. Tik 
tavo dėka žmonės valgo duoną: tu suki didžiulius vėjo malūnų 
sparnus, ir visi malasi grūdus duonai ir alui. Tada ir man šis tas 
nubyra. .Tu įšpūkštai iš javų pelus ir kitokias šiukšles. Kai pra- 
linksmėji, tada plukdai mariomis laivus. Bet supykęs daug eibių 
pridirbi: miškuose medžius su šaknimis išrauni, kiek žmonių be 
duonos, be pastogės palieki. 

— Išgyrei mane, geriau nė nereikia,— tarė vėjas.— Tegul kiti 
tau ačiū pasako. Bet vis dėlto yra ir už mane galingesnių. 

— Ir už tave galingesnių? O kas? 

— Jautis. 

— Sakai, jautis? 

— Taip, jautis! Ganosi jis sau pievoje, šlemščia sultingą žolę. 
Aš pučiu pučiu iš visų jėgų, — o jis kad nors uodegą pajudintų! 
Musę, ir tą labiau už mane jis gerbia. 

Ką darys pelė — keliauja toliau. Žiūri — pievoje didžiulis jau- 
tis. Iki pilvo įsibridęs į žolę, šiurkščiu liežuviu ją glemžia, pla- 
čiais dantimis kramto. Musė atsitupia jam ant nugaros, jis mos- 
teli uodega ir nuveja. 

— Atėjau pas tave, norėdama susigiminiuoti: atiduok savo 
dukterį man už marčią, — tarė pėlė.— Ieškau iš visų galiūnų ga- 
lingiausio ir noriu su juo susigiminiuoti. Buvau pas saulę, bet 
rūkas už ją galingesnis, o už rūką — vėjas. Ir vėjas atsiuntė pas 
tave, visų galingiausią pasaulyje. Su tavim žmonės aria žemę, 
vežioja malkas, statosi namus, keliauja iš vienos vietos į kitą... 

Juodasis galiūnas pakėlė galvą nuo žolės, pažvelgė į pelę 
geromis akimis ir sako: 

— Mmū-ū! Didelę garbę darai savo prielankumu. Bet, man- 
ding, tu perdedi mano dorybes. Jėgų turiu nemažai, vėjas neme- 
lavo. Bet jei manai, kad aš visų. galingiausias, labai klysti. 

— O kas galingesnis? 

— Už mane galingesnis plūgas. Kai žmonės aria žemę, jį trau- 
kia aštuoni jaučiai, tokie pat galiūnai kaip aš. Vos vieną kitą 
dieną išbūni junge, ir jau nusitrina oda, ima peršėti kaklą. Gerai, 
jei kas patepa žaizdas lajum: jas taip skauda. Tegu tavo priešui 
taip skauda kaklą! Ir mes liesėjam, vos kojas bepavelkam. 

— Tada netinki man į gimines. Na, lik sveikas! — tarė pelė. 

— Tebūnie tavo kelias visada kaip per vatą, mano drauge.— 

palinkėjo pelei jautis ir vėl pasilenkė prie šilkinės žolės, tinigiai 
mosikuodamas uodega. 5 Ijo 

Pelė ėmėsi plūgo ieškoti. Šis. gulėjo arime. :Aztojasijį buvo: 
iš vagos iškėlęs, nuvalęs, ir plūgas ramiai: Dio sarimMIO Ei 
tyje. Ten pelė jį ir surado. . HBO Ho Š S 

* — "O plūge, visą pasaulį apėjau,: salas, aš visų) 2valiūnų 
ieškodama. Norėčiau, kad jo duktė (1ž mano sūnaus tekėtų. -Kal- 
binau saulę, kad leistų dukterį, bet rūkas už ją galingesnis. Kal- 
binau rūką, kad leistų dukterį, bet už jį galingesnis vėjas... Kalbi- 
nau vėją, kad leistų dukterį, bet už vėją galingesnis jautis, o jau- 
tis siunčia mane pas tave. 

— Kas gali būti už mane galingesnis! Pavasarį ir rudenį aš 
vagoju žemės veidą. Nėra pasaulyje tokios vietos, kurios nebūtų 
Iausęs mano noragas, nebent kur nors kalnuose. Net kalnų vir- 
šūnes išvarpiau, o atšlaites, žemumas, slėnius, plėšinius paver- 
čiau derlingais laukais. Visą pasaulį apipilu gėrybėmis. Nerasi 
žmogaus, kuris manęs nežinotų, apie mane nekalbėtų. O linksmy- 
bių dienomis apie mane dainas dainuoja. Žmonės prisipila aruo- 
dus, svirnus ir pintines grūdų, o vėjas, vanduo ir garas suka 
malūne girnas. Tai vis užtat, kad aš dirbu. Visa šita gerai Žinai 
ir tu — Mat ieškai prieglaudos malūnuose ar+svirnuose, kur tau 
irgi šis tas tenka. Bet jei sakyčiau, kad nėra nieko už mane ga- 
lingesnio, tikrai meluočiau. Gal nepatiks šitai tiems, kas moka 
gyventi, pasityčios jie iš manęs. Bet aš įpratęs sakyti teisybę, 
su teisybe gyventi, žinau, -ko esu vertas, neš gyvenu iš-savo 
prakaito. 

— Kaip čia išeina? — sušuko pelė.— Kas gali tave įveikti? 

— Gerai klausykis, ką sakysiu, net jeigu mano žodžių tvanas 
tau nusibostų. 

— Kalbėk, meldžiamasis— prašo pelė.— Protingų šnekų ma- 
lonu klausytis. Tu ilgą amžių esi nugyvenęs, daug. išmanai ir, 
gero, ir blogo esi: matęs. Gal, tavęs Ay EMA it aš į protą 
ateisiu. . KS 

— Na štai aš tau papasakojau apie „savo Iššė Oviabai papa-. 
sakosiu apie savo negalią. Į mane įkinko aštijonis. galingus jau- 
čius.. Plūgą laiko pats aniausias.. artojas. Traukia mane jau- 
čiai, verčia velėną, juolla žemė saulę išvysta. Bet. kai ariame ra- 
žienas, dagių ir piktžolių prikerojusias, stringa jos mano gerklėje, 
ir aš ;klumpu. Kai ariu pievą, vagos gula. viena greta kjtos kaip 
dvyniai. Bet vos užkliudau šaknį, sustoju ir — nė krust. Jeigu 
šaknis nebūtų už mane stipresnė, argi mane sustabdytų? 

Senoji pelė atsisveikino ir su plūgu. 

„Kol nesutiksi to, kas laikomas galingiausiu, tol nepajusi, ko- 
kia pati esi galinga,— galvojo pelė.— Tik pamanykit! Saulė ga- 
linga, bet rūkas galingesnis, o vėjas galingesnis už rūką, jautis — 
už vėją. Jautis galingas, bet neprilygsta plūgui. Plūgas galingas, 
bet už jį galingesnė šaknis, paprasčiausia šaknis. Išeina, kad 
aš — visų galingiausia. Kitaip ir būti negali! Šaknį, kurią visi laiko 
galingiausia, aš galiu akies mirksniu pagraužti!“ 

Ir nebeieškojo pelė visų galiūnų galingiausio, 0 grįžo namo 
ir iš pėlių giminės išsirinko gražią, kuklią ir sveiką marčią. 


BLUSA IR UTĖLĖ 


Gyveno kartą blusa ir utėlė. Susiarė jiedvi paežerėje žemės 
ir pasisėjo miežių. Vasarą tuos miežius nupjovė, iškūlė, išvėtė 
ir supylė į didelę krūvą. Tačiau niekaip nemokėjo jų pasidalyti. 

Blusa buvo už utėlę gudresnė ir pasiūlė: 

— Imkim ir susitarkim: katra peršoks per ežerą, tai atiteks 
visi miežiai, o katra neperšoks,— gaus tik pusantro grūdo. 

— Gerai, — sutiko utėlė. 

Blusos kojos ilgos. Tik strykt — ir jau kitoje pusėje. 

Taisosi peršokti ir utėlė. Įsibėgėjo, bet kur tau — tėkštelėjo 
pačion gelmėn. 

— Blusele sesele! Skęstu! Gelbėk! 

Ar galėjo blusa draugę nelaimėje palikti! „„Gelbėkite!'— su- 
klykė ji ir nupleškėjo pagalbos ieškoti. Visa uždususi, atšokavo 
blusa pas kiaulę: 

— Kiaule, kiaule, duok man šerį ežere skęstančiai draugei 
gelbėti. 

Bet kiaulė turėjo akmens širdį ir sukriuksėjo: 

— Ątnešk gilių. 

Blusa nušokavo prie ąžuolo: 

— Ąžuole, ąžuole, duok man gilę, nunešiu ją kiaulei, o kiau- 
lė duos man šerį, ir aš ištrauksiu draugę iš ežero. 

Bet ąžuolas sušlamėjo: 

— Tegu pelėda manęs nedergia, man ant sprando nesitupia. 

Blusa nuskubėjo pas pelėdą: 

— Pelėda, pelėda, nesitūpk į ąžuolą, tada ąžuolas duos man 
gilę, kiaulė ją suės, duos man šerį, ir aš ištrauksiu draugę iš 
ežero. 

Bet pelėda burbtelėjo: 

— Atnešk viščiuką. 

Nustraksėjo blusa pas vištą: 

— Višta, višta, duok man viščiuką, pelėda jį Kiuliaskyjs ir ne- 
besitūps į ąžuolą, ąžuolas duos man gilę, šiaujo. ją suės ir duos 
šerį, ir aš ištrauksiu draugę iš ežero. P B 

Višta sukudakavo: P S 

— Atnešk man sorų. R si 

Blusa žaibu nudūmė pas krepšį. | 

— Krepšy, krepšy, duok man sorų, višta jas sulės ir duos 
man viščiuką, pelėda jį sudraskys ir nebesitūps į ąžuolą, ąžuolas 
duos man gilę, kiaulė ją suės ir duos šerį, ir aš ištrauksiu draugę 
iš ežero. 

Krepšys sugirgždėjo: 

— Tegu pelė manęs nebegraužia. 

Blusa nuskuodė pas pelę: 

— Pele, pele, nebegraužk krepšio, krepšys duos man sorų, 
višta jas sules ir duos man viščiuką, pelėda jį sudraskys ir nebe- 
sitūps į ąžuolą, ąžuolas duos man gilę, kiaulė ją suės ir duos 
šerį, ir aš ištrauksiu draugę iš ežero. 

Pelė sucypė: 

— Tegu katė manęs nebegaudo. 

Blusa susirado katę: + 

— Kate, kate, nebegaudyk pelės, pelė nebegrauš krepšio, 
krepšys duos man sorų, višta jas sules ir duos man viščiuką, 
pelėda jį sudraskys ir nebesitūps į ąžuolą, ąžuolas duos man 
gilę, kiaulė ją suės ir duos šerį, ir aš ištrauksiu draugę iš ežero. 

Katė sukniaukė: 

— Atnešk man pieno. 

Blusa nurūko pas karvę: 

— Karve, karve, duok man pieno, nunešiu jį katei, katė jį 
išlaks ir nebegaudys pelės, pelė nebegrauš krepšio, krepšys duos 
man sorų, višta jas sules ir duos man viščiuką, pelėda jį sudras- 
kys ir nebesitūps į ąžuolą, ąžuolas duos man gilę, kiaulė ją su- 
ės ir duos šerį, ir aš ištrauksiu draugę iš ežero. 

Karvė subaubė: 

— Atnešk man šieno. 

Blusa susirado šienpjovius ir ėmė jų maldauti: 

— Šienpjoviai, šienpjoviai, duokite man šieno, karvė jį su- 
ės ir duos man pieno, katė jį išlaks ir nebegaudys pelės, pelė 
nebegrauš krepšio, krepšys duos sorų, višta jas sules ir.-duos viš- 
čiuką, pelėda jį sudraskys ir nebesitūps į ąžuolą, ąžuolas duos 
man gilę, kiaulė ją suės ir duos šerį, ir aš ištrauksiu draugę iš 
ežero. 

Šienpjoviai atsakė: 

— Atnešk iš šeimininkės didelį pyragą su varške. 

Blusa-nubėgo į sodžių pas šeimininkę ir viską papasakojo. 

Viš dėlto pasaulyje nėra nieko, kas būtų už žmogų geresnis. 
O moteris — žmonių giminės papuošalas: jos švelni širdis — gyvy- 
bės ir džiaugsmo šaltinis. 

Šeimininkė, apie blusos nelaimę išgirdusi, pažadėjo: 

— Gerai, tuojau iškepsiu šienpjoviams pyragą su varške. Bet 
tu pasupk man kūdikį. 

Blusa ėmė supti vaiką, nė karto jam neįkando, nors ir labai 
magėjo įkąsti.. 

O šeimininkė iškepė didelį pyragą su varške. Blusa nunešė 
jį šienpjoviams, šienpjoviai davė jai plaką šieno, blusa nunešė 
jį karvei, karvė davė jai pieno, katė jį išlakė ir nebegaudė pe- 
lės, pelė nebegraužė krepšio, krepšys davė jai sorų, višta jas 
sulesė ir davė jai viščiuką, pelėda jį sudraskė ir nebesitūpė į ąžuo- 
lą, ąžuolas davė jai gilę, kiaulė ją suėdė ir davė šerį, ir blusa 
ištraukė iš ežero draugę. 

Kaip buvo susitarusios, blusa gavo visą krūvą miežių, o utė- 
lė — tik pusantro grūdo. 


TRYS BALANDŽIAI 


Gyveno kitą kartą žmogus su pačia. Susilaukė juodu sūnaus. 
Po kelerių metų pati mirė. Tėvas vedė antrą kartą. 

Vaikas paaugo, ėmė padėti tėvui, drauge eidavo net medžioti. 
Nebuvo dienos, kad jis neparsineštų namo kokio paukščio ar 
žvėries. Bėgo dienos, berniukas augo, tvirtėjo ir savarankėjo. Bet 
ne veltui žmonės sako: ,„Pamotė — liga piktoji.“ 

Neapkentė pamotė posūnio, vis priekabių ieškojo, jo kąsne- 
lius skaičiavo. Pagaliau ėmė jį skųsti vyrui. Kartą ir sako: 

— Nebegaliu ilgiau gyventi su tavo sūnum po vienu stogu. 
Jei neišvarysi jo iš namų, tada aš pati išeisiu, rinkis — arba 
sūnus, arba aš. 

— Bijok dievo,— tarė vyras.— Ir kodėl jo taip nekenti? Jis 
gi nieko pikta nedaro, tik padeda mums, peni mus žvėriena. 
Kodėl gi ardai mūsų šeimą? 

Bet pati nė klausyti neklauso — posūnis jai kaip krislas akyje. 

Nuo pačios šnekų vyras nerado vietos. Jis galvojo galvojo, 
pagaliau pasišaukė sūnų ir sako: 

— Taisykis, ir eime į mišką dviem dienom. 

Išėjo juodu į mišką. Čia dirbo kiaurą dieną. Sutemus tėvas 
ir sako: 

— Eik paieškoti ugnies, laužą susikursim. 

Vaikinas nubėgo ugnies ieškoti, o tėvas pasikinkė jaučius 
ir nuvažiavo. 

Pasidairė pasidairė vaikinas, žiūri — vienoje vietoje sumirgė- 
jo šviesa. Ir patraukė jis į tą šviesą. Ėjo ėjo ir priėjo trobą, sto- 
vinčią miško vidury. Ten švietė ugnis. Vaikinas pažvelgė pro 
langą ir mato — vidury aslos kūrenasi didelis laužas, o ant ug- 
nies didžiausiame katile su septyniomis ąsomis verda vakarienė. 
Aplink ugniakurą sėdi septyni milžinai. 

„Kas bus, tas, neisiu iš čia, kol ugnies negausiu“ — tarė sau 
vaikinas ir įėjo į trobą 

— Labą vakarą. Ramybė šiems namams! 

— Ramybė ir tau, nykštuk, sveikas! — atsakė milžinai susi- 
žvalgę: ką gi, pravers svečias, bus ką už danties užmesti. 

— Duokite man ugnies, tėvas miške manęs laukia,— prašo 
vaikinas, 

— Neskubėk, vaikeli, tėvą pasivysi, verčiau pasėdėk pas 
mus, atsipūsk, pavakarieniauk drauge. 

Vaikinas suprato, kur pateko, atsisėdo ant akmens prie ug- 
niakuro ir galvoja, ką daryti. Atmetė savo burkos ' skvernus ir 
šnekučiuojasi su milžinais, 0 pats tuo tarpu ranka duobę rausia 
už ugniakuro. 

Verdė ' kunkuliuoja katilas su septyniomis ąsomis, ūžia lieps- 
na, sėdi milžinai iškaitę, net kojas raudoni lopai išmušė. Sėdi 
ir patylom. tariasi: 

— 'išmėginkim 'mūsų svečio jėgą, kad neapsigautume. 

Vyriausiasis ir sako: 

— Nukaisk, meldžiamasis, katilą nuo ugnies; kur čia mes, 
septynetas vyrų, su juo terliosimės. 

Vaikinas pašoko, mažaisiais pirštais lengvai. nukėlė katilą su 
septyniomis ąsomis ir pastatė už ugniakuro. 

— Galėtum ir-valgį padalyti, — vėl sako milžinas. 

Vaikinas atsisėdo ant akmens. Išgriebia iš katilo mėsą, kau- 
lus numeta, mėsą suvalgo. Kai pats pavalgė, minkštimą pradėjo 
mėtyti į duobelę, o kaulus — milžinams. 

— Jeigu gudrumu jo nepriveiksim, tai jėga nė tiek to,— kal- 
basi milžinai. 

Pavalgė vakarienę. Bet milžinai nė kiek neaprimo. 

Pagaliau palinkėjo svečiui labos nakties ir išėjo. Vaikinas 
pasitaisė guolį prie ugniakuro, apkasė žarijas pelenais. Paskui, 
stojus tamsai, atsigulė toliau, 

O milžinai ėmė svaidyti akmenis į tą vietą prie ugniakuro, 
kur buvo svečio guolis, ir su džiaugsmu manė, kad jo nė kaulų 
nebeliks. “ 

Rytą atėjo jie į trobą ir žiūri — vaikinas gyvas ir sveikas. 

— Labą rytą, kalnų nykštuk, kaip išmiegojai? — klausia. 

— Dėkui,— atsakė vaikinas,— miegojau gerai, tik blusos kiek 
trukdė. | 

— Jeigu tokie akmenys jam kaip blusos — ne su geru svečiu 
esam prasidėję,— šnibždasi milžinai. 

Ir vyriausias milžinas šitaip jam tarė: 

— Brangus sveteli, iki šiol neturėjome kam pasiskųsti, savo 
vargais pasiguosti. Žiūrim „mes, .septyni . broliai, į tave, matom, 
koks tu stipruolis:. „xiliamės,. kad nepagailėsi savo jėgų .ir mums 
pagelbėsi. g 
1 — Aš padarysiu. visą, ką valiosiu. „Galite drąsiai manim pasi- 
kliauti. 


7 Burka — veltinis apsiaustas. 

— Prie mūsų vartų stovėjo sidabrinis stulpas arkliams rišti. 
Sunku pasakyti, kiek laiko tas mūsų prosenelių palikimas čia 
būtų stovėjęs. Bet kartą išėjome prie vartų ir žiūrith — stulpo 
nebėra. Visur išieškojom, pagaliau suradom netoliesė, pievoj, į 
žemę įkastą. Nudžiugę puolėme. jo traukti — ir Kas“ sau; ir visi 
sukibę, bet stulpas — nė iš vietos. Nuo to laiko einame prie jo 
kas penktadienis, mėginame savo jėgas, o stulpas stovi Kaip sto- 
vėjęs. Pusę turto tau atiduosime, tave broliu laikysime, jeigu 
padėsi mums tą stūlpą atgauti. Ne tik jo gaila, bet ir apmaudu, 
kad kažkas iš mūsų tyčiojasi. 

Ir nuėjo visi prie stulpo. 

— Na, parodykite, ką galite,— tarė svečias. 

Sukibo milžinai į tą stulpą, bet ir vėl nieko neišėjo! Tada vai- 
kinas patraukė stulpą. Šisai — nė iš vietos. Patraukė kitą kartą — 
ir vėl nieko. Trečią kartą kad trūktels piktai iš viso vieko — ir 
ištraukė. Su tuo stulpu iš žemės išlėkė ir žalia išdirbtos odos 
kurpė. 

Apsidžiaugė broliai milžinai, tarsi pati saulė jiems būtų nu- 
sišypsojusi, brangiausių dovanų svečiui nepašykštėjo. Bet tas vis- 
ko atsisakė, vieno teprašė: 

— Raskite tai, kurpei porą. 

Ilgai ieškojo milžinai, bet veltui. 

Tada vaikinas atsisveikino su jais ir iškeliavo. Nuėjęs kelio 
galą, pagalvojo: „Tėvas tikriausiai jau bus namo nuvažiavęs, ir 
ugnies jam nebereikia, o grįžti pas pamotę ir gyventi su ja po 
vienu stogu nei man, nei jai negera. Verčiau po platųjį pasaulį 
pakeliausiu, gal antrą kurpę kur rasiu, o gal sutiksiu tą, kuriai 
ji priklauso.“ | 

Ėjo ėjo vaikinas ir priėjo plyną lauką. Mato — tolumoje kaž- 
kas boluoja: kai žvelgi stovėdamas — tarsi būtų avių banda, o 
kai sėdėdamas — panašu į Žmones. 

— Reikia pažiūrėti, kas ten yra iš tikrųjų, — tarė vaikinas ir 
nuėjo ton pusėn. 

Priėjęs pamatė, kad tai žmonės. Linguoja kaip tuščios varpos 
ežioje, vieni rauna žolę ir valgo, kiti juodąja žemele alkį mal- 
šina, 

Vaikinas didžiai stebėjosi sužinojęs, Kodėl juos tokia nelai- 
mė ištiko. Tie žmonės buvo karaliaus kareiviai. Jie buvo sustoję 
prie didelės upės; iš kitos jos pusės gaudavo visa, ko reikėjo. 
Bet jau kuris metas jie nebegavo maisto. Paprastai jį vežiodavo 
didžiulis laivas, bet, vos jam į upės vidurį įplaukus, kažkas iš 

vandens iškiša ranką ir viską pasiglemžia: ir valgių, ir gerimų 
lyg nebūta. 

Tai išgirdęs, vaikinas sėdo į laivą ir persikėlė į kitą pusę. 
Laivas buvo prikrautas visokiausių gardumynų ir vėl išplaukė. 
O vaikinas sėdi tame laive ir žiūri, kas čia bus. Priplaukus upės 
vidurį, ranka vėl iškilo. Vaikinas drožė per ją rimbu, ir ranka 
pasinėrė. 

Netrukus ranka iškilo antrą kartą ir vėl dingo. Kai trečią 
kartą virš vandens pasirodė, vaikinas ją nutvėrė, ir jo rankoje 
liko brangakmeniais papuoštas aukso žiedas, numautas su švel- 
nia piršto oda. 

O laivas atgabeno viską, ir žmonės pavalgė. Sunku ir apsa- 
kyti, kaip jie džiaugėsi. 

Vaikinas buvo pakviestas pas karalių. Karalius jį priėmė su 
didžia garbe, siūlė jam karalystėje aukštą vietą. Bet vaikinas jos 
atsisakė, padėkojo karaliui, tik paprašė: 

— Raskite porą šiai kurpei. 

Ir įsakė karalius surasti kitą kurpę. Ilgai Žmonės po visą ka- 
Talystę jos ieškojo, bet nerado. 

Tada vaikinas iškeliavo toliau. Ėjo ėjo ir sutemus priėjo vie- 
no aldaro sodžių. Nebenorėjo prašytis nakvynės. Prie sodžiaus 
buvo kapinės, tad ėmė ir atsigulė prie vieno rūsio ir užsnūdo. 
Tik staiga girdi sparnus plazdant, ir prie rūsio durų nusileido 
balandis. 

Balandis nusiėmė sparnus ir pavirto gražia mergaite. Ji atsi- 
rakino rūsio duris, išsiėmė baltą kaip sniegas skarelę, tris kartus 
patrynė ja numirėlį, ir tas atgijo. Kiaurą naktį, lig pat ryto, 
juodu mylavosi, o paryčiui, prieš pat dieną, mergaitė perbraukė 
skarele per mylimąjį, tas išsitiesė ir vėl užmigo amžinu miegu. 
Mergaitė užrakino duris, pasiėmė sparnus ir pavirto balandžiu. 
Sušlamėjo sparnai, ir ji dingo, visa mirgėdama. 

Nusistebėjo vaikinas. Visi miegai jam išgaravo. Saulei pate- 
kėjus, jis nuėjo sodžiun ir sustojo pas žynę, vadinamą kulba- 
daga. 

Netrukus sodžiaus gatvėje ėmė rinktis žmonės. Vaikinas pasi- 
teiravo: 

— Kas atsitiko? 

— Mūsų aldaras turėjo vienturtį sūnų. Jau savaitė praėjo, 
kai jis staiga pasimirė. Rytoj keliami atminai, ir žmonės susirin- 
ko aldarui padėti. 

Sutemus vaikinas vėl nuėjo į kapines. Atsigulė netoli to rū- 
sio, užsiklojo burka. Tik atsigulęs, išgirdo sparnus plazdant. Nu- 

sileido balandis, nusiėmė sparnus ir pavirto mergaite. Ji atsidarė 
rūsį, įėjo vidun, išsitraukė iš kišenės baltą kaip sniegas skarelę, 
tris kartus ja perbraukė per numirėlį, ir tas atgijo. Ir vėlei ligi 
aušros juodu džiaugėsi. Kai atėjo metas mergaitei išskristi, ke- 
leivis prišliaužė arčiau rūsio. 

Mergaitė vėl išsitraukė skarelę ir jau norėjo ja perbraukti 
mirusį aldaro sūnų: bet vaikinas išplėšė skarelę jai iš rankų. 
Akies mirksniu mergaitė pavirto balandžių ir nuskrido, o aldaro 
sūnus liko gyvas ir parėjo namo. Vaikinas irgi parėjo į trobą, 
kur buvo sustojęs. 

Aldaras atminus pavertė didžiausia puota. Jis liepė pakviesti 
svečių net iš gretimo sodžiaus. Prasidėjo šokiai ir žaidimai. Al- 
daro namuose ūžė linksminosi beveik visas sodžiųs. 

Pačiame puotos įkarštyje aldaras padavė sūnui Iapgą su gėri- 
mu 8, mėsos ir tarė: 

— Šitą mėsą ir ragą atiduok tam, kurs tave iš ano pasaulio 
sugrąžino, ir pasikviesk jį, kad galėtume jam gražiai padėkoti. 

Aldaro sūnus apėjo visus puotaujančius ir grįžęs trenkė ragą 
ir Mėsą prie tėvo motinos kojų sakydamas: į 

— Kas čia dedasi? Pusės žmonių nėra mūsų puotoje. 

Vėl buvo pasiųsti kviesliai, į puotą atėjo naujų svečių. 

Aldaras vėl padavė sūnui ragą. Tas apėjo svečius ir vėl grįžo. 

— Dar daug ko trūksta, — tarė jaunikaitis. 

Bet kviesliai atsakė: 

— Kas tik paeina — visi atėjo, niekas namie neliko. Tik vie- 
nas žmogus neatėjo — žynės svečias. ž 

— Ir jį pakvieskite,— įsakė aldaras. 

Pakvietė ir tą vaikiną. Aldaro sūnus, ragu ir mėsą nešinas, 
vėl apėjo puotaujančius. Vos jaunikaitis išvydo žynės svečią, 
tuojau atidavė jam dovanas, paėmė jį už rankos ir privedė prie 
tėvų tardamas: 

— Štai mano išgelbėtojas! 

Aldaras su pačia ir visi žmonės iš džiaugsmo nežinojo, ką 
daryti. Svečią tiesiog ant rankų nešiojo, žingsnio žengti jam ne- 
leido. Aldaras pasiūlė: 

— Turiu tris dukteris. Pasiimk visas tris. Padovanosiu tau tiek 
turto, kiek pats panorėsi. Nieko nepagailėsiu. 

— Tegu tavo dukterimis džiaugiasi tie, kam jos pažadėtos, 
o tavo turtai tegu tau pačiam lieka. Ne turtų ir pelno ieškoda- 


Š Ragas su gėrimu — ypatingos pagarbos ir dėkingumo ženklas. 

mas einu per pasaulį — tarė vaikinas.— Bet jei galėtum, prašy- 
čiau padėt man surasti porą šitai kurpei. 

Ilgai aldaro žmonės tos kurpės ieškojo, bet veltui. 

Teda vaikinas paprašė aldaro: | 

— Jei labai neapsunkinsiu, įsakyk man duoti du krepšius vi- 
sk ir plaktuką, ir aš eisiu savo keliais. 

Davė jam du krepšius vinių, plaktuką, įdėjo kelionei gardaus 
ir lengvo paviržio. „Vaikinas persimetė krepšius per petį ir išėjo. 

Ėjo ėjo ir priėjo lygumą. Tenai stovėjo pilis su bokštu. Ir 
šen, ir ten žvalgėsi vaikinas, bet durų nei į pilį, nei į bokštą 
nerado. 

— Būtų gera atsipūšti — tarė jis.— Bet turbūt nė paukštis į 
pilį neįskrenda, tai kaipgi ašgėpnai pakliūsiu? Trūks plyš reikia 
į ją pakliūti. Kas čia per pilisY Kas joje gyvena? 

Vaikinas išsiėmė iš krepšio plaktuką ir; kaldamas vinis į ply- 
šius tarp akmenų, užsikraustė į patį bokšto viršų. Čia rado įvijus 
laiptus, einančius iš viršaus į apačią. 

Nusileido vaikinas tais laiptais ir atsidūrė gražiai sutvarkytoje 
menėje. Prie sienos stovėjo fingas?, aplinkui jį sėdynės, pasie- 
niais lentynos, gražiausių daiktų pristatinėtos. 

Aplinkui nė gyvos dvasios. Vaikinas nusimetė krepšius, bur- 
ką ir viską pasidėjo kertėn, 0 pats atsisėdo prie fingo. Vos tik 
atsisėdo, beregint stalelis visas apsikrovė valgiais ir gėrimais. 
Ant jo atsirado varinis virdulys, lėkštės, iešmai su | šašlikais, susi- 
bėgo taurelės iš visų pusių. 

Jam pavalgius, visi indai patys nusikraustė. 

Tada vaikinas pakilo iš užstalės, nulindo pačion.. nuošaliausion 
kertėn ir laukia, kas čia bus. 

Netrukus suūžė sušvilpė, ir į bokštą atskrido balandis, pasidė- 
jo sparnus ir pavirto mergaitę. Nusiminusi ji atsisėdo prie stalo. 

Paskum atsirado antras balandis. Jis taip pat pasidėjo spar- 
nus, pavirto mergaite ir taip pat atsisėdo prie stalo. Galiausiai 
atlėkė ir trečias balandis, pasidėjo sparnus, pavirto mergaite ir 
atsisėdo prie stalo. 

Stalas visas apsikrovė valgiais ir gėrimais. Bet mergaitės sė- 
dėjo liūdnos ir nė kąsnio neparagavo. 

Viena mergaitė tarė: | 

— Mielos seselės, ko tokios nusiminusios, kodėl nieko nera- 
gaujat? Ar dėl manęs liūdit, ar savų rūpesčių turit? Pasipasako- 
kit, gal kiek atlėgs. 


—- 


9 Fingas — medžio raižiniais papuoštas trikojis stalelis. 

— O aš maniau, kad judvi, seselės, dėl manęs sielvartau- 
jat! — atsakė antroji. | 

— Ir aš taip mManiau,— pridūrė jaunėlė. 

Tada jaunesnės seserys ir sako vyriausiai: 

— Tu už mus vyresnė, esi mums kaip motina, todėl ir pasa- 
kok pirmoji, kas tau ant širdies guli. Mes irgi viską papasako- 
sim. 

— Prie septynių milžinų kiemo vartų stovėjo sidabrinis stul- 
pas arkliams rišti — pradėjo vyriausioji — Vieną naktį ištraukiau 
tą stulpą ir įkaliau plyname lauke į dirvoną. Kas penktadienis 
čia ateidavo milžinai, mėgindavo savo jėgas, bet aš neleisdavau 
jo ištraukti. Man buvo linksma, o milžinai nežinojo, ką daryti. 
Kartą jie vėl atėjo prie stulpo ir atsivedė tokį vaikėzą su paskre- 
tusia panose. Miilžinai kibo į stulpą, bet ir vėl nieko nepadarė. 
Tada tas neūžauga įsigeidė parodyti, kad ir jis vyras, pamanykit! 
O mane juokas ima. ,,Nepavyks tau, vaikeli, — tavo blauzdos per 
skystos tokiam darbui, kuris septyniems milžinams per sunkus", — 
galvoju ir vis laikau tą stulpą. O vaikėzas trūktelėjo jį vieną 
kartą kaip tikras vyras — nieko. Trūktelėjo kitą kartą — aš vis 
tiek laikau. Bet trečią kartą kad patrauks —ir išrovė. Net mano 
žalioji kurpė išlėkė, kai koja norėjau tą stulpą prilaikyti. Matot, 
aš be vienos kurpės. Štai dėl ko rūpinuos ir liūdžiu. 

— Turbūt ir aš savo darbu nemokėjau dievui įtikti, — tarė 
vidurinė sesuo.— Prie didelės upės sustojo kariuomenė. Iš kitos 
pusės jai siuntė maistą. Daug eibių tiems žmonėms esu pridariusi. 
Kai laivas atplaukdavo į upės vidurį, aš viską pasiglemždavau. 
Žmonės mirė badu, mito žole kaip kokie gyvuliai. Kartą, kai lai- 
vas vežė kariuomenei maistą,' vėl iškišau ranką. Bet kažkas iš 
laivo taip sudrožė rimbu man per nagus, jog turėjau nuleisti 
ranką. Paskui vėl iškišau ją iš vandens, bet ir vėl gavau rimbu. 
O kai trečią kartą siekiau laivo, kažkas stvėrė mane už rankos 
ir nutraukė nuo piršto žiedą su visa oda. Štai dėl ko aš susi- 
krimtus. 

— Vienas aldaras turėjo vienturtį sūnų. Aš jį karštai pami- 
lau,— ėmė pasakoti jaunėlė sesuo.— Tokio gražaus jaunikaičio 
visame pasaulyje lig šiol nėra buvę. Kartą perbraukiau per jį 
skarele, ir jis mirė. Aldaras su pačia ir trys jo seserys vos galo 
negavo per ašaras. Po savaitės jaunikaitį palaidojo rūsyje. Aš 
kas vakaras pas jį nueidavau, atgaivindavau, ir mudu prasėdė- 
davom kiauras naktis, negalėdami atsidžiaugti. O švintant per- 
braukdavau per jaunikaitį skarele, ir jis vėl mirdavo. Vieną kar- 
tą atlekiu ir žiūriu — prie rūsio kažkas miega, įsisupęs į burką. 

Antrą naktį — vėl tas pat. Jau buvo prieš pat dieną. Aš išsiėmiau 
skarelę ir ketinau perbraukti per aldaro sūnų, bet tuo metu mie- 
gantysis ištraukė skarelę man iš rankų. Štai dėl ko aš susi- 
krimtus. 

Vyriausioji ir jaunėlė sušuko abi vienu kartu: 

— Tai kad dievas duotų jį mums už brolį! 

O vidurinioji atsakė: 

— Nepalaikykit, seselės, manęs nekuklia, bet aš norėčiau, kad 
dievas jį man būtų 'skyręs už jaunikį. 

Kas galėjo vaikiną labiau pradžiuginti už tuos trijų seserų 
žodžius! Jis tuojau išlindo iš savo kertės ir pasirodė. Vyriausiai 
seseriai atidavė kurpę, vidurinei — žiedą, jaunėlei — skarelę. Ir 
liko vaikinas gyventi vidury plyno lauko toje pilyje ir bokšte 
be durų. Mat šitaip panoro seserys. Ir iki šiol visi tenai tebegy- 
vena. 

Kaip neregėjote to, apie ką pasaka pasakoja, taip ir ligų ne- 
regėkite! 


VAKARŲ ALDARAS IR RYTŲ ALDARAS 


Vakarų aldaro kumelė atsivedė kumeliuką, o to kumeliuko 
būta stebuklingo. 

Garsas apie jį pasklido po artimiausius sodžius, vėliau pasie- 
kė ir tolimuosius. . 

Ir Vakarų aldaras, ir visi jo žmonės tuo kumeliuku džiau- 
gėsi neatsidžiaugė. Kaipgi nesidžiaugs: turėdami stebuklingąjį Žir- 
gą, galės pagerinti arklių veislę, ir šalyje tokių žirgų vis daugiau 
ir daugiau Iasis. 

Bet neilgas buvo jų džiaugsmas. Garsas apie stebuklingąjį 
kumeliuką pasiekė Rytų aldarą, ir šis ėmė sukti galvą, kaip jį 
atėmus. Ir nusiuntė jis pasiuntinius pas Vakarų aldarą. Tie atėjo 
ir sako: 

— Rytų aldaras siuntė mus pas tave. 

— Dėl ko? — paklausė Vakarų. aldaras. 

— Rytuose mūsų aldaro eržilas ganydamasis nusižvengė. Tą 
žvengimą išgirdo tavo kumelė ir dėl to atsivedė stebuklingąjį 
kumeliuką. Mūsų aldaras liepė pasakyti, kad stebuklingasis ku- 
meliukas ne tau, o jam priklauso. Ir prašo, kad tu, kaip dera, 
geruoju, nesiginčydamas ir nepykdamas, atiduotum jam tą ku- 
meliuką. Jeigu neatiduosi, aldaras pasiųs kariuomenę ir pasiims 
kumeliuką, ir ne tik kumeliuką. 

— Pasakykite savo aldarui, kad dar keletą mėnesių palauk- 
tų, — paprašė Vakarų aldaras. 

— Pasakysime aldarui, kad palauktų lig to laiko, kol pats 
duosi jam žinią. 

Pasiuntiniai atsisveikino su Vakarų aldaru ir grįžo į savo šalį. 

Vakarų aldaras sušaukė žmones ir viską jiems papasakojo. 

Visi ilgai suko galvas neišmanydami, ką daryti. 

— Kitos išeities nėra, — kalbėjo aldaras ir jo patarėjai. — Mes 
suprantam, kad jis mus skriaudžia, bet ką darysi: vis tiek nega- 
lime priešintis — jis už mus stipresnis, daugiau kariuomenės turi. 
Geriau išrinkime keletą žmonių ir nusiųskime pas Rytų aldarą, 
gal jis išklausys mūsų prašymą ir neatims stebuklingojo žirgo. 

Bet nė vienas Žmogus nenorėjo ten keliauti. Pagaliau vargais 
negalais buvo prikalbinti trys žmonės. Pasiuntiniai sėdo ant žirgų 
ir išjojo. Jų širdis užgulė toks sunkumas, tarsi pas patį šėtoną 
būtų siunčiami: visi gerai žinojo, koks žiaurus Rytų aldaras. 

Joja pasiuntiniai per vieną sodžių. Žiūri — kryžkelėje berniu- 
kas rankioja sąšlavas, pagaliukus, skiedras ir mėto į laužą. Mėto 
ir šaukia: 

— Ugnis, ugnis! Eikšekit pasišildyt, gerieji žmonės! 

Nustebo pasiuntiniai, prijojo prie berniuko, sustabdė žirgus 
ir klausia: 

— Ką čia veiki? Ko gero, visą sodžių supleškinsi! 

— Dėl sodžiaus nebijokit, — atsakė berniukas ir vėl sušuko: — 
Ugnis, ugnis! Šildykitės! 

— Jau ir taip aplinkui viskas svyla nuo saulės! Kam tavo 
ugnis reikalinga? 

O berniukas vis tiek šaukia kaip šaukęs, sąšlavas rankioja ir 
mėto į ugnį. jj. 

„— Kas jam yra? — stebisi pasiuntiniai — Gal jam galvoj ne- 
gerai? Visą sodžių paleis pelenais. 

— Ar turi tėvą? 

— Turiu. 

— O kur jis? 

— Šįryt vos švintant išėjo vaido ieškoti. 

— O motina? 

— Motina skolon verkia. 

— O gal ir brolį turi? 

— Turių, bet jis plyname lauke medžioja. 

Tik susižvalgė pasiuntiniai, nieko nesupratę, ir patraukė to- 
liau. Nujoję kelio galą, ėmė svarstyti: 

— Kad laužą kūrena — dar galima suprasti, bet kodėl šaukia: 
„Ugnis, ugnis!"— čia tai nuostabu. 

— O jau kad atsakė — irgi nieko nesuprasi. Jojam atgal ir 
paklausim, ką visa tai reiškia. 

Sugrąžino pasiuntiniai žirgus ir klausia berniuką: 

— Kaip čia yra, kad tavo tėvas išėjo vaido ieškoti? 

— Tarp septynių kelių mes turime dirvono rėžį. Tėvas vos 
švintant išvažiavo jp arti. Kiek žmonių eis ar važiuos tais sep- 
tyniais keliais, visi mindys mūsų pasėlius, ir su visais reikės 
bartis. 

— O kodėl sakai, kad tavo motina skolon verkia? 

— Neseniai mirė vienas jaunikaitis, tai motina nuėjo į laido- 
tuves paverkti. Jeigu rytoj aš mirčiau, jo giminės ateitų pas 
mus. 

— O kodėl sakai, kad brolis medžioja plyname lauke? 

— Jis nusivilko marškinius ir blusinėjasi. 

Pasiuntiniai nusėdo nuo žirgų ir papasakojo berniukui, kur ir 
kokiu reikalu joja. 

— Siųskite mane pas tą aldarą,— pasisiūlė berniukas. 

— Gerai. Jojam pas mūsų aldarą ir paprašom, kad tave vie- 
toj mūsų pasiųstų,— tarė pasiuntiniai ir, pasiėmę tą vaiką, nu- 
jojo. 

Berniukas kiek laiko gyveno pilyje. Aldaras akių nuo jo ne- 
nuleido; vaiką penėjo, girdė ir rengė nelyginant kokį brangų 
svečią. 

Kartą jis pamatė, kad aldaras kažko susirūpinęs, ir klausia: 

— Gerasis aldare, man rodos, kad tu kažko susikrimtęs. 

— Atspėjai, berniuk,— atsakė Vakarų aldaras.— Esu davęs 
žodį Rytų aldarui. Metas jį ištesėti, bet per tą laiką aš nieko do- 
ro nesugalvojau, kad nereikėtų atiduoti kumeliuko. Ko gero, 
Rytų aldaras supyks, užpuls mus su kariuomene ir ne tik kume- 
liuką atims, bet ir duoklę uždės. 

— Nenusimink, aldare, aš tau pagelbėsiu. Rytų aldaras nedrįs 
net prisiartinti prie tavo žemių, tik siųsk mane pas jį. 

— Nieko kito aš ir netrokštu, pusę turtų tau atiduosiu. 

— Tik daryk visa, ką aš liepsiu. 

— Ką tik liepsi, visa padarysiu. 

— Na gerai, tai duok man didžiausią kupranugarį, ilgabarzdį 
ožį ir šimtą raitelių — be jų negaliu keliauti. 

Berniukas iškeliavo pas Rytų aldarą. Jam iš paskos — ožys 
barzdočius, už ožio — didžiausias kupranugaris, o už kupranuga- 

rio — šimtas raitelių. Jojo jojo, galas žino kiek, ir pagaliau pri- 
jojo Rytų aldaro sodžių. 

Berniukas sustabdė raitelius ir sako: 

— Vieni jokite per sodžių. Kai jus apniks šunys, tada tegu 
atjoja ir kiti. Ir tie šunys atsidurs jūsų viduryje. Taip jiems 
tvokite, kad nė vienas kailio neišneštų. Paskui visi jokite į al- 
daro pilį ir sustokite jo svetainėse. Žmonės nirš ant jūsų, plūsis, 
bet jūs tylėkite. Ar supratote? 

— Supratome,— atsakė raiteliai. 

Raiteliai padarė, kaip berniukas jiems buvo liepęs. 

Prie aldaro svetainių susirinko visas sodžius. Žmonės ūžė, 
klegėjo. „Išgalabyti juos reikia už mūsų šunis!“ — šaukė žmonės. 
Bet atsargieji sakė: „„Aldaras užsirūstins, jeigu be jo žinios paki- 
binsime ateivius.“ O išmintingieji pasiūlė: „Šunys šunimis ir 
lieka, bet jeigu aldaro svečius nuskriausime, jis pusę kaimo iš- 
galabys ir mūsų trobas paleis pelenais. Geriau išrinkime keletą 
žmonių ir nusiųskime pas aldarą, kad jam viską apsakytų. O 
paskui žiūrėsim.“ 

Buvo išrinkti keli žmonės ir nusiųsti pas aldarą. Aldaras juos 
atgal parsiuntė: 

— Eikite ir paklauskite, kodėl jie išmušė sodžiaus šunis. 

Išrinktieji nuėjo pas svečius ir klausia. Bet svečiai tyli, nė 
žodžio netaria. Išrinktieji susižvalgė. Tada prašneko berniukas, 
bet jis ėmė tokius niekus paistyti, kad nė vienas nieko nesu- 
pIrato. 

Išrinktieji grįžo pas aldarą ir pasakoja: 

— Kokie ten svečiai —tik berniukas ir šimtas raitelių. Ir 
šiaip, ir taip klausėme, bet nė vienas iš šimto neprasižiojo, tylėjo 
kaip negyvi. Tik berniukas, kad jį kur griausmas, vos žeme 
ritasi, o už visus atkalbėjo, bet ką sakė, taip ir nesupratome. 

— Eikite ir pasakykite: tegu atsako tas, kieno ilgas liemuo ir 
maža galva !“, 

Berniukas, tai išgirdęs, liepė atvesti kupranugarį ir sako: 

— Ar turi kas nors kitas tokį ilgą liemenį? Ir mažesnės gal- 
vos niekur nerasite. Bet nemanau, kad jis galėtų jums atsakyti, 
nors ir turi ilgą liemenį. 

Rytų aldaras tik pasikrapštė pakaušį, kai išrinktieji pakartojo 
jam berniuko žodžius, ir vėl įsakė: 

— Liepkite, kad atsakytų barzdočius. 


') Maža galva — proto požymis. Didgalvis — plūstamas žodis, toly- 
gus žodžiui „kvailys“. 

Berniukas, tai išgirdęs, liepė atvesti ožį ir sako: 

— Nors kiaurus metus ieškosite, niekur nerasite tokios ilgos 
ir gražios barzdos kaip to ožio. Bet argi prašysite jį atsakyti? 

Išrinktieji vėl papasakojo viską Rytų aldarui. 

Tas tik palingavo galvą: 

— Matyt, ne prasti tie svečiai, teks man pačiam pas juos 
eiti. 

Pasisveikino aldaras su svečiais, atsisėdo į dramblio kaulo 
krėslą garbingiausioje vietoje, kaip jam dera, ir klausia: 

—- Kodėl -išmušėte mano sodžiaus šunis? 

"Šimtas raitelių tyli kaip negyvi, nė žodžio netaria, o berniukas 
sako: 

— O ką turėjome daryti? Matai, kiek mūsų išjojo medžioti? 
Prijojome neįžengiamą girią. Žiūrime — pagiryje ganosi šimtas 
elnių, visi gražūs, šakotaragiai. Mes prisitaikėme, jau ketinome 
taikliąsias strėles į juos paleisti, tik staiga tavo sodžiuje sulojo 
šunys. Elniai išsigando ir pabėgo. Ką tu, aldare, būtum daręs, 
mumis dėtas? Argi nevertėjo jų išmušti — DE per juos gerą lai- 
mikį praradom? 

— Tebūnie, kad pamatėte kažin kur pagiryje, labai toli nuo 
čia, vakaruose, šimtą elnių. Bet kas galėjo išgirsti šunis lojant 
tokioje tolybėje, kur raitelis nė per savaitę nenujos? 

— Aldare, jei teiksies mane išklausyti, papasakosiu tau vie- 
ną atsitikimą. 

— Klausau tavęs, pasakok, brangus sveteli. 

— Toli, labai toli, viename dangaus pakraštyje, Vakaruose, 
aldaro kumelė atsivedė kumeliuką. Gandas apie jį pasiekė kitą 
aldarą Rytuose. Rytų aldaras nusiuntė žmones pas Vakarų alda- 
rą, kumeliuko šeimininką, ir liepė pasakyti: „Rytuose, pajūryje, 
mano eržilas nusižvengė; tavo kumelė Vakaruose tą žvengimą 
išgirdo ir atsivedė kumeliuką. Dėl to tasai kumeliukas mano, 
atiduok jį.“ Taigi, aldare, jei ką dabar pasakoju — tikra teisybė, 
tai kodėl ir atsitikimas su elniais negali būti teisybė? O gal ma- 
nai, kad tavo sodžiaus šunys tyliau loja, nei vienas eržilas 
žvengia? 

Rytų aldaras neturėjo ko sakyti. Jis kiek patylėjo, paskui 
tarė: 

— Turiu vieną vienintelę dukterį. Visur ieškojau jai jauni- 
kio, bet niekaip negalėjau rasti. Tu man patinki, ir aš leidžiu už 
tavęs savo vienturtę. O Vakarų aldarui telieka stebuklingasis ku- 
meliukas. 

Rytų aldaras iškėlė jauniesiems tokią puotą, kokios niekas 
dar nebuvo regėjęs. 

Paskui vaikinas su pačia, ožiu barzdočium, kupranugariu ir 
šimtu raitelių grįžo namo. O grįžęs pasiėmė iš Vakarų aldaro 
pusę jo turtų, pasistatė aukštą bokštą ir laimingai gyveno. 


TRYS BROLIAI IR VIENAKIS MILŽINAS 


Seniai, labai seniai gyveno trys broliai, visi neaukšti. Turto 
jie nedaug teturėjo: tris ožkas ir tris saikus kviečių. 

Gyveno broliai vos galus sudurdami. Nenorėdami pyktis, kar- 
tą ėmė ir atsidalijo. Kiekvienas brolis gavo po ožką ir saiką 
kviečių. Paskui visi trys su pačiomis ir su visu turtu iškeliavo 
į platųjį pasaulį laimės ieškoti. Ėjo ėjo ir vakarop priėjo tankią 
girią. Čia kiekvienas išsirinko po didžiulį medį ir susikūrė laužą. 

Ir apsigyveno broliai toje girioje. 

Kartą vyriausio brolio pati sako vyrui: 

— Ką nori daryk, kur nori eik, bet prasigyvenk tiek turto, 
kad kiti broliai tau pavydėtų. Veskis ožką, neškis visą mantą, 
man nieko nereikia, tik negrįžk tuščiomis. 

Vargšas pasikrapštė pakaušį ir galvoja: ,„Ką boba sumanys, 
trūks plyš padarys.“ 

Paėmė ožką už pasaito, užsimetė ant peties maišą su kvie- 
čiais. atsisveikino su pačia ir išėjo laimės ieškoti. 

Ėjo ėjo, galas žino kiek, ir vakarop priėjo milžino trobą. 

— Gerieji Žmonės, — sušuko, — ar priimsit svečią? 

Svečio pasitikti išėjo pats milžinas. Viena jo akis baltuoja 
kaip dramblio kaulo saga, o kita žiba kaip vilko. 

— Kas tu per vienas ir ko tau reikia? — paklausė milžinas 
mažąjį žmogelį ir, didžiai stebėdamasis, ėmė jį apžiūrinėti. 

— Esu vargšas žmogus, — atsakė tas,— ir ieškau darbo. Gal tu 
mane samdytum? 

— Kodėl ne, aš jau seniai ieškau berno, bet sutarkim šitaip: 
turėsi daryti visa, ką tik tau liepsiu; jeigu neklausysi, iš nuga- 
ros diržą išrėšiu. O jeigu padirbsi viską, atiduosiu pusę bandos, 
kurią ganysi. | 

Pagalvojo pagalvojo vargšas, pasikasė pakaušį: ne prie šir- 
dies jam buvo toji sutartis, bet, atsiminęs pačios liepimą, suti- 
ko. Ką daugiau darys? 

— O dabar,— tarė milžinas, — papjaukim tavo ožką, išsivir- 
kim kviečius ir valgykim vietoj duonos. Kaimynai pabus liudi- 
-ninkais. 

Kaip tarė, taip padarė. 

Mėsai ir kviečiams išvirus, pas milžiną atėjo liudininkai ir su- 
sėdo dviem eilėm aplink stalą pagal amžių. O milžinas stovi 
ir įsakinėja vargšui: 

— Atnešk man ant ko atsisėsti, tik ne akmenį ir ne kelmą. 

Apsidairė vargšas: troboje daugiau nieko — tik akmenys ir 
kelmai. Nežino jis, ką daryti. O milžinas sako: 

— Nesilaikai sutarties, duokš, išrėšiu diržą iš nugaros. 

Milžinas atsinešė "peilį, išrėžė vargšui iš nugaros diržą, o patį 
žmogelį išvijo. Buvo karšta, saulėta diena. Žaizda ant vargšo 
nugaros sukepo, ir jis iš didelio skausmo ėjo susikūprinęs, vos 
kojas vilkdamas. 

Kai buvo netoli namų, pamatė jį vidurinio brolio pati ir, 
įbėgusi į trobą, užsipuolė vyrą: 

— Ak tu, tinginy, dykaduoni! Atsidrėbei prie ugniakuro ir 
lauki, kada gausi valgyti! Prieš dvi dienas vyresnis tavo brolis 
išėjo uždarbiauti, 'o0 dabar jau grįžo, didžiausiu lobiu nešinas, ei- 
na susikūprinęs, kad niekas nepamatytų. O tu težinai po pelenus 
tvarsytis. Kelkis ir eik kur akys veda ir žiūrėk, kad be turto 
nepareitum. Veskis ožką, neškis kviečius. Man jų nereikia, ir be 
jų išsiversiu! 

Iškeliavo ir vidurinis brolis. Atėjo pas vienakį milžiną ir susi- 
tarė su juo kaip ir vyresnis brolis. Bet milžinas su juo padarė 
tą pat kaip ir su vyresniu. 

Kai vidurinis brolis ėjo namo, tuščiu maišu nešinas, jį pama- 
tė jaunėlio pati. Įlėkusi į trobą, užriko ant vyro: 


— Ak tu, veltėdy! Nieko kita ir nežinai, tik prie ugniakuro 
riogsoti ir pelenuose tvarsytis. Žiūrėk, kiek turto tavo broliai 
parsinešė. Lauk iš namų ir tol akių nerodyk, kol nepasidarysi 
toks turtingas kaip jie! 

Šitai sakydama, išnešė kviečius, užvertė maišą vyrui ant pe- 
ties, įbruko į ranką ožkos pasaitą. 

Jaunėlis brolis iškeliavo ir atėjo pas tą patį milžiną. Milžinas 
su juo taip pat susitarė kaip ir su vyresniaisiais. Papjovė jie 
ožką, vėl sųsirinko kaimynai. O milžinas sako naujajam bernui: 

— Atnešk man ant ko atsisėsti, tik ne akmenį ir ne kelmą. 

Jaunėlis, nieko nelaukdamas, nusivilko palaikius kailinius, su- 
vyniojo ir padėjo milžinui. Milžinas paraudo iš pykčio, bet nie- 
ko nesakė. 

Kitą rytą bernas išginė bandą į Juoduosius kalnus. Milžinas 
visaip stengėsi jį įklampinti, o bernas vis mokėdavo išsisukti. 

Kartą milžinas paliepė: 

— Gink bandą ant Baltojo kalno. Še tau krepšelį su čiureku 
ir kąsniu mėsos, žiūrėk, pats valgyk ir kitiems duok, bet namo 
parsinešk viską. | 

— Gerai,— tarė piemuo ir nusiginė bandą ant Baltojo kalno. 
Atsistojo pakelėje ir galvoja: „Kaip galima vienu čiureku praei- 
vius pavaišinti, pačiam pavalgyti ir viską parsinešti?“ Pagalvojo 
piemuo ir šyptelėjo galop susiprotėjęs, ką daryti. 

Sugavo patį riebiausią aviną, papjovė, prisikepė šašlikų ir 
pavalgė. Vakare iš miško ėjo namo tokie pat vargšai kaip ir jis. 

— Prašom mano vaišių paragauti — pakvietė juos jaunėlis, 
pavalgydino ir dar visiems kelionei po kąsnelį mėsos įdėjo, bro- 
liams po dešimt riebių avinų pasiuntė. 

Taip jis ganė avis septynias dienas, paskui parginė namo. 

Milžinas galvojo, kad dabar piemuo tikrai prakiš, todėl pasi- 
tiko jį ir sako: 

— Ei tu, gal nori gerti? 

— Labai,— atsakė piemuo ir, pribėgęs prie milžino, išgėrė 
pilną ąsotį vandens, o paskui padavė krepšelį su čiureku ir kąs- 
niu mėsos. 

Susiraukė milžinas ir klausia: 

— Kaip čia yra: ir čiurekas sveikas, ir pats sotus? 

— Nesistebėk, šeimininke. Aš padariau, ką buvai liepęs: ir 
pats sotus esu, ir visus praeivius pavalgydinau. 

— O kaip? 

— Ar maža riebių avinų buvo bandoje? 

Milžinas tik paraudo, trenkė piemens krepšelį į žemę ir su- 
šuko: 

— Kokia nelaimė! Kokia pragaištis! Čia juk buvo visų ge- 
riausi Mano avinai! 

Bet šauk nešaukęs — kitaip nebus. 

Darbas piemens rankose degte degė: ką šeimininkas jam pa- 
liepdavo, viską bemat padarydavo. Vieną žiemos vakarą visa 
milžino šeima sėdėjo prie ugniakuro. Mažasis milžino sūnelis 
ėmė verkti ir prašytis laukan. 

— Veskis į kiemą ir paleisk tam bjaurybei žarnas, kad jis 
galą gautų! 

Piemuo taip ir padarė, o pats grįžo į trobą ir, lyg niekuo dėtas, 
atsisėdo ant akmens. Milžinas pažvelgė į piemenį ir klausia: 

— O kur vaikas? Kur jį palikai? 

— Padariau, kaip buvai liepęs, — atsakė piemuo.— Paleidau 
jam žarnas, o jis ėmė ir numirė; aš paguldžiau negyvėlį prie sie- 
nos ir pats, kaip matai, parėjau. , 

Tai išgirdęs, milžinas pašoko ir kad ims daužyti kumščiais 
sau galvą. Pagedėjo sūnaus kiek laiko, o paskui nurimo. Ką gi 
daugiau darys? 

Kitą dieną milžinas drauge su piemeniu išėjo kasti sūnui 
duobės. Piemuo tyčia pamiršo kastuvą. Milžinas siunčia piemenį 
jo atnešti. 

Piemuo įėjo į trobą ir atsisėdo prie ugniakuro. 

Mato milžinas, kad piemuo ilgai negrįžta, ir plyšoja iš kapi- 
nių nepatenkintas: 

— Kurgi tu dingai? Greičiau nešk kastuvą! 

Piemuo išbėgo iš trobos ir šūktelėjo: 

— Šeimininke, ką man daryti, tavo pati kastuvo neduoda? 

— Kaip neduoda? Imk kastuvą ir eikšen greičiau! 

Piemuo vėl įėjo į trobą, vėl atsisėdo prie ugniakuro ir šildosi. 
Girdi, milžinas vėl šaukia: 

— Kiek aš tavęs, kvailio, galiu laukti? Nešk greičiau kastuvą, 
kitaip bus riesta. 

— Ką man daryti? — atsako piemuo.— Tavo pati nė klausyti 
nenori, neduoda kastuvo, ir gana! 


— Na, tai vožk jai kastuvu per galvą, o pats atbėk! — šaukia 
įpykęs milžinas. 

Piemuo pačiupo kastuvą, įbėgo į trobą, vienu smūgiu nudo- 
bė nelabojo milžino pačią ir nuskubėjo į kapines. Čia milžinas 
parodė piemeniui, kur laidoti sūnų, ir piemuo ėmė kasti didžiulę 
duobę. Milžinas stebisi ir klausia: 


— Ką čia dirbi? Kam gi mažam vaikui tokia didelė duobė? 

— Juk abu numirėlius reikia drauge laidoti. Kam dvi duobes 
kasti? 

— Abu? — nustebo milžinas. 

— Tavo sūnų ir tavo pačią. 

— O kas mano pačiai nutiko? 

— Tu man liepei vožti kastuvu jai per galvą. Aš taip pada- 
riau, ir ji numirė. Dieve sergėk eit prieš tavo valią, šeimininke! 

Milžinas sudejavo, vėl ėmė daužyti kumščiais sau galvą, ver- 
kė verkė, tik vargais negalais liovėsi. 

Praėjo metai. Milžinas iškėlė atminus ir užsimanė vesti. 

— Noriu vesti,— tarė jis piemeniui,— todėl išvažiuoju, o tu 
pasilikęs namus prižiūrėk, tik durų vienų nepalik, kad vagys 
mano turto neišgrobstytų. Jei kas nors dings, saugokis. 

Praėjo diena. Piemuo išėmė iš trobos duris, užsivertė ant nu- 
garos ir išėjo šeimininko ieškoti. Ėjo ėjo ir priėjo sodžių. Žiūri, 


42 


vienoje troboje puota, o pačioje garbingiausioje vietoje jo. mil- 
žinas sėdi. | 

Piemuo įėjo į trobą, pasidėjo duris, atsisėdo ant jų ir vaiši- 
nasi drauge su kitais svečiais. Milžinas, jį pamatęs, kad pašoks, 
kad ims šaukti: 

— Kodėl tu čia? Ką aš tau buvau sakęs? 

— Nebijok, šeimininke! Argi galiu tavęs nepaklausyti?t Aš 
neužmiršau liepimo ir nepalikau tavo trobos durų vienų. Įšėmiau 
jas, užsidėjau ant nugaros ir, nors jos labai sunkios, visur ne- 
šioju. Tegu žmonės, kur čia linksminasi, tat paliudija. — Piemuo 
atsistojo ir pakėlė milžino trobos duris. 

Milžinas, puotos galo nelaukdamas, nulėkė namo. Bet čia 
nieko neberado — viskas buvo. „išgrobstyta. 

Tai pamatęs, milžinas baisiai įniršo ir ėmė tvoti lazda sau 
per galvą, kol iš pykčio galą gavo. 

Žaliose lankose ganėsi milžino avių bandos. Piemuo jas par- 
sivarė į sodžių ir išdalijo neturtingiesiems. 


VILKAS IR CHANO SŪNUS 


Kitados vienoje šalyje gyveno chanas. Jis turėjo sūnų. Kartą 
žiemą išėjo berniukas ant ledo su kitais savo amžiaus vaikais 
kauliukais pažaisti. 

Ilgai vaikai žaidė, paskui po du, po tris grįžo į sodžių. 

O chano sūnus žaisdamas taip pavargo, jog, kur žaidė, ten ir 
užmigo. Berniukai, jį užmiršę, nuėjo namo. 

Vakarop chano sūnus nubudo, praplėšė akis ir žiūri — stovi 
prie jo vilkas, akys dega kaip žarijos, nasrai pražioti — rodos, 
puls ir sudraskys aštriomis iltimis. 

Vaikas taip persigando, jog net pakrutėti bijo. „Dabar jau 
viskas baigta“ — galvoja. Nei šaukia, nei keliasi. Pagaliau sako 
vilkui: 

— Nedraskyk manęs, vilke. Aš dar visai mažas, neprivalgysi 
mano mėsos. | 

— Gerai,— atsako vilkas.— Šį kartą pasigailėsiu, neėsiu ta- 
vęs. Bet kai užaugsi ir nuotaką į namus parsivesi, tada tikrai 
suėsiu. Matai, kiek aš tau duodu laiko. 

Nudžiugo berniukas ir galvoja: „Dar kada aš užaugsiu ir nuo- 
taką į namus parsivesiu! Daug vandens nutekės lig tolei, o gal 
liksiu nevedęs.“ Kol jis galvojo, vilkas nėrė į krūmus ir dingo. 
Berniukas pašoko ir raudodamas nubėgo namo. 

Nuo to laiko praėjo daug metų. Chano sūnus užaugo, ir tė- 
vas su motina ne kartą jį ragino vesti. Bet vaikinas, bijodamas 
vilko, vedybas vis atidėliojo ir atidėliojo, kol pasimirė gimdy- 
tojai. 

Senajam chanui ir jo pačiai mirus, giminės ėmė prikalbinėti 
chano sūnų vesti. Pagaliau jis sutiko, tik ilgai nedrįso nuotakos 
į namus parsivesti. Bet giminės jį prikalbėjo iškelti vestuves ir 
parsivesti nuotaką. . 

Kai nuotaka buvo. atvesta į chano rūmus, giminės ėmė taisyti 
vaišes: iš tešlos lipdė mažus paukštelius ir žvėrelius ir kepino 
svieste. 

Staiga vienas žvėrelis pavirto vilku. Vilkas puolė į chano 
sūnaus kambarį, kai tas rengėsi gulti ir jau norėjo nusiauti ko- 
jas. Uždėjo vilkas priešakinės letenas chano sūnui ant pečių, 
pražiojo baisius nasrus ir sako: 

— Šią akimirką baigiasi sutartas laikas. Dabar aš tave su- 
ėsiu! 

Chano sūnus išsigando. Nebaigęs autis, šoko iš kambario, 
užtrenkė duris ir užstūmė skląstį, o pats greičiau už kiškį nurūko 
per lygumą. 

Bėga chano sūnus per bekraštę lygumą, bėga, nė neatsi- 
gręžia, | 

O vilkas tuo metu pragraužė medines duris ir puolė iš pas- 
kos. Žiūri chano sūnus — baltuoja aukštas bokštas, ir dar smar- 
kiau lekia. Pagaliau pribėgo tą bokštą ir sušuko: | 

— Ei, kas čia gyvena? Įsileiskite ir paslėpkite, priešininkas 
vilkas mane atsiveja! 

Bokšte pasirodė moteris ir tarė: 

— Niekuo negaliu tau padėti. Nedorėlis vilkas nubaus mane, 
vargšę moterį. Kai jis tau ant kulnų jau lips, mesk per petį va 
šitas šukas.— Tai sakydama, moteris numetė šukas. 

Chano sūnus — už šukų ir bėga toliau. Ilgai jis bėgo. Vilkas 
vėl baigė jį pasivyti. Tada chano sūnus metė per petį šukas, 
ir tarp vilko ir jo stojo didelė, tanki giria. 

Kol tas nedorėlis brovėsi per girią, chano sūnus pribėgo kitą 
aukštą baltą bokštą. 

— Ei, kas čia gyvena? Įsileiskite, priešininkas vilkas mane 
atsiveja. 

Aukštame bokšte pasirodė moteris ir sako: 

— Būki laimingas svečias, gerasis žmogau. Nedrįstu tavęs įsi- 
leisti: tas vilkas ne tik tavo, bet ir mano priešininkas. Bėk to- 
liau tuo pačiu keliu ir pribėgsi trečią baltą bokštą: jame gyvena 

mano vyresnė sesuo. Ji tau padės.— Ir numetė jam du kepalus 
duonos.— Še tau duonos. Tu tikriausiai išalkęs, užkąsk, o kas 
liks, laikyk. Kai vilkas bus visai arti, mesk duoną per petį. 

Chano sūnus čiupo kepalus, bet jų nevalgė, tik dar greičiau 
negu pirma nurūko keliu. Kai nedorėlis vilkas buvo visai arti, 
vaikinas metė per petį abu kepalus, ir jie pavirto baltais skalikais. 
Vos tik vilkas priartėdavo prie chano sūnaus, šunys puldavo 
vilką ir nuvydavo. O chano sūnus vis bėgo ir bėgo. Pagaliau 
pribėgo trečią baltą bokštą. 

— Kas čia gyvena, slėpkite, gelbėkite mane! 

Bokšte pasirodė moteris ir tarė: 

— Nors ir gaila man tavęs, bet negaliu įsileisti į bokštą: 
nedorėlis vilkas ne tik tavo, bet ir mano priešininkas. Geriau 
bėk toliau tuo pačiu keliu ir nubėgsi pas mano vyresnę seserį. 
Ji tau padės, O gyvena ji kitapus didelio ežero. Imk tą plauką. 
Kai atsidursi paežerėje, mesk plauką, ir per ežerą nusities tiltas. 

Chano sūnus pasiėmė plauką ir nubėgo, o skalikai — pas- 
kui jį. 

Vos chano sūnus su savo šunimis perbėgo per ežerą, tiltas 
dingo kaip nebuvęs. | 

Chano sūnus priėjo kalvą, atsigulė pailsėti, giliai atsiduso 
ir tarė: 

— Ajajai! Motin mano| — Ir išsitiesė, | 

Sulig tais žodžiais kalnas atsivėrė, ir iš jo išėjo baisiai bjauri 
senė su iltimis ligi pat dangaus. 

— Jei nebūtum pasakęs ,„Motin mano!“, beregint būčiau tave 
prarijusi su visais kaulais. Na, o dabar tu mano sūnus,— tarė 
senoji. | 

— O tu man būsi motina,— atsakė vaikinas. 

Ir nuo tos dienos apsigyveno jis kalvoje pas tą senę. Chano 
sūnus kasdien eidavo medžioti ir vis parsinešdavo nušautą elnią. 
Valgydino įmotę žvėriena ir stirnos smegenimis. 

Kartą senoji išėjo į paežerę skalbtis ir pamatė kitoj pusėj 
ežero auksaplaukį jaunikaitį. Iš tikrųjų tai buvo ne jaunikaitis, 
o nedorėlis vilkas, pasivertęs jaunikaičiu, kad galėtų priveikti 
chano sūnų. 

„Tai būt gera, jeigu tas jaunikaitis mane vestų“, — pagalvojo 
senė ir akies mirksniu atjaunėjo. Pamatė šitai auksaplaukis jau- 
nikaitis ir suprato, apie ką ji galvojo. Tada jis sušuko: 

— Jeigu nori, kad aš tave vesčiau, išimk iš įsūnio kišenės 
ilgąjį plauką ir mesk per ežerą. 

— Gerai,— sutiko moteris. 

Vakare chano sūnus grįžo iš medžioklės ir parsinešė nušautą 
elnią. Įmotė kepa mėsą, bet akių į vaikiną nepakelia, žodžio 
jam neprataria. 

— Kas tau yra? — klausia ją chano sūnus.— Tyli, visai į ma- 
no pusę nežiūri. Gal kaip nors tave nuskaudžiau? 

— Žinoma, nuskaudei! Kodėl ilgą plauką kišenėje nešiojiesi, 
užuot jį namie palikęs? Vadinasi, nepasitiki manim. Todėl ir įsi- 
žeidžiau,— atsakė moteris. 

Kitą dieną chano sūnus atidavė jai plauką, o pats, kaip ir 
anksčiau, išėjo medžioti. Įmotė permetė plauką per ežerą, ir 
radosi tiltas. Nedorėlis vilkas, pasivertęs auksaplaukiu jaunikai- 
čiu, perėjo per tiltą ir sako moteriai: 

— Aš tave vesiu, tik tu padėk nugalabyti mano priešinin- 
ką — chano sūnų. 

— Gerai, aš tau padėsiu nugalabyti chano sūnų — savo įsūnį. 
Bet kol kas nuo jo slėpkis. O kaip mes jį nugalabysim? 

Pasitarė nelaboji moteris ir nedorėlis vilkas ir sumanė toje 
vietoje, kur chano sūnus su savo skalikais gulėjo, iškasti gilią 
duobę ir uždengti ją žaliomis šakelėmis bei žole. 

Iškasė jie gilią duobę, uždengė, o vakare, kai chano sūnus 
grįžo iš medžioklės ir ėmė doroti elnią, skalikai nubėgo prie 
guolio pailsėti. Bet po žole ir šakelėmis jie pajuto gilią duobę, 
todėl atsigulė atokiau. Chano sūnus irgi atsigulė ne ant žolės, 
o prie šunų. 

Mato nelaboji moteris ir nedorėlis vilkas, kad šį kartą jiems 
nepasisekė chano sūnaus nugalabyti, ir vėl ėmė sukti galvas, kaip 
jį pražudžius. 

Kitą dieną chano sūnus su šunimis vėl išėjo medžioti, o ne- ' 
laboji moteris ir nedorėlis“ vilkas sumanė jį pasiųsti parnešti 
stebuklingųjų kailinių, kur patys šoka ir dainuoja. Tuos kailinius 
turėjo milžinas, gyvenąs už kalnų. Norint pas jį patekti, reikėjo 
prasmukti pro uolas, kurios susidauždavo ir vėl prasiskirdavo. 

— Nespės jis prasmukti, tie kalnai stvers jį su visais šuni- 
mis ir sumals į dulkes,— džiaugėsi vilkas su ta moterše. 

Ji paslėpė vilką kamaroje, o pati išėjo medžiotojo pasitikti. 
Tas vėl parsinešė elnią. 

— Jeigu sūnus būtum, gautum man kailinius, kur patys šoka 
ir dainuoja. Gauk juos, tada nereikės man liūdėti, kai tavęs ne- 
būna. 

— Gerai, — tarė įsūnis ir kitą dieną anksti rytą iškeliavo su 
šunimis į tuos kalnus. 

Priėjo jis kalnus ir, jiems prasiskyrus, greitai prasmuko; šu- 
nys padarė tą pat. Chano sūnus pasičiupo milžino kailinius ir — 
atgal. Kai tik kalnai vėl prasiskyrė, jis šmurkštelėjo pro juos. Tik 
skalikai nebespėjo — kalnai susiglaudė. Tada šunys šoko bėgti 
per tuos kalnus, o chano sūnus nužingsniavo kalvos link. 

— Še tau kailinius, kur patys šoka ir dainuoja, — tarė jis 
įmotei. 

Tik nedorėlis vilkas kad šoks iš kalvos, dryktelėjo chano 
sūnui ant nugaros, sukaleno dantimis ir sako: 

— Na, dabar jau aš tave suėsiu, gerasis žmogau! Užtektinai 
man akis dūmei. 

Bet tuo metu atbėgo skalikai. Vienas griebė vilką už vienos 
kojos, kitas — už kitos ir sudraskė. 

Paskui šunys puolė nelabąją moterį ir taip pat ją sudraskė. 

O chano sūnus pasiėmė plauką, permetė per ežerą, perėjo su 
šunimis į kitą pusę ir keliavo į gimtąjį sodžių. 

Ėjo ėjo, galas žino kiek, ir priėjo aukštą baltą vyriausios 
sesers bokštą, pasišaukė ją ir papasakojo, kas nutiko. Vyriau- 
sia sesuo atvėrė jaunikaičiui bokšto duris, privaišino jį ir apdo- 
vanojusi išleido. Su tokiu pat džiaugsmu pasitiko chano sūnų ir 
kitos seserys: aukštų baltų bokštų durys buvo plačiai atvertos, 
kiekviena sesuo jį vaišino ir išleido su dovanomis. 

Pagaliau chano sūnus parėjo į gimtąjį sodžių pas pačią ir 
gimines ir iškėlė tokią puotą, kokios niekas tame sodžiuje ne- 
buvo regėjęs. 

O paskui juodu su pačia laimingai gyveno. 


ILGAUSIS NYKŠTUKAS 


Gyveno kartą trys broliai ir trys seserys. Jų motina jau se- 
niai buvo mirusi, o sykį sunegalavo ir tėvas. Prieš mirtį jis pasi- 
šaukė sūnus ir sako: 

— Mano vaikeliai, aš mirštu ir noriu jus paprašyti: kad ir 
kas ateis seserims pirštis, neatsakykit, išleiskit už jo tą, ku- 
Iios jis panorės. 

Prisakęs sūnums, kaip jie turi tvarkytis, tėvas pasimirė. 

Broliai iškėlė šermenis, apraudojo tėvą, seserys sau veidus 
draskė, nuo galvos plaukus rovėsi. Pagaliau tėvas buvo palai- 
dotas. 

Po tėvo mirties trys broliai ir trys seserys gyveno sutardami. 
Broliai prikalbinėjo seseris tekėti, seserys brolius — vesti. 

Gal metai praėjo nuo tėvo mirties. Kartą pas juos atkeliavo 
slibinas ir pasipiršo vyriausiai seseriai. 

Vyriausias brolis, sužinojęs, kad jo sesers rankos prašo sli- 
binas, baisiai perpyko: 

— Nieko panašaus! Kaip galiu už jo seserį leisti? 

Vidurinis brolis irgi taip pat manė. O jaunėlis priėjo prie 
vyresniųjų ir sako: 

— Oi broleliai, 'ar jūs pamiršote, ką tėvas buvo mums pri- 
sakęs? Argi jis liepė atsakyti nors vienam, kurs ateis seserims 
pirštis? Kodėl nesutinkate? 

Tuos žodžius išgirdę, vyresnieji broliai jaunėlį primušė. Bet 
kol jie mušė, slibinas pasigrobė vyriausią seserį. Kai broliai apsi- 
žiūrėjo, buvo jau po laiko — slibino ir pėdos ataušo. 

Praėjo dar kokia savaitė, ir vidurinei seseriai pasipiršo erelis. 

- Vyresnieji broliai vėl nesutinka sesers leisti. Tada jaunėlis 
prie jų vėl priėjo ir sako: 

— Kodėl nesutinkate, argi tėvo prisakymą būsite užmiršę? 

Vyresnieji broliai vėl puolė jaunėlį, o kol jie mušė, erelis 
su mergaite nuskrido. Broliai buvo besiveją juos, bet pagauk 
vėją lauke. Grįžo pikti, sugriebė jaunėlį ir vėl primušė, ant 
jo galvos visą pyktį išliejo. 

Praėjo dar savaitė, ir atkeliavo pirštis vanagas. Vyresnieji 
broliai perpyko ir nieku gyvu nesutinka jauniausios sesers už 
jo leisti. Tada jaunėlis ir sako: 

— Muškite mane, broliai, kiek jums patiks! Vis tiek nesiprie- 
šinsiu, nors ir esu daug stipresnis už jus. Mūsų tėvas pasimirė, 
ir jūs turit daryti, kaip jis prisakė. 

Vyresnieji broliai vėl sugriebė jį, vėl prikūlė. Kol jie mušė, 
vanagas pasigrobė mergaitę. Broliai buvo besileidžią iš paskos, 
bet argi pavysi paukštį? 

Daug dienų praėjo nuo to laiko. Ir tie broliai sumanė vesti. 

Balkez Turano šalies valdovas turėjo dvi neapsakomo grožio 
dukteris, bet broliai buvo trys ir niekaip dėl jų nesusitarė. 

Tada jaunėlis pasiūlė: 

— Šitaip ginčams nebus galo. Geriau kiekvienas paimkime 
po strėlę, iššaukime ir sužinosim, kas kam skirta. Kur nukris strė- 
lės, ten ir bus mūsų dalia. 

Vyresnieji broliai sutiko, ir išsirikiavo visi trys prie namų. 

Paleido strėlę vyriausias brolis, ir ji nukrito prie pat kara- 
liaus rūmų slenksčio. 

Paleido strėlę vidurinis; ji irgi nukrito prie karaliaus rūmų 
slenksčio, greta vyriausio brolio strėlės. 

Paleido strėlę jaunėlis. Perlėkusi septynis kalnynus, jo strėlė 
nukrito į balą. 

Vyresnieji broliai nukeliavo pas karalių, pasipiršo jo dukte- 
rims ir grįžo namo su nuotakomis. 

Jaunėlis irgi iškeliavo. Ėjo jis, ėjo baisiai ilgai, kol pagaliau 
priėjo balą, kur buvo įstrigusi jo strėlė. Ėmė strėlę iš dumblo 
traukti ir rado ten varlę. Pasiėmęs aprišo ją virvele, persimetė 
per petį ir leidosi atgal. Ilgai ėjęs, pagaliau parkeliavo namo. 
Vyresnieji broliai, jį pamatę, juokais leipo. O jaunėlis patyliu- 
kais nusibraukė ašarą, ir tiek. 

Guldamas jaunėlis pasidėdavo varlę prie lovos. Broliai pa- 
matę ėmė jį barti: 

— Arba išmesk tą savo varlę, arba atsidalykim. Visi juokiasi 
iš mūsų. Per tave vaišėse mūsų niekas nepagerbia, niekas ne- 
siūlo taurių, svečiai mūsų vengia. Tad prašom tave geruoju — 
išmesk tą varlę iš namų arba imk savo dalį ir eik, kur nori. 

Jaunėlis pasirinko antrą išeitį — paliko tėvų trobą ir apsigy- 
veno kūtėje. Gal savaitę jis ten gyveno, kol pasistatė didžiulį 
kelių aukštų namą. Dienomis medžiodavo, o vakarais pareidavo 
su geru laimikiu — parsinešdavo po penkis elnius. 

O vyresniems broliams nesisekė: ir jie kasdien eidavo me- 
džioti, bet grįždavo tuščiomis, net paukštelio nesumedžioję. 

Jaunėlis išeidamas palikdavo namus nesutvarkytus, o grįžęs 
visus pašalius rasdavo blizginte išblizgintus, baugu būdavo ir 
žingsnį žengti, kad ko neištepus. 

Ir stebėjosi jaunėlis, kas, jam išėjus, taip gražiai visa sutvar- 
ko namuose. Gal kuri nors brolienė? Bet jis nesuteikia su bro- 
liais ir duris išeidamas visada užrakina. 

Kartą jis pragręžė sienoje skylutę ir išėjo. Bet netrukus grį- 
žo, priėjo prie skylutės ir žiūri. Žiūri ir savo akimis netiki: nusi-- 
metė išnarą varlė, ir jos vietoje radosi neregėto grožio merpe- 
lė —tik spinduliuoja, šviečia nelyginant saulė. Neiškentė jau- 
nėlis, puolė į kambarį, stvėrė varlės išnarą ir įmetė į ugnį, o pats 
gražuolę apkabino. Tris dienas ir tris naktis nuo jos nesitraukė, 
jos grožiu atsidžiaugti negalėjo. O mergelė gailiai verkė, kaip 
lietus lijo, visi jaunikaičio drabužiai nuo tų ašarų sudrėko. Tada 
priglaudė jis ją prie širdies ir sako: 

— Nebijok, mano brangioji. Mano žeme gyvatė nedrįsta pra- 
šliaužti, paukštis pro mane bijo pralėkti, tai ko gi tau dėl manęs 
baimintis? 

O mergelė atsakė: | 

— Kaip aš nesibaiminsiu — vis tiek manęs tau nepaliks. 

Bėgo dienos, ir jaunoji pora sau laimingai gyveno. Greitai 
aplinkui pasklido garsas apie neregėtą negirdėtą jaunėlio pačios 
grožį. Kai ji sėdėdavo ant savo namų slenksčio, iškišdavo gal- 
vas iš ežero žuvys, sulėkdavo jos grožiu pasigėrėti paukščiai. 

Vyresnieji broliai ėmė pavydėti jaunėliui. Kartą jie sako: 

— Geriau gyvenkim drauge. 

Jaunėlis tada atsakė: 

— Visada jus labai mylėjau, nenorėjau nuo jūsų skirtis, bet 
patys užsimanėte. Na, jeigu jau taip norite, galime ir vėl drauge 
gyventi. 

Ir visi trys broliai vėl ėmė drauge gyventi, drauge ėjo me- 
džioti ir greitai praturtėjo. Ir jų pačios gyveno geruoju, viena 
kitą taip mylėjo, jog viena be kitos ir akimirksnio negalėjo iš- 
būti. 

Kartą visi trys broliai susiruošė į tolimą kelionę, jų pačios 
vienos namie pasiliko. Tik staiga visa troba sudrebėjo, subildėjo 
kanopos ir į duris pasibeldė nepažįstamas raitelis. Jo pasitikti 
išėjo vyriausio brolio pati. O jauniausia brolienė pajuto nelai- 
mę ir kad ims raudoti, ašaros upeliais tekėjo, paskui užsklendė 
duris, bet tai negelbėjo. Raitelis lengvai jas atsidarė, pasisodino 
moterį ant trikojo žirgo ir pakilo į orą. Tas raitelis buvo visai 
mažas žmogelis — didumo sulig trim verškais, su pusės aršino 
ūsais. 

Vyriausio brolio pati, pamačiusi, kad nepažįstamas raitelis 
pagrobė jauniausią brolienę, puolė brolių medžiotojų vytis ir be- 
matant juos pavijo. Ji papasakojo jiems apie nelaimę. Pravirko 
broliai. Iš tų ašarų radosi upelis, ir nusroveno jis, nešdamasis 
medžius ir akmenis. O broliai grįžo namo, prislėgti liūdnos ži- 
nios. 

Jaunėlis tarė brolienėms: 

— Brolienėlės, sutaisykit man rytui tokio paviržio, kurs būtų 
lengvas nešti ir gardus valgyti. Kas bus, tas — arba žūsiu, arba 
Iasiu ją, savo saulelę. 

Su pirmaisiais gaidžiais jaunėlis šoko iš guolio, pasiėmė, ką 
brolienės buvo suruošusios, pasišaukė šunį Karisą ir patraukė 
į tolimą kelionę. Broliai prašė, kad nors vienam leistų drauge 
eiti, bet jis nenorėjo. Ėjo ėjo, nežinia kiek, ir sutiko malūninin- 
ką. Jaunikaitis jį paklausė: 

— Ar nematei raitelio su pagrobta mergaite? 

Malūnininkas atsakė: 

— Ne, keleivi, nemačiau. Bet jeigu pro čia ar netoliese tas 

nedorėlis būtų prajojęs, šitai turėtų žinoti slibinas. Jis gyvena 
ana kur, prie kalno. Pas jį ir, eik. 

Jaunikaitis nuėjo, kur malūnininkas parodė, palypėjo šlaitu 
ir pamatė trobą. Pažvelgė pro langą į vidų ir pamatė slibino 
pagrobtąją seserį. Jaunikaitis taip nudžiugo, jog šoko į trobą 
tiesiai pro langą ir puolė sesers glėbesčiuoti. Iš. to džiaugsmo 
ir laimės jie ilgai negalėjo atsitokėti. 

Grįžo iš medžioklės slibinas. Sesuo brolį paslėpė, 

Prijojęs namus, slibinas sušuko: 

— Svetimą kvapą užuodžiu. Greičiau sakyk, kas yra atėjęs! 

Nors sesuo nenorėjo brolio išduoti, bet, žinodama, kad slibi- 
nas vis tiek neduos ramybės, pasakė: 

— Tai mano brolis. 

Sužinojęs, kad čia tas pats jaunėlis brolis, kurs jį užstojo per 
piršlybas, slibinas taip apsidžiaugė, jog nesumanė, kur svečią 
ir besodinti. 

Jaunikaitis apsakė slibinui, kas jam nutiko, ir paklausė: 

— Gal kartais matei nykštuką, didumo sulig trim verškais, 
su pusės aršino ūsais, ant trikojo žirgo nešant jauną moterį? 

Slibinas jam atsakė: 

— Vakar ar užvakar vėlai vakare staiga viskas nušvito, ir 
ant trikojo žirgo pralėkė lygiai toks žmogus su gražia jauna 
moterim. Ji buvo tokia graži, jog nuo jos veido pasidarė šviesu 
kaip dieną. Jo laimė, kad paspruko iš mano žemių, kitaip būtų 
jam buvę riesta, tikrai nebūtų iš manęs ištrūkęs. 

Baisiai nusiminęs, vaikinas paklausė: 

— Tai ką dabar daryti? Kaip iš bėdos išsisukti? 

O slibinas jam patarė: 

— Ką galima padaryti! Keliauk toliau, už septynių kalnų gy- 
vena mano svainis erelis, į jį ir kreipkis. Gal jis galės tau padėti. 
Aš tai nieko negaliu. 

Kitą rytą, su pirmaisiais gaidžiais pašokęs, jaunikaitis iške- 
liavo toliau. Po kelių dienų perėjo septynis kalnus. Eidamas su- 
tiko piemenį ir klausia: 

— (Gal žinai, kur gyvena erelis? 

— Kaip nežinosiu, jei pas jį už piemenį būnu? Jis gyvena 
pagiryje, prie uolos, — atsakė jam piemuo. 

Ėjo ėjo, nežinia kiek, ir priėjo erelio būstą. Ilgai juodu su 
seseria glėbesčiavosi džiaugdamiesi vėl susitikę. Ir. erelis iš me- 
džioklės sugrįžo. Pamatęs savo namuose svainį, kurs jį per pirš- 
lybas užstojo, erelis iš džiaugsmo nebežinojo, kur svečią ir be- 
sodinti. 

Jaunikaitis pasipasakojo, kas jam nutiko, 

O erelis ir sako: 

— Taip, perlėkė per mano žemę tas nedorėlis, ir jo laimė, 
kad paspruko, kitaip būtų buvę jam riesta. 

Nuliūdo jaunikaitis ir. klausia erelį: 

— Ką gi dabar daryti? Kaip iš bėdos išsisukti? 

— Keliauk pas mano svainį vanagą. Jis gyvena už septynių 
kalnynų, gal jis tau padės, o aš ničniekuo negaliu padėti,— at- 
sakė erelis. 

Kitą rytą, anksti pašokęs, "jaunikaitis iškeliavo. Ėjo ėjo, ne- 
žinia kiek, ir už septynių  kalnynų pamatė lygią, gražią stepę. 
Čia priėjo prie artojo ir klausia: 

— Gerasis žmogau, sakyk, kur gyvena vanagas. 

— Keliauk prie to krioklio, — parodė artojas,— ten bus sidab- 
ro ir aukso „akmenų siena. Ją perlipęs, eik į trobą. Tik būk 
akylas, kad sargyba tavęs: nenudėtų. 

Jaunėlis brolis vėl keliavo toliau. Ėjo ėjo ir pagaliau priėjo 
vanago rūmus. Pažvelgė pro tvorą ir pamatė seserį ant slenks- 
čio sėdint. Apsidžiaugė jaunikaičio širdis, jis peršoko per tvorą 
ir apkabino seserį. | 

Grįžo iš medžioklės vanagas. Pamatęs svainį, kurs jį per pirš- 
lybas užstojo, vanagas apsidžiaugė, iš to džiaugsmo net žado 
neteko. Gražiai pamylėjo svainį ir klausia: 

— Sakyk, kokie vėjai atpūtė tave į šį kraštą. 

Vaikinas giliai atsiduso ir sako: 

— Geriau neklausk, brangusis svaini. Ne iš gero ir ne su 
gerom naujienom pas tave atėjau. Prašyčiau tave man padėti. 
Aš turėjau gražuolę pačią, kuri man buvo už viską brangiausia, 
Jos žvilgsnis mane įkvėpdavo, jos meilė mane sušildydavo. Ir va 
ją ant trikojo žirgo nusintšė. nykštukas, didumo sulig trim verš- 
kais, su pusės aršino ūsais. Padėk man nelaimėje. 

Bet vanagas palingavo galvą ir sako: 

— Sunku tau bus iš to nykštuko pačią atimti, brangusis 
svaini. Ar ne geriau būtų ją visai užmiršus ir namo grįžus? 

Tai išgirdęs, jaunikaitis graudžiai pravirko, pašoko ir sako: 

— Ne, kol mano akys šviečia, kol kojos nešioja, kol širdis 
krūtinėje plaka — nepaliausiu po platųjį pasaulį klaidžiojęs, ne- 
nustosiu savo šviesiosios saulelės ieškojęs. 

Suprato vanagas, kad ne taip lengva perkalbėti tą atkaklūną, 
ir sako: 

— Na, jeigu jau taip, tada keliauk. Sėsk ant mano žirgo, nors 
jis ir nelabai koks. Prajojęs septynias plačias stepes, prijosi 

plačiausią jūrą. Čia taip sudrožk žirgui, kad nuo tavo delno ir 
nuo žirgo kulšies nusinertų po vienodą lopą odoš. Tada žirgas ati- 
trūks nuo žemės, pakils į orą ir dvi dienas skris viršum jūros. 
Paskui dar pajojėsi kelio galą sausuma ir savo akimis išvysi tą 
niekadėją. Šešis mėnesius jis miega nenubusdamas. Tavo bus 
laimė, jei rasi jį miegantį. O jeigu nemiegos, turėsi laukti, iki 
ateis laikas jam miegoti... 

Danguje dar nebuvo užgesusios paskutinės žvaigždės, kai jau- 
nikaitis užsėdo ant svainio žirgo ir su savo ištikimuoju Karisu 
išjojo į tolimą kelią. Jojo jojo, nežinia kiek, ir klajūnas, pagaliau 
prajojęs septintą didžiulį lauką, atsidūrė prie plačiausios jūros. 

Jaunikaitis užsikėlęs pasisodino šunį ant balno ir taip sudro- 
žė žirgui, kad nuo jo paties delho nusinėrė odos lopas, o nuo 
žirgo kulšies atšoko mėsos kąsnis. Tada žirgas pakilo į orą, 0 po 
dviejų dienų jie jau buvo kitame jūros krante. 

Paskui jaunikaitis dar ilgai jojo sausuma, kol prijojo to trijų 
verškų su pusės aršino ūsais nykštuko rūmus. Žėrėjo jie prieš 
saulę kaip vaivorykštė. 

Jaunikaitis atsargiai prisėlino prie rūmų ir r pažvelgė į kiemą. 
Žiūri — priešininkas . miega. Netoliese sėdi jo pati, o ašaros teka 
per dailiuosiųs jos skruostus ir žemėn byra. -- 

Jaunikaitis prišoko ir apkabinęs ją ilgai slėbėsėjavo: Paga- 
liau jaunoji pati tarė: 

— Bėkim! Jau, keturi mėnesiai jis miega. Liko dar du. Jeigu 
tu manai, kad paspruksime, tai bėkim! 


Sėdo jie ant žirgo ir pasileido atgal. O Karisas iš paskos 
dumia. 

Nykštuko trikojis žirgas nusitraukė nuo stulpo, pribėgo prie 
šeimininko ir ėmė jį žadinti baksnodamas kanopa. Nubudo nykš- 
tukas, pasirąžė ir.kad ims šaukti ant žirgo: 

— Trauk tave velniai, ko tu man miegoti neleidi? 

— Nežinia, ką velniai turėtų traukti — ar tave, ar mane? O 
kol kas nusitraukė tavo pačią. 

Tai išgirdęs, nykštukas pašoko, sėdo ant nebalnoto trikojo 
žirgo, pakilo į padanges ir ėmė vytis bėglius. Jau kone lipa 
jiems ant kulnų. | 

Čia jaunikaičio šuo atsiliko ir pasipynė nykštuko žirgui po 
kojų. Žirgas suklupo, bet tuojau vėl pakilo ir vejasi toliau. 
Karisas vėl puolė žirgui po kojų. Žirgas vėl suklupo, bet ir vėl 
tuojau atsikėlė. 

Ir trečią kartą norėjo Karisas žirgą parklupdyti, tik jau ne- 
bevaliojo. 

Pasivijo nykštukas jaunikaitį. Trikojis žirgas staigiai pasisu- 
ko ir įsibėgėjęs trenkė jaunikaičio žirgui; žirgas nulėkė į vieną 
pusę, jaunikaitis — į kitą, o mergaitė — tiesiai nykštukui už nu- 
garos. Apsiverkė jaunikaitis ir puolė nykštuką. Trikojis žirgas vėl 
kad pasisuks, kad spirs jam iš visų jėgų. Jaunikaičio ir kauleliai 
į šalis išlakstė. | 

Mergaitė, tai pamačiusi, ėmė šaukti nykštukui: 

— Jei tučtuojau lig paskutinio plaukelio jo nesurinksi, aš su 
tavim negyvensiu, galą pasidarysiu. 

Išsitraukė nykštukas iš kišenės juodą šilko skarelę ir ėmė 
rinkti: stambiąsias dalis pats surinko, o smulkiąsias — jo žirgas 
šnervėmis sutraukė. Viską lig paskutinio plaukelio surankiojęs, 
nykštukas tarė: | 

— Ką tu su jais veiksi? 

Skaistaveidė gražuolė juos pasiėmė, priėjo prie Kariso, ap- 
kabino jį. parišo mazgelį po kaklu ir paliepė: 

— Bėk kuo greičiau pas vanagą! 

Karisas nusibraukė minkštomis letenomis ašaras ir nubėgo. 
Bėgo bėgo, nežinia kiek, ir pagaliau atbėgo pas vanagą. Tuojau 
visi trys svainiai ėmė tartis, ką daryti. Galop slibinas sako: 

— Aš galiu padaryti, kad akies mirksniu suaugtų mėsos ga- 
balai. 

Erelis tarė: 

— O aš galiu padaryti, kad akies mirksniu suaugtų jo kaulai. 

Vanagas sako: 

— O aš galiu jam grąžinti gyvastį. 

Erelis paėmęs nunešė jaunikaičio kaulus prie gyvojo vandens 
šaltinio, pašlakstė tuo vandeniu, ir kaulai akies mirksniu suaugo. 

Slibinas tuo vandeniu nuplovė kūno gabalus ir su kaulais 
įmerkė į šaltinį. Po dviejų dienų viskas suaugo, žaizdos užgijo. 
Slibinas su ereliu nunešė negyvą kūną pas vanagą ir sako: 

— Dabar tavo eilė, daryk. ką esi žadėjęs. 

Vanagas pakilo aukštai, ligi pat debesų. Skrido skrido, neži- 
nia kiek, ir pagaliau priskrido du kalnus. Tie kalnai buvo įsta- 
būs: čia išsiskirdavo, čia vėl susiglausdavo." O susiglausdami taip 
smarkiai atsitrenkdavo vienas į kitą, jog tik sudundėdavo ap- 
linkui, pasipildavo žiežirbos ir iškildavo dūmų debesys. Kalnai 
daužėsi nepaisydami stebuklingojo valgio — alutono. Vos tik 
jie prasiskyrė, vanagas puolė tarp jų, stvėrė snapu alutono ir, 
dar nespėjus kalnams susiglausti, šovė į viršų. Negaišuodamas 
grįžo atgal ir įdėjo stebuklingąjį valgį jaunikaičiui į burną. Šis 
atgijo ir pasidarė septyniskart gražesnis, negu anksčiau buvo. 

Ir ėmė svainiai jam sakyti, kad jį išgelbėti buvę be galo 
sunku ir kad dabar geriau jam namo keliauti, užmiršus tą ne- 
laimingąją moterį, — vis tiek nėra ko tikėtis ją iš nykštuko at- 
imti. 

Jaunikaitis graudžiai pravirko ir nusiminęs atsakė: 

— Ne, geriau dar šimtąsyk mirsiu, geriau šviesios dienos 
niekada neberegėsiu, bet savo brangiosios neišsižadėsiu. Trūks 
plyš dar mėginsiu ją išgelbėti! 

Susimąstė visi trys svainiai, tuos žodžius išgirdę, ir pasakė: 
„ — Tai ir,mes verčiau žūkime, bet trūks plyš išvaduokime 
moterį ir nuo to nelabojo kur nors paslėpkime. 

Vanagas sako: 

— Geriausia būtų, jei turėtume stebuklingąjį žirgą, o paskui 
gal ir pats jaunikaitis ką nors sumanytų. 

— Aš žinau, toks stebuklingasis žirgas yra Donbetyro !! ša- 
lyje. Bet sunku bus jį pavogti: žirgą saugo vilkai su geležiniais 
nasrais,— tarė erelis. 

— O aš sugalvojau, kaip tą žirgą pavogti — pasakė slibi- 
nas.— Iš savo bandų tiems vilkams paaukosiu šešis šimtus kar- 
vių. Žvėrims prie mėsos supuolus, mes čiupsim žirgą. 

— Aš galėsiu toms karvėms nudirti odas, — tarė vanagas. 

— O aš jas nunešiu į Donbetyro šalį, — pasakė erelis. 

Tada slibinas atskyrė šešis šimtus karvių. Vanagas akies mirk- 
sniu joms nudyrė odas. Erelis liepė viską sukrauti jam ant nu- 
garos, tarp sparnų; jaunikaitis atsisėdo ant viršaus, ir jie išskri- 
do į Donbetyro šalį. 

Erelis atlėkė į stepę ir suka ratą viršum tos vietos, kur ganėsi 
stebuklingieji žirgai. Jaunikaitis ėmė mėtyti vilkams skerdieną. 
Kai viską išmėtė, erelis nusileido, o jaunikaitis užšoko ant vieno 
žirgo, spustelėjo jį pentinais ir pakilo į orą. Vilkai buvo besi- 
veją, bet jaunikaičio nė padujų neliko. Pasuko jis žirgą žinomu 
keliu ir netrukus jau buvo prie nykštuko rūmų. Pažvelgęs į vidų, 
pamatė priešininką miegant. Nieko nelaukdamas šoko pro langą 
ir apkabino savo pačią. Pravirko toji ir tarė: 

— Grįžk atgal, mielasis, tokia jau mano dalia. Jis vis tiek 
mus pavys, ir tada abu galvas padėsime. 

— Ne, to niekada nebus. O tu nusiramink — dabar mano 
žirgas ne prastesnis už jo. 

Jie sėdo ant žirgo ir išjojo. 


UN Donbetyras — jūrų ir upių valdovas. 

O trikojis nykštuko žirgas vėl nusitraukė nuo stulpo ir pri- 
bėgo prie šeimininko. 

Nykštukas pabudo ir kad ims šaukti: 

— Kad tu kur prasmegtum, kodėl man miegoti neleidi? 

— Nežinau, kuris iš mūsų prasmegs — ar tu, ar aš. Tavo gra- 
žuolė jau prasmego, ją vėl pagrobė, o tu miegi. 

Nykštukas pašoko, nieko nelaukdamas sėdo ant žirgo ir lei- 
dosi vytis. Jaunikaitis norėjo, kad nelemtojo nykštuko nė kvapo 
neliktų, ir, ketindamas - su juo susidoroti, sustabdė žirgą,— taip 
tuo žirgu jis pasikliovė. 

Palaukęs, kol nykštukas visai arti prijojo, jaunikaičio žirgas 
nusitaikęs jam taip žiebė, jog ir nykštuko, ir jo žirgo kauleliai 
į šalis išlakstė. 

Kas apsakys to jaunikaičio ir jo mergelės džiaugsmą! Nuke- 
liavo juodu pas vanagą, kur jų jau laukė visi trys svainiai. 
Šie pasitiko ir priėmė juos su didžiausia pagarba. 

Jaunikaitis prašė svainius drauge į tėviškę keliauti, bet tie, 
vyresniuosius brolius prisiminę, atsisakė. 

Tada jaunikaitis grįžo namo nuliūdęs. Vyresnieji broliai ne- 
žinojo nė kaip džiaugtis. Bet jaunėlis vis buvo nuliūdęs. Tada 
vyresnieji broliai ėmė jį klausinėti: 

— Kodėl tu toks liūdnas? 

Jaunikaitis jiems viską papasakojo. Išpasakojo, kaip jam pa- 
gelbėjo slibinas, vanagas ir erelis. Pasakė, kad kvietė juos į tė- 
viškę, kad jie atsisakė vyresniuosius brolius prisiminę ir kad 
jam dėl to ir liūdna. 

Vyresnieji broliai suprato savo kaltę ir ėmė taip krimstis, 
jog diena po dienos vis labiau nyko, kol pagaliau numirė. Ėmė 
nykti ir jaunėlis. Greitai mirė ir jis. 

Liko trys vienišos našlės, liūdnos, didžio sielvarto slegiamos. 

Atėjo kartą pas jas šventikas. Tai vieną pabučiuos priėjęs, 
tai kitą. Jau buvo beeinąs ir prie jaunėlės brolienės, bet šioji 
neprisileido jo. 

— Iškask šitoje vietoje tris duobes, tada mes visos trys bū- 
sim tavo,— tarė ji. 

Šventikas iškasė tris duobes, ir į jas buvo suguldyti visi trys 
broliai iš eilės pagal amžių. Kiekviena našlė atsistojo prie savo 
vyro duobės. Jaunėlė priėjo prie vyresniųjų, jas užmušė, sugul- 
dė į duobes ir užkasė. Paskui atsistojo prie savo vyro duobės 
ir tarė: 

— Aš tuojau nusižudysiu, o tas, kurs manęs nepalaidos, tegu 
juoduoju asilu po pasaulį klajoja. 

Šventikas, supratęs, kad nieko nelaimės, apsisuko ir nuėjo. 

Kur buvęs, kur nebuvęs pasipainiojo piemuo. Ji ir sako: 

— Imk tą peilį ir, kai aš nusižudysiu, mane palaidok. 

— Pasilaikyk tą peilį, jei jis tau reikalingas. Aš tave ir be 
atlyginimo palaidosiu.— atsakė piemuo. 

Moteris nusižudė, ir piemuo ją užkasė. Paskui nuėjo savo 
keliu, peilio ašmenimis neatsigėrėdamas. 

Karisas, gailiai inkšdamas, slampinėjo aplink tris kapus ir 
nieko neprisileido. 

Ant kiekvieno kapo išaugo po liekną medelį: Palinko jie vie- 
nas į kitą ir susipynė šakomis. O Karisas vis slampinėjo aplin- 
kui, gailiai inkštė ir skleidė liūdesį toje bežadėje mirusiųjų ka- 
ralystėje. 


KAIP JAUNIKAITIS PATEKO 
Į POŽEMIŲ KARALYSTĘ 
IR KĄ JIS TEN VEIKĖ 


Gyveno kartą žmogus su pačia. Jie turėjo tris dukteris ir 
sūnų. Mirdami tėvai pasišaukė dukteris ir paliepė: 

— Kas jums pasipirš, už to ir eikite, neatsakykite. 

Tėvas su motina, pasimirė. Vaikai juos palaidojo su derama 
pagarba. 

Kartą prie jų trobos atėjo vilkas. 

— Atėjau pirštis,— tarė jis. 

Seserys ir brolis susirūpino, bet ką veiks: reikėjo daryti, kaip 
tėvai buvo prisakę. Ir vyriausia sesuo sutiko tekėti už vilko. 

Vilkas ją išsivedė. Ėjo jie, ėjo, nežinia kiek, ir priėjo tamsią 
girią, įlindo į urvą. Lindo lindo tuo urvu ir pamatė nuostabius 
rūmus. Įėjo į tuos rūmus. Viduje sienos iš perlamutro, lubose 
žvaigždės spindi, o grindys — vieno stiklo. 

Vilkas tuojau išsinėrė iš savo kailio, pakabino jį ant vinies 
ir pasirodė besąs toks gražus jaunikaitis, jog rūmuose viskas 
nušvito, lyg saulei įspindus. Sunku apsakyti, kaip džiaugėsi mer- 
gaitė jį išvydusi. Jaunikaitis iškėlė šaunias vestuves, ir juodu 
laimingai gyveno. 

Daug dienų ir mėnesių praėjo nuo to laiko, ir pas seseris 
atėjo pirštis lokys. 

— Atėjau pirštis,— tarė jis. 

Ką veiks seserys: reikėjo daryti, kaip tėvai buvo prisakę. 

Ir už lokio tekėti sutiko vidurinė sesuo:. Lokys su -mergaite 
taip. pat atėjo į girią, o ten įlindo į urvą. Lindo lindo tuo urvu 
ir pamatė labai puikius rūmus, daug AErSSNINE už vyresnio 
svainio rūmus. 

Lokys taip pat išsinėrė iš savo kailio ir: Gaširodė besąs gražus 
jaunikaitis, daug gražesnis už vyriausią svainį. Jie irgi iškėlė 
šaunias vestuves ir gyveno .-dar laimingiau. negu. anie. 

Pas jauniausią seserį atskrido varnas. Suplasnojo didžiuliais 
sparnais ir sako mergaitei: 

— Atskridau tau pirštis! , 

Jauniausia sesuo, atsiminusi tėvų valią, sutiko .už. 15 eiti. Var- 
nas pasisodino mergaitę ant sparnų ir nuskrido. 2 

Varno rūmai, buvo dar gražesni negu kitų svainių. Jis nusi- 
ėmė sparnus iIr Nasirodė besąs gražus jaunikaitis, daug gražesnis 
už anuos svainius. Jie, kaip dera, irgi iškėlė šaunias vestuves, 
o paskui laimingai ir gražiai gyveno. 

Išsiruošė kartą brolis svainių aplankyti vildamasis, kad kuris 
nors išpirš jam gražią mergelę. 

Jaunikaitis iškeliavo. Ėjo ėjo, nežinia "kiek, ir priėjo didelę 
upę. Žiūri — trejetas vyrukų ant kranto susėdę. O tie vyrukai 
buvo jo svainiai, bet jis negalėjo jų pažinti, nes tokių niekada 
nebuvo mates. 

Bet tie pažino svainį ir pašokę puolė jį glėbesčiuoti. Jauni- 
kaitis pradžioje net išsigando ir atsitraukė, bet jie nuramino jį: 

— Nebijok, mes tavo svainiai. 

Vyriausias svainis tuojau pakvietė: 

— Prašom pas mus, brangieji. Kaip gerai, kad savo vienintelį 
svainį sutikom. Tai visi drauge pasidžiaugsim ir pasilinksminsim. 

Vyriausia sesuo, vos brolį išvydusi, apsipylė džiaugsmo aša- 
romis, ir jie stipriai stipriai apsikabino. Paskui visi puotavo kokią 
savaitę. 

Tada vidurinis svainis ir sako: 

— (O dabar prašom pas mus. 

Vidurinė sesuo,. brolį pamačiusi, labai nudžiugo, puolė jį glė- 
besčiuoti, o paskui visi puotavo. Valgė ir gėrė — visą savaitę 
šauniai puotavo. 

Tada jauniausias svainis ištiesė sparnus ir tarė: 

— Dabar sėskitės visi ant mano sparnų! 

„  Susėdo seserys, svainiai ir tas jaunikaitis ant varno "sparnų. 
Pernešė juos varnas per keletą kalnų ir nutūpė viename tarpek- 
lyje. Čia nusiėmė sparnus, suvyniojo juos ir leidosi eiti, o sve- 
čiai nusekė iš paskos. 

Jaunėlė sesuo, kitas seseris, svainius ir vienintelį brolį išvy- 
dusi, nežinojo, kaip džiaugtis. Ilgai juodu su broliu glėbesčiavosi 
ir negalėjo kits kitu atsidžiaugti. 

Paskui varno pati nuėjo į kamarą, atsinešė ilgą ir platų fin- 
gą, pastatė prieš svečius ir išskėtė rankas. 

— Tegu ant šito stalo atsiranda visokiausių valgių, gėrimų 
ir vaisių, kokių tik yra žemėje! — įsakė ji. 

Ir ant stalo atsirado tiek visokiausių valgių, gėrimų ir vaisių, 
jog ne tik paties stalo, bet ir jo kojų nebesimatė. Tada prasidėjo 
puota. Visi valgė, gėrė, dainavo, griežė osetinų armonika. Nors 
žmonės valgė ir gėrė, bet valgių ir gėrimų ant stalo ne mažėjo, 
o daugėjo ir daugėjo. 

Jau gerokai apšilę, svainiai pradėjo šneką apie savo giminaitį. 

— Mes turėtume jam gerą pačią surasti. 

O svainis vilkas pasiūlė: 

— Požemių karalystėje gyvena trys malikai '*. Visi trys turi 
po sūnų, o vienas — dar ir dukterį. Ji be galo graži. Požemių 
karalystėje žmonės apie ją vieną ir tekalba.. 

Svainis lokys tarė: | | 

— Ta mergelė iš tikrųjų graži. Bet kelią į tą karalystę saugo 
penkiagalvis milžinas; todėl ten pakliūti labai sunku. 

— Ne taip jau sunku, — pridūrė svainis varnas.— Tam reikia 
ilgų ilgiausios grandinės. Nuleisk vieną jos galą į angą. Milži- 
nas čiups už grandinės ir laikys įsitvėręs. O tu ją su visu milži- 
nu turėsi ištraukti į viršų ir tą milžiną nudobti. 

Paskui trys svainiai visi kaip vienas pasakė: 

— Ką tik tu darysi, mes visi tau padėsim. Dabar eik ir nusi- 
kaldink tokią grandinę, kad ji svertų dešimt šimtų saikų. Paskui 
prisipilk šalto vandens į vynmaišius, padarytus iš dvylikos bui- 
volų odos. O į tą lauką eik naktį. Ten pamatysi kalno didumo 
akmenį. “Tuo akmeniu užristos milžino durys. Kai milžinas mie- 
godamas atsikvepia, akmuo pakyla padangėn ir iš požemio sklin- 
da tokia ryški šviesa, jog nuo jos visas laukas nušvinta. O kai 
milžinas įkvepia, akmuo krinta žemyn ir duris uždaro. Susitai- 
syk viską, ką tau sakėme, atsinešk grandinę. Tiktai be mūsų 
nieko nedaryk — pražūsi. Varnas pas tave lekios ir mums pra- 
nešinės, kaip tau einas. Jam paliepus, tuoj pas tave būsim. 

Jaunikaitis nukeliavo pas Kurdalagoną "?, nusikaldino dešim- 
ties šimtų saikų sunkumo grandinę, nusinešė į tą lauką ir nuleido 


13 Malikai —stambūs turtuoliai. 
5 Kurdalagonas — osetinų mitologijoje dangaus kalvis. 

vieną jos galą milžinui. Tas stengėsi įsitraukti grandinę į urvą, 
o jaunikaitis tempė milžiną į viršų. Pagaliau jis milžiną įveikė ir 
ištraukė. Milžinas ir jaunikaitis puolė vienas kitą ir ėmė grumtis. 

Milžinas kad trenkė jaunikaitį, bet nesuvarė jo į žemę. Tada 
jaunikaitis trenkė milžiną, ir tas ligi kelių į žemę sulindo. 

Antrą kartą trenkė milžinas jaunikaitį, bet tas' tvirtai laikėsi 
ant kojų. Paskum jaunikaitis čiupo milžiną ir vėl kad trenks 
į žemę iš visos sveikatos. Penkiagalvis milžinas ligi pat kaklo 
į žemę sulindo ir ten pasiliko. O jaunikaitis išsitraukė kardą ir 
nukirto milžinui visas penkias galvas. 

Atskubėjo ir svainiai, bet jų pagalbos jau nebereikėjo. Jauni- 
kaitis prisirišo grandinę ir tarė: 

— Dabar nuleiskite mane į tą angą. Kai aš šauksiu „Degu“, 
mane vis žemiau ir žemiau leiskite. Juo smarkiau šauksiu „Degu“, 
juo žemiau leiskite. 

Kai tik jaunikaitis nusileido į požemių karalystę, tuojau užėjo 
į vieną trobą ir rado tris mergeles. Jos klausia: 

— Kokie vėjai tave atpūtė į požemių šalį? Mūsų motina 
skraido, ir tai vargiai nusigauna lig žemės ir vargiai atgal su- 
grįžta. O kaip tu galėjai čia patekti? 

— Kol kas neklausinėkite, geriau duokite kąsnelį čiureko, jei- 
gu turite! 

Vyriausia sesuo nuėjo prie geldos, pasiėmė rėtį ir, atsijojusi 
miltų, pravirko — ašaros upeliu į geldą tekėjo. 

— Kas tau, mergele? — paklausė jaunikaitis. . 

— Nežinau, ką daryti, gerasis svety, tekrinta tavo ligos ant 
mano galvos! — atsakė mergelė — Mūsų upėje tūno krokodilas. 
Jei kas nori vandens pasisemti, turi įmesti jam žmogų. Kol kro- 
kodilas jį ėda, spėji pasisemti vandens. Kitaip krokodilas van- 
dens neduoda. 

— “Tegu miltai tuo tarpu pastovi, — tarė jai jaunikaitis— o 
man duok indą vandeniui. 

Ir jaunikaitis nuėjo paupin. Krokodilas, vos jį išvydęs, pra- 
žiojo nasrus. O jaunikaitis kad rėš jam kardu! Keturis kartus 
rėžė, galvą į keturias dalis suskaldė. Paskui jį visą sukapojo ir 
numetė atokiau nuo upės. Kai kraujai nuplaukė, jaunikaitis pasi- 
sėmė vandens ir parnešė mergelėms. 

Žmonės, išvydę sukapotą krokodilą, didžiai stebėjosi. Tuojau 
nubėgo pas malikus ir sako: 

— Tegu krinta tavo rūstybė ant mūsų! Iš kažin kur atsirado 
jaunikaitis, nudobė krokodilą, sukapojo jį ir išmetė. Dabar žmo- 
nės niekieno nekliudomi gali vandens pasisemti. 

2 
'62 


Mergelės iškepė čiureko, ir jaunikaitis pavalgė. 

Tuo metu pakilo vėjas, ir mergelės sako: 

— Bėk slėptis į kamarą: mūsų motina parskrenda. Jeigu ta- 
ve pamatys, gali sparnais užplakti. 

Motina parskrido, parnešė dukterims daug visokių gėrybių, 
atsisėdo prie durų, nusiėmė sparnus, atvėrė duris ir, vos koją 
į trobą įkėlusi, sako: | | 

— Mano dukrelės, žemės kvapą užuodžiu. Iš kur jis? 

Dukterys taip pat nustebo: 

— Juk tu pati po žemę lekioji, tikriausiai ir tą kvapą būsi 
parsinešusi. Iš kur daugiau toks kvapas pas mus galėtų atsi- 
rasti? | 

Motina atsisėdo ant suolo. Dukterys tuojau pastatė prieš ją 
stalą, atnešė šviežių čiurekų. Pasižiūrėjo motina į juos ir vėl 
klausia dukteris: 

— Tie čiurekai juk vandeniu įmaišyti? Iš kur gavote van- 
dens? 

— Atsipūsk, mama, viską tau papasakosim. Iš žemės pas mus 
atskrido jaunikaitis, nudobė krokodilą, ir Žmonės niekieno ne- 
kliudomi semia vandenį. 

— Tiek jau to! Jūs mane taip nudžiuginote, jog aš visus 
savo rūpesčius pamiršiu. Kas jis toks, tas jaunikaitis? 

— Mes tau jį parodysim, bet bijom, kad iš to džiaugsmo jo 
neprarytum. 

Mergaitės atidarė kamarą ir atvedė svečią. Vos motina jį pa- 
matė, tuojau apkabino. Mergaitės jį irgi apkabino. | 

„Bus geras jaunikis vienai mano dukteriai, o man — geras 
žentas“,— pagalvojo motina. 

Bet tuo metu prie durų sustojo malikų pasiuntiniai ir krei- 
pėsi į jaunikaitį: 

— Kad tu padarei tokį žygdarbį, malikai kviečia tave į sa- 
vo rūmus. Jie kviečia ir tuos, kur tau davė pastogę. 

„ Kitą dieną tas jaunikaitis ir senutė su dukterimis išsiruošė 
į kelionę ir atėjo pas pirmą maliką. Tas labai apsidžiaugė, ap- 
glėbė jaunikaitį. Paskui visi ėmė puotauti. Maliko sūnus sako 
tėvui: 

— Aš pamilau vyriausią senutės dukterį, leisk man ją vesti. 

Jie paklausė mergaitės motiną, ką ji mananti. Senutė sutiko, 
ir puota virto vestuvių pokyliu. 

Paskum visi nukeliavo pas antrą maliką. Tas, vos jaunikaitį 
išvydęs, pašoko nuo krėslo ir apkabino ' jį. 

Visi sėdo prie stalo ir ėmė puotauti. Antro maliko sūnui patiko 
vidurinė senutės duktė, ir jis prašo tėvą: 

— Toji mergelė turi būti mano pati, leisk man ją vesti. 

— Paklausk jos motiną — atsakė malikas.— Jeigu jinai sutiks, 
aš nesipriešinsiu. 

Motina apsidžiaugė. 

Jaunikaičio garbei iškeltoji puota ir Čia virto vestuvių po- 
kyliu. 

Visi nukeliavo pas trečią maliką. Šis tuEjo ne tik sūnų, bet 
ir dukterį. Mergelė ir sako tėvui: 

— Man labai patinka tas jaunikaitis, išleisk mane už jo. 

Tėvas atsakė: 

— Mano dukrele, tu paklausk savo motiną, kad paskui nesi- 
gailėtum. Dėl manęs gali eiti, bet nežinia, ką motina pasakys. 

Mergelės motina išėjusi apkabino jaunikaitį. Paskui privedė 
prie jo dukterį, paėmė jaunikaičio ranką ir padėjo dukteriai ant 
peties, norėdama parodyti, kaip ji trokšta, kad vaikinas būtų 
jų žentas. | 

Maliko sūnus priėjęs ėmė prašyti: 

— Mcs „esame išvaduoti iš krokodilo. O tas, kurs mus nuo 
jo išgelbėjo, su mumis susigiminiavo. Dvi seserys ištekėjo už 
malikų sūnų, viena jaunėlė pasiliko. Leiskite man ją vesti. 

— Paklausk jos motiną. Aš tai labai norėčiau, kad tatai bū- 
tų, — atsakė malikas. 

Puota virto dvejom vestuvėm. 

Ir buvo jos dvigubai šaunesnės negu anų dviejų malikų iŠ- 
keltos. Trečias malįkas sukvietė visą sodžių ir parodė žmonėms 
jaunikaitį, kuris juos nuo krokodilo buvo išgelbėjęs. 

Kiaurą savaitę linksminosi ūžė visas sodžius. 

Mergaitės pasiliko su savo vyrais, o jaunikaitis su pačia — 
pas maliką. Motina namo grįžo viena. 

Kai senutė pasilsėjo, atėjo pas ją jaunikaitis ir sako: 

— Padariau. ką galėjau. Dabar turi man padėti į žemę su- 
grįžti. 

— -Nuo šios dienos būsi man sūnaus vietoje. Tiek jau to, eik 
pas malikus ir paprašyk, kad jie kelionei išvirtų ir man atgabentų 
dvylika jaučių, įdėtų aštuoniolika saikų čiureko ir tris didžiau- 
sius buivolo odos maišus vyno. 

Po trijų dienų visi valgiai ir gėrimai buvo sukrauti ant kup- 
rIanugarių ir atgabenti pas tą senutę. Ji užsidėjo sparnus ir tarė: 
— Sukraukite viską man ant nugaros ir patys susėskite. 

Atsisėdo jaunikaitis su pačią. O senė vėl sako: 

— Visą laiką žiūrėkite į mane — ir kiek kartų aš atsigręšiu, 
tiek kartų duokite man valgyti ir gerti. 

Varnas ėmė kilti ir nešti juos į žemę. Kai tik jis atsigręžia, 
jie į pražiotą snapą įmeta valgio, įpila gėrimo. 

Jau buvo visai netoli žemės, tik štai pasibaigė visas maistas. 
Senė atsigręžė ir karktelėjo. Bet jaunikaitis neturėjo ko jai duoti. 
Tada jis išpjovė savo blauzdos minkštimą ir metė į pražiotą 
snapą. 

Varnas, supratęs, kad čia žmogaus mėsa, pasikišo ją po lie- 
žuviu. 

Pagaliau jie atskrido į žemę. Jauniesiems nulipus, varnas sako: 

— Na, laimingai keliaukit toliau! | 

Jaunikaitis atsistoti tai atsistojo, bet ėjo sulinkęs, šlubuo- 
damas. 

-— Ko tu šlubuojiė Kas tau? — paklausė varnas. 

— Ėmė koją skaudėti, motute, dėl to ir šlubuoju. 

— Tu pasakei ,„motute“, mane už motiną palaikei, tai ir aš 
turiu tau būti kaip tikra motina. Parodyk man koją. 

Jaunikaitis nenorėjo rodyti, bet įmotė neatstojo ir pažiūrėjusi 
pamatė, kad nebėra blauzdos minkštimo. Išėmė jį iš po liežuvio, 
pridėjo prie kojos, perbraukė šilko skarele, ir jaunikaitis vėl pasi- 
darė kaip buvęs. Apsikabino juodu, ir varnas nuskrido į požemių 
karalystę, o jaunikaitis su pačia grįžo pas svainius. 

Atkeliavo „juodu pas svainį varną. Tas apsidžiaugė ir iškėlė 
puotą. Paskum visi iškeliavo pas vidurinį svainį — lokį. Čia irgi 
buvo iškelta puota. Pagaliau visi patraukė pas vyriausią svai- 
nį — vilką. Čia taip pat gerai pasilinksmino ir visi drauge par- 
keliavo į to jaunikaičio namus. 

Sunku ir apsakyti, kas ten dėjosi: kiaurą savaitę linksminosi 
svečiai vestuvių puotoje. Paskui visi išsiskirstė, o tas jaunikaitis 
su pačia laimingai gyveno. 

Ir jūs laimingai gyvenkite! 


LOKIO SUNUS 


Gyveno viename sodžiuje Žmogus su pačia ir turėjo dukterį. 
Mergaitė buvo juodbruvė, juodakė, jos kasa žemę siekė — žo- 
džiu, tikra gražuolė. 

Tėvas su motina ją labai mylėjo. 

Kartą tėvas pasišaukė dukterį ir sako: 

— Eime, dukrele, į laukus. Pasižiūrėsim, ar ne metas kviečius 
pjauti. 

Vidury laukų augo aukšta kriaušė. Tėvas su dukteria prisi- 
valgė saldžių kriaušių, dar krepšį motinai pririnko ir parėjo 
namo. 

Motinai kriaušės taip patiko, jog kitą dieną ji siunčia duk- 
terį: 

— Eik, dukrele, parnešti kriaušių. 

Mergaitė nubėgo ir renka kriaušesš. Tik staiga iš kur buvęs, 
iš kur nebuvęs atsirado lokys, pasičiupo gražuolę į glėbį ir nusi- 
nešė į girią, į savo urvą. 

Laukė tėvas su motina mylimos dukters pareinant, bet nebe- 
sulaukė. 

Sunku apsakyti, kaip jie liūdėjo, kiek ašarų išliejo, kiek plau- 
kų pabalo tėvo ūsuose ir barzdoje, motinos kasoje. 

Tuo tarpu jų duktė gyveno tamsiojoje girioje, lokio pilyje. 2 
tikrųjų ne lokys tai buvo, o medžiotojas akylasis. 

Po metų jai gimė sūnus. 

Kiek paūgėjęs vaikas prašo tėvą ir motiną: 

— Leiskite mane senelių aplankyti. Leiskite pas juos. 

— Keliauk sau,— sutiko tėvas. 

— Žinoma, eik kuo greičiau ir sužinok, kaip jie gyvena, — 
prašš motina. | 

Atėjo berniukas į sodžių, kuriame gyveno jo seneliai, sutiko 
ten moterį ir klausia: 

— Sakyk, geroji moterie, kur gyvena tie seneliai, kurių duk- 
tė seniai dingusi. 


— Auk didelis savo tėvų laimei, gerasis vaikeli. Vargšai se- 
nukai ir po šiai dienai ašaras tebelieja. Nuožmusis aldaras skriau- 
dikas nežiūrėjo jų nelaimės: atėmė iš jų jaučius, išsivedė karvę, 
visą ūkį vėjais paleido. Vargšeliai, tuo ir gyvi, ką mes duodame. 

Moteris parodė, kurlink reikia eiti. 

O kur gyvena aldaras skriaudikas, vaikas nė neklausė — SO- 
džiaus pakraštyje jis pats matė puošnią pilį. 

Lokio sūnus atėjo pas senelius, pažvelgė į juos ir, nė žodžio 
netaręs, nubėgo ton pusėn, kur stovėjo aldaro skriaudiko pilis. 
Įėjo į kiemą ir klausia: 2 

— Aldare, gal mane samdytum? 

— Samdysiu,— sako, — malkoms iš miško vežioti. O kiek nori 
už darbą? 

— Duok man čiureko ir druskos lig soties, nieko daugiau ne- 
Teikia,— atsakė berniukas. 


66 


Kitą rytą berniukas anksti atsikėlė. Aldaras jam tarė: 

— Į mišką išeina tūkstantis medkirčių, eik ir tu su jais. 

— Gerai, — sutiko berniukas.— Tik duok man ilgą grandinę. 

Aldaras liepė atnešti ilgą grandinę. Berniukas paėmė grandi- 
nę, suspaudė — tik pelenai pabiro. 

— Ta grandinė man per menka,— sako. 

Tada aldaras liepė atnešti buivolo odos diržą. 

— Čia kas kita,— tarė berniukas ir išėjo į mišką. Per dieną 
jis pats vienas prikirto tiek malkų, kiek visas tūkstantis med- 
kirčių. | 

„Kad tas berniukas nepražudytų mūsų,— pagalvojo aldaras,— 
geriau, kol nevėlu, juo atsikratyti.“ 

Ir nutarė aldaras su lokio sūnum susidoroti. Už aukštų kalnų 
gyveno pikčiurna ragana su didžiulėmis iltimis. ,„Kitados, labai 
seniai, ji iš manęs pasiskolino šimtą maišų kviečių ir lig šiol 
negrąžino,— pagalvojo aldaras.— Imsiu ir pasiųsiu jį pas tą kap- 
liadantę raganą kviečių, o jinai jį suės.“ į 

Lokio sūnus pasiėmė buivolo odos diržą ir iškeliavo pas ra- 
ganą aldaro kviečių atsiimti. 

Ėjo ėjo tarpekliu, paskui perkopė kalną ir atėjo į tą vietą, 
kur gyveno ragana. Atėjęs atsistojo prie vartų ir sušuko: 

— Ei geroji moterie, aldaras atsiuntė mane kviečių atsiimti: 
juk esi jam „šimtą maišų skolinga. 

— Eik į svirną ir pasisemk iš aruodo,— atsakė ragana,— ten 
ir tuščių maišų rasi. 

Berniukas nuėjo į svirną, žiūri — didžiulis aruodas stovi. Už- 
lipo kopėčiomis ir jau buvo bekeliąs koją į aruodą, bet iš kur 
buvusi, iš kur nebuvusi išlindo pelytė ir prašneko žmogaus balsu: 

— Gerasis vaikeli! Teme aruode tavęs laukia mirtis: ragana 
nori tave ten įvilioti, paskui užvoš dangtį, iškeps tave ir suės. 

Tai pasakiusi, pelytė dingo. 

Lokio sūnus ėmė šaukti: | 

— Ei sene, pirma pati lipk į aruodą, o aš lipsiu iš paskos: kas 
kitas gali man parodyti, kur tie maišai ir kokius kviečius semti! 

Ragana pati įlipo į aruodą. Lokio sūnus tuojau užvožė dangtį 
ir šaukia: | 

— Na, sena ragana! Norėjai mane kaip pelę sugauti ir iškep- 
ti. O dabar pati ten tupėk. 

Kad ir kaip ragana prašėsi išleidžiama, bet lokio sūnus jos 
neišleido. Jis aprišo aruodą buivolo odos diržu ir nutempė į al- 
daro skriaudiko pilį. 

— Ej aldare! — sušuko berniukas, atvilkęs aruodą su ragana.— 
Pasiimk savo kviečius! 

Aldaras liepė atvožti aruodą, bet, pamatęs iš ten raganą iš- 
lendant, baisiausiai persigando. Ir ne tik jis vienas, bet visi jo 
žmonės persigando ir po namus išsislapstė. O kai ragana namo 
už kalnų išbildėjo, visi vėl išslinko. 

Aldaras skriaudikas stačiai nebežinojo, kaip čia tuo darbinin- 
ku atsikračius. Galvojo galvojo, bet taip nieko ir nesugalvojo. 

Nepraėjo nė trys dienos, tik šit vėl pasitaikė gera proga. Iš 
urvo išlindo gyvatė Zaliaga ir kaip lankas aprietė aldaro žirgų 
kaimene. Aldaras apsidžiaugė. „Tai gerai, — pagalvojo, — nusių- 
siu jį gyvatės nudobti, kaimenės išgelbėti. Kur jis įveiks gyvatę 
Zaliagą — jinai iį suės.“ 

Pasišaukė aldaras berniuką ir nusiuntė į ganyklą. 

Lokio sūnus pasiėmė diržą ir išėjo. Gyvatė Zaliaga kaišioja 
septynis liežuvius, šnypščia, nieko artyn neprisileidžia ir žirgus 
laiko aprietusi. 

Lokio sūnus ilgai nelaukęs čiupo gyvatę Zaliagą už sprando, 
įvėrė į šnerves diržą ir atvilko į aldaro pilį. | 

Persigando „nuožmusis aldaras, gyvatę Zaliagą pamatęs; ir ne 
jis vienas persigando — visi aldaro žmonės persigando ir išsi- 
slapstė, kur kas galėjo. 

Lokio sūnus įleido gyvatę Zaliagą į aldaro skriaudiko pilį. O 
kai gyvatė prarijo aldarą, berniukas stvėrė ją už uodegos, apsu- 
ko virš galvos kelis kartus, ir gyvatė iškart nugaišo. Tada tren- 
kė ją į žemę, net visa aldaro pilis su visu sodžium sudrebėjo. 

Lokio sūnus sušaukė visus aldaro žmones ir sako: = 

— Gerieji žmonės! Aldarą skriaudiką prarijo gyvatė Zaliaga. 
Dabar laimingai gyvenkite. Pasiimkite aldaro pilį, jo žirgų kai- 
menes ir galvijų bandas, jo laukus ir miškus. O aš pasiimsiu visą 
jo mantą ir atiduosiu vargšsms savo seneliams. 

Susidėjo jis visą aldaro skriaudiko mantą, aprišo buivolo odos 
diržu, užsivertė ant nugaros ir nunešė vargšams savo seneliams. 

Berniukas jiems pasisakė, kas esąs, ir seneliai nesumanė, kaip 
džiaugtis. Ne jie vieni džiaugėsi — džiaugėsi ir linksminosi visas 
sodžius. Ir daug gerų žodžių pasakė žmonės lokio sūnui. 

Paskui lokio sūnus išėjo namo, į tamsiąją girią, pas tėvus, ir 
grįžo su jais pas senėlius pasisvečiuoti. 

Seneliai savo juodakei, akylajam medžiotojui ir narsiajam 
anūkui iškėlė tokią puotą, jog sunku ir apsakyti. 

Nuo to laiko jų žentas nebenešiojo lokio kailio, nebėjo i gi- 
sis pasistatė trobą aldaro sodžiuje ir gyveno ten smagus ir lai- 

ingas. 

VARGŠO SUŪNUS IR BURTININKAS 


Kitą kartą, senų senovėje, gyveno žmogus su pačia. Vaikų 
juodu neturėjo ir, kad nebūtų taip liūdna, užsiveisė vištų. Bet 
įjunko į vištas erelis ir ėmė nešti vieną po kitos. Perpyko pati 
ir sako vyrui: 

— Oi, oil! Nei vaikų, nei gyvulių, visas džiaugsmas — vištos. 
Argi jau negali to erelio nubaidyti? 

Atskrido erelis, ir vargšas ketino jį nušauti, bet vos prisitai- 
kė, erelis ėmė maldauti: 

— Nežudyk manęs, tavo geros širdies niekada neužmiršiu. 

Kitą dieną erelis vėl atskrido, ir vargšas vėl ėmė taikytis jį 
nušauti. Bet erelis ir vėl paprašė: 

— Nežudyk manęs. 

Ir vargšas vėl jį gyvą paliko. 

Atskrido erelis ir trečią dieną, ir dabar vargšas jo vos nenu- 
šovė. 

Erelis ir vėl paprašė: 

— Dar šiandien pasigailėk manęs, ir aš niekada pas tave ne- 
beatlėksiu. : 

Ketvirtą dieną atskrido erelis pas vargšą ir sako: 

— Na, sėskis dabar. man ant sparnų ir skrendam! 

Atsisėdo vargšas jam ant sparnų, ir jie nuskrido. Užnešė jį 
erelis ant uolos ir sako: 

— Dabar tave čia paliksiu. 

— Ką aš čia veiksiu, jeigu mane paliksi? — tarė vargšas. — Jei 
nuo čia nubildėsiu, nė varnas kaulelių DePEBUnINĖS: 2 

Erelis sako: 

— Kai tu į mane taikei strėlę, man irgi baisu buvo. O dabar 
keliaukim toliau. 

Erelis vėl pakilo, paskui nutūpė prie vilko urvo. Ir vėl sako 
jam: 

— Na, dabar aš tave paliksiu. 

— Ar vilkai manęs nesudraskys? — klausia vargšas. 

— Kai antrą kartą taikeisi mane nušauti, man irgi taip baisu 
buvo. Na, -skriskim toliau,— tarė erelis. Jis vėl pakilo, 0 paskui 
nusileido ant melsvos uolos ir tarė: 

— Na, dabar pasilik. 

O vargšas jam atsakė: 

— Jeigu paslys koja, kas iš manęs liks? 

— Na, dabar galėsi nebijoti, — tarė erelis ir nunešęs paleido 
jį prie savo vyriausios sesers trobos. 

Išėjo sesuo ir pakvietė juos vidun. 

O erelis jai sako: 

— Jeigu tavo botagas atlieka, duokš jį mums. 

Tas botagas buvo stebuklingas: tereikėdavo ko nors įsigeisti, 
ir viskas tuojau atsirasdavo. 

— O iš ko aš pati gyvensiu? — tarė sesuo. 

 Nukeliavo juodu pas antrą seserį. 

Ta irgi pakvietė: 

— Užeikite šio to užkąsti. 

Erelis atsakė: 

— Vaišių mums nereikia. Girdėjome, kad tu turi žiedą. Ati- 
duok jį mums. Jeigu neduosi, mes išeisim. 

— O iš ko aš pati gyvensiu? — tarė sesuo. 

Nukeliavo juodu pas trečią seserį. Ši gražiai juos priėmė 
ir atidavė savo raištį, Tas raištis buvo stebuklingas: tereikėjo 
moteriai, neturinčiai vaikų, apsirišti juo galvą, ir vaikų atsiras- 
davo. 

Nunešė erelis vargšą, paleido paupyje ir tarė: 

.— Kai pareisi namo, aprišk tuo raiščiu savo pačią, ir jai gims 
sūnus. 

Čia vargšą suėmė miegas, ir jis užsnūdo. Tuo tarpu iš upės 
išlindo burtininkas. Vargšas pakirdęs ieško raiščio, bet kur jį 
beras! Pravirko žmogelis, o burtininkas iš vandens klausia: 

— Ko ieškai, gerasis žmogau? 

— Turėjau raištį, bet kažin kur pemečiau. 

— Aš jį radau, — atsakė burtininkas,— bet atiduosiu su viena 
sąlyga: kai tau gims sūnus ir jam sueis metai, turėsi jį man 
atvesti. 

Ką darys vargšas, prižadėjo atvesti sūnų, ir burtininkas jam tą 
raištį atidavė. 

Parėjo vargšas namo, ir netrukus jie susilaukė sūnaus. 

Tėvas buvo susirūpinęs, o motina džiaugsmu nesitvėrė. Sū- 
nus per dieną paaugdavo veršką, o per naktį — visą sprindį. 

Kartą naktį burtininkas pasibeldė į jų trobelės duris. Varg- 
šas išėjęs pasakė: 

— Jis dar metų neturi. 

Vyrui į trobą sugrįžus, pati klausia: 

— Kam tavęs prireikė tam žmogui? 

Bet vyras viską nuo jos slėpė. 

Kitą naktį burtininkas vėl pasibeldė. Vargšas išėjęs pasakė: 

— Rytoj jį tau atvesiu. 

Bet nenuvedė vargšas sūnaus, ir trečią naktį burtininkas vėl 
atėjo. 

— Kodėl neatvedei jo? 

Vargšas atsakė: 

— Rytoj atvesiu. 

Jam grįžus, pati vėl neduoda ramybės: 

— Ko jis norėjo? 

Vyras viską papasakojo, ir ji baisiai susikrimto. 

Rytą vyras jai sako: | 

— Jeigu mes neišsikepsim pyrago !'* ir nepasakysim, jog ei- 
nam į svečius, vaiko nieku gyvu pas burtininką nenutempsim. 

Pati iškepė pyrago, ir jie nusiviliojo sūnų paupin. Atėjo, pasi- 
meldė. Tėvas ir sako sūnui: 

— Tu čia palauk, o aš eisiu ten, tolėliau, atsigerti. 

Tėvas nuėjo, o sūnų pasičiupo burtininkas. Ir grįžo žmogelis 
namo verkdamas. 

Jaunikaitis, eidamas per vandens karalystę, sutiko tėvo bi- 
čiulį. Šis sako: 

— Tas, pds kurį tu eini, turi dvylika dukterų, ir jis lieps 
tau vieną iš jų išsirinkti. Tu išsirink pačią kraštinę. 

Pagaliau jie parėjo. Burtininkas nusivedė jį pas dukteris ir 
sako: 

— Išsirink, kurią nori. 

Ir jaunikaitis įėjo į kraštinį kambarį. 

Mergelė jam tarė: 

— Pirmiausia nusiprausk, o paskui eik pas mano tėvą ir Ssa- 
kyk: „Labą vakarą, tėve, norėčiau žinoti, ką rytoj turėsiu veikti!" 

Jaunikaitis nusiprausė, nuėjo pas burtininką ir sako: 

— Labą vakarą, tėve, norėčiau žinoti, ką rytoj turėsiu veikti. 

— Rytoj tu turėsi nutiesti per upę geležinį tiltą — atsakė bur- 
tininkas. 

Išėjo jaunikaitis ir kremtasi: 

— Ką aš darysiu — jokio darbo nemoku. 

O burtininko duktė sako: 

— Ko tu rūpiniesit Mostelėsi botagu — ir rasis tiltas. Pari- 
dinsi per jį žiedą, pats pereisi, ir tiltas pasidarys geležinis. 

Kitą rytą jaunikaitis anksti pakirdo, atėjo į paupį, mostelėjo 
botagu, ir radosi tiltas. Paridino per jį žiedą, pats perėjo, ir tiltas 
pasidarė geležinis. 


M Pagal paprotį kiekvienas, einantis į svečius, nešdavosi tris pyragus ir ąsotį 
vyno. 

Antrą vakarą jaunikaitis vėl nuėjo pas burtininką ir sako: 

— Labą vakarą, tėve. Norėčiau žinoti, koks darbas rytoj man 
skirtas. 

Šis atsakė: | | 

— Rytoj septyniasdešimt dviejose dešimtinėse turėsi pasėti 
ir išauginti javus, o vakare visas derlius turi būti svirne. 

Atėjo jaunikaitis į kraštinį kambarį ir vėl kremtasi. 

O mergelė sako: 

— Ko tu rūpiniesi? Rytoj, paėmęs botagą, pliaukštelsi kartą, 
ir visas darbas bus padarytas. 
| Kitą rytą jaunikaitis pasiėmė botagą, o vakarop naujas der- 
lius jau buvo svirne. 

Ir trečią vakarą jaunikaitis nuėjo pas burtininką. 

— Labą vakarą, tėve, norėčiau žinoti, koks darbas rytoj man 
skirtas. 

— Rytoj iš tuzino žirgų turėsi išsirinkti vieną, — atsakė bur- 
tininkas. 

Mergelė pasakė jam: 

— Tie žirgai — tai mes, dvylika seserų. Tu prisirink pilną 
sterblę akmenų ir laidyk juos į žirgus. Aš stovėsiu ramiai, o tu 
ir sakyk: 

— Norėčiau ano žirgo, kur ramiai stovi. 

Rytą žirgai stovėjo prie aptvaro. Jaunikaitis prisirinko pilną 
sterblę akmenų ir ėmė juos laidyti. Vienas žirgas ramiai stovi, 
o kiti laksto. Jaunikaitis ir sako: 

— Norėčiau to žirgo, kur ramiai stovi. 

— Pasiimk. 

Ir ketvirtą vakarą nuėjo jaunikaitis pas burtininką, o tas pa- 
sakė: į 

Jaunikaitis atėjo į kambarį, ir mergelė vėl ji pamokė. 

Rytojaus dieną paupyje gageno dvylika žąsų. Jaunikaitis ir 
vėl pasakė: 

— Norėčiau tos, kur ramiai stovi. 

— Pasiimk, — vėl sutiko burtininkas. 

Penktą vakarą jaunikaitis vėl nuėjo pasiteirauti, o burtinin- 
kas atsakė: 

— Rytoj iš tuzino balandžių turėsi išsirinkti vieną. 

Rytojaus dieną praskrido dvylika balandžių, ir jaunikaitis 
parodė: 

— Norėčiau turėti tą, kur atsilikęs. 

Ir. burtininkas jam tą balandį atidavė. 

Šeštą vakarą jaunikaitis irgi nuėjo pas burtininką, o tas pa- 
sakė: 

— Rytoj negausi jokio darbo, tik į pirtį nueisi. 

Kai jaunikaitis su mergele įėjo į pirtį, burtininkas užrėmė 
duris. 

Tada mergelė triskart spjovė į žarijas tardama: 

—- Tris kartus jūs už mane atsiliepkit. 

Ir staiga pirties kampe atsirado langas, ir jaunikaitis su mer- 
gele pro jį paspruko. 

Burtininkas stovėjo už durų ir vis klausė: 

— Ar jau išsimaudėte? 

O seilės atsakė silpnu, tarsi išbadėjusio žmogaus balsu: 
„Dar ne.“ 

Burtininkas atidarė duris, žiūri — nei mergelės, nei jauni- 
kaičio! 

Tada jis sako pačiai raudodamas: į 

— Apgavo, apyyie mane dukrelė, su tuo jaunikaičiu pa- 
bėgo! 

— Greičiau vykis! — liepė pati. 

Ir leidosi burtininkas bėglių gaudyti. 

Mergelė sako jaunikaičiui: 

— Apsižvalgyk. Jeigu tarpukalne lyg ir juodas debesis at- 
slenka, žinok — tai mano tėvas. 

Jaunikaitis apsižvalgė ir tarė: 

— Vejasi! 

Mergelė tuojau pavirto į krūmą, o jaunikaitis — į paukštelį, 
straksi sau po krūmą. | 

Burtininkas pribėgęs klausia: 

— Paukšteli, paukšteli, ar nenubėgo pro čia jaunikaitis su 
mergele? 

O paukštelis jam atsako: 

— Jau keleri metai čia tupiu, bet nieko nemačiau. 

Burtininkas parėjo namo. Pati klausia jį: 

— Ar radai? 

— Radau vienoje vietoje paukštelį ir paklausiau, bet jis at- 
sakė, kad niekas neprabėgo. Ž 

Pati užriko: 

— Greičiau nešdinkis, ten jie ir buvo! 

Ir burtininkas vėl iškeliavo. 

Mergelė sako jaunikaičiui: 

— Apsižvalgyk. Jeigu artinasi audra, tai žinok — vėl tėvas. 

Jaunikaitis apsižvalgė ir tarė: | 

— Tokia audra ateina, jog baisu ir pagalvoti! 

Mergelė tuojau pavirto į seną cerkvę, o jaunikaitis — į seną 
šventiką ir meldžiasi. Burtininkas pribėgęs klausia: 

— Ar neprabėgo pro čia jaunikaitis su mergele? 

— Jau daug metų aš čia būnu, bet nieko nemačiau, 

Burtininkas vėl grįžo namo. Pati jį klausia: 

— Ar radai? 

— Radau seną šventiką cerkvėj ir paklausiau, bet tas atsakė 
nieko nematęs. 

— Šventikas buvo tas jaunikaitis, o cerkvė — tavo duktė. 
Nieko nepeši, jeigu aš pati namie sėdėsiu. 

Ir burtininko pati šoko vytis. O mergelė vėl sako jaunikaičiui: 

— Apsižvalgyk. Jei pamatysi tarpukalnė erelę atskrendant, 
žinok — tai mūsų motina. 

Jaunikaitis apsižvalgė ir tarė: 

— Matau. 

Tada mergelė pavirto į jūrą, o jaunikaitis — į gulbę ir plauko 
po tą jūrą. 

Motina atbėgusi sako gulbei: | 

— Kaipmat tave prarysiu— Ir ėmė gerti vandenį. Bet kai 
vandens visai nedaug buvo likę, ji sprogo. 

Jaunikaitis su mergele keliavo toliau, o priėję savo sodžių, 
sustojo. Mergelė sako jaunikaičiui: 

— Tavo tėvai per tą laiką suseno. Eik ir atsivesk juos. 

Nuėjo jaunikaitis ir atsivedė. 

Mergelė sudrožė jiems botagu, ir pasidarė jie tokie pat jauni 
kaip ir anksčiau. Paskui visi parėjo namo ir lig šiolei tebegyvena. 


ČERTIMCHANAS 


Gyveno kartą vargšas Čertimchanas. Jis rankiojo skudurus ir 
vyniojo į didžiausius ryšulius. 

Kartą dalis jo skudurų dingo. 

— Ne aš būsiu, jei vagies nesučiupsiu,— tarė Čertimchanas 
ir, pasiėmęs vėzdą su bumbulu gale, saugo skudurus. 

Ilgai jis stovėjo. Bestovėdamas užsinorėjo miego ir užsnūdo. 

Staiga girdi — sėlina prie jo skudurų lapė. Čertimchanas šoko 
ir norėjo jai tvoti, bet lapė ėmė prašyti: 

— Pasigailėk manęs, Čertimchanai, kada nors aš tau dar pra- 
versiu. 

— Ką gero tu man gali padaryti? — klausia Čertimchanas. 

— Išpiršiu tau karaliaus dukterį, ir tu pralobsi. Tik duok žo- 
dį, kad mane šersi, o kai aš nugaišiu — įdėsi į vynmaišį — tarė 
lapė. 

Čertimchanas šyptelėjo ir sako: 

— Keliauk sau, klastininke! Bet jei mane apgausi, taip ir 
žinok! 

Lapė susirado sąšlavyne tris vario pinigėlius, pasikišo po lie- 
žuviu, nuėjo pas karalių ir sako: 

— Esu Čertimchano kasininkė. Man reikia pasverti jo pini- 
gus, bet neturiu svarstyklių. Būtų gera, jeigu tu mums paskolin- 
tum svarstykles. 

— O kas per vienas tas turtuolis? Aš kažkodėl apie jį nesu 
girdėjęs, — tarė karalius. 

Lapė atsakė: 

— Kaip tu gali jo nepažinti? Pasaulyje nėra žmogaus, kurs 
apie jį nebūtų girdėjęs. 

Karalius sumišo ir davė svarstykles. 

Prisirišo lapė svarstykles prie uodegos ir velka paskui save. 
Kai jos pradilo, lapė įspraudė į skylutes po vario pinigėlį ir nu- 
nešė svarstykles karaliui. 

O karalius pamanė: „Jeigu svarstyklėse bus likę pinigų, gud- 
ruolė lapė nemeluoja.“ 

Paėmė jis svarstykles, ir iš jų iškrito vario pinigėlis. 

„Kokie turi būti jo turtai, jei, juos sveriant, net svarstyklės 
sudilo?"“— stebėjosi karalius. 

Kitą dieną vėl atbėgo lapė ir prašo svarstyklių Čertimchano 
auksui pasverti. Daug daugiau jas pradildžiusi, užkišusi vario pi- 
nigėlį, grąžino karaliui, o pati nubėgo. 

Trenkė karalius svarstykles į žemę, ir vėl iškrito vario pi- 
nigėlis. 

Galas žino, kiek laiko praėjo, ir lapė vėl atbėgo pas karalių 
ir sako: 

— Karaliau, Čertimchanas nori vesti tavo dukterį. Ką jam 
pasakyti? 

Kaip galėjo karalius nesidžiaugti? Tokį žentą turės! 

— Rytoj su Čertimchanu čia atvažiuosim, atsiųsk ką nors 
mūsų pasitikti — tarė lapė ir nudūmė pas Čertimchaną. 

„ Rytojaus dieną lapė apvilko Čertimchaną palaikėm kiaurom 
drapanom, skyles pridengė gėlėmis ir jį nusivedė. 

Netoli karaliaus rūmų lapė jam sako: 

— Aure karalius su savo kareiviais eina mūsų pasitikti. Kai 
prieisim tilto vidurį, tu šok į vandenį rėkdamas: „Gelbėkit, gel- 
bėkit!“ Vanduo tavo skarmalus nuneš, ir tu liksi visai nuogas. 

Kaip lapė pamokė, Čertimchanas taip ir padarė. Kareiviai, ne- 
gailėdami gyvybės, šoko į upę ir ištraukė būsimąjį karaliaus 
žentą iš vandens visai nuogą. Vienas davė jam marškinius, kitas 
čerkesę. | 

Čertimchanas, niekad kaip gyvas tokių drabužių neturėjęs, 
ėmė save apžiūrinėti. 

— Rodos, mūsų žentas niekad tokių drapanų nenešiojęs. 

Paskui davė Čertimchanui žirgą, ir greitai visi atkako į rū- 
mus. 

Kai Čertimchanas pasižiūrėjo į veidrodį, tik kyštelėjo liežuvį 
ir susiraukė. 

— Ką tai reiškia? — klausia karalius.— Apžiūrinėja viską, lyg 
pirmą kartą matydamas. 

O lapė sako: 

— Nepatinka jam jūsų namai, dėl to ir raukosi. 

Visą savaitę truko vestuvių pokylis, svečiai gėrė alų, vai- 
šinosi. 

Pagaliau jaunosios tėvai tarė: 

— Na, užteks! Metas dukteriai keliauti į vyro šalį. 

Jie sušaukė jaunikaičius ir mergeles, jauniesiems prikrovė 
į arbas daug aukso ir brangenybių, ir iškeliavo visi į Čertim- 
chano namus. 

— Aš bėgsiu pirma... viską namuose suruošiu.— sako jiems 
gudruolė lapė. 

Ir nulėkė ji greičiau už strėlę. Žiūri — piemenys didžiausias 
bandas gano. 

— Kieno tie gyvuliai? — klausia lapė. 

— Trigalvio milžino,— atsako tie. 

— Ė-ė-ė,— sako lapė;— dabar'jau baigta jūsų trigalviui: at- 
joja septyni Farni Firko 5 sūnūs su didžiuoju varnu grumtis. 
Jeigu jūsų paklaus, kieno tie gyvuliai, o jūs atsakysite, kad mil- 
žino, iš karto galvų neteksite. Geriau sakykite: „Tie gyvuliai Čer- 
timchano.“ O Čertimchanas — visų karalių karalius, ir niekas jū- 
sų net pirštu paliesti nedrįs. 

Paskui lapė nubėgo pas tą miną ir sako: 


!5 Pasakorius tyčia išgalvojo nesuprantamą vardą, kad piemenys labiau išsi- 
gąstų. 

— Daug gero esi man padaręs, to aš neužmiršau ir atbėgau 
tavęs gelbėti: didžiausia kariuomenė ateina, į dulkes tave su- 
mals. 

— Ką man dabar daryti? — verkia milžinas, 

— Lisk į kūgį, aš tave šienu užkrausiu. 

Įlindo jis į kūgį, lapė šieną padegė, ir milžinas supleškėjo. 

Kol lapė visur .sulakstė, vestuvininkai privažiavo tą vietą, kur 
ganėsi banda. 

— Kieno ta didžiulė banda? — klausia jie piemenų. 

— Čertimchano,— atsakė tie, 

Visi Čertimchano turtais neatsistebi, o karalius apie jį tik šo- 
kinėja, tik glostosi barzdą. 

Pats Čertimchanas iš nuostabos net išsižiojo. O vestuvininkai 
jau į milžino rūmus pasuko. Pamylėjo lapė svečius, kaip pridera, 
ir tie patenkinti išvažinėjo namo. | 

Apsigyveno Čertimchanas su pačia aukštajame milžino bokš- 
te, o lapė juos saugojo. 

Ir sumanė ji kartą Čertimchaną išbandyti. „Įdomu, kaip jis 
tesės žodį“,— pagalvojo. Iššiepė lapė dantis, brinkt ant žemės, 
negyva apsimetusi, ir guli. 

Čertimchano pati, tai pamačiusi, sako vyrui: 

— Mūsų lapė nugaišo. 

— Tegu dar septynis kartus nugaišta. Iki gyvo kaulo ji man 
įgriso. Išmeskite tą seną dvėselieną. Gerai, kad ta apgavike nusi- 
kračiau. 

Lapė, tokias kalbas išgirdusi, tik strykt pašoko ir tarė: 

— Sakyk, Čertimchanai, kada pats praturtėjai. Kada savo 
skudurus pametei? , 

O Čertimchanas išsigandęs sako: 5 

— Ką nori, tą daryk, lape, ko prašysi, viską gausi, tik ne- 
kalbėk šitaip. 

— - Ne, Certimchanai, kol tu buvai da mylėjai žmo- 
tarnus: jie vargsta, gyvena tarsi elgetos, o kad nors vienam iš 
jų būtum padėjęs. Dabar galas tavo turtingumui,. 

Mostelėjo lapė uodega, ir visas Čertimchano turtas dingo. 
Atsikvošėjo Čertimchanas priė savo skudurų, įsitvėręs vėzdo su 
bumbulu gale. 

O kol visa tai bus, jūs sveiki ir laimingi gyvenkite. 

DVYNIAI 


Neturtingi žmonės turėjo dvynius > Saujį ir Budzį. Tėvas bu- 
vo geras medžiotojas, motina — uoli šeimininkė, gražiai vaikus 
auklėjo. 

Dvyniai paaugo ir ėmė tėvams pagelbėti. Bet va pasimirė 
motina, ir tėvas vėl vedė. Pamotė buvo pikta, vis skriaudė vai- 
kus. Net kuo apsiauti dvyniai neturėjo. Sulyso, išbalo vaikai. Ir 
sumanė juodu bėgti. 

Pasiėmė dvyniai tėvo ginklų — strėlių, kardų, kiek galėjo, ir 
vieną naktį paliko gimtuosius namus. Dvi dienas ir dvi naktis 
jokio žvėrelio, jokio paukštelio, net žvirblio nepasigavo. O tre- 
čią dieną priėjo tankią girią. Girioje pamatė kiškį. Norėjo bro- 
liai jį nušauti, jau prisitaikė, bet kiškis prašneko žmogaus balsu: 

— Nežudykite manęs, aš jums praversiu. 

Kiškis stryktelėjo į krūmus ir grįžo kitu kiškiu vedinas. 

Broliai eina priešakyje, o kiškiai iš paskos seka. Ėjo ėjo ir 
sutiko lapę. Broliai prisitaikė į ją šauti, o ji sako: 

— Nežudykite manęs, aš jums praversiu. 

Šmurkštelėjo lapė į olą, ir iš ten išnėrė dvi lapės. Dar sutiko 
jie vilką, lokį ir tigrą. Jie, kaip ir kiškis su lape, poromis sekė 
dvynius. 

Priėjo broliai laukymę, žiūri — ganosi elnias. Įtempė lankus 
ir paleido strėles. Tegu tavo priešą tas pat ištinka, kas elnią iš- 
tiko! Broliai nubėgę pribaigė elnią, nudyrė kailį, prisikepė šaš- 
likų, visi — ir dvyniai, ir 22 a gerai pavalgė. Iš kailio pasi- 
statė palapinę. 

Ilgai gyveno broliai toje laukymėje, o paskui nutarė keliauti 
katras sau į pasaulį laimės ieškoti. 

Bet kaip juodu susižinos, būdami toli vienas nuo kito? 

Tada jie įdūrė į palapinės kartį nedidelį peilį. To peilio būta 
ne šiaip kokio, o stebuklingo: jeį katrą brolį ištiks nelaimė, vie- 
na peilio pusė apsitrauks rūdimis. Jei nelaimingąjį dar bus ga- 
lima išgelbėti, tarp rūdžių liks žvilgančių dėmelių. 

Broliai pasidalijo žvėris ir nuėjo katras sau. | 

Saujui gyvenimas miške buvo, pakyrėjęs, ir jis su žvėrimis 
patraukė į laukus. Ilgai ėjęs, kartą vakare priėjo didelį sodžių. 
Už sodžiaus buvo neįžengiama girja. Visos trobos gražiai išbal- 
tintos. 

Saujis su žvėrimis apsinakvojo wienoje trobelėje, pačiame so- 
džiaus pakraštyje. Pavalgė nuilsęs Saujis ir bemat kietai įmigo. 


Kitą rytą, su pirmuoju saulės spinduliu pakilęs, Saujis apsi- 
rengė, išėjo į gatvę ir nustebo: visi namai buvo nudažyti juo- 
dai. Jis grįžo į trobą ir paklausė šeimininką, kodėl balti namai 
staiga pajuodo. 

Šeimininkas pasodino svečią į krėslą ir ėmė pasakoti: 

— Mūsų sodžiuje gyvena aldaras. Gyvulių ir visokių gėrybių 
jis turi be skaičiaus. Bet su velniais susidėjęs. Jeigu jam krinta 
į akį kokia mergelė, pasiima ją už pačią ir gyvena, kol kita 
krinta į akį. Patinka kuri, siunčia tarnus: „Šįvakar atsiųskite man 
savo mergaitę.“ O jeigu mergaitė nesutinka eiti, jis atiduoda ją 
suėsti gyvatei Zaliagai, kur už sodžiaus ant kalvos gyvena. Įnir- 
šęs aldaras paskui apskritus metus mums neleidžia nei arti, nei 
sėti, nei gyvulių išginti, nei vandens parsinešti. 

Vakar aldarui vėl krito į akį viena mergelė, vargšo duktė. 
Kitos tokios gražios ir darbščios niekur nerasi. Kaip ji siuva, 
kaip dainuoja, kaip šoka! Kai aldaras atsiuntė savo tarnus, ji 
pati, jos tėvai ir visi Žmonės pasakė: jau verčiau tegu ją gyvą 
Zaliaga suėda, negu kad su ja smaginsis Juodasis aldaras. Žmo- 
nės nebijo tų skriaudų, kurios ištisus metus juos vargins. Tik 
jiems liūdna, kad tą gražuolę, mūsų sodžiaus pasididžiavimą ir 
puošmeną, šiandien suės gyvatė Zaliaga. Dėl to savo namus ir 
perdažėme juodai. 

„Saujis iš pradžių klausėsi lyg suakmenėjęs, paskui pašoko, 
stvėrė kardą ir sušuko: 

— Argi visame sodžiuje neatsiranda žmogaus, kurs vargšus 
užtartų ir nelemtą Juodąjį aldarą nudobtų?! 

Šeimininkas liūdnai šyptelėjo: = 

— Visas sodžius pakiltų ir pultų jį su kardais, bet aldaras 
tol bus nemirtingas, kol liks gyva žmogėdra Zaliaga. 

 Saujis pasiėmė ginklus, padėkojo šeimininkui už viešnagę ir 
patraukė su žvėrimis link kalvos. Eidamas išgirdo žmones rau- 
dant: jie lydėjo gražiąją mergelę. Netoli kalvos visi sustojo, ir 
mergelė pati nuėjo pas gyvatę. Eina mergelė, o jos veide mirgu- 
liuoja žvaigždės ir mėnuo šviečia. Pamačiusi apsiginklavusį Saujį, 
ji manė, kad gyvatės pasiuntinys eina jos pasitikti. 

— Parodyk, kur man eiti! -— tarė gražuolė. 

— Aš šiame krašte pirmą sykį — atsakė Saujis.— Eime drau- 
ge, Iasim kelią. Kelias į gyvėnimą be galo sunkus, o į mirtį — 
lengvesnio nereikia. 

— Jau mano vienos r gana, bent tu pasilik. 

— Ne tu, o aš pirmas eisiu pas gyvatę; menka bėda, jei dėl 
tokios gražuolės kris vienas žmogus, — atsakė Saujis. 

Mergelė, pamačiusi, kad jaunikaičio neperkalbės, nuėjo pas- 
kui jį. Gyvatės troba stovėjo aukštai, netoli viršūnės. Prie tro- 
bos gulėjo didelis akmuo su užrašu: „Kas šitą akmenį atkels, tas 
nugalės gyvatę Zaliagą. Po akmeniu — ežeras, išsimaudyk jame 
ir būsi nemirtingas." 

Saujis, perskaitęs užrašą, nusviedė akmenį į šalį, ir tas bildė- 
demas nuriedėjo žemyn. Sutvisko ežeras. Saujis išsimaudė tame 
ežere ir su gražiąja mergele nuėjo gyvatės trobon, bet pačios 
šeimininkės nerado: ji ledyne akmenėliais žaidė. 

Saujis viską apžiūrėjo ir išsirinko patogią vietą gyvatei pulti. 
Netoliese tykojo lapė, o kiti žvėrys saugojo trobą. Gražioji mer- 
gelė iš tos baimės į kampą nulindo. 

Saulei leidžiantis, pažvelgė Zaliaga nuo ledyno į savo namus 
ir sušuko: „Vieno laukiau, o septyni atėjo! Tai gerai!" Ir su di- 
džiausiu triukšmu ėmė šliaužti nuo ledyno: riedėjo akmenys, 
virto Medžiai, net uolos drebėjo. Bet narsiojo Saujo tas triukšmas 
nebaugiro. Jaunikaitis pasiruošė mūšiui, stipriai gniaužė savo 
aštrųjį kardą. 

O lapė pribėgo prie gyvatės, suvizgino uodegą ir tuoj smuko 
į šalį. Gyvatė pakėlė galvą, norėdama į ją pasižiūrėti, bet Saujis 
iš visų jėgų smogė kardu. Nors galva nusirito, gyvatė vis tiek 
šliaužė. O Saujis be atvangos kapoja ir kapoja ją kardu, nuo 
kiekvieno kirčio tik krinta pakalnėn gyvatės gabalai. Taip rantė 
ją iki pusiaunakčio, o prakaitas čiurkšlėmis žliaugė, kojos iš nuo- 
ilsio drebėjo. Baigus kapoti, prie Saujo pribėgo lapė ir ėmė jį 
uodega vėduoti. 


Nusileido Saujis į daubą, užverstą gyvatės gabalais, ketinda- 
mas jos liežuvius išsipjauti, bet galva buvo po apačia. Tada jis 
ėmė svaidyti gabalus į visus šonus ir tik prieš pat saulėtekį su- 
rado galvą. Išsipjovė liežuvius, susivyniojo į skarelę ir įsidėjo 
kišenėn. Paskui dar kartą išsimaudė tame ežere, pažadino gra- 
žiąją mergelę, ir visi nuėjo į sodžių. Žmonės džiūgaudami išbė- 
go jų pasitikti. Saujis jiems parodė gyvatės liežuvius ir su savo 
žvėrimis nuėjo pas Juodąjį aldarą. Vos jį pamatęs, aldaras išlėkė 
iš namų ir sušuko: 

— Koks čia šuo, koks asilas drįso nepasiklausęs koją mano 
kieman įkelti?! 

— Tu pats šuo, tu pats asilas, — atsakė Saujis ir užpjudė jį 
žvėrimis. Tigras stvėrė jį ir sudraskė. Saujis visus aldaro gyvu- 
lius, visus turtus surinko ir išdalijo vargšams. Tada tėvai ir visi 
to didelio sodžiaus Žmonės nutarė išleisti mergelę už jos išgel- 
bėtojo Saujo. O tas labai džiaugėsi. Iškėlė vestuves. Į jas buvo 

sukviestas visas sodžius. Po vestuvių Saujis pasistatė trobą ir su 
savo gražiąja pačia laimingai gyveno. 

Viskas būtų buvę gerai, ir Saujis su džiaugsmu būtų namuo- 
se triūsęs, jeigu visą laiką nebūtų galvojęs apie brolį Budzį. 
Saujis būtų ėjęs prie palapinės sužinoti, kas jam nutiko, bet tu- 
rėjo rūpintis kaimynais; nė vienas jų nedrįso įžengti į Juodąją 
girią. Kas ten nueidavo, daugiau nebegrįždavo. 

Ir nutarė Saujis pats į Juodąją girią nueiti. Daug kartų jis 
taisėsi eiti, bet kaimynai ir gražioji pati vis suturėdavo jį. 

Kartą jis pasiėmė ginklus, nebeklausė pačios maldavimų, atsi- 
sveikino su kaimynais ir iškeliavo su žvėrimis į Juodąją pirią. 

Visas sodžius — ir dideli, ir maži — palydėjo Saujį iki pat 
tilto prie tos girios. Saujis perėjo per tiltą ir tarė: 

— Jeigu po trijų dienų negrįšiu, tada manęs nelaukit. 

— Laimingos kelionės! — palinkėjo jam visi. 

Saujis beregint dingo girioje. Į jos gilumą bėgo gražus, lygus 
ir vingiuotas takelis. Saujis juo ir nuėjo. Staiga jam kelią per- 
bėgo elnias. Saujis taikėsi jį nušauti, bet elnias dingo už posū- 
kio. Saujis — vytis, bet vos tik pasivijo, elnias vėl pasislėpė. 
Saujis bėgiojo paskui elnią ligi pat vakaro. Vakare elnias visai 
dingo. Sutemo. Saujis taip nuilso, jog vos bepastovėjo. Žiūri — 
netoliese, prie didžiulio ąžuolo, puiki vieta laužui. Saujis prisi- 
Tinko sausų šakų ir susikūrė ugnelę. Pats atsigulė prie laužo 
ir guli. Žvėrys irgi sugulė. 

Staiga Saujis išgirdo šlamant. Jis pakėlė galvą ir laužo švie- 
soje pamatė senę — sėdi ąžuole ir visa dreba nuo šalčio. 

— Kas tu tokia esi? — paklausė ją Saujis. 

— Oi, man šalta, sustirau,— atsakė senė.— Leisk prie savo ug- 
nelės sušilti. 

— Kodėl ne, prašom, — atsakė Saujis.— Lipk iš ąžuolo, sėsk 
ir šildykis nors ligi pat ryto. | 6 

Jis įmetž į ugnį sausų malkų, ir laužas dar kaitriau sulieps- 
nojo. 

Senė išlipo iš ąžuolo ir stovi atokiau. 

— Bijau tavo žvėrių — sako.— Še ąžuolo lapą, sušerk juo 
Žžvėrim per snukius, tada jie man neįkąs. 

Saujis paėmė iš senės ąžuolo lapą, sušėrė, ir žvėrys pavirto 
nedideliais apskritais akmenimis. O senė sušėrė lapu jam pa- 
čiam, ir jis taip pat pavirto baltu akmeniu. 

Senė surinko akmenis į skepetą, paėjėjo takeliu ir sumetė 
juos didelėn tokių pat akmenų krūvon. 

Tris dienas ir tris naktis laukė žmonės prie tilto savo vaduo- 
tojo. Bet Saujis negrįžo sutartu laiku, ir visi, graudžiai verkda- 
mi, išsivaikščiojo. | 

O Budzis per tą laiką daug šalių apkeliavo. Visur narsa pa- 
garsėjo, visame pasaulyje jo vardas skambėjo. 

Prisiminė kartą Budzis brolį ir sumanė nueiti prie palapinės 
pasižiūrėti, kas jam nutiko. 

Atėjo Budzis prie tos palapinės, pasižiūrėjo į peilį ir pamatė, 
kad peilis iš tos pusės, kur buvo nuėjęs Saujis, apsitraukęs rau- 
donomis rūdimis, bet daiktais dar žvilga šviesios dėmelės. 

Ir išskubėjo Budzis ton pusėn, kur buvo išėjęs Saujis. Ėjo ėjo, 
nežinia kiek laiko, ir pagaliau priėjo plačią lygumą. Ėjo ėjo: ta 
lyguma, o iš paskos jo žvėrys sekė. Galas žino, kiek dienų jis 
ėjo, bet priėjo didelį sodžių. Žmonės, pamatę jaunikaitį su žvė- 
rimis artinantis, pagalvojo, kad Saujis sugrįžo, ir išbėgo jo pasi- 
tikti. Saujis ir Budzis buvo tokie panašūs, jog sunku buvo juos 
atskirti. Juk jie dvyniai! 

Bučiavo, glamonėjo žmonės Budzį. Sugrįžusiam išgelbėtojui 
pagerbti jie iškėlė džiaugsmo puotą. Juo visi daugiau valgė ir 
gėrė, juo linksmesni darėsi, o Budzis vis labiau niaukėsi. Jis su- 
prato, kad žmonės jį Sauju palaikė, todėl pats kalbėjo maža, 
daugiau klausėsi — norėjo sužinoti, kas broliui nutiko. 

Pagaliau žmonės sako: 


— Mes net dainą apie tave sudėjom. Jeigu nori, padai- 
nuosim. 


Ir ėmė žmonės dainuoti. O toji daina pasakojo apie visus 
Saujo žygius. 

Prisipuotavę žmonės ėmė skirstytis. Budzis apsimetė negalįs 
paeiti — esą jam kojos sutinusios. Tada du vaikinai, paėmę už 
parankių, jį nuvedė į Saujo trobą. Saujo pati palaikė Budzį savo 
vyru ir iš džiaugsmo ėmė verkti. O Budzis skundėsi, kad skauda 
koją, kad labai nuilsęs. Pati numazgojo jam kojas ir paguldė. Ap- 
siruošusi nusirengė ir atsigulė. Budzis tuojau nubudo, pasiėmė 
durklą ir padėjo tarp savęs ir Saujo pačios. 

Švintant Budzis pakilo ir su žvėrimis išėjo į girią. Perėjo tiltą 
ir nuėjo lygiuoju takeliu. Kiek paėjėjęs žiūri — bėga takeliu el- 
nias. Prisitaikė Budzis šauti, bet elnias dingo už posūkio. Kai 
elnias vėl pasirodė, Budzis vėl prisitaikė, bet elnias ir vėl dingo. 
Tada suprato Budzis, kad tas elnias medžiotojus vilioja, suprato, 
bet-vis tiek jį nusivijo. Vąkare elnias dingo. Budzis atsidūrė toje 
pat vietoje, kur buvo apsinakvojęs Saujis. Budzis irgi susikūrė 

laužą ir prie jo su žvėrimis sugulė pailsėti. Kaip ir brolis, iš- 
girdo ąžuole šlamant, pamatė senę ir pasikvietė. 

Senė lipa iš ąžuolo, nuo apatinės šakos duoda Budziui ąžuolo 
lapą sakydama: 

— Sušerk tuo lapu savo žvėrims, kad jie man nejkąstų. 

Ir Budzis viską suprato. Stvėręs ištempė senę iš medžio, par- 
trenkė ant žemės ir pakišo peilį jai po kaklu: 

— Sakyk, kur brolis, o jei ne — papjausiu. 

— Nežudyk manęs, gerasis jaunikaiti! Pasakysiu, kur tavo 
brolis, tik palik mane gyvą. Prisiek savo tėvų vardu, kad manęs 
nenužudysi. 

— Savo tėvo barzda prisiekiu, kad tavęs nežudysiu. Jei aš 
tave paliesčiau, tegu virsta nuodais mano motinos pienas, kurį 
aš žindau. 

Patikėjo senė ta priesaika ir tarė: 

— Eik tuo takeliu, kol prieisi daubą. Ten pamatysi didelę 
krūvą baltų akmenų: tai tavo brolis ir dar daug kitų Žmonių. 
Jeigu ąžuolo lapu, nuskintu iš šiaurės pusės, suduosi gyvam 
daiktui, jis pavirs į baltą akmenį, o jeigu per tuos akmenis su- 
duosi ąžuolo lapu, nuskintu iš pietų pusės, visi jie atgis. 

Budzis nusilaužė visą šaką iš šiaurės pusės ir sušėrė ja senei. 
Senė tuoj pavirto baltu akmeniu. Paskui sudavė per akmenį ša- 
kele, nulaužta iš pietų pusės, ir tas akmuo atvirto į moterį. Nu- 
džiugo Budzis ir sako žvėrims: 

— Aš tai prisiekiau jos neliesti, bet jūs ko spoksote į tą 
nedorėle, ko laukiate? 

Žvėrys puolė ją ir sudraskė — tegu tavo priešas to paties su- 
silaukia, ko ji susilaukė. 

Budzis nusilaužė visą šaką iš pietų pusės, nuėjo prie akmenų 
krūvos ir ėmė juos gaivinti. Dauba prisipildė žmonių, žirgų ir 
gyvulių; čia buvo ir jo brolis Saujis su žvėrimis. Apsikabino bro- 
liai, net pravirko iš džiaugsmo. Saujis sako broliui: 

— Kas man buvo atsitikę, namie papasakosiu, o dabar sakyk, 

kaip mane suradai. 
Eina abudu broliai, iš paskos žvėrys seka, o Budzis pasakoja. 
Bet vos pasakė, kaip džiaugėsi Saujo pati, Budzį savo vyru pa- 
laikiusi, ir kaip jis padėjęs tarp jos ir saves durklą, Saujis išsi- 
traukė kardą ir nukirto broliui ' galvą. Kardą čerkesės skvernu 
nušluostęs, keliavo toliau. O Budzio žvėrys stovėjo aplink ne- 
gyvą šeimininką, panarinę galvas. 

Kiškis staiga pašoko. Kiti Žvėrys paklausė: 

— Kas tau? 

— Dar niekad mano galva nebuvo tokia pilna gerų minčių 
kaip dabar. Klausykit, bičiuliai: jeigu ąžuolo lapai turi tokią 
galią, tikriausiai tokios pat ir jo šaknys! 

— Žinoma! — subruzdo žvėrys. 

Ir kiškis kaip strėlė nulėkė prie ąžuolo, išrausė šaknį iš pietų 
pusės, nugraužė gabalėlį ir akies mirksniu vėl buvo prie Budzio. 

Kiškis šaknies syvais patepė Budziui žaizdas, tigras pridėjo 
galvą prie liemens, ir jaunikaitis atgijo. 

Kiek buvo džiaugsmo! Visi žvėrys bučiavo kiškį į snukutį, dė- 
kodami už protingą patarimą. 

Nuilsęs ir išbalęs ėjo Saujis su žvėrimis. Išvydęs Budzį vėl 
gyvą, labai apsidžiaugė, iš džiaugsmo net apsiašarojo. 

“  — Aš ir pats gailėjausi, bet jau buvo po laiko, — tarė jis.— 
Atleisk man, broleli... 

Budzis jam atsakė: 

— Ir aš pats esu daug ko negera padaręs— Apkabino brolį, il ir 
abu nuėjo į sodžių. 

Budzis eidamas papasakojo Saujui, kas jam buvo nutikę. 

Didžiojo sodžiaus gyventojai, pamatę, kad pas juos ateina du 
vienodi žmonės su vienodais žvėrimis, labai stebėjosi. Jie žinojo, 
kad vienas iš jųdviejų Saujis. Bet kas tasai kitas? 

Paskui žmonės viską sužinojo ir iš džiaugsmo iškėlė tokią 
šaunią puotą, kokios dar niekada nebuvo kėlę. 


KAIP NETURTINGA MERGELĖ 
NUO ALDARO IŠSIGELBĖJO 


Gyveno trys broliai ir sesuo. Nieko nebuvo jų vargingame 
būste: nei ožkų, nei avių, nei arklių. 

Broliai kasdien eidavo medžioti, o sesuo likdavo namie: 

Sesuo buvo tokia gražuolė, jog žodžiais neapsakysi; nuo skais- 
taus jos veido visi namai švytėjo. 

Broliai, išeidami į girią, sakydavo: 

— Sesele, kūrenk šlapias malkas, kad dūmai labiau rūktų. 
Nors ir toliausia būsim, visą laiką dūmus matysim. Jei dūmai nu- 
stos rūkę, žinosim, kad tave ištiko nelaimė, ir parbėgsim gelbėti. 

Sesuo taip ir darė. 

Kartą, kai broliai išėjo ir sesuo buvo viena, prie jų vienišos 
trobelės atjojo senas aldaras su savo medžiotojais. Įėjęs į vidų, 
pamatė mergelę. Aldarą jos grožis taip apstulbino, jog jis žado 
neteko ir visas nustėro. 

Ir ėmė aldaras mergelės teirautis, kas ji tokia, kur jos tėvai 
ir kodėl čia viena sėdi. Ta pasakė. Patiko gražuolė aldarui, ir su- 
manė senis ją už tarnaitę pasiimti. Liepė medžiotojams ją surišti 
ir nunešti į pilį. 

Tuo metu broliai, besivydami kalnų ožius, atsidūrė kitoje tar- 
pukalnėje. Jų trobelę užstojo kalnai. 

O sesuo lieja ašaras aldaro pilyje, lieja ašaras, plaukus iš siel- 
varto Iaunasi ir vis brolių laukia. 

Senasis aldaras sėdi šalia ir ramina. Ilgai jis sėdėjo prie mer- 
gaitės, bijodamas, kad ji nepabėgtų. 

Bet pagaliau prireikė jam išeiti. Padavė mergaitei fandyrą !* 
sakydamas: 

— Griežk, kol aš sugrįšiu. 

O pats galvoja: „Jeigu ji nustos griežti, vadinas, bus pabė- 
gusi. Aš išgirdęs tuojau pasivysiu.“ 

Aldaras išėjo, o mergaitė griežia griežia ir graudžiai verkia. 

Staiga iš kertės išlindo maža maža pelytė ir sako žmogaus 
balsu: 

— Vargšele! Jeigu iš to senio neištrūksi, sulenks jis tau pe- 
čius, susendins tave, užgesins akių spindesį. Geriau bėk. O kad 
jis nesusigriebtų, aš lakstysiu po stygas ir judinsiu jas kojytėmis. 
Senis manys, kad tu grieži, ir negrįš greitai. 

— Ačiū, geroji pelyte,— tarė vargšė mergaitė. 

Paskui padėjo fandyrą ant žemo minkšto suolo. Pelytė ėmė 
bėgioti stygomis, kojytėmis jas kliudydama, o senis, manydamas, 
kad griežia belaisvė, sėdi kitame kambaryje, ir tiek. Mergaitė 
išbėgo iš pilies ir lekia savo varganos trobelės link. Lekia dva- 
sios neatgaudama. 

Nedorėlis senis grįžo į kambarį pasižiūrėti, o mergaitės — nė 
kvapo. Žiūri — fandyro stygomis bėgioja pelytė. Perpyko aldaras, 
čiupo lazdą, užmušė vargšę pelytę, sudaužė fandyrą, o pats šoko 
vytis. | 

Bėgo bėgo, galas žino kiek, bet pusiaukelėje vis dėlto pasi- 
vijo mergaitę ir vėl atsivedė į pilį.- 

Verkia vargšelė, rauda, plaukus iš sielvarto raunasi, į namus 
pas brolius veržiasi. Senis ramina ją, ramina, o ji dar labiau 
rauda. 

Ir paliepė senis į jos drabužių kraštą pelenų užsiūti, 0 pats 
išbadė skylutes: kai mergaitė pabėgs, byrės pelenai. 

— Kad ir kur tu bėgtum, aš visur tave rasiu pagal pelenus, — 


16 Fandyras — muzikos instrumentas, panašus į arfą. 

tarė senis vargšei mergaitei ir išėjo. Ar mažai reikalų turi senas 
aldaras! 

Vos jis išėjo, mergaitė vėl pabėgo. Dumia ji greičiau už kiškį. 
Jau ir miškas nebetoli, o ten jos brolių namai, jos pačios var- 
gana trobelė. 

Bet girdi, kad nedorėlis aldaras ją atsiveja. Jis vis arčiau ir 
arčiau. Pribėgo mergaitė aukštą bokštą. Mato — jame senelė. 

— Geroji senele, mane vejasi, gelbėk, užkelk mane į bokštą! 

— O kokią virvę tau nuleisti: šilkų ar ašutų? 

— Aš, vargšė, prie šilkų nepratusi. Nuleisk ašutų. 

Senelė tuojau nuleido šilkų virvę ir ėmė kelti vargšę mer- 
gaitę. 

Kai tik ji mergaitę užkėlė, atbėgo aldaras ir, nesitverdamas 
pykčiu, ėmė šaukti. 

— Ei, sena ragana, užkelk mane į bokštą, tuojau surišiu pa- 
bėgėlę ir nusivešiu į pilį. 

— O kokią virvę tau nuleisti: šilkų ar ašutų? 

— Aš aldaras! Kaip tu drįsti, sena ragana, man apie prastą 
virvę kalbėti? Nuleisk man šilkų! Tik greičiau, nežiopsok! — šau- 
kė jis. 

Ir nuleido senelė. seną, sutrūnijusią virvę. Aldaras apsivyniojo 
ja aplink, senelė ėmė traukti, bet, bokšto vidurį pasiekus, virvė 
nutrūko. Nedorėlis aldaras nudribo ir galą gavo susitrenkęs į ak- 
menis. Tegu tokio galo visi tavo priešininkai susilaukia! 

Paskui senelė šilkų virve nuleido žemyn vargšę mergaitę, lai- 
mingo kelio jai palinkėjo. Parbėgo sesuo į varganą trobelę pas 
mieluosius brolius ir viską papasakojo. 

Įniršo trys broliai. Nė medžioti daugiau nebėjo — į senojo al- 
daro pilį iškeliavo. 

Pasiėmė visas gėrybes, visus jo lobius. 

— Tai ne aldaro gėrybės, ne aldaro lobiai, o mūsų, vargšų — 
kalbėjo jie. 

Ir gyveno nuo to laiko trys broliai medžiotojai ir jų gražioji 
sesuo be nedorėlio aldaro, gyveno laimingi ir visko pertekę. 


AUKSARAGIS ELNIAS 


Gyveno kitą kartą žmogus su pačia. Nieko jiems netrūko, 
nors ir nebuvo turtingi. Turėjo juodu tris sūnus. Sūnums paau- 
gus, tėvai pasimirė. Tada broliai pradėjo verstis medžiokle. 

Kartą vyresnieji broliai patraukė medžioti vienon pusėn, o 
jaunėlis — kiton. 

Ilgai vaikščiojo vyresnieji po laukus ir daubas, po miškus 
ir pievas, bet jokio žvėries neužėjo, taip nusivarė, kad nei sė- 
dėti, nei eiti nebevaliojo. Ir pasižadėjo abu, kad niekada dau- 
giau nebeis medžioti. 

Atsipūtė broliai valandžiukę, o vakare grįžo namo tuščiomis. 

Jaunėlis irgi vaikščiojo vaikščiojo ir sumedžiojo elnią. 

Vyresnieji, pamatę, kad brolis parsinešė elnią, pamiršo savo 
pažadą. Pamiršo ir kitą dieną katras sau išėjo medžioti. 

Vyriausias brolis užlipo ant kalno, pažvelgė žemyn, žiūri — 
ten ganosi auksaragis elnias. Brolis jau taikėsi šauti, bet elnias 
prašneko žmoocaus balzu: 

— Nežudyk manęs, jaunikaiti! Juk tu pasižadėjai daugiau ne- 
bemedžioti! 

Nepaklausė vyriausias brolis, paleido aštriąją strėlę, bet ne 
elnias, o jis pats krito negyvas. 

Netrukus ant:'to paties kalno užlipo ir vidurinis brolis. Pa- 
žvelgė žemyn, žiūri — pievoje ganosi elnias, o jo ragai — gry- 
niausio aukso. 

Stvėrė vidurinis brolis lanką, strėlę, bet vos jis prisitaikė, 
elnias prašneko žmogaus balsu: 

— Nežudyk manęs, jaunikaiti! Juk tu pasižadėjai daugiau ne- 
bemedžioti! 

Nepaklausė vyresnis brolis, įtempė lanką ir paleido strėlę, 
bet ne elnias, o jis pats krito negyvas. 

Kiaurą dieną ir kiaurą naktį pralaukė jaunėlis brolių. O anksti 
rytą pašoko, nusiprausė šaltu vandeniu, įsidėjo į krepšelį mie- 
žinio čiureko ir šaltos elnienos, pasimeldė: „(O dievų dieve, vesk 
mane tuo keliu, kuriuo mano vyresnieji broliai nuėjo!“ — ir pa- 
traukė girion. 

Ėjo jis, ėjo. Užkopė aukšta atšlaite į kalną, į pačią viršūnę. 
Žiūri — jo broliai guli negyvi, bet ne svetimų, o savo strėlių 
pakirsti. 

Graudžiai pravirko jaunėlis, nors ir žinojo, kad broliai patys 
kalti. Iškasė dvi duobes ir juos palaidojo. Jau norėjo eiti namo, 
bet žemai, lygumoj, pamatė ganantis auksaragį elnią. 

Jaunikaitis čiupo lanką ir jau norėjo šauti, tik štai elnias 
prašneko žmogaus balsu: | 

— Nežudyk manęs, gerasis jaunikaiti! 

Nepaklausė jaunėlis ir paleido strėlę. Auksaragis elnias su- 
žeistas krito į žolę. 

Jaunėlis nubėgo žemyn, išsitraukė peilį, ketindamas elnią pri- 
baigti, bet tas ėmė maldauti: 

— Nepjauk manęs, gerasis jaunikaiti, verčiau namo parsi- 
vesk. 

Jaunikaitis ištraukė strėlę, apdėjo žaizdą pievos žolynais, ap- 
rišo diržu, ant šakotųjų aukso ragų užmetė virvę ir nusivedė 
elnią. 

Vėlai naktį sugrįžo jaunikaitis namo. Elnią taip pat trobon 
įsivedė. 

— Uždaryk duris, uždangstyk langus, užkamšyk visus plyšius, 
kad niekas manęs nematytų, nes aldaras mane tuojau pasiglemš, — 
prašo elnias. 

Jaunikaitis uždarė duris, uždangstė langus, užkamšė visus ply- 
šius. Kad būtų šviesu, vidury aslos užkūrė laužą. 

O elnias vėl sako: 

— Atsuk mano kairįjį ragą. 

Atsuko jaunikaitis elnio kairįjį ragą ir pradėjo iš jo traukti 
visokius valgius ir gėrimus. Visko ten buvo! Pavalgė, atsigėrė 
jaunikaitis, o kas liko, atgal į ragą sudėjo ir jį užsuko, kaip kad 
pirma buvo. 

Anksti rytą elnias jam patarė: 

— Iškeisk savo tamprųjį lanką ir tulę su taikliosiomis strėlė- 
mis į aldaro dūdelę. Kam tau medžioti, jei mano raguose rasi 
Visa, ko tik tau reikia? O aldarui pasakyk, kad, pabūgęs susi- 
laukti brolių likimo, daugiau nebemedžiosi. 

Jaunikaitis pasiėmė tamprųjį lanką, taikliąsias strėles ir nuėjo 
pas aldarą. Aldaras už tulę ir lanką davė dūdele. 

Jaunikaičiui sugrįžus, elnias sako: 

— Atsuk mano kairįjį ragą. 

Jaunikaitis atsuko ragą ir rado tiek valgių ir gėrimų, jog 
pusę trobos prikrovė. 

— O dabar atsuk dešinįjį ragą ir uždūduok dūdele. 

Jaunikaitis atsuko dešinįjį ragą, ir iš ten išėjo. tiek narsių 
Jaunikaičių ir dailių mergelių, jog jie užėmė kitą trobos pusę. 
Uždūdavo jaunikaitis, ir visi ėmė šokti. Nustojo jis dūduoti, visi 
sėdo puotauti. Puotai pasibaigus, užsuko abu elnio ragus, ir tro- 
ba vėl pasidarė nyki ir tuščia kaip urvas. 

Nuo to laiko vargšas jaunikaitis kasdien linksminosi. Ir ėmė 
žmonės kalbėti: 

— Iš ko tas jaunikaitis gyvena? Ir medžioti nebeina, ir lan- 
gus duris užsidarinėjęs lindi, ir elnio nepjauna. Ne prieš gera, 
ne prieš gera visa tat. 

Išgirdo aldaras apie auksaragį elnią ir nusiuntė berną jo at- 
vesti. 

— Aldaras tau liepė atvesti auksaragį elnią, — pasakė bernas 
ir išėjo. 

— Aš žinojau, kad nedorėlis aldaras mane pasiglemš. Bet tu 
nebijok: vesk mane pas aldarą, pamatysim, — ramina elnias jau- 
nikaitį. 

Vargšas jaunikaitis užmetė virvę elniui ant ragų ir iškeliavo 
pas aldarą. Nudžiugo aldaras, auksaragį elnią išvydęs, ir liepė 
atsukti pirma vieną ragą, paskui kitą. Bet niekas nevaliojo jų 
atsukti. Tada aldaras paliepė jaunikaičiui, ir tas atsuko. Aldaras 
pasiliko ir elnią. ir vargšą jaunikaitį. 

Praėjo kiek laiko, ir aldaras sako jaunikaičiui: 

— Parvesk man už pačią mergelę, tėvo motinos negimdytą, 
o jei neparvesi — galvą nukirsiu. 

Susikrimto vargšas jaunikaitis: „Niekad nesu girdėjęs, kad 
mergelė gimtų be tėvo motinos. Kur tokią galėčiau rasti?“ 

Nuėjo jaunikaitis į kiemą pas auksaragį elnią, viską jam ap- 
sakė. 

— Nesikrimsk, gerasis jaunikaiti — sako elnias.— Aš- tave pa- 
mokysiu, kaip tokią mergelę rasti. Paprašyk aldarą, kad su tavim 
leistų tris bernus. Eikit į rytus ir prieisit didelę lygumą. Jos vi- 
duryje pematysit aukštą kalvą. Atsigulk ant tos kalvos, giliai 
atsidusk ir sakyk: „Ak motin mano, manęs negimdžiusi, kaip aš 
nuilsau!“ Tada kalvoje atsivers durys, ir išeis moteris. Ji ir pa- 
sakys tau, ką toliau daryti. 

Jaunikaitis paprašė aldarą trijų bernų ir iškeliavo. Ėjo jie, 
ėjo. Gan ilgai ėjo ir priėjo bekraštę lygumą, o jos vidury pamatė 
aukštą kalvą. Atėjo jie prie kalvos. vargšo sūnus atsigulė, giliai 
atsiduso ir sako: 

— Ak motin, manęs negimdžiusi, kaip aš nuilsau, kaip nuil- 
sau! | 

Sulig tais žodžiais aukštosios kalvos atšlaitėje radosi durys, 
atsivėrė pačios, ir išėjo moteris. 

— Sveikas, vargšeli — tarė ji švelniai. — Kuo galiu tau pa- 
dėti? 

— Padėk surasti mūsų aldarui į pačias skaisčią mergelę, tė- 
vo motinos negimdytą. ' 

— Nors nelengvas čia darbas, šaunus jaunikaiti, bet padė- 
siu,— prižadėjo moteris— (O tuo tarpu slėpkitės, nes grįš sep- 
tyni mano sūnūs milžinai ir jus praris. 

Moteris vargšą su aldaro bernais įsivedė į kalvą ir paslėpė 

adatinėje. Vos spėjo paslėpti, pro atviras kalvos duris vienas 
paskui kitą suėjo vidun septyni sūnūs ir tarė: 

— Fui, fui! Aloną biloną"" užuodžiam! 

— Iš kur čia bus alonas bilonas! Matyt, tai jūsų sumedžiotos 
elnienos kvapas, — priešgyniavo motina. 

O jaunėlis sūnus sako vyresniems broliams: 

— Daug kelių išvaikščiojom, tad jums ir vaidenasi alonas 
bilonas. 

Broliai nurimo. Motina juos pavalgydino ir tarė: 

— Sumaniau tėvą aplankyti. Duokit man savo žirgą ir anks- 
čiau kaip po metų čia nesirodykit. ' 

— Ko tau pas tėvą? O ką mes veiksim? — šaukia vieni. 

— Mes į kalną tik dėl tavęs ateinam. Ką tada čia veiksim? 
Mūsų namai ten, kur mus naktis sutemsta! — šaukia kiti. 

O jaunėlis sako: 

— Ko šaukiate? Mes kiaurus mėnesius bastomės po visokias 
šalis, o motina vienų viena kalvoje sėdi. Argi negali ji nors 
kartą per visą amžių savo tėvo, mūsų senelio, aplankyti? 

Broliai, žinoma, sutiko: 

— Gerai, motin. Imk mūsų žirgą ir keliauk. O po metų atei- 
sim tavęs pasiimti ir tave į čia pargdivešim. 

Motina suguldė sūnus. Jiems sumigus, ji patylom nuslinko 
į kitą kambarį, atidarė adatinę ir pavaišino svečius čiureku bei 
mėsa. 

Vos pradėjus aušti, broliai milžinai pakilo nuo žvėrių kailių, 
ant kurių gulėjo, greitai nusiprausė, pasistiprino čiureku su drus- 
ka, palinkėjo motinai laimingos kelionės ir, žvangindami gink- 
lais, vienas paskui kitą išėjo iš kalvos ir beėregint pradingo. 

Motina nulydėjo juos akimis, paskui grįžo į kalvą, išleido 
vargšą ir aldaro bernus iš adatinės, pavalgydino, išvedė iš pože- 
mio baltą žirgą ir tarė: 

— Va tau žirgas, šaunusis jaunikaiti. Sėsk ant jo ir jok tiesiai 
į rytus, į tą pusę, kur saulė teka. Kai prijosi bokštą, daryk visa, 
ką palieps žirgas. Tik žiūrėk, lygiai po metų čia vėl sugrįžk. 

Vargšas padėkojo gerajai moteriai, užsėdo su aldaro bernais 
ant žirgo ir nujojo į rytus. 

Ilgai reikėtų pasakoti, kiek jie jojo. Tik štai kartą iš už de- 
besų išplasnojo didžiulis erelis, nusileido, atsitūpė jaunikaičiui 
ant peties ir prašneko žmogaus balsu: 


17 Taip mitologinės būtybės vadino žmones. 

— Žinau, kad esi vargšas, dėl to noriu tau padėti. Greičiau 
išsirauk mano plunksną. Kai būsiu reikalingas, palaikyk plunks- 
ną virš ugnies, ir akies mirksniu aš atsirasiu. 

Ir erelis vėl dingo už debesų. 

O vargšas su aldaro bernais keliavo toliau. Praėjo pusė die- 
nos, tik staiga iš upės iššoko didžiulė žuvis ir prašneko žmogaus 
balsu: 

— Šaunus jaunikaiti, žinau, kad esi vargšas, ir noriu tau pa- 
dėti. Paimk mano žvyną. Kai būsiu tau reikalinga, palaikyk jį 
virš ugnies, ir akies mirksniu aš atsirasiu. 

Žuvis tik suvinguliavo uodega ir pūkštelėjo į upę. 

Pagaliau jie prijojo aukštą bokštą. Žirgas ir sako: 

— Čia gyvena skaisčioji mergelė, kurios tu ieškai. Liepk tar- 
nams, kad pašoktų. Gražuolė niekad nėra mačiusi šokant. Pra- 
džioje ji žiūrės pro bokšto langą, paskui atsidarys duris ir išeis 
iš arčiau pasižiūrėti. Tu tada čiupk ją ir sėsk ant manęs. O to- 
liau aš pats žinau kelią. 


Kaip žirgas sakė, taip ir buvo. Kai skaisčioji mergelė atidarė 
duris, vargšas ją griebė, šoko ant žirgo ir nudūmė atgal į vaka- 
rus. Bernai išsivedė žirgus iš bokšto ir nujojo iš paskos. 

Skaisčioji mergelė visą kelią mėgino ištrūkti. Prijojus Juodą- 
ją girią, pamatė ji obelį ir sako: 

— Noriu į obelį įlipti, obuolį nusirėkšti. 

Patikėjo ja vargšas ir leido. Mergaitė akies mirksniu įsliuogė 
į medį, pavirto paukšteliu, suplasnojo sparnais ir nuskrido. 

Pravirko jaunikaitis, o žirgas jam sako: 

— Palaikyk erelio plunksną virš ugnies, erelis atlėks ir ją 
sugaus. | 

Aldaro bernai užkūrė laužą, vargšas palaikė plunksną virš 
ugnies, ir staiga iš už debėsų išniro didžiulis erelis, atsitūpė ant 
balno ir klausia: 

— Sakyk, vargše, kuo galiu tau padėti. 

— Sugauk skaisčiąją mergelę: ji pavirto paukšteliu ir nu- 
skrido: Jei nesugausi, aldaras nepaliks manęs gyvo. 

Šovė erelis aukštyn į dangų, apžiūrėjo visą paukščių kara- 
lystę ir pamatė naują paukštelį, kurio anksčiau nebuvo. „Tai ir 
bus skaisčioji mergelė“, — pagalvojo erelis, suplasnojo galingais 
sparnais, pagavo paukštelį ir atnešė vargšui. Kai tik jis paėmė 
į Iankas paukštelį, tas pavirto mergele. 

— Lik sveikas,— tarė jis didžiajam ereliui, ir tas nuskrido, 
o jaunikaitis su mergele ir bernais keliavo toliau. 

Išbuvo jie kelionėje visą savaitę, ir mergelė vėl prašo vargšą: 

— Jaunikaiti, mirštu iš troškulio. 

— Atneškite jai šaltinio vandens, — siunčia vargšas berną. 

Šie tule pasėmė šaltinio vandens ir atnešė. O skaisčioji mer- 
gelė sako: 

— Aš negeriu tokio vandens. 

— Tai kokį geri? 

— Iš didelės upės. 

Bernai atnešė jai upės vandens. O ji vėl: 

— Nenoriu iš tulės gerti, noriu iš upės atsigerti. 

Nėra kas daro. Nujojo prie upės skaisčiosios mergelės pagir- 
dyti, patys atsigerti. 

Vos lūpomis palietė vandenį, gražuolė tuojau pavirto žuvele, 
suvinguliavo uodega ir dingo vandeny. 

Pravirko vargšas, 0 žirgas jam sako: 

— Nenusimink — juk tu turi žuvies žvyną! Palaikyk jį virš 
ugnies, žuvis atplauks ir pagaus mergelę. 

Bernai sukūrė laužą, vargšas palaikė žvyną virš ugnies, ir 
didžioji žuvis, iškišusi galvą iš vandens, klausia: 

— Sakyk, vargše, kuo galiu tau padėti. 

— Sugauk skaisčiąją mergelę: ji pavirto žuvim, suvingulia- 
vo uodega ir dingo vandeny. 

Didžioji žuvis pasinėrė, apsidairė ir tarp pažįstamų žuvų pa- 
matė svetimą žuvelę. „Tai skaisčioji mergelė“, — suprato didžioji 
žuvis. Piktai pliaukštelėjo uodega, priplaukė prie žuvelės, aštriais 
dantimis čiupo ją už uodegos ir atnešė jaunikaičiui. Kai jis pa- 
ėmė į rankas žuvelę, ji pavirto mergele. 

— Daugiau manęs neapgausi— tarė jai jaunikaitis. 

— Daugiau aš ir nebėgsiu; matyt, man skirta ligi grabo len- 
tos su tavim būti, — atsakė ji. 

Vargšas atsisveikino su didžiąja žuvimi, ta suvinguliavo uode- 
ga ir nuplaukė, o vargšas su skaisčiąja mergele ir bernais nuke- 
liavo toliau į vakarus. 

Pagaliau jie prijojo kalvą. Vargšas atidavė žirgą milžinų mo- 
tinai ir padėkojo už viską. 

Milžinų motina atvedė vargšui prastesnį žirgą, o pati sėdo ant 
baltojo ir nujojo pas tėvą. Vargšas su skaisčiąja mergele ir becr- 
hais patraukė savo keliu. Gerai nežinau, kiek laiko jie jojo, bet 
pagaliau prijojo aldaro rūmus. Ten skaisčiąją mergelę, tėvo mo- 
tinos negimdytą, ligi vestuvių uždarė į bokštą už septynerių 
durų. 

Bet godžiajam aldarui vien mergelės buvo maža. „Greit ves- 

tuvės, o aš neturiu nei dramblio kaulo suolų, nei krėslų“,— py- 
ko jis. 

Pasišaukė vargšą ir paliepė: 

— Vestuvėms padaryk dramblio kaulo suolus ir krėslus. Ne- 
padarysi — galvos neteksi. 

Nuliūdo vargšas, išėjo į kiemą ir guodžiasi savo auksaragiui. 

— Nesielvartauk, vargšeli — ramina jį elnias.— Pasakyk al- 
darui, kad lieptų iškasti paupyje tris gilias duobes. Vieną duobę 
tegu pripila druskos, kitą — tabako, trečią — rongo 'š. O toliau 
jau pats matysi, ką daryti. 

Vargšas grįžo pas aldarą ir pasakė, kaip elnias jį buvo mokęs. 

Aldaras liepė bernams viską padaryti. Vos jiems darbą pa- 
baigus, išlindo iš tankumyno dramblys. Priėjęs prie duobės su 
rongu ir pamanęs, kad tai vanduo, visą išgėrė, paskui, priėdęs 
tabako ir druskos, nugaišo. Vargšas iš dramblio ilčių is suo--. 
lus ir krėslus ir nunešė aldarui. 

Kitą dieną anksti rytą aldaras pasiuntė į sodžių Išviešilis ir 
liepė sukviesti žmones į vestuves: „Šiandien aldaras veda skais- 
čiąją Mergelę, tėvo motinos negimdytą. Nuo kiekvienos trobos 
atneškite aldarui pyragų su varške, kalakutą ir ąsotį rongo. Kas 
neatneš, tą aldaras nubaus!“ 

Skaisčioji mergelė, tai išgirdusi, sako aldarui: 

— Liepk pripilti du didžiausius katilus buivolų pieno. Vieną 
liepk užvirinti, o kitas tegu lieka šaltas. Mes pradžioje išsimau- 
dysime piene, o paskui aš už tavęs ištekėsiu. 

Apsidžiaugė aldaras ir liepė viską parengti. Kai pienas užvirė, 
išėjo gražuolė iš aukštojo bokšto ir tarė aldarui: 

— Tu pirma lįsk į katilą su verdančiu pienu, 0 aš paskui. 
Nebijok, kai aš čia būnu, tau nieko pikto nenutiks. 

Kvailas aldaras pirmas įlindo į didžiulį katilą su verdančiu 
pienu ir, aišku, išvirė kaip kiaušinis. Tegu taip žūsta visi aldarai 
visame pasaulyje! 

Paskui skaisčioji mergelė, tėvo motinos negimdyta, išsimau- 
dė su vargšu šalto pieno katile. O kai į erdvų kiemą susirinko 
visi žmonės su pyragais, kalakutais ir rongu, tai pataikė ne į al- 
daro, bet į vargšo vestuves. 

Atsuko vargšas kairįjį elnio ragą — ir erdvus aldaro kiemas 
buvo kraute nukrautas įvairiausiais valgiais ir gėrimais. Atsuko 
dešinįjį ragą —ir iš jo išėjo tiek jaunikaičių ir mergelių, jog ne- 
buvo įmanoma nė suskaičiuoti. Uždūdavo vargšo sūnus dūdele, 


iš Rongas —svaiginamasis gėrimas. 

ir kiemas suūžė suskambėjo nuo šokančiųjų trepsėjimo, dainų, 
linksmų šūksnių. 

Taip vargšas atgavo elnią, jam atiteko skaisčioji mergelė, tė- 
vo motinos negimdyta, dramblio kaulo suolai ir krėslai ir visas 
aldaro turtas. 

Ir gyveno vargšas laimingai su gražiąja pačia ir auksaragiu 
elniu. 


PAGRANDUKAS 


] t 

Turėjo viena vargšė našlė septynis sūnus, septynis galiūnus. 
Nebuvo tame sodžiuje jaunikaičio, kurs būtų galėjęs nors vieną 
iš jų pralenkti šaudydamas iš lanko, kapodamas kardu ir darbą 
dirbdamas. Išmintingi buvo tie broliai. Senus ir jaunus, vyrus ir 
moteris visada mokėjo pagerbti. 

Ir nors iš pradžių jie vargingai gyveno, bet greitai jų na- 
muose atsirado visko, ką turi turtingieji: ir duonos, ir gyvulių, 
ir sidabro, ir aukso. Niekas nežinojo jų avių ir ožkų, karvių ir 
jaučių, mulų ir arklių skaičiaus. | 

Būdavo, užpuola priešai — visi žmonės kaip vienas pakyla 
į kovą, o septyni broliai eina pirmieji. 

Mato broliai, kad jie sodžiuje turtingiausi ir galingiausi, ir 
sako: 

— Nėra už mus stipresnio žmogaus. Ir narsesnio nėra. Eime 
su Užupio milžinu pasigalynėti! 

Motina, tai išgirdusi, susirūpino ir ėmė sūnus atkalbinėti: 

— Neikite pas Užupio milžiną, nepalikite manęs vienos. Dar 
nebuvo žmogaus, kurs jį įveiktų. Gerą gyvenimą turite, negriau- 
kite jo. 

Nepaklausė broliai. Vieną gražią dieną susiruošė į kelionę ir 
išjojo. Prijojo lygumą. Žiūri — piemenys gano nesuskaičiuojamas 
avių ir ožkų bandas. 

— Tegu gausėja jūsų bandos, gerieji piemenys, — palinkėjo 
broliai. 

— Sveiki laimingai atkeliavę, brangūs sveteliai. Nesmerkite 
mūsų už nekūklų klausimą: kur keliaujate? 

— Į Užupį, su milžinu pasigalynėti,— atsakė septyni broliai. 

— Ir negalvokite,— perspėjo piemenys.— Daug žmonių ėjo 
pas tą milžiną, bet niekas iš ten negrįžo. 

— Atgal jau nebejosim,— atsakė broliai. 

— Laimingos kelionės,— palinkėjo piemenys.— Atsigerkite 
pieno iš to kaušo, kad stipriau būtų.— Ir padavė broliams didelį 
didelį kaušą pieno, o patys šnibždasi: — Jeigu išgers tą pieną — 
įveiks Užupio milžiną, o jeigu ne — neišsisuks nuo nelaimės. 

Kol piemenys suvarinėjo avis, broliai gėrė gėrė iš to kaušo 
pieną, bet nė pusės neišgėrė. 

— Linkime turtingai gyventi,— atsisveikino broliai ir iške- 
liavo. 

Joja broliai į Užupį. Kas žino, ar ilgai jie jojo, pagaliau pri- 
jojo kitą lygumą. Čia piemuo ganė jaučių bandą. 

— Tegu gausėja tavo banda, gerasai žmogau! — pasveikino 
jį broliai. 

— Ilgų metų sulaukite, brangūs sveteliai! Nulipkite nuo žir- 
gų ir pasilsėkite valandžiukę. 

— Ačiū už gerą žodį, bet ilsėtis neturime laiko. 

— Ko taip skubat ir kur keliaujat? — klausia piemuo.— Gal 
kokia bėda gena? 

— Ne, negena,— atsakė broliai — jojam į Užupį su milžinu 
pasigalynėti. 

— Geriau namie sėdėtumėt, užuot pas Užupio milžiną joję,— 
tarė piemuo.— Kiek žmonių tuo keliu jojo, bet neatsimenu, kad 
kuris būtų grįžęs. Neištrūksite iš Užupio. 

— Kas tau darbo, geriau žiūrėk savo jaučių, — supyko broliai. 

— Gerai, narsieji sveteliai. Aure susikibo du jaučiai — juo- 
das ir žalas. Padėkite išskirti, aš vienas su jais vargiai susido- 
rosiu, ačiū jums pasakysiu. 

Kad ir kaip stengėsi septyni broliai, bet jaučių neišskyrė. 

Piemuo palingavo galvą ir pamanė: „Jeigu jaučių neįveikė, 
milžino juo labiau neįveiks, oi, neįveiks!“ 

O broliai toliau keliavo. Nežinia, ar ilgai jie jojo, bet pa- 
galiau prijojo trečią lygumą. Ten ganėsi žirgų kaimenės, prie jų 
buvo arkliaganys. 

Pasveikino jį broliai, palinkėjo jam džiaugsmo. 

— Ir jūs džiaukitės, brangūs sveteliai, — atsakė arkliaganys.— 
Į kur ir iš kur jojat? 

— Jojam į Užupį su milžinu pasigalynėti. 

— Negerai sumanėt, brangūs sveteliai. Daug kas į Užupį ke- 
liavo, bet niekas iš ten negrįžo. Kad ir jūs to paties likimo nesu- 
silauktumėt. 

— Geriau savo žirgais rūpinkis, užuot mus mokęs,— supyko 
broliai. 

— Tebūnie, kaip jūs norite, narsieji sveteliai. Matau, kad iš 
toli keliaujate, o dar kelio jums daug liko. Nuils jūsų žirgai. 
Pasigaukite sau po žirgą iš mano kaimenės, pasibalnokit ir jokit, 
kur jums reikia, o savus čia palikit. Grįžę iš Užupio, manus pa- 
liksit, savus pasiimsit. Būkit ramūs dėl jų. 

Susižvalgė broliai ir sutiko: 

— Tebūnie, kaip tu nori. 

Prijojo broliai prie kaimenės, bet kad ir kaip stengėsi, nė 
vieno žirgo nepasigavo. Tada arkliaganys pats pagavo septynis 
žirgus, pabalnojo, o nuilsusius brolių žirgus paleido ganytis po 
žalią žolę. | 

Kai broliai nujojo, arkliaganys pažvelgė jiems įkandin ir pa- 
galvojo: „Net žirgų nepasigavo, neįveiks jie Užupio milžino.“ 

Atjojo broliai prie upės. Tuo metu Užupio milžino duktė sė- 
dėjo aukštame bokšte ir žiūrėjo. Pamačiusi brolius, nudūmė pas 
motiną ir sako: 

— Mama, mama! Pažvelk — anoį pusėj septyni raiteliai. 

— Bėk greičiau atgal, mano saulute, ir žiūrėk: jeigu ieškos 
brastos — vadinasi, tavo tėvas neturės daug vargo. Bet jeigu 
puls tiesiai — prastas ženklas. 

Duktė vėl atbėgo: 

— Jodinėja pakraščiu, seklios brastos ieško. 

— Pravers tėvui pusryčiams,— atsakė motina. 

Vargais negalais septyni našlės sūnūs persikėlė per didžiąją 
upę, paskui sustojo prie bokšto ir nuo žirgų nulipo. 

— Brangūs sveteliai, prašom vidun! — pasitiko juos milžino 
pati. 

— Ačiū, — atsakė broliai — kaip galėtume milžiną pamatyti? 

— Jis dabar medžioja, bet gyvena čia. Vakarop pareis. 

Suėjo broliai į pilį. Milžino pati nuvedė juos į sodą, pasodi- 
no ant suolų ir sako: 

-— Obuolių ir kriaušių strėlėmis nusimuškit, paskanaukit, o 
tuo tarpu ir šeimininkas pareis. 

Ir ten juos paliko. 

"Nuilsę broliai ėmė mėtyti strėles į obuolius ir kriaušes. Pa- 
leidžia kuris strėlę, o ji įstringa šakose. Nei obuolio, nei kriau- 
šės nenusirėškė. 

Nusileido šviesioji saulutė, atėjo vakaras. Grįžta iš medžiok- 
lės milžinas, elnius ir stirnas tempia, su visomis šaknimis išrau- 
tus medžius velka. į 

— Būkite sveikučiai, brangūs sveteliai! Atjojote jūs — tarsi 
saulė patekėjo,— sako milžinas, padėdamas medžius ir žvėrieną. 

Pamatė broliai milžiną, ir nejauku jiems pasidarė. 

Milžino pati vyrui prikepė mėsos vakarienei. Milžinas mėsą 
pats ryja, o kaulus broliams krauna. Visą mėsą surijęs, visą vi- 
ralą išsrėbęs, atsigulė ir kaipmat ėmė knarkti. O septyni broliai 
liko nevalgę. 

Kitą rytą milžinas atsikėlė ir ėmė stvarstyti brolius: katrą 
įsikišo į kepurę, katrą — į užantį, o katrą po liežuviu pasigrūdo, 
ir išėjo medžioti. 


„ 


II 


Daug praėjo laiko nuo tos dienos, kai broliai išjojo į Užupį 
su milžinu pasigalynėti. Laukia vargšė motina, laukia visi kai- 
mynai, o jų kaip nėra, taip nėra. Į lygumas ir kalnus buvo pa- 
siųsta keletas vaikinų ieškoti. Bet nerado jie brolių, vargšės 
našlės sūnų. 

Diena vijo dieną, mėnuo — mėnesį, metai — metus. Vargšė 
motina jau ir akis baigė išverkti. Nuo jos sielvarto skeldėjo 
žemė, sproginėjo akmenys, temo dangus. 

— Pražuvo mano sūneliai, pražuvo gražuolėliai — gyvi dan- 
giškojo Uacilo '? atvaizdai. Net dangus bijodavo griaudėti prie 
jų. Visos motinos man pavydėjo. O dabar likau čia vienų viena 
ir baigiu nykti iš sielvarto. 

Išgirdo našlės skundą kregždė, suprato jos sielvartą, liūdnai 
sučiauškėjo, išskleidė siauruosius sparnelius, nuskrido į dangų 
pas dievų dievą ir jam viską papasakojo. 

Ir sumanė dievų dievas vargšei našlei pagelbėti. 

— Skrisk žemėn,— paliepė, — ir paklausk našlę, ko ji geriau 
norėtų: ar kad duočiau septynis sūnus — tokius, kokius turėjo, 
ar tik vieną, bet tokį drąsų ir stiprų kaip tie septyni. 

Kregždė nuskrido žemėn ir išpasakojo našlei viską, ką die- 
vų dievas jai buvo sakęs. 

— Duok man nors vieną sūnų, — tarė našlė — kad tik mano 
židinio ugnis neužgestų 20. 


19 Uacilas —osetinų mitologijoje griausmo ir lietaus valdytojas, derliaus 
globėjas. | 
T. y. kad būtų išsaugota giminė. 

Praėjo metai, ir našlei gimė sūnus. Nei našlė, nei kaimynai 
negalvojo, kad jai dar gims sūnus. Dėl to vaiką praminė Pagran- 
duku. 

Visas jėgas, visą meilę atidavė našlė Pagrandukui. „Kaip jį 
gardžiau pavalgydinus, kaip gražiau aprėdžius“,— nuolat suko 
galvą našlė. „„Vargšo veršelis greit į jaučius užauga.“ Motina 
šitai žinojo ir augino sūnų, norėdama, kad jis greičiau sutvirtė- 
tų, greičiau suvyriškėtų. 

Nežinia, kiek laiko praėjo nuo Pagranduko gimimo dienos. 
Jau iš veršelio matyti, koks bus jautis. Taip buvo ir su Pagrandu- 
ku: visi iškart pamatė, kad jis bus narsuolis. Nė vienas jauni- 
kaitis niekada jo nepralenkė bėgdamas, neįveikė imtynėse, nie- 
kas toliau už jį akmens nenusviedė. O kaip taikliai Pagrandukas 
šaudė — nė vienas su -juo nedrįso varžytis. 

— Čia tai bus tikras vyras, — kalbėjo kaimynai. Našlė, į sū- 
nų žiūrėdama, diena po dienos jaunyn ėjo. 


III 


Kartą senos žynės duktė, margu ąsočiu nešina, ėjo į šaltinį 
vandens. Vos tik išvydo mergaitę, Pagrandukas, nieko nelauk- 
damas, paleido strėlę, ir ąsotis subyrėjo. Pravirko žynės duktė 
iš nuoskaudos ir nuėjo namo tuščiomis rankomis, o Pagrandukas 
ir kiti vaikėzai pakriko kaip žvirbliai, vanagą pamatę. 

Kitą dieną žynės duktė vėl ėjo vandens, dideliu margu ąs0- 
čiu nešina. Pagrandukas vėl paleido taikliąją strėlę, ir ąsotis su- 
byrėjo į tūkstantį šukelių. Ir šį sykį žynės duktė nieko nesakė, 
tik pravirko ir grįžo atgal. 

Trečią dieną žynės duktė vėl ėjo vandens. Eina ji, ąsotį ant 
peties pasistačiusi. O ąsotis išmargintas. Eina mergelė, liemuo 
jos kaip nendrė siūbuoja. Pagrandukas ir sako draugams: 

— Pažvelkit į žynės dukterį, aš vėl sukulsiu jos margąjį ąs0- 
tį, — ir paleido taikliąją strėlę. 

„Nebeverkė žynės duktė, tik atsisuko į Pagranduką ir sako: 

— Tegu tavo ugnis ųžgęsta: teištinka tave tavo septvnių bro- 
lių likimas! Kodėl neduodi man ramybės? Mane bet koks žmo- 
gus, bet koks padaras gali nuskriausti. O jei tu jau toks drąsuo- 
lis, verčiau liautumeisi ąsočius daužęs ir suieškotum tuos, kur 
tavo septynis brolius nužudė, ir jiems atkeršytum. 

Lyg stabo ištiktas sustojo Pagrandukas, tuos žodžius išgirdęs. 

Aplinkui stovėjo draugai; nė žodžio jie nepasakė ir tylėdami išsi- 
skirstė. 

Nežinia, ar ilgai Pagrandukas taip stovėjo, bet kai pamatė, 
kad nebėra nei žynės dukters, nei draugų, plačiais žingsniais 
nuėjo namo. 

— Kur mano septyni broliai? Kas juos nužudė? — paklausė jis 
motiną. 

— Vargas tam, kas tau apie juos pasakė, — pravirko moti- 
na. Bet ką darys — papasakojo sūnui, kaip jo broliai išjojo pas 
Užupio milžiną. ž 

— Ar nėra likę kokių senų tėvo ginklų ar žirgo? 

— Yra,— atsakė motina.— Kamaroje ant sienos rasi lanką ir 
strėles, tulę ir kardą, balną ir kamanas, o arklidėje — seną tėvo 
žirgą, visą mėšlais apskretusį. Tik kažin, ar valiosi tėvo ginklus 
pakelti, jo seną žirgą pasibalnoti? 

Nubėgo Pagrandukas į kamarą — iš tikrųjų ten kabėjo gink- 
lai. Užsidėjo juos ir, stvėręs balną su kamanom, pasileido į ark- 
lidę. O čia stovi žirgas, visas mėšlu aptekęs. Žirgas, Pagranduką 
pamatęs, tik pastatė ausis ir garsiai suprunkštė. Pagrandukas čiu- 
po jį už ausų ir ištraukė iš mėšlo, muilu ir vandeniu nuplovė 
visus nešvarumus. Dabar kiekvienas žirgo plaukelis taip blizgėjo 
prieš saulę, jog net akys raibo į jį žiūrint. 

Pasibalnojo jaunikaitis žirgą, užsėdo ant jo. Žirgas šokinėjo, 
piestu stojosi. Bet Pagrandukas nujojo prie spygliuotos tvoros. 
Žirgas, nelyginant paukštis, perlėkė per tvorą ir atgal į kiemą 
sugrįžo. Kai žirgas ir raitelis perprato vienas kitą, Pagrandukas 
prisirišo prie balno lengvo ir sotaus paviržio, šoko ant žirgo, pa- 
linkėjo senai motinai sveikatos ir taip sudrožė jam rimbu, jog per 
visą lygumą nuskambėjo; nuo žirgo strėnų nulėkė odos lopas, 
o nuo vaikino delno oda su visa mėsa nusinėrė. Ir nurūko iš 
kiemo bekraštėn lygumon. O motina jį meiliais žodžiais išlydėjo, 
gailiomis ašaromis apverkė. 


IV 


Joja joja Pagrandukas ant savo risto žirgo per plačiąją ste- 
pę, nė nekrusteli, lyg būtų prie balno priaugęs. 

Jojo jojo ir prijojo didžiausias avių ir ožkų bandas. Prisiar- 
tinęs pasveikino piemenis: 

— Tegausina Falvara jūsų bandas, gerieji piemenys. 

— "Laimingos tau kelionės, gerasis jaunikaiti. Matyt, ne be 
reikalo pastogę palikai? 

— Pas Užupio milžiną joju,— atsakė Pagrandukas. 

— Daug į tave panašių geltonsnapių ten nujojo, bet jų nė 
kaulų neliko. Geriau tūnok prie motinos sijono, ne tavo nosiai 
Užupis,— sako piemenys. 

— Ačiū, kad tokiam vargšeliui kaip aš iš širdies patariate. 
Bet didelis čia daiktas mano mirtis, jei ten šitiek žmonių galvas 
paguldė! 

„Oho,— pagalvojo piemenys,— tas vaikinas nepanašus į kitus. 
Pažiūrėsim, ar jis įveiks kaušą pieno!“ Ir jam pasiūlė: 

— Tikriausiai kelionėje išalkai ir pavargai. Imk tą kaušą pie- 
no, jei tik pakelsi savo rankutėmis. 

Pagrandukas pasiėmė kaušą ir, kol piemenys suvarinėjo avis, 
žvilgčiodami į svečią, ar jis geria, visą ištuštino ir šaukia: 

— Tenetrūksta jums turtų. Pasiimkite savo kaušą, aš jau atsi- 
gėriau. Tegul tas kaušas jums atneša laimę. Tegu jūsų dienų 
netemdo joks šešėlis! 

— Laimingos kelionės, — atsakė jam piemenys, o patys gal- 
voja: „Ligi šiol niekas nebuvo mūsų kaušo ištuštinęs. Matyt, jam 
lemta aršųjį Užupio skriaudiką įveikti.“ 

Ir Pagrandukas iškeliavo. Netrukus prijojo kitą lygumą. Ten, 
piemenų saugoma, ganėsi jaučių banda. 

— Tegausėja jūsų banda,— palinkėjo Pagrandukas. 

— Sveikas laimingai atjojęs, jaunasis raiteli! Sakyk, kur ke- 
liauji ir kodėl tėvai tokį vaiką, kurs nė nosies pats nenusišluosto, 
iš namų išleido. : 

— Keliauju į Užupį, pas milžiną skriaudiką,— atsakė Pagran- 
dukas.— O kaip toliau bus, dar pamatysim. 

— Ak tu, pienburni, kas būtų, jei tokie į Užupį jodinėtų? 
Matyt, tau kailio gerai neiškaršė, kad pas milžiną keliauti įsi- 
geidei? 

— Tikra tiesa, gerieji žmonės, bet negaliu nejoti. O jeigu ir 
žūsiu — tai kas! Juk kiek tokių kaip aš į Barastyro 2! šalį yra 
iškeliavę. Sako, ten dar daug vietos esą. 

— Išskfrk susikibusius jaučius, — pasiūlė piemenys, o patys 
galvoja: „Jeigu išskirs jaučius, vadinasi, įveiks milžiną, o jei neiš- 
skirs — žus, kaip ir kiti kad žuvo.“. 

Pagrandukas nujojo prie jaučių. Nuo žirgo nenusėsdamas, 
stvėrė žalį už uodegos ir permetė per septynis kalnynus. Stvėrė 


2 Barastyras— osetinų mitologijoje mirusiųjų karalystės valdovas. 

juodį ir nusviedė už septynių jūrų. Paskui atsisveikino su pieme- 
nimis ir nušuoliavo į Užupį. 

Joja joja Pagrandukas keliu, žirgas vėju skrenda, neša jį. Žiū- 
ri — didžiausios žirgų kaimenės po žalią žolę, po vikius ganosi. 

— Būkite laimingi, sėkmės ganyti! — pasveikino jis arklia- 
ganius. 

— Sveikas, pienburni! Sakyk, kur joji, tik nemeluok! — klau- 
sia tie. 

„— Ką čia meluosi,— atsakė Pagrandukas.— Joju į Užupį pas 
milžiną. 

— Argi tau, tokiam pienburniui, su Užupio milžinu galynėtis? 
Matyt, motina tave išlepino, jei nė žirgo nebesigaili. Vargšas 
žirgas! Ar tau gyvent pakyrėjo? Ir kaip galėjo tėvai tave į tokią 
kelionę išleisti? 

— Mama, tiesa, nenorėjo leisti, bet aš nepaklausiau. Negalė- 
jau nejoti, sakau — negalėjau. Nors ir negrįšiu, vis tiek josiu. 

— Kelias į pražūtį medum lietas,— tarė arkliaganiai— Na, 
laimingos kelionės! Bent žirgą pasikeistum. Pasibalnok kurį iš 
mūsiškių, o savąjį palik — neištvers jis, labai jau nukeipęs. 

— Ačiū už patarimą. Žirgas nenuilso ir, mano galva, nenuils. 
Likite laimingi, — padėkojo Pagrandukas ir nujojo. 

Joja Pagrandukas, o jo žirgas veržiasi pirmyn, vėju skrenda. 
Jaunikaitis net apynasIį įtempia. 

— Neskubėk. Spėsim. 

Pagaliau prijojo didelę upę. O iš pilies bokšto žiūri milžino 
duktė. Pamačiusi Pagranduką prijojant, nubėgo pas motiną. 

— Mama, kažkoks pienburnis prie upės atjojo. 

— Neišleisk jo iš akių, mano saulute! Jeigu brastos ieškos, 
vadinasi, pravers tėvui. O jei, nieko nežiūrėdamas, perplauks, 
tada vargas mums. 

Milžino duktė vėl nubėgo į bokštą, pažvelgė ir mato: narsu- 
sis raitelis tiesiai plaukia per upė. Jo žirgas kaip žuvis neria. 

Jaunikaitis prijojo bokštą ir nusėdo. 

— Sveikas gyvas! — pasitinka jį milžino pati su dukteria. 

— Tegu jūsų gyvenimas būna linksmas, — atsako Pagrandukas. 

— Prašom vidun rankas kojas pailsinti, sodo pavėnyje atsi- 
gaivinti. Pasirėkšk obuolių ir kriaušių, o tuo tarpu ir milžinas 
grįš iš medžioklės. 

Gera buvo narsiajam jaunikaičiui sode, medžių pavėsyje, il- 
sėtis. Pasižvalgė, pasižiūrėjo į medžius. Obelyse ir kriaušėse pil- 
na strėlių, kardų, lankų. 

Priėjo Pagrandukas prie obels, papurtė ją, ir ne obuoliai ėmė 

kristi, o strėlės, lankai ir kardai. Priėjo Pagrandukas prie kito 
medžio, prie kriaušės, papurtė, ir vietoje kriaušių taip pat pa- 
biro ginklai. 

Milžino pati su dukteria, tai pamačiusios, sako: 

— Ne bet koks čia svečias; užtrauks jis mūsų namams ne- 
laimę. Kiek buvo atjoję, nė vieno tokio nepasitaikė. O pasižiū- 
rėti — dar visai vaikas. 

Saulė už kalnų viršūnių nusileido. Ėmė temti. Staiga viskas 
aplinkui sudrebėjo. Tai ne sniegas pavasarį dundėdamas griuvo, 
tai ne vandenys po kalnų lietaus burbuliavo nešdamiesi medžius 
ir akmenis. Tai milžinas skriaudikas iš medžioklės namo grįžta, 
elniais ir stirnomis nešinas, iš tamsiosios girios išrautus medžius 
vilkdamas. 

— Mama, tėvelis su dideliu laimikiu pareina, — nudžiugo mil- 
žino duktė. 

Nutrenkė milžinas laimikį ant žemės, su svečiu pasisveikino. 
Paskui su pačia ir dukteria iš šimtamečių medžių užkūrė laužą, 
supjaustė mėsą ir, sudėję į didžiulį katilą, pakabino ant ugnies. 

Vakarienei išvirus, milžinas, jo pati ir duktė susėdo prie 
stalo. Pagrandukas, nutvėręs peilį, ėmė dalyti mėsą. Mėsą pats 
suvalgo, o apgraužtus kaulus milžinui meta. Paskui visi nuėjo 
gulti. 

Prieš pat dieną, kai tamsa išsisklaidė, Pagrandukas nubudo. 
Išgirdo jis, kaip milžinas paskubomis taisosi į medžioklę. Pagran- 
dukas šoko iš guolio, išbėgo į kiemą ir pradėjo įsakinėti: ' 

— Šiandien tu neisi medžioti. Juk ne nakvoti į tavo pilį at- 
jojau. Greičiau sakyk, kur mano septyni broliai! 

— Verčiau prikąsk liežuvį — supyko milžinas.— Jeigu neuž- 
sičiaupsi, pamokysiu, kaip su manim šnekėti. 

— Ar pamokysi, ar nepamokysi, vis tiek niekur neišeisi, kol 
neatsakysi! — sušuko Pagrandukas. 

Tada milžinas užsiuto ir puolė Pagranduką. Ir pradėjo milži- 
nas skriaudikas su narsiuoju jaunikaičiu grumtis. Milžinas čiupo 
Pagranduką už diržo, pakėlė ir taip trenkė, kad ligi kelių į žemę 
suvarė. Pagrandukas ištraukė kojas, griebė milžiną, bet šisai vėl 
tvojo vaikinui ir tas ligi juostos sulindo į žemę. Bet jaunikaitis 
iššoko ir vėl puolė milžiną. Ilgai skriaudikas grūmėsi su narsiuo- 
ju jaunikaičiu. Pagaliau visai nusiplūkė. Pagrandukas pačiupo jį, 
trenkė, ir milžinas ligi pečių į žemę sulindo. Jis dar mėgino išsi- 
kapstyti, bet nieko neišėjo. Jaunikaitis išsitraukė tėvo kardą ir 
nukirto jam galvą. Paskui paliepė milžino pačiai: 


106 


— Akies mirksniu atvesk man broliųs, kitaip tave ištiks tas 
pats galas. 

— Pasigailėk manęs, gerasis jaunikaiti. Įpjauk mano vyro ma- 
žąjį pirštėlį ir rasi brolius. 

Pagrandukas įpjovė milžino mažąjį pirštelį, ir iš ten išsirito 
ja broliai. 

Sunku ir apsakyti, kaip džiaugėsi septyni broliai sužinoję, 
kas tas narsusis jaunikaitis. 


V 


Neilgai viešėjo broliai milžino bokšte. Susirankiojo ginklus, 
sėdo ant žirgų ir erauEo su jaunėliu į gimtuosius namus 5 
liavo. 

Jau buvo šiol namų. Vyresnieji broliai ėmė ir sukidiijas 
jo — nežinia apie ką. Juos, septynis brolius, visas sodžius ger- 
bė. Garsas apie juos buvo plačiai pasklidęs. O dabar visi sužinos, 
kad Pagrandukas juos išgelbėjo. Ir visi septyni akis nuleidę val- 
gys savo čiureką. O garsas apie. Pagranduką pasklis kuo pla- 
čiausiai. Apie jį vieną žmonės ir tešnekės. 

Paniuro septyni broliai. Suraukė antakius. Jos jos, žiūrėk, ir 
atsilieka nuo jaunėlio, šio lemto vaikino, ir šnibždasi didelę ne- 
dorybę sumanę; o sumanė jie Pagranduką pražudyti. 

Jojo broliai, jojo ir prijojo Juodąją girią. Pačioje jos tank- 
mėje, tamsiose olose ir urvuose, dieną plėšrieji žvėrys lindi, 
o naktį, iš ten iššliaužę, puola savo aukas. 

— (Čia sustosime,— tarė vyresnis brolis. 

Broliai nubalnojo žirgus įr sako: 

— Pagranduk, paganyk žirgus, o mes valandėlę kitą nusnū- 
sime. 

— (Gerai,— sutiko Pagrandukas ir nusivarė žirgus kiek atokiau, 
į laukymę, žalioje žolėje pasiganyti. 

Kai Pagranduko. nebebuvo matyti, septyni broliai ėmė tartis, 
kaip juo atsikračius. 

— Ką daryti? Be klastos mes jo neįveiksim. 

— Taip, taip, tad ką daryti? 

— Šit ką: iškasim gilią duobę ir uždengsim burka; kai Pagran- 
dukas ateis, pasakysim: „Tu nuilsai, dabar tavo eilė nusnūsti, 
prigulk ant burkos.“ Ir įpuls jis į duobę; o paskui — žiūrėsim. 

Pradėjo broliai kasti gilią duobę, greitai ją iškasė — tokią gi- 
lią, sulig septynių žmonių ūgiu. Uždengė juoda burka, o patys 
aplink ant burkų sugulė. 


„ 

Kai žirgai priėdė, Pagrandukas juos atsivarė ton vieton, kur 
buvo broliai. 

— Tu juk irgi nuilsai,— sako broliai, — dabar tavo eilė pail- 
sėti. Gulkis ant burkos. 

Ir nugarmėjo vargšas jaunikaitis į gilią duobę, sulig septynių 
žmonių ūgiu. Nedorieji broliai užvertė jį akmenimis, užpylė že- 
mėm, gyvą palaidojo. 


VI 


Tą nedorybę padarę, grįžo septyni broliai į gimtąjį sodžių pas 
savo senutę. Motina, septynis dingusius sūnus išvydusi, iš karto 
užmiršo, ką buvo iškentėjusi, net jaunėlio nebeprisiminė. Pajau- 
nėjo našlė iš džiaugsmo, tik sukasi, tik bėgioja po trobą. Pas 
našlę ir jos sūnus ėmė traukti kaimynai. Visi labai džiaugėsi, 
visur skambėjo juokas ir dainos. Nebuvo kitos kalbos — tik apie 
septynis brolius. 

Ir iškėlė našlė su septyniais sūnumis didžiulę puotą, visą so- 
džių sukvietė. 

O Pagranduko žirgas stovėjo prie savo raitelio kapo visas 
sustingęs, tarsi būtų buvęs ne gyvas, o iš akmens iškaltas arklys. 
Ir kad sužvengs iš visos sveikatos, nelaimingąjį jaunikaitį šauk- 
damas. Jo žvengimas sklido per visą bekraštę Juodąją girią. 

Išgirdo žirgą žvengiant lapė ir nubėgo į tą šoną, ūsus krai- 
pydama. 

— Geroji lapute, padėk man,— tarė Pagranduko žirgas. 

— Ką pali tau lapė padėti? 

— Mano raitelis įkrito į duobę, ir broliai jį užkasė. Pakasėk 
truputėlį žemę, aš tau atsimokėsiu. 

— Kaipgi tu man atsimokėsi? — klausia IS 

— Atiduosiu tau savo riebią užpakalinę koją. 

Tai išgirdusi, lapė ėmė kasti žemę, o kai pavargo, sako 
žirgui: 

— Na, pavargau, mokėk man. 

— Gerai — tarė žirgas — graužk mano užpakalinę koją. 

Bet lapė negraužusi atsigulė ant duobės krašto pasilsėti. Atsi- 
gulė ir kietai įmigo. 

Tuo metu iš tankynės išlindo piktasis vilkas. Bėga prie žirgo 
ir laižosi. 

— Gerasis vilke, atkask tą duobę, visą amžių tavo gerumo 
neužmiršiu,— prašo žirgas. 


108 


— O ką man už tai duosi? — klausia vilkas. 

— Galėsi suėsti mano užpakalinę koją. 

— Gerai,— sako vilkas ir šoko kasti žemės. Kasė kasė ir taip 
pavargo, jog net liežuvis nukaro. Išlipo vilkas iš duobės ir prašo: 

— O dabar mokėk. 

+ — Graužk mano riebiąją koją. 

Bet pilkis negraužęs parvirto į žolę ir kietai įmigo. 

Iš tankynės išlindo lokys. Eina šnopuodamas, net žemė po 
juo dreba. 

— Padėk man, lokeli, narsųjį raitelį atkasti, visą amžių ne- 
užmiršiu. 

— O ką man už tai duosi? — klausia lokys. 

— Galėsi suėsti mano riebiąją koją. 

— Gerai,— sutiko lokys ir didžiulėmis letenomis ėmė kasti 
žemę, didžiausius akmenis iš duobės mėtyti, tarsi ne akmenys 
čia būtų buvę, o laukinės kriaušės. Kai atkasė, Pagrandukas pa- 
šoko, bet kaipgi iš tokios gilios duobės, sulig septynių vyrų ūgiu, 
iššoksi. O lokys išlipo iš duobės liežuvį iškišęs ir laižosi letenas. 

— Mokėk,— sako jis žirgui. 

— Te, graužk mano koją,— liepia žirgas. 

Negraužė lokys, o paėjėjęs į šalį, krito kaip akmuo į žolę. 
Krito ir kietai įmigo. | 

Pasižiūrėjo žirgas į giliąją duobę, linksmai nusižvengė ir pa- 
galvojo: „Kaip narsųjį vaikiną iš jos iškėlus?“ Vos jis taip pa- 
galvojo, aukštai padangėje pasirodė kalnų erelis. 

— Galingasai ereli, padėk man — iškelk iš duobės mano rai- 
telį, narsųjį Pagranduką. | 

— O ką man už tai duosi? — klausia kalnų erelis. 

— Galėsi iškapoti mano akis, — atsakė žirgas. 

Kaip akmuo krito kalnų erelis į duobę, įsikibo aštriais nagais 
į narsuolį ir pastatė jį šalia žirgo. 

— Na, mokėk. 

— Kapok man akis. 

Bet kalnų erelis nekapojo žirgui akių, nukepėstavo į šalį ir 
žiūri į jaunikaitį ir į jo žirgą. Iš visos širdies padėkojo jaunikai- 
tis geriesiems žvėrims: lapei, vilkui ir lokiui, taip pat kalnų 
ereliui, sėdo ant žirgo ir nujojo į gimtąjį sodžių. Joja Pagrandu- 
kas ir galvoja: „Kur matyta, kad broliai broliui taip padarytų? 
Kaip pasižiūrės man į akis septyni broliai?“ 

Jojo jojo ir prijojo gimtuosius namus. Sustabdęs žirgą, nusėdo. 

Žiūri — jų kieme tokia daugybė žmonių, jog sunku ir apsa- 

kyti. Klega ūžia į šaunią puotą susirinkę. O jaunikaičiai ir mer- 
gelės šoka. Pagaliau žmonės jį pamatė ir pažino. 

Ir apsakė narsusis jaunikaitis žmonėms viską, kaip buvo, o 
vyresnieji broliai tik juokiasi: 

— Meluoja tas geltonsnapis! 

Tada Pagrandukas tarė: 

* — Geriejį. žmonės, jeigu aš meluoju, te ši strėlė iššauta grįžta 
atgal ir perveria man galvą. Bet jeigu sakau tiesą, tegrįžta ji 
septyniomis strėlėmis ir perveria tuos, kurie meluoja ir nedorus 
darbus daro. 

Pasakęs jis paleido aštriąją strėlę į viršų. Strėlė grįžo septy- 
niomis strėlėmis ir pervėrė septynis brolius, kurių širdys buvo 
už juodą naktį juodesnės. 

— Teisingesnio sprendimo ir būti negali, — pritarė Žmonės. 

Niekas septynių brolių negedėjo, niekas ašaros dėl jų nenu- 
braukė, net motina, ir ta neverkė. Ji surado savo jaunėliui, nar- 
siajam Pagrandukui, gražuolę nuotaką. 

Dar ilgai gyveno senoji našlė su Pagranduku, ir geros šnekos 
apie juos plačiai sklido. Daug sūnų ir duktėrų augino Pagrandu- 
kas. Ir gyveno jie laimingai, pasiturimai, visų gerbiami. 


NAMISĖDA 


Gyveno kitados viename sodžiuje trys broliai. Abu vyresni 
vedė. O jaunėlis tik sėdėjo prie ugniakuro ir nieko neveikė. 
Būdavo, ištrauks brolių pačios iš pelenų ? čiureką, jis nutveria 
ir visą suvalgo. Vaikai rauda — irgi nori čiureko. 

Moterys nebesumanė, ką daryti. Išvedė jaunėlis jas iš kant- 
rybės, nukamavo. Kartą ėmė ir išstūmė jį pro duris ir į trobą 
daugiau nejįsileido. 

Tada ir sako Namisėda brolienėms: 

— Jeigu jau į namus manęs nebejsileidžiat, tai bent duo- 
kite maišelį pelenų, ką tik suslėgtą sūrį, kad išrūgos varvėtų, 
ir ylą. 

Tos davė, ko jis prašė, Namisėda pasiėmė viską ir išėjo kur 
akys veda. Ėjo ėjo, nežinia kiek, ir priėjo didelę upę. Kitapus 
upės gyveno milžinas. Kai jis dūsavo, viskas aplinkui drebėjo. 

Namisėda sušuko milžinui: 


2 Seniau osetinai čiurekus kepdavo ugniakuro pelenuose (krosnių nebuvo). 

— Ei! Kas tu toks esi? Ateik ir pernešk mane per upę. Jeigu 
aš pats ateisiu, tau bus riestal.. 

Kad pašoks milžinas, kad suriaumos: 

— Ak tu, šunyti! Kaip drįsti su manim taip kalbėti! 

— Sakyta tau, pernešk mane ant peties pasisodinęs— atsa- 
kė Namisėda. 

Milžinas įtūžo ir, griebęs akmenį, taip suspaudė, jog miltai 
pabiro. | 

O Namisėda griebė sūrį, suspaudė — ir pasruvo išrūgos. Tren- 
kė maišėlį — pelenai parūko. 

Milžinas didžiai susirūpino: 

— Koks stebuklas? Kas iš akmens vandenį išspaudžia ir ak- 
menį pelenais paverčia, matyt, turi jėgos. 

Perbrido milžinas per upę ir pasisodino Namisėdą ant peties. 
Priėjęs upės vidurį, milžinas klausia: 

— Sunkumo tu visai nesunkus, tai iš kur toji tavo jėga? 

— Nešk, sakau, nes kai pradėsiu rodyti tau savo sunkumą — 
skradžiai žemę nugarmėsi! — tarė Namisėda.— Mano sunkumas 
prie dangaus ant geležies grandinės pakabintas. 

— Nuleisk truputį tą savo sunkumą, kad aš patikėčiau,— tarė 
milžinas. 

Namisėda kad durs jam yla tarp menčių. 

— Gana, gana, jau nebeleisk, dar, ko gero, mirsiu, — prašo 
milžinas. 

Pagaliau jie išėjo į kitą krantą. 

Jaunikaitis keliavo toliau. Ėjo ėjo ir priėjo septynių milžinų 
trobą. Milžinai sutiko jį kaip svečią, net kalbėti su juo nedrįso. 

Vakare paklojo jam patalą prie ugniakuro. Visi sugulė. Atsi- 
gulė ir Namisėda. Bet milžinai netrukus pakilo ir visus medžius, 
Iąstus, akmenis, kur buvo netoliese, sukrovė ant stogo prie pat 
dūmtraukio. 

Ar galėjo Namisėda apie miegą galvotit Iš baimės visi miegai 
išdulkėjo. 

Milžinai ketino jį akmenimis užversti. Namisėda supratęs čiu- 
po patalą ir greitai pasiklojo kitoje vietoje. 

Per dūmtraukį milžinai ėmė mėtyti akmenis ir rąstus. Ir pri- 
Mėtė jų didžiausią krūvą, ligi pat lubų. 

O patys kalbasi: 

— Turbūt jo jau nebėra gyvo. 

Ir visi patenkinti sugulė. Rytą, vos švintant, Namisėda atsi- 
kėlė ir pasiklojo ant akmenų krūvos. 

Nubudo milžinai ir mato, kad jų priešininkas sau ramiausiai 
miega. Jie baisiai persigando. 

Netrukus prabudo Namisėda ir sako: 

— Visą naktį kando mane blusos. Sakykite, meldžiamieji, kas 
čia buvo. | | 

Milžinai dar labiau išsigando: „Kas jis per vienas, jeigu tuos 
akmenis ir rąstus blusomis laiko?“ 

O vyriausias milžinas tarė: 

— Geriau eime prie pieno ežero riebaus šerno medžioti. 

Ir broliai ėmė taisytis. 

„Milžinai įsidėjo čiurekų, paskui sako Namisėdai: 

— Ir tu pasiimk čiureką. Medžioklėn taisomės. 

Vos Namisėda priėjo ir siekė čiureko, tas nukrito ir prislėgė 
jį. Milžinai jo niekaip nesulaukia. Laukė laukė, pagaliau pasiuntė 
jaunėlį brolį jo ieškoti. Tas žiūri — guli Namisėda po čiureku. 
Ir klausia jo: 

— Ką čia veiki? 

— Ką veiksiu, matuoju čiureką, prie pilvo prisidėjęs, — noriu 
sužinoti, ar užteks man, ar ne. Uždėk jį man ant pilvo kaip rei- 
kiant,— atsakė Namisėda. 

Milžinas padarė, kaip jis prašė. 

— Gerai, užteks. Dabar nuimk,— įsakė Namisėda. 

Visi iškeliavo. Ėjo ėjo, nežinia kiek, ir atėjo prie pieno ežero. 

— Ar varovu būsi, ar pasislėpęs tykosi? 

— Jūs patys jį varykite,— tarė Namisėda. | 

Išvarė milžinai riebų šerną. Eina riebus šernas ir dreba visas. 

Priėjęs tą vietą, kur stovėjo Namisėda, šernas vos iltimis jo 
nenudūrė, bet Namisėda pasislėpė už medžio. Šernas puolė, 
iltys pataikė į medį ir ten įstrigo. Tada Namisėda iš užpakalio 
pribėgo prie šerno, nutvėrė jį už uodegos ir šaukia: 

— Kur jūs visi dingote, aš jau turiu jį! 

Milžinai atbėgo ir klausia: 

— Kaip tu jį pagavai? 

— Va kaip: čiupau už užpakalinės kojos ir kad pasuksiu, iltys 
ir įstrigo į medį. O dabar pjaukit jį, ir nešam namo. 

Parėjus Namisėda susigalvojo toliau keliauti ir sako: 

— Tučtuojau suneškit tiek aukso ir sidabro, kiek dviese ga- 
lėsit pakelti. 

Milžinai sunešė visą savo auksą ir sidabrą. Namisėda nutarė 
eiti ir įsakė: 

— Du neš krovinį, o trečias — mane. 

Ką darys milžinai! 

Taip visi ir išėjo. | 

Ėjo ėjo, nežinia kiek, ir priėjo tarpeklį. Namisėda nulipo nuo 
milžino. Bet išvirto medis ir užvertė kelią per tarpeklį. Milžinai 
her medį peršoko, o Namisėda vaikšto aplinkui ir nepali pereiti. 

— Ką ten darai? Eikš greičiau! — sako jam vienas milžinas. 

„— Ak tu, šunie, kaip drįsti ant manęs rėkauti? Mano tėvas 

turėjo kaip tik tokią lazdą su užrašu, tai ir žiūriu. Kilstelėk medį, 
pasižiūrėsiu, gal užrašas apačioje. 

Milžinas priėjęs pakėlė medį. Namisėda po juo pralindo ir 
sako: 

— Nuleisk, jokio užrašo nėra. 

Ir ėjo jie toliau. Pagaliau priėjo Namisėdos namus. 

Popas pamatęs ėmė vytis milžinus sakydamas: 

— Kodėl leidotės apjuokiami? Juk čia Namisėda, ko gi jo 
bijote? 

Bet milžinai visi kaip vienas atsakė: 

— Duok mums ramybę, dėl dievo meilės. Mūsų pažįstamas 
visai nepanašus į Namisėdą. 

Popas ėmė dievagotis: 

— Jisai joks stipruolis. Jei netikite, imkite ir prie manęs pri- 
siriškite. Jeigu jis jus praris, tai praris ir mane. 

Milžinai sutiko ir tvirtai prisirišo prie popo diržo. Paskui 
drauge su popu atėjo prie Namisėdos kiemo vartų. 

— Išeik pas mus,— šaukia popas Namisėdą. 

Išėjo Namisėda visas išsipelenavęs ir sušuko: 

— Tai vėl pas mane atsibastėte, asilai? 

Milžinai išsigando ir pabėgo, vilkdami iš paskos popą, ir tol 
jį valkiojo, kol tas galą gavo. 


ERZERUMO MEDŽIOTOJAS 


Erzerumo medžiotojui jau taip dievo buvo skirta — kad ir ko- 
kią dieną išeidavo medžioti, seniems savo gimdytojams parneš- 
davo laimikį. Bet vieną kartą jis klaidžiojo nuo ryto ligi vakaro 
ir jokio žvėrelio neužtiko. Jau temstant užkopė ant aukšto kalno, 
bet ir iš ten nieko nepamatė. Nuliūdo vargšas medžiotojas ir nu- 
lipo nuo kalno galvą panarinęs. Tik staiga žiūri — guli ant uolos 
aukso plunksna. Pakėlė ją ir tarė sau: ,,„Nunešiu tą plunksną pa- 
dišachui.“ Ir nunešė tiesiai į Stambulą. Ten jis užėjo pas vieną 
žmogų, padišacho bičiulį, ir papasakojo jam, kaip medžiodamas 
nieko neužtiko, o temstant rado aukso plunksną. 

— Mano širdele,— tarė padišacho bičiulis — neprasidėk su 
padišachu. Geriau atiduok tą plunksną man, duosiu tau tūkstantį 
rublių. J 

— Ne,— tarė medžiotojas, — nieku gyvu tos plunksnos kita 
neatiduosiu ir savo sumanymo neišsižadėsiu. 

Anksti rytą medžiotojas nuėjo pas padišachą ir sadovanėjo 
jam plunksną. Padišachas padėkojo ir tarė: 

— Tavo dovanos nepamiršiu. 

O padišacho bičiulį kad užsipuls pati: 

— Kad tu kur galą gautum, nė aukso plunksnos iš medžiotojo 
išvilioti nemokėjai! Tau tik kareiviu būti, o ne padišacho kari- 
ninku! Eik tučtuojau ir sakyk padišachui: „Aukso plunksna — 
gera dovana, bet tas, kurs tau tą plunksną atnešė, gali gauti 
ir paukštį, tą plunksną pametusį. Tai būtų gera, kad jį turėtum, 
o dabar kokia nauda vieną plunksną žmonėms rodyti.“ 

Karininkas pasakė padišachui viską, kaip pati buvo primo- 
kiusi. Padišachas sutiko. „Iš tikrųjų gerai tu sakai!“ Ir tuojau 
pasiuntė žmones pas Erzerumo medžiotoją. Tas pamanė, kad pa- 
dišachas nori jį apdovanoti, ir atėjo džiaugdamasis. 

— Kam tau manęs prireikė, padišache? 

— Tavo dovana esu patenkintas, o dabar surask paukštį, kurs 
tą plunksną yra pametęs, — įsakė padišachas. 

— Kaip aš jį surasiu, padišache! Nuo pat mažumės visur bas- 
tausi, bet tokio paukščio niekada nesu matęs. 

— Turi surasti, kitaip liepsiu tau galvą nukirsti! 

Nuliūdo Erzerumo medžiotojas ir išėjo iš padišacho galvą pa- 
narinęs. Parėjęs namo, sako tėvams: | 

— Iškeliauju pražūties ieškoti, gyvenkite, kaip išmanote,— 
aš jau ne jūsų sūnus! 

Pravirko vargšai senukai, ėmė balsu raudoti. Bet Erzerumo 
medžiotojas vis tiek iškeliavo. Vienas dievas težino, kiek jis ėjo, 
pagaliau išėjo į plyną lauką visai prie tarpeklio. O tolumoje 
bokštas baltuoja. 

— Vis tiek aš jau žuvęs, imsiu ir nueisiu į tą bokštą! 

Bokšte jis rado tris mergaites ir senelį su senele. Abi vyres- 
nės mergaitės nudžiugo: 

— Mūsų svainis atėjo! Sveikas, svainiuk! 

O jaunesnė pasislėpė. Kitą rytą, kai jis taisėsi keliauti, mer- 
gaitės tėvai pasakė: 

— Abi vyresnės jau pažadėtos, o jauniausia tebūnie tavo, 
dievas tau ją paskyrė, pasiimk ją ir eik! 

Susimąstė medžiotojas, paskui sutiko nuotaką pasiimti. Tėvai 
pakinkė jaučius į arbą, prikrovė ją pilną visokiausių gėrybių 
ir išleido. Mergelė ir jaunikaitis susėdo greta kits kito, o prie- 
kyje varovas ragina jaučius. Važiuoja Erzerumo medžiotojas su 
pačia. Vienas dievas težino, kiek jie važiavo. Pagaliau Erzeru- 
mo Medžiotojas giliai atsiduso. 

— Sustabdyk jaučius,— tarė mergelė varovui. 

Varovas jaučius sustabdė. 

— Menka man garbė, jei dėl ko nors abejoji, jei mane vedei 
nenoromis. Tada geriau mudviem išsiskirti — sako medžiotojui 
pati. 

— Ne dėl tavęs kremtuosi! — atsakė medžiotojas.— Dėl to 
liūdžiu, kad neturiu nei brolio, nei sesers — nieko, tik tėvą su 
motina. Būdamas medžiotojas, maitinau juos žvėriena. Bet kartą, 
išėjęs medžioti ir nieko neužtikęs, radau aukso plunksną. Dievas 
pakišo negerą mintį, ir aš nunešiau tą plunksną padišachui. O 
dabar padišachas reikalauja: „Surask paukštį, kuriam ta 0lunks- 
na priklauso, kitaip aš tau galvą nukirsdinsiu!“ Ką daryti: tave 
parsivesiu paukščio neradęs, o padišachas mane nugalabys, ir 
liksi su perkaršusiais mano gimdytojais vargo vargti. Aš šito 
bijausi, o tu man labai patinki. 

— Dėl to liūdėti neverta: tą plunksną aš tau padėjau. Mano 
tėvas burtininkas, jis su Uastirdžiu ? tada medžiojo. Pamatė juo- 
du tave, ir tu jiems patikai; jų prikurstyta, aš: numečiau aną va- 
karą ant tavo kelio velnio vištos plunksną. Ir nuo to laiko lau- 
kiau tavęs pasirodant. O višta dar ir dabar tebėra mūsų kamaroje 
uždaryta, aš ją paimsiu. Tegu dievas tik sunkesnių darbų ne- 
duoda. 

Ar galėjo Erzerumo medžiotojas nesidžiaugti gavęs . paukštį? 
Parkeliavo juodu su nuotaka namo. Apsidžiaugė gimdytojai. Kitą 
rytą auštant išėjo jis pas padišachą. Stambule vėl užsuko pas 
pažįstamą karininką. 

— Na, ar radai? — klausia tas. 

— Radau jį, ačiū dievui! — tarė Erzerumo medžiotojas. 

— Tai atiduok man: duosiu tau tris tūkstančius rublių gry- 
nais. 

— Nelaužysiu žodžio. Ką. padišachui esu prižadėjęs, to nie- 
kam kitam neatiduosiu.— Tai pasakęs, jis nunešė paukštį padi- 
šachui. 0 0 

— Tam, kurs net vieno žmogaus nevalioja apgauti, dera tik 


23 Uastirdžis — keleivių globėjas. 

kareiviu būti! — tarė karininko pati — Eik tučtuojau pas padiša- 
chą ir sakyk jam: „Tas, kuriam pasisekė paukštį surasti, tau dar 
pravers. Pačioje aukščiausioje Uarpo kalno vietoje yra aukso 
šaltinis: Jei medžiotojas tau atneštų pilną odinį puodelį jo van- 
dens, tu atjaunėtum.“ 

Karininkas nuėjo pas padišachą ir pasakė, ką pati buvo pri- 
mokiusi. „Jeigu iš tikrųjų tokio vandens galima gauti, tai ge- 
rail“ — nudžiugo padišachas ir tučtuojau pasiuntė žmones pas. Er- 
zerumo medžiotoją. Medžiotojas atėjo džiaugdamasis ir galvoda- 
mas: „Šį sykį padišachas mane apdovanos." 

— Tavo dovanų aš nepamiršau. Jei tą paukštį mokėjai su- 
rasti, tai ir į Uarpo viršūnę mokėsi įkopti ir man vandens iš auk- 
so šaltinio parnešti. 

— Šito tai jau negalėsiu! Aš vargšas žmogelis, neturiu nei 
jaučio, nei arklio, tad kaip iki to Uarpo nusikasiu? Kaip į jo 
viršūnę įkopsiu, jei net paukštis viršum jo negali praskrįstiė 

— Jei to vandens neparneši, liepsiu tau galvą nukirsti! 

Pravirko Erzerumo medžiotojas ir nuėjo namo. Savo kiemą 
priėjęs, iš tolo tėvui motinai šaukia: 

— Iškeliauju pražūties ieškoti, nieko iš manęs daugiau nesi- 
tikėkit, o mano pačią į tėvų namus pargrąžinkit.' 

Pravirko gimdytojai. O pati liepė jam pasakyti: 

— Šiąnakt dar namie pernakvok, gal ką nors sumanysim. 

Erzerumo medžiotojas sutiko ir įėjo į trobą. Pati sušaukė so- 
džiaus jaunikaičius ir mergeles, ir kiaurą naktį visi šoko. Auštant 
Erzerumo medžiotojas užmigo minkštam patale. Vienas dievas 
težino, kiek jis miegojo, paskui pati jį prikėlė ir klausia: 

— Na, ką sumanei? | 

— Nieko, tik sau pražūtį. 

— Tada eik pas padišachą, nebijok, ir sakyk: „„Aš vargšas 
žmogelis, neturiu kuo lig Uarpo kalno nusigauti; tas karininkas, 
kurs tave akina tokiems darbams, turi daug tavo padovanotų 
pinigų; tegu jis tavo labui nuperka juodbėrą žirgą iš aldaro Je- 
kimo, gyvenančio tarp Juodosios ir Azovo jūros, o aš jau nepa- 
gailėsiu jėgų dėl tavęs.“ 

Erzerumo medžiotojas nuėjo pas padišachą ir pasakė, kaip 
pati buvo. primokiusi. 

— Gerai pasakyta! — sutiko padišachas.— Jeigu tu darbuo- 
sies, tai ir jis tenesigaili pinigų išlaidoms, 

„Padišachas liepė pakviesti tą karininką ir įsakė jam gauti 
juodbėrą aldaro Jekimo žirgą. Eftzerumo medžiotojas parėjo na- 
mo, o karininkas iškeliavo to žirgo ieškoti. 

Vienas dievas težino, kiek laiko praėjo. Po didelių vargų, 
daug kliūčių įveikęs, karininkas pagaliau gavo žirgą ir nusiuntė 
Erzerumo medžiotojui. Tas sėdo ant žirgo ir nujojo prie Uarpo 
kalno. Sudrožė žirgui tris kartus, ir jis, nelyginant paukštis, už- 
lėkė mėlynomis uolomis. Kalno viršūnėje medžiotojas nulipo nuo 
balno, o pats vėl sėdo ant žirgo ir vėl. tris kartus jam sudrožė. 
Pasileido žirgas žemyn kita kalno puse, tik grumstai į šonus 
lekia. Sugrįžęs namo, medžiotojas pripylė odinį puodelį to van- 
dens, o kitą sau pasiliko'ir iškeliavo pas padišachą. 

— Ar ką nors laimėjai? — klausia jį karininkas. 

— Ačiū dievui, gavau viską, ko norėjo padišachas,— atsakė 
Erzerumo medžiotojas. 

— Nesitikėk malonių iš padišacho, geriau atiduok man tą 
vandenį, ir aš tau duosiu milijoną. 

— Ne, už jokius pinigus neatiduosiu to, ką padišachui esu 
pažadėjęs. 

Ir nuėjo pas padišachą. Padišachas paėmė tą vandenį, išsimau- 
dė jame ir vėl pasidarė toks, koks buvo jaunystėje. Paskui pa- 
dėkojo medžiotojui: 

— Tavo dovanos nepamiršiu. 

Karininko pati, tai sužinojusi, vėl sako vyrui: 

— Tau tik kareiviu būti! Ir kaip tu iš jo neišviliojai to van- 
dens! Eik tučtuojau pas padišachą ir sakyk: „Jeigu tu atjaunė- 
jęs dar jauniausią Saulės dukterį sau už pačią turėtum, tai nė 
vienas padišachas tau neprilygtų! O gali ją parūpinti tas pats 
žmogus, kurs yra išpildęs kitus tavo norus!“ 

Padišacho širdis smarkiau sutvaksėjo, ir vėl nusiuntė jis žmo- 
nes pas Erzerumo medžiotoją. Tas atėjo į Stambulą, į padišacho 
rūmus. 


— Tavo dovanomis esu labai patenkintas, tu mane atjauni- 
nai, o dabar parvesk man už pačią jauniausią iš trijų Saulės 
dukterų! 

— Šito tai jau negalėsiu, padišache! Žmonės tebūna liudinin- 
kai, iš kur ją paimsiu? 

— Jeigu neparvesi, nukirsdinsiu tau galvą! 

Erzerumo medžiotojas grįžo namo galvą panarinęs ir piktas 
į krėslą atsidrėbė. Net krėslas suiro. 

— Kas tau? Ko susirūpinęs? — klausia pati. 

— Kaip aš nesirūpinsiut Padišachas pareikalavo jauniausios 
Saulės dukters sau už pačią. Kur aš ją gausiu? Nėra kitos išei- 
ties — tik pražūtis! 

— Gulk ir išsimiegok, o rytoj gal ką nors sumanysim. 

Išaušo rytas. Pati klausia Erzerumo medžiotoją: 

— Na, ką sumanei? 

— Nieko, tik sau pražūtį. 

— Tada eik pas padišachą ir sakyk: „Aš vargšas žmogelis, 
kuo gi aš pas Saulės dukterį keliausiu? O tas karininkas, kurs 
tave kursto, turi galybę turtų. Tegu jis man padirbdina tokį lai- 
vą, kuriame būtų dvylika kambarių, kiekviename kambaryje po 
dvylika mergelių ir jaunikaičių ir tiek valgių ir gėrimų, jog :per 
visą kelionę nestigtų, o jau paskui tebūnie, kaip dievas panorės!“ 

— Gerai pasakyta! — tarė padišachas ir paliepė tam karinin- 
kui padaryti tokį laivą. Karininkas išsipardavė viską ligi pasku- 
tinio siūlelio ir po didelių vargų, daug kliūčių įveikęs, tą laivą 
padirbdino. . 

Erzerumo medžiotojas sėdo į laivą ir išplaukė. Vienas dievas 
težino, kiek jis plaukė, pagaliau priplaukė jūros kraštą ir su- 
stojo. Rytą Saulė išeina iš namų, pasineria į jūrą ir dingsta. Er- 
zerųymo medžiotojas su draugais išlipo į krantą. Visi ėmė šokti 
trypti. Saulės dukterys pradžioje iš tolo žiūrėjo. Kitą dieną jie 
vėl šoka. Saulės dukterys jau arčiau priėjo. O trečią dieną mėr- 
gaitės nebeištvėrė ir priėjo prie pat šokėjų. Erzerumo medžio- 
tojas joms padėjo visokiausių valgių ir gėrimų. Visi valgė, gėrė. 
O medžiotojas vis girdė jauniausią Saulės dukterį. Pagaliau toji 
apsvaigo ir išgriuvo. Tai pamačiusios, seserys išsigando ir ėmė 
bėgti. Tuo tarpu Erzerumo medžiotojas susodino žmones į laivą 
ir atplaukė į Stambulą su Saulės dukteria. Padišachas jį gausiai 
apdovanojo, ir Erzerumo medžiotojas lig -šiol turtingai gyvena, 
o tas karininkas visai nuskurdo ir mirė. 

Dėl to padišachai ir vadinami vyriausiojo šacho sūnumis. 


MEDINIS BALANDIS 


I 


Gyveno kartą viename sodžiuje du žmonės. Vienas buvo lą- 
bai nagingas ir mokėjo iš aukso ir sidabro daryti visokiausius 
daiktus: kotus peiliams ir rankenas kardams, sagtis balnams ir 
kamanoms, diržams ir mergelių krūtinėms papuošti, žiedus. ir 
auskarus. O kitas irgi buvo labai nagingas — jis viską mokėjo 

daryti iš medžio, tik gyvo žmogaus nepadarė,— ir fingus, ir skry- 
nias su stalais, lovas ir suolus, net visokiausius žaislus vaikams. 
Ir šit vieną kartą juodu susiginčijo, katras iš jųdviejų geresnis 
meistras. Kiekvienas gyrė savo darbą. Stalius kalbėjo: 

— Mano darbas žmonėms reikalingesnis nei tavo. Tu ir meist- 
ras už Mane menkesnis. 

— Netiesą kalbi,— atsakė auksakalys.— Tavo darbas nedailus, 
niekam ir į galvą neateis pavydėti to, ką tu padarei, anoks ten 
lobis — medžiai! Visur jų pilna! O aš dirbu iš aukso ir sidabro. 
Tai bent turtai| Auksui ir sidabrui visi lenkiasi. 

— Daiktai iš aukso ir sidabro brangesni negu iš medžio, bet 
kaip yra iš tikrųjų? Visi žino, kad be sidabro ir aukso kiekvienas 
žmogus gali gyventi, o mėgink pagyventi be medžio. 

Ginčijosi ginčijosi abu meistrai, kiekvienas girdamas savo 
darbą ir peikdamas svetimą. 

Pagaliau sutarė juodu eiti pas karalių, kad tą ginčą išspręstų. 

Atėjo abu į karaliaus rūmus ir klausia: 

— Sakyk, karaliau, katro darbas žmonėms reikalingesnis: ar 
auksakalio, ar staliaus? Ir dar sakyk: katro darbas sunkesnis? 

Išklausė karalius ir vieną, ir kitą, pagalvojo pagalvojo ir 
sako: 

— Padarykite kiekvienas po kokį nors daiktą. Kieno daiktas 
bus geresnis, to ir tiesa. 

Išėjo meistrai iš karaliaus rūmų ir ėmėsi darbo. Visą suma- 
numą, visą nagingumą, visą sielą į jį sudėjo. Abu gerokai pa- 
dirbėjo. 

Ir šit auksakalys padarė piniginę. Ne paprasta ji buvo: vie- 
noje pusėje — didžiulis sodžius, kitoje — ganykla, o ganykloje 
piemuo karves gano. 

Stalius padarė medinį balandį. Tas balandis irgi ne paprastas 
buvo: vos prisuksi spyruoklę ant jo užsėdęs, bemat nulakdins jis 
tave, kur tik panorėsi. 

Ir nunešė meistrai savo darbus karaliui. Atėję į rūmus, pa- 
davė jam piniginę iš aukso ir sidabro ir medinį balandį. 

Ilgai ilgai žiūrėjo karalius į piniginę, paskui — į medinį ba- 
landį. Pagalvojo pagalvojo ir. sako: 

— Puiki, iš tikrųjų puiki piniginė. Reikia daug sumanumo, 
kad vienoje pusėje iškaltum sodžių, o kitoje — kaip gyvus pie- 
menį su karvių banda. Bet medinis balandis, nors ir ne toks gra- 
žus, dar nuostabesnis. Jis geresnis. Jei sumanysi kur nors ke- 
liauti, sėsi ant jo, prisuksi spyruoklę ir, net sumirksėti nespėjęs, 
atsidursi, kur reikia. Taigi stalius pranoko auksakalį. 

Karalius pasiliko ir piniginę, ir balandį, o meistrai grįžo namo. 

Karaliaus sūnus girdėjo, kaip kalbėjosi tėvas su meistrais, ir, 
jiems išėjus, įsigeidė su mediniu balandžiu pažaisti. Sėdo ant jo, 
prisuko spyruoklę ir dingo nežinia kur. 

Persigando karalius, vienturčio sūnaus netekęs. Įsakė tą sta- 
lių suimti ir kalėjiman įmesti. 

“O stalius sako: 
„— Ilgiausių tau metų, karaliau; sakyk, kodėl kiši mane į ka- 
lėjimą, kuo aš nusikaltau. 

— Tavo medinis balandis nusinešė mano sūnų. Tol sėdėsi 
kalėjime, kol jis grįš, o jeigu pradings — galvos neteksi. 

Nieko daugiau neatsakė stalius, tik panarino galvą ir nuėjo 
į kalėjimą. 

O karaliaus sūnus atsidūrė svetimoje šalyje, pačiame tamsio- 
sios girios vidury. Ten kaip tik medžiojo tos šalies aldaro sūnus. 
Jis sutiko karaliaus sūnų, pasveikino, o sužinojęs, kaip tas atsi- 
dūrė jų šalyje, tarė: 

— Jei patekai į mūsų šalį, esi mano svečias. 


II 


Labai susidraugavo abu jaunikaičiai — karaliaus sūnus su al- 
daro sūnumi. Drauge medžiojo, drauge valgė, net ir miegojo 
viename kambaryje. Karaliaus sūnui taip patiko svetimoje šalyje, 
jog nė namo grįžti nebenorėjo. Diena vijo dieną, savaitė — sa- 
vaitę, metai — metus. Karaliaus sūnus į vyrus užaugo, atėjo lai- 
kas jam vesti. 

Kartą anksti rytą išėjo abu jaunikaičiai į pilies kiemą. Kara- 
liaus sūnus pažvelgė į aukštą bokštą ir pamatė mergelę, tikrą 
gražuolę, pro langą žiūrint. Jos veidas švietė kaip saulė. 

— Kas tame bokšte gyvena? — paklausė jis. 

— Argi tu mano sesers nesi matęs? — tarė aldaro sūnus.— Ji 
gyvena bokšte už septynerių durų, amžinai liūdi ir pro langą 
pažvelgia tik tada, kai pralinksmėja. 

Karaliaus sūnus nutilo, pagalvojo ir sako: 

— Ilgai užsibuvau jūsų šalyje. Namiškiai manęs ieškos, krim- 
sis. Keliausiu aš namo. Na, lik sveikas. 

Karaliaus sūnus sėdo ant medinio balandžio, prisuko spyruok- 
lę ir atsidūrė tamsiosios girios viduryje, kur buvo kažkada nu- 
tūpęs. Čia pasistatė palapinę, palaukė vakaro. O saulei už girios 

nusileidus, vėl sėdo ant balandžio ir nuskrido į aldaro pilies 
aukštąjį bokštą, į gražiosios aldaro dukters kambarį. | 

— Laimė tave telydi,— tarė karaliaus sūnus. 

— Ir tave taip pat,— atsakė gražioji aldaro duktė. 

Ir pamilo karaliaus sūnus ir toji gražuolė viens kitą. 

Per kiaurą naktį, ligi aušros, jie širdingai kalbėjosi, "meilės 
žodžius kits kitam sakė. O auštant, kai Bonvarnonas ** vakaruose 
sušvito, karaliaus sūnus sėdo ant balandžio, prisuko spyruoklę 
ir atsidūrė tamsiosios girios vidury, savo palapinėj. Nuo to lai- 
ko taip ir buvo: karaliaus sūnus kas vakaras skraidė į bokštą 
pas gražuolę, o rytą, auštant, vos Bonvarnonui vakaruose sušvi- 
tus, grįždavo į tamsiąją girią. 

Nežinia, ar ilgai jis taip skraidė. Bet moterys, nešiojančios 
aldaro dukteriai maistą, pastebėjo, kad anksčiau ji valgė ne 
daugiau už vaiką, o dabar suvalgo visa, ką tik jos atneša. 

— Argi nekeista? — kalbėjo viena.— Argi mūsų gražuolė ka- 
da nors tiek suvalgydavo? Būdavo, net neparaugauja valgio, 
o dabar jau kuris laikas nė kąsnelio nebepalieka. Visos lėkštės 
tarsi išlaižytos. 

— Tikrai, tikrai, — patvirtino kita,— aldaro duktė pasidarė be- 
sotė. 

— Čia kas nors yra,— tarė trečia, — sakau jums, čia kas nors 
yra. Nors ji dabar ir daugiau valgo, bet nematyt, kad būtų pasi- 
taisiusi. 

Ir nutarė tos trys moterys pas žynę pasiteirauti. Taip ir taip, 
pasakoja žynei, kažkas atsitiko mūsų gražuolei, aldaro dukteriai. 

O žynė joms sako: 

— Nėra ko stebėtis, kad jūsų gražuolė anksčiau viena valgė, 
o dabar — dviese; nėra ko stebėtis, kad kas naktį ją lanko ka- 
raliaus sūnus ir išbūna ligi auštant. Nuostabiausia, kad atskrenda 
į bokštą mediniu balandžiu. 

Moterys nustebo, išsigando ir sako žynei: 

— Jeigu aldaras sužinos, kad jo dukters neišsaugojom, mus 
visas nugalabys. Nelaimingos mes, nelaimingos! Ką dabar da- 
ryti? 

— Nesisielokit, moterėlės— patarė žynė,— verčiau “ darykite, 
kaip aš jums liepsiu. Šiandien karaliaus sūnus vėl atlėks į bokštą 
ir, balandį ant lango palikęs, įeis pas mergaitę. Jūs imkite ir 
paslėpkite tą balandį. Tada karaliaus sūnus nebegalės išeiti iš 
bokšto. 


2 Aušrinė, Venera. 

Moterys taip ir padarė, kaip joms žynė buvo liepusi. Paslėpė 
balandį, o pačios nubėgo pas aldarą ir sako: 

— Tavo dukters bokšte sučiupome jaunikaitį. 

Aldaras iš pradžių nepatikėjo, bet paskui pasikvietė šauklį 
ir įsakė: | 

— Paskelbk, kad visi mano šalies Žmonės — vyrai ir mote- 
rys, seni ir jauni — susirinktų į žaidimų aikštę. Vyrai tegu atsi- 
neša lankus su strėlėmis. O iš.bokšto atvesk mano dukterį ir tą 
jaunikaitį. 

Susirinko visi šalies žmonės, vyrai atsinešė tampriuosius lan- 
kus, aštriąsias strėles. Į aikštę buvo atvesta gražioji aldaro duk- 
tė ir karaliaus sūnus. Susėdo išmintingi teisėjai į margus krėslus, 
o pačiame viduryje atsisėdo aldaras. Teisėjai pasakė, kas ir už ką 
bus teisiamas. Ir pradėjo tą jaunikaitį ir aldaro dukterį teisti. 
Ilgai jie teisė. Žmonės pasidalijo perpus. Vieni sakė: kalti, nes 
paniekino tėvų papročius, ir dėl to reikia perverti jų širdis aštrio- 
mis strėlėmis. Kiti sakė, kad jie nekalti. | 

Vis karščiau ir karščiau ginčijosi teisėjai su žmonėmis. Tuo 
tarpu aldaro duktė išsitraukė iš po skaros medinį balandį ir ati- 
davė jaunikaičiui. Prašvito karaliaus sūnaus veidas, tik čiupo 
aldaro dukterį, šoko ant balandžio, prisuko spyruoklę ir dingo. 
Aldaras ir jo teisėjai pasiliko nieko nepešę. 

Kaip galėjo nesidžiaugti karalius, išvydęs savo sūnų, ir ne 
vieną, 0 su gražuole pačia! Saulė, mėnulis ir žvaigždės spindėjo 
marčios kasoje. į 

Ir iškėlė karalius vestuves. Sukvietė į puotą visus savo ša- 
lies žmones. Abu meistrai taip pat buvo toje puotoje: ir tas, kurs 
padarė medinį balandį, ir tas, kurs padarė nuostabiąją piniginę. 
Vestuvių dieną stalius padovanojo karaliaus sūnui tris lėkštes, 
tris stebuklingas lėkštes. Kokios jos buvo, sužinosim paskui. 

Nuo to laiko karaliaus sūnus ir aldaro duktė gyveno laimin- 
gi ir visko pertekę. 


III 


Karaliaus sūnus ir aldaro duktė susilaukė trijų sūnų. Suau- 
go jie, vyrais tapo. 

Atėjo kartą visi trys broliai pas tėvą ir sako: 

— Tėveli, nepatinka mums ta vieta, kur mes dabar gyvenam. 
Norim geresnės pasiieškoti, kur būtų gražu, kur linksmiau gy- 
venti. 

— Gerai,— tarė tėvas.— Keliaukite kitų šalių pažiūrėti ir iš- 
rinkite vietą, kur galėtume gyventi. — O paskui iš kito kambario 
atnešė medines lėkštes sakydamas: 

— Tas tris lėkštes padarė va tas stalius. Jis irgi keliaus su 
jumis. Pasiimkite po lėkštę. Kai susirasite vietą, pirma tegu nu- 
meta savo lėkštę vyriausias, paskui — vidurinis, 0 galiausiai — 
jaunėlis. Tada ir aš pas jus atvažiuosiu. 

Rytojaus dieną, vos prašvitus, trys broliai ir tasai stalius iš- 
keliavo. Ilgai reikėtų pasakoti, kiek laiko jie keliavo, kur buvo, 
kokias šalis matė. Bet pagaliau trys broliai ir stalius atkako į nuo- 
stabią šalį. Niekur kitur pasaulyje nebuvo tokios tankios girios 
su saldžiojo vandens šaltinėliais ir upėmis. Ir ežeras, ir jūra buvo 
toje šalyje. O kiek pievų, laukų su kviečiais ir miežiais — akimis 
neaprėpsi. Kvepėjo visokiausios gėlės, krūtinė laisvai alsavo, 
širdis džiaugėsi, ir vaikščioti buvo be galo lengva. 

— Geresnės vietos nerasim. Čia gyvensim, — tarė vyriausias 
brolis. | | 

— Čia gyvensim, — sutiko vidurinis ir jaunėlis. 

— Geresnės vietos nerasim,— patvirtino ir stalius. 

Tada vyriausias brolis išsiėmė iš kelionės krepšio staliaus 
padarytą medinę lėkštę ir metė ją. Lėkštė apskriejo didelį ratą 
ir nukrito ant žemės. Tame rate akimirksniu radosi pilis. 

Vidurinis brolis irgi išsiėmė iš kelionės krepšio medinę lėkštę 
ir metė ją. Lėkštė apskriejo dar didesnį ratą ir nukrito. Ir tame 
Iate radosi dar didesnė pilis. 

Pagaliau ir jaunėlis metė savo lėkštę, ir jo pilis buvo visų 
didžiausia. 

Vos naujojoje šalyje atsirado tos gražiosios pilys, karaliaus 
sūnus ir aldaro duktė su savo pilimi ir viskuo, kas joje buvo, — 
žmonėmis, gyvuliais ir lobiais, — taip pat čia atsidūrė. 

Ir- užvirė gyvenimas naujojoje šalyje, užvirė sukunkuliavo 
lyg narzano šaltinis. Nežinia, ar ilgai trys broliai su tėvais čia 
gyveno. Bet per tą laiką viskas toje šalyje pasikeitė: ožkų ir 
avių, karvių ir jaučių bandos, arklių kaimenės nebetilpo ganyk- 
lose. Bekraščiuose laukuose miežiai, avižos ir kviečiai kaip mūras 
stovėjo. O tankiose giriose buvo tiek taurų ir elnių, šernų ir stir- 
nų, lokių ir vilkų, lapių ir kiškių, jog nė vienas medžiotojas be lai- 
mikio negrįždavo. O jau kiek paukščių paukštelių tose giriose 
knibždėjo, po tuos laukus ir orą skrajojo — nė kalbėti neverta. 

Karaliaus sūnus ir aldaro duktė jau ketino apvesdinti sūnus 
ir būtų apvesdinę, jei nebūtų nutikę tie dalykai, apie kuriuos 
toliau seka pasaka. 

IV 


Kartą jaunėlis sūnus sėdėjo ant suolo prie pilies sienos ir šil- 
dėsi prieš saulutę. Žiūri — eina pro šalį žilabarzdis senelis, daug 
keliavęs, daug matęs. Sustojo senelis prieš pilis, žiūrėjo žiūrėjo 
į jas ir vis stebėjosi: 

— Daug šalių apvažinėjau, visko esu matęs, bet tokių pilių 
kaip šitos lig šiolei niekur neregėjau. Jeigu būtų tokia dievų 
valia, viršum pilių atsirastų nartų fandyras ir sidabro varpelis, 
o jiems skambant, aukso žąsis šoktų... | 

Pasakė senasis keliautojas ir patraukė savo keliais. 

Jaunikaitis pakilo, nuėjo į pilį ir apsakė tėvūi visa, ką buvo 
kalbėjęs keleivis. 

O tėvas ir tarė: 

— Reikia tuos daiktus surasti! 

Jis pasišaukė vidurinį ir vyriausią sūnų ir paliepė: 

— Taisykitės į kelionę ir suraskite tuos daiktus, apie kuriuos 
kalbėjo keleivis. 


Ir iškeliavo visi trys broliai nartų fandyro, sidabro varpelio 
ir aukso žąsies ieškoti. Jojo jojo, nežinia kiek, ir prijojo aukš- 
čiausius kalnus. Tuose kalnuose buvo trys tarpekliai. Tariasi 
broliai, kuriam kokiu tarpekliu joti. O tarpekliai buvo nevie- 
nodi. Kairysis — plėšikų tarpeklis. Vidurinysis — „Eik ir nebe- 
grįžk“. O dešinysis —,,Eik ir sugrįžk“. 

Ir susitarė broliai mesti burtus. 

Bet jaunėlis pasisiūlė: | 

— Aš ir be burtų josiu tarpekliu „Eik ir nebegrįžk". 

Vyriausias brolis norėjo keliauti dešiniuoju, o vidurinis — kai- 
riuoju tarpekliu. 

Dar broliai susitarė: „Kuris anksčiau grįš, tegu joja kitiems 
padėti." Tada kiekvienas pasuko savo keliu. 

Jaunėlis jojo jojo ir prijojo didžiulę olą. Čia žirgas stabt su- 
stojo ir — nė iš vietos, nors jaunikaitis ir pliekė jį. Nustebo rai- 
telis ir jau buvo besėdąs nuo žirgo, tik iš olos išėjo du medžio- 
tojai ir sako: 

— Laimingo kelio, gerasis jaunikaiti! 

— Ir jums taip pat. 

— Gal turi kartais ko užkąsti? Jau tiek dienų bastomės po 
kalnus peralkę. 

— Tikro valgio neturiu, bet tuojau jus pavalgydinsiu— tarė 
jaunėlis ir užsimojo kardu, ketindamas kirsti žirgui per galvą, 

alkanus medžiotojus arkliena papenėti. Bet vienas medžiotojas 
atėmė iš jo kardą. 

— Tegu tave visur lydi sėkmė, — tarė jis jaunikaičiui.— Mes 
visai nealkani, tik išbandyti tave norėjome. O už tai, kad norė- 
jai alkanus papenėti patsai nieko neturėdamas, mes tau padėsim. 
Sakyk, ko tau reikia, gerasis jaunikaiti. 

— Aš joju nartų fandyro, sidabro varpelio ir aukso žąsies 
ieškoti. Tol ieškosiu, kol surasiu. 

— Parodysim tau kelią — atsakė medžiotojas.— Jok tiesiai ir 
prijosi upę. Jos vanduo kartus kartus. Nusėsk nuo žirgo, atsi- 
gerk to vandens ir pagirk jį. Upė tau padės. Paskui prijosi obelį; 
jos obuoliai gražūs pažiūrėti, bet labai rūgštūs, būtinai paragauk 
tų obuolių. Toliau sutiksi vilką plieno dantimis. Numesk jam 
stirnienos. Tada pamatysi vanagą geležinsnapį. Numesk jam kiš- 
kį. Paskum prijosi gyvatę Zaliagą — numesk jai šilko apdarą. Ga- 
lų gale atsidursi prie tvirtovės. Gerai ištepk jos surūdijusius var- 
tus, ir jie atsidarys. Va tada iš ten paimsi nartų fandyrą, sidabro 
varpelį ir aukso žąsį. 

Tai pasakę, medžiotojai davė jaunikaičiui stirnienos — vilkui 
su plieno dantimis, kiškį — vanagui geležinsnapiui, šilko apda- 
rą — gyvatei Zaliagai ir tepalo — surūdijusiems tvirtovės vaI- 
tams. 

Viską pririšo prie balno, o jaunikaičiui palinkėjo geros klo- 
ties ir dingo taip pat netikėtai, kaip buvo pasirodę, — karalaičio 
sūnus nė padėkoti nespėjo. 

Keliavo jaunikaitis tarpekliu toliau ir darė viską, kaip me- 
džiotojai buvo sakę. Kai tvirtovės vartai atsidarė, jis pamatė 
nartų fandyrą, sidabro varpelį ir aukso žąsį, o šalia — miegantį 
vienakį milžiną. Karalaičio sūnus pasičiupo fandyrą, sidabro vaI- 
pelį ir aukso žąsį, šoko ant žirgo ir nudūmė tenlink, kur susieina 
visi trys tarpekliai, pas savo brolius. 

Tuo metu vienakis milžinas nubudo, bet Eugkų pėsčiam raitą 
pavyti. Šaukia rėkia vienakis: 

— Geležiniai vartai, laikykit vagį! 

O geležiniai vartai sako: 

— Tai jau ne! Tegu sau eina gerasis vaikinas. Tu, šėtone vie- 
naki, visada mus akmeniu daužei, kad mes girgždėjome. Niekada 
iš tavęs gero žodžio negifdėjome, o jaunikaitis mus gerai ištepė. 

Tada milžinas šaukia rėkia gyvatei Zaliagai: 

— Gyvate Zaliaga, laikyk vagį! 

O gyvatė Zaliaga sako: 

— Tavo turtus ir tave patį, godusis šėtone, saugojau, bet nie- 

kada gero žodžio negirdėjau. O tas jaunikaitis — tegu jis ilgai 
ir laimingai gyvena — man padovanojo šilko apdarą. Tegu sau 
eina! 

Vienakis vėl šaukia rėkia: 

— Mano gerasis geležinsnapėli! Iškapok vagiui akis — jis pa- 
vogė mano fandyrą, sidabro varpelį ir aukso žąsį. Tu juk gerai 
žinai, mielasis, kad be tavęs aš žuvęs. 

Bet vanagas geležinsnapis nuo uolos taip atsakė: 

— Ir žūk sau! Tu man net pastipusio viščiuko gailėjai. O tas 
jaunikaitis davė visą kiškį. Tegu jis būna laimingas, gerasis jau- 
nikaitis! 

"Ką darys vienakis, bėga toliau šaukdamas rėkdamas: 

— Plienadanti vilke, aš visada tavim pasiklioviau. Laikyk 
vagį! Argi nematai, kad jis nešasi mano turtą? 

— Matau matau, kaip nematysiu, vienaki žvėrie! Visą amžių 
„tau tarnavau, tavo ramybę įr turtus saugojau, o tu man ir mie- 
žinio kardzyno * gailėjai. Tas jaunikaitis man davė stirną. Tegu 
nešasi tavo turtą, kas man rūpi. 

Vienakio milžino širdis iš pykčio verda, bet kas iš tol Jis vėl 
šaukia rėkia visa gerkle: | 

— Gražioji obelėle, laikyk vagį! 

— Tu visada mane peikei, sakei, kad mano obuoliai rūgštūs, 
o dabar, kai prireikė, aš pasidariau gražioji. Ne, neapgausi ma- 
nęs, kvailas vienaki! Mano obuoliai nebesuakmenės, o šakos jų 
nebemėtys į gerąjį jaunikaitį. Ačiū jam: jis privalgė mano obuo- 
lių ir mane pačią pagyrė. Eik sau, eik, kvaily, ir toliau būk pro- 
tingesnis. | 

O jaunikaitis tik dumia ant savo žirgo. Jau netoli ir upė, o 
vienakis dar garsiau šaukia rėkia: 

— Mano saldžioji! Argi tu paleisi tą vagį? Jeigu paleisi, aš 
jo nebesugausiu! 

— Paleisiu. Jis atsigėrė mano vandens ir mane pagyrė. Tegu 
jis sau eina ir laimingai gyvena. O su tavim aš dar pakalbėsiu. 

Jaunikaitis perplaukė upę ir keliavo toliau. O vienakį upė 
parvertė, susuko ir paskandino. 

Niekas nežino, kiek laimingasis jaunikaitis jojo viduriniu tar- 
pekliu, pagaliau prijojo jo pradžią, kur šakojasi visi trys tarpek- 
liai. Apsidairė jaunikaitis ir pamatė vyresniuosius brolius. Paskui 
visi trys, linksmi ir laimingi, nartų fandyru, sidabro varpeliu ir 
aukso žąsim nešini, nujojo namų link, į tėvo pilį. 


5 Kardzynas — čiurekas, bandelė. 

Grįžę pririšo prie vienos pilies nartų fandyrą, prie kitos — 
sidabro varpelį, prie trečios — aukso žąsį. 

Nartų fandyras užgrojo nuostabius šokius, sidabro varpelis 
suskambėjo, o aukso žąsis kad pasileis šokti. Nuo to laiko tos 
pilys pasidarė visoje žemėje geriausios. 

Karalaitis ir trys jo sūnūs pastatė medinį balandį gražiausioje 
didžiosios pilies menėje; ten įsikūrė ir stalius su auksakaliu. 

Ir laimingai gyveno nuo to laiko karalaitis su gražiąja pačia 
ir trim narsiais sūnumis. 


ZGIDO GRAŽUOLĖ 


Senų senovėje Zgido sodžiuje, Vario bokšte, gyveno žmogus 
su pačia. Jie turėjo dukterį. Tik dėl jos ir gyveno. Žmonės ją 
vadino Zgido gražuole. 

Zgido gražuolės tėvai pasimirė, ir liko ji vienų viena Vario 
bokšte, 

Mergaitė buvo nešneki, draugų neturėjo, vestuvėse ir puo- 
tose linksmybių neieškojo. Nors niekam nesirodė, su niekuo ne- 
susieidavo, bet kad ji gražuolė, visi žinojo. 

Aišku, kartais ją pamatydavo vienas kitas kaimynas, ir gar- 
sas apie jos grožį pamažu pasklido po tarpukalnes ir gretimas 
šalis. 

— Kitos tokios gražios visame pasaulyje nerasi, tokia gra- 
žuolė antrąkart negims,— kalbėjo žmonės. 

Daug kas jai piršosi. Ne tik jaunikaičiai, bet ir pagyvenę 
žmonės, ir net seniai prašė jos rankos. Gal ir padarys jinai kurį 
laimingą? Bet tarp jų Zgido gražuolė vis nerado verto žmogaus. 

Susirinko kartą visi jaunikiai didelėje aikštėje prieš Vario 
bokštą savo jėgos ir narsumo parodyti — gal patiks jai kuris nors 
ir ji už to ištekės. | 

Iš visur susirinko čia geriausi jaunikaičiai — iš visų tarpukal- 
nių, iš Kabardos ir Imeretijos, iš Digoro tarpukalnės ir kitų vietų. 

O vienas net iš Svanetijos į Zgidą susiruošė sakydamas: 

— Tekėti už manęs ji netekės, ir aš jos nevesiu, bet jeigu nors 
kreiva akim į garsiąją gražuolę nepažvelgsiu, tai aname pasau- 
lyje manęs lauks antra mirtis. 

Į aikštę prieš Vario pilį jis atkeliavo apsivilkęs baltu bešme- 
tu, susijuosęs dygsniuotu milo diržu, užsidėjęs avikailio kepurę, 
apsiavęs ožkos odos arčiais * su ožiuko kailio aulais. 


2 Arčiai — žaliaminės odos apavas. 

— Štai' dar vienas jaunikis, — juokėsi išdidūs jaunikaičiai— 
Eik šen! 

Prasidėjo varžybos. Iš pradžių visi šoko, sustoję ratu; didžiu- 
lė aikštė tik parūko dulkėmis. Baigę šokti, kilmingi jaunikaičiai, 
Zgido gražuolės jaunikiai, kreipėsi į svaną, vilkintį baltu beš- 
metu: 

— Na, sveteli, pašok, dabar tavo eilė. 

— Ir aš noriu parodyti, ką moku,— tarė jaunikis su ožkos 
odos apavu. | 

Ir ėmė jis šokti. Taip šoko, jog niekas nuo jo akių atitraukti 
negalėjo. Subėgo žmonės iš visur. 

— Niekas geriau ir gražiau už jį nepašoks,— kalbėjo vieni. 

— Varžybas jis laimėjo, — sakė kiti. 

Paskui prasidėjo dainos. 

Iš pradžių dainavo kilmingieji. Bepiga jiems — ir balsai geri, 
ir dainos gražios! Pagaliau atėjo eilė jaunikiui su avikailio ke- 
pure. Ir uždainavo jis! Sukluso jaunimas didžiojoje aikštėje, net 
žvėrys, paukščiai ir kalnai jo klausėsi. Nuostabi svano daina ai- 
dėjo tarpukalnėje ir kalnų viršūnėse. 

Ir tie, kur klausėsi, nutarė: 

— Jaunikis iš Svanetijos ir šitas varžybas laimėjo. 

Paskum varžėsi, kas pranašesnis gražbylyste ir išmintimi. 

Iš jaunimo, pusamžių žmonių ir senių buvo išrinkti teisėjai. 

Daugelis varžovų gražiai kalbėjo, rodė didelę išmintį. Ir šit 
prabilo jaunikis su dygsniuotuoju diržu; žmonės klausėsi ir atsi- 
klausyti negalėjo, žiūrėjo į jį net išsižioję — tokia saldi buvo jo 
kalba. . | 

Ir visi vienu balsu nutarė: 


— Niekuomet nesame girdėję taip gražiai kalbant. 

Dar niekada nebuvo taip teisingai nutarta. 

Išėjo Zgido gražuolė iš aukštojo bokšto ir tarė svanui: 

— Eikš arčiau prie bokšto, sveteli, ir atsuk nugarą. 

Svečias prisiartino prie Vario bokšto ir atsuko Zgido gražuo- 
lei nugarą. 

O ji nupiešė jam ant nugaros saulę su mėnuliu ir pasakė: 

— Prašom į mano menę užkąsti ir pasilsėti — iš tolo esi atėjęs. 

Išdidūs jaunikaičiai suprato, kad Zgido gražuolė pasirinko jau- 
nikį su ožkos odos apavu ir, galvas panarinę, iškeliavo namo. 

O svanas vedė Zgido gražuolę, ir abu sau gyveno Vario 
bokšte. 

Po kiek laiko Zgido gražuolė susirgo ir atgulė. Jos vyras smar- 

kiai sunerimo bijodamas, kad kas pikto nenutiktų EiB282) pa: 
čiai. 

Atėjo šienapjūtė. Zgido žmonės ruošėsi asi darbams: .Pa- 
siuntinys apskelbė: sad i žaros sh Ci“ 

— Rytoj visas mūsų: sodžius, iš kiekvnds: Kobas (BO ,VYIą, 
turės eit šienauti. Kas neis, bus nubaustas —.iš.;40 -atims „jautį, ir 
papjaus sodžiaus puotai. | 

Iš šimto keturiasdešimt trobų šienauti išėjo šimtas. trisdešimt 
devyni pjovėjai. Zgido gražuolės vyras pasiliko namie pačios 
slaugyti. 

Bet ligonė sako vyrui: 

— Visas sodžius, iš kiekvienos trobos po vyrą, išėjo už kalno 
šienauti. Tik mūsų niekas nėjo. Jeigu tu neisi, papjaus mūsų 
jautį, gėda mums bus prieš žmones. 

— O kas tave slaugys? Jau geriau tegu ir tą jautį, ir visus mū- 
sų gyvulius suvalgo, bet aš tavęs vienos nepaliksiu. 

— Kas man likta, tas ir bus, nuo savo dalios nepabėgsi, o nuo 
mirties jokių vaistų nėra, niekur nuo jos nepasislėpsi. 

Vyras nieko neatsakė. Pagaliau pasiėmė lauknešėlį, persime- 
tė dalgį per petį ir, sunkių minčių slegiamas, išėjo. Jau buvo be- 
veik sutemę, kai jis atėjo į šienaujamą pievą. Šienpjoviai kietai 
įmigę, kiti net knarkia. Zgido gražuolės vyras pasidėjo lauknešėlį, 
pasipustė dalgį ir, stojęs nuo krašto, ėmė šienauti. 

Pasitaikė mėnesienos naktis, buvo šviesu kaip dieną. Nuliū- 
dęs šienpjovys plušėjo per visą naktį, lig saulei patekant,. 

“ Kai saulės spinduliai paauksino kalnų viršūnes, jis įbedė dal- 
gį, pasimetė žolės ir krito ant jos, užsiklojęs burka. 

Vienas po kito budo pjovėjai. Žiūri ir savo akimis netiki: 
nušienauta dar tokia pat pieva, kokią jie vakar buvo nušienavę. 

— Kas čia per stebuklas! Gal angelai ar šventosios dvasios, 
bet jie nemoka taip vikriai dalgiu mojuoti, jie nedirba, šventa 
dvasia gyvena. Velniai irgi negalėtų būti: jie vargšui darbinin- 
kui niekad nėra padėję. 

Bet kažkas pamatė dalgį ir burką. 

— Šito dalgio šeimininkas mums atėjo į talką.- Kas jis per 
vienas? 

Nedrįsdami prie miegančiojo po vieną artintis,' dvidešimt -vy- 
Tų, drebėdami iš baimės, „ėmė patyliukais sėlinti..:Ragaliau kilste- 
lėjo burkos kraštelį. Žiūri — Zgido gražuolės vytas: Iš džiaugsmo 
tuoj jį prižadino, nusivedė stovyklon,- gerai i dis Loans 
prašo: da“ 

— Tu nušienavai šimtą kartų daugiau, negu tau buvo skirta — 
vienas pripjovei tiek šieno, kiek mes visi. Dabar labai prašom: 
tavo ligonė be priežiūros, slaugyk ją. Mes jau patys viską pa- 
darysim: sugrėbsim, į kupetas sukrausim. 

„Jis padėkojo pjovėjams, užsidėjo dalgį ant peties ir nuskubė- 
jo namo. Ėjo ėjo, priėjo Chivono perėją ir klausia arkliaganių: 

— Ar nieko negirdėjote apie Zgido gražuolę? 

— Ji silpna, — atsakė arkliaganiai. 

Eina toliau, o priėjęs Taurų kalno viršūnę, vėl klausia pie- 
menų: 

— Kas girdėti apie Zgido gražuolę? 

— Ji visai silpna, — atsakė piemenys. 

Praėjo jis Taurų kalną, ir piemenys jam pasakė: 

— Tegu ilsisi ramybėje Zgido gražuolė! Ji jau atsisveikino 
su šiuo pasauliu. 

Tuos žodžius išgirdęs, gražuolės vyras išsitraukė dalgiakotį ir 
ėmė juo tvoti sau per galvą. Grįžo jis į sodžių, parėjo į savo 
kiemą, visiems jo gaila. Keletas žmonių dirbo grabą. Jis jiems 
ir sako: 

— Būkite visada laimingi, te pats dievas jums padeda, tik pa- 
darykite grabą dviem. Aš nevertas ilgiau gyventi. 

Žmonės padarė dvivietį grabą. Giminės ir artimieji atliko 
paskutinę pareigą mirusiajai, paguldė į grabą ir nunešė į rūsį. 

Mirusiosios vyras nusinešė į rūsį keturias vaško žvakes, pasi- 
statė ant grabo krašto, o pats į jį atsigulė ir kad ims verkti rau- 
doti savo brangiosios — Zgido gražuolės. 

Iš sielvarto visai išsekęs, jis užsnūdo, tik staiga iš kažkur 
atsirado gyvatė ir ėmė gelti velionei į blauzdą. Vyras, griebęs 
durklą, perkirto gyvatę. Priekinė jos dalis kažkur dingo, bet ne- 
trukus vėl grįžo, baltu karolėliu nešina. Gyvatė sudėjo abi savo 
kūno dalis, perbraukė jas baltu karolėliu ir vėl pasidarė tokia 
kaip anksčiau. 

Vyras vėl puolė gyvatę. Toji išsigando ir, gelbėdama savo 
kailį, paliko karolėlį rūsyje. 

„Karolėlis, pagydęs gyvatę, tikriausiai ir mano velionei pa- 
dės“, — pamanė jis ir ėmė tuo karolėliu velionę braukyti čia 
į vieną, čia į kitą puse. 

Staiga ji nubudo ir tarė: 

— Ak, kaip ilgai miegojau! 

— Negeras buvo tavo miegas, — prabilo vyras. 

Žgido gražuolė iš karto prisiminė savo ligą ir kančias. Abiejų 
džiaugsmui nebuvo ribų. 

Pro tą rūsį ėjo kelias į girią, ir medkirčiai, žingsniuodami pro 
šalį, sustingo iš nuostabos. 

Ir kaip galėjo nesistebėti: tik vakar jie palaidojo Zgido gra- 
žuolę, o šiandien iš rūsio girdėti juokas ir linksma šneka. 

Pažvelgė medkirčiai į rūsį, o ten Zgido gražuolė su savo 
vyru myluojasi. Kaip galėjo jie nesidžiaugti! Medkirčiai parvedė 
juos į sodžių, bet eidami pametė baltąjį karolėlį. 

Visas sodžius iškėlė puotą, kokią savaitę ūžė, šoko ir dai- 
navo. 

Zgido gražuolė paskui susilaukė vaikų. Ilgai ji ir jos vyras 
gyveno visų gerbiami ir mylimi. 

Gandas apie baltąjį karolėlį pasiekė persų šachą. Jis pasiun- 
tė kariuomenę. Kareiviai persijojo rėčiais tą Zgido žemės vietą, 
kur buvo nukritęs karolėlis, bet jo nesurado. 

O toji vieta, kur kareiviai sijojo Žemę, ir šiandien vadinama 
„Luarstyta“— ,ĮIšsijotąja“. 


DVIDEŠIMT SŪNŲ 


Gyveno kartą žmogus su pačia. Jie turėjo dvidešimt sūnų. 

Sūnums užaugus, tėvai paliepė: 

— Parsiveskit sau pačias iš vienų namų, kitaip nesutarsite. 

Sūnūs pasidabino ir iškeliavo. Priėjo pirmą kalną. Ant kal- 
no — troba. Įėjo vidun, žiūri — padėta šašlikų, trys pyragai ir 
sklidinas ąsotis vyno, o troboje — nė gyvos dvasios. Šašlikai patys 
sukinėjasi ir kepa. Dvidešimt brolių sėdo valgyti. O valgis vis 
nesibaigė: valgė valgė, bet atrodė, kad jie nieko nė neparagavo. 

„ Jaunėlis brolis ir sako: 

— Vis tiek kur nors turi būti šeimininkas. Na, kylam ir ei- 
nam, kol mūsų bėda neištiko. 

Bet kiti broliai jo nepaklausė. Jie užsišovė duris, pasiklojo 
patalus ir atsigulė. Jaunėlis atsigulė iš krašto ir šalia pasidėjo 
kardą. 

Broliams sumigus, parėjo milžinas, trobos šeimininkas. Jau- 
nėlis nemiegojo ir, milžinui parėjus, užlindo už durų. 

Milžinas atidarė duris, įkišo tris galvas. O jaunikaitis vienu 
smūgiu nukirto visas tris. Paskui nupjovė ausis, susidėjo kiše- 
nėn, O patį milžiną įmetė į duobę. Kiti broliai sau knarkė — kie- 
tai miegojo. 

Rytą broliai pakilo, pasiėmė visą milžino turtą, šašlikus, ąsotį 
vyno, pyragus ir iškeliavo. Po dviejų dienų priėjo kitą trobą. 

Ši buvo tokia pat kaip pirmoji. Įėję vidun, broliai irgi rado tokius 
pat šašlikus, ąsotį vyno ir tokius pat tris pyragus. | 

Broliai pasiklojo ir atsigulė.., 

Jaunėlis atsigulė iš krašto ir nemiega. 

Vidurnaktį parėjo šeimininkas — penkiagalvis | milžinas, Jau- 
nikaitis pasislėpė už durų. Vos milžinas peržengė slenkstį, jauni- 
kaitis nukirto visas penkias galvas. Ausis susidėjo kišenėn, o 
patį milžiną įmetė į duobę. 

Rytą broliai ir iš čia pasiėmė šašlikus, ąsotį vyno, tris pyragus 
ir kitas gėrybes ir iškeliavo. 

Pavakariais jie priėjo trečią trobą. Ši buvo dar gražesnė nei 
anos. Broliai joje apsigyveno. 

Staiga jaunėlįs sako vyresniems broliams: 

— Nieko gero čia nesulauksim. Verčiau keliaukim. 

Bet broliai nepaklausė. Pavalgė ir atsigulė. O vargšas jaunė- 
lis vėl atsigulė iš krašto ir nemiega. 

Staiga viskas nušvito kaip dieną. Tai trobos šeimininkas — 
baltasis milžinas parjojo. Jaunikaitis atsitūpė už durų. 

Kai milžinas nulipo nuo žirgo, šisai suprunkštė. 

— Ko baidais, prakeiktasis,— tarė milžinas,— tikriausiai ko- 
kie paiki kalniečiai atsibastė, aš juos suėsiu. 

Paskui nuvedė žirgą į požemį ir pririšo. 

Milžinas turėjo dvidešimt dukterų, jos buvo septintame aukšte. 

Viena duktė išėjo pas tėvą, bet tas ją atgal sugrąžino. 

Įžengė milžinas trobon. Jaunikaitis vienu smūgiu nukirto še- 
šias galvas, o septinta pasiliko. 

Milžinas sako jam: 

— Palik mane gyvą, nekirsk galvos, aš tau padėsiu gyventi. 

Jaunikaitis jį pargriovė, prispaudė ir tol nepaleido, kol tas 
pasakė: 

— Jūs ne smurtautojai, jūsų dvidešimt, o aš kaip tik turiu 
dvidešimt duktėrų, tegu jos būna jūsų. Tik nekirsk man galvos. 
Ir savo turtą jums atiduosiu. 

O jaunikaitis laiko jį, nepaleidžia: 

— Kokias gėrybes man atiduosi? O kur tavo AukEB, kad 
nematyti? 

Milžinas išsiėmė iš kišenės raktus ir sako: 

— Mano dukterys septintame aukšte. Pačios spindėdamos ir 
viena kitą apšviesdamos, jos audžia, kerpa, siuva. Atsirakink 
duris ir pamatysi jas. Tada eik į požemį ir veskis mano žirgą. 
Jo kamanos sveria devynis pūdus. Jeigu valiosi, žirgą pabalnok 
ir užsėsk ant jo. Arklidėje, kur tas žirgas, rasi dūdelę, paėmęs 

ją, uždūduok. Nuo baltų galvijų kalnai baltuoja, nuo juodų — 
juoduoja, nuo žalų — ruduoja. Kai uždūduosi, tie galvijai su pie- 
menimis seks iš paskos. 

Kiti broliai dar tebemiegojo, o jaunėlis nuėjo pas seseris. 
Visos su aukso žiedais. Jis numaustė tuos žiedus ir atnešęs už- 
movė miegantiems broliams ant pirštų, pradėdamas nuo vyriau- 
siojo. O paskui nukirto milžinui paskutinę galvą. 

Broliams nubudus, jis tarė: 

— Apsižiūrėkite, jei: yra kas gero, pasiimsime. 

Įsidėjo jaunėlis savo žiedą kišenėn ir sako: 

— Jūs laimingi tokius žiedus turėdami. 

— Kažkas naktį mums juos užmovė. 

— Dabar ne laikas apie žiedus galvoti, geriau visus kampe- 
lius čia išnarstykite. 

Visokias gėrybes berankiodami, pamatė broliai milžiną ir išsi- 
gando. 

Jaunikaitis išsitraukė iš kišenės kitų milžinų ausis ir tarė: 

— Jau trys naktys su jais galuojuos. 

O pats priėjo prie žirgo; pabalnojo ir užsėdo ant jo. Pašoko 
žirgas kartą — padangėse atsidūrė, pašoko kitą — vėl į požemį 
nusileido, o jaunikaitis nė nekrustelėjo. 

Žirgas jam sako: 

— Tu pusėtinas raitelis, praversi man, kol geresnis atsiras. 

O jaunikaitis atverčia: 

— Tu man irgi praversi, varinėsiu po purvynus, kol susirasiu 
geresnį. | 

Paskum nusivedė brolius pas milžino dukteris ir sako: 

— Ar geros bus jums pačios, mano broliai? 

Apsidžiaugė broliai. 

Pagaliau jie išėjo. Sėdo ant žirgų. Pasiėmė visą turtą ir mil- 
žino dukteris, 

Jaunėlis pasiėmė dūdelę, uždūdavo, ir galybė gyvulių su pie- 
menimis iš paskos sekė. 

Tuo metu Titnago milžinas pasiuntė prieš brolius visą milži- 
nų ir velnių kariuomenę. 

Joja broliai, o jaunėlis — pats paskutinis. 

Titnago milžinas pasižiūrėjo pasižiūrėjo, išsigando ir sako jau- 
nėliui: 

— Nuo šios dienos būkime broliai. 

Ir pasidarė juodu įbroliai. 

Tada Titnago milžinas sako jam: 

— Jei tu iš tikrųjų man brolis, tai parvesk iš dangaus Chyzo 

gražuolę man už pačią. Nieko daugiau neturiu, kas man pagel- 
bėtų, tik tave. 

Ir iškeliavo jaunikaitis tos gražuolės ieškoti. Jojo jojo ir su- 
tiko vienoj aukštumoj tris milžinus. 

Milžinai pešasi, stumdosi, net vėjas kyla. 

Jaunikaitis prijojo prie jų ir klausia: 

— Kas jūs tokie? Kas nutiko? Kodėl "mušatės? 

Milžinai atsako: 

— Esame broliai. Turime kilimą, trikojį auksinėm kojom ir 
stebuklingą kepurę. Norim tuos daiktus pasidalyti, bet nemokam. 

— Galiu jus sutaikinti,— tarė jaunikaitis.— Duokit šen savo 
tules su strėlėmis. Aš paleisiu tris strėles, o jūs bėkite paskui 
jas. Kas pirmas atneš strėlę, gaus trikojį auksinėm kojom, o kas 
paskutinis — stebuklingą kepurę. 

Atidavė milžinai jaunikaičiui tules su strėlėmis. 

Jaunikaitis paleido tris strėles. 

Kol milžinai jas vijosi, jis sėdo ant kilimo, užsidėjo stebuk- 
lingą kepurę, pasistatė šalia trikojį ir nuskrido į dangų. Nusilei- 
do Chyzo gražuolės sode. Jos tarnaitė, išėjusi į sodą, pamatė 
jaunikaitį. Ji tuoj nubėgo atgal ir sako poniai: 

— Sode — žemės jaunikaitis. Jis toks gražus, jog akys raibs- 
ta į jį bežiūrint. Eik ir pati pasižiūrėk. 

Chyzo gražuolė pasižiūrėjo į jaunikaitį ir paliepė tarnaitei: 

— Eik ir atvesk jį. 

Toji atvedė. Abu susėdo ant kilimo, geria, valgo. Staiga gra- 
žuolė ėmė ir užsnūdo. Užsnūdo gražuolė, o kilimas pakilo į orą 
ir nuskrido. 

Pusiaukelėje gražuolė nubudo ir, supratusi, kas nutiko, sako 
jaunikaičiui: 

— Tu mane atiduosi Titnago milžinui. O ar negalėtum sau 
pasilikti? Pasigailėk manęs, vis tiek aš su juo negyvensiu. Mano 
brolį jis irgi laiko pagrobęs. 

— Mes draugai, — atsakė jaunikaitis,— negaliu žodžio laužyti. 

— Aš tau padėsiu. Kai būsime prie pat milžino namų, pa- 
šauk jį tris kartus, o toliau aš pati susitvarkysiu,— tarė gražuolė. 

Kai jie atsidūrė prie pat milžino namų, jaunikaitis triskart 
sušuko: 

— „Titnago milžine, išeik! 

Trečiąkart sušukus, milžinas pavirto pelenais. 

O jie pasiėmė visą jo turtą. 

Gražuolės brolį milžinas buvo pavertęs balandžiu. Sesuo per- 
braukė per jį šilko skarele, ir balandis atvirto į jaunikaitį. 

Ir grįžo dvidešimt brolių namo. Buvo iškelta dvidešimt ves- 
tuvių. 
O Chyzo gražuolė tapo antrąja jaunėlio brolio pačia. 


TRYS BROLIAI IR VIENA SESUO 


Trys broliai turėjo vieną seserį. Broliai vertėsi medžiokle. 
Jie kasdien išeidavo tamsion girion, per dieną šaudydavo žvėris, 
o vakare su laimikiu pareidavo namo. 

Sesuo likdavo namie: ruošdavosi, virdavo valgyti. Su ja drau- 
gavo septynios saulės dukterys. Kartą šios atėjo ir ją išsivedė: 

— Eikš su mumis. Visos kartu pažaisim, ką tu čia viena liū- 
dėsi. Kai broliai pareis, tu jau būsi sugrįžusi. Juk diena už me- 
tus ilgesnė. 

Žaidė ji su saulės dukromis akmenėliais, paskui miestučiais 
ir čemčeriais — klausimais ir atsakymais. Tikriausiai ir rankdar- 
bių neužmiršo:. vijo virveles, darė šilko kutus, pynė pyneles, siu- 
vinėjo aukso siūlais. 

Diena ėjo vakarop, ir mergaitė sunerimo: 

— Eisiu namo, dar ugnis gali užgesti, kuo tada ją įkursiu; 
metas ir vakarienę virti, pareis broliai pavargę. 

— Kur tu skubi, dar nevėlu, — perkalbinėja saulės dukros. 

Tuo metu viena iš septynių seserų paėmė troškimų karolėlį 
ir nemačiomis įmetė į trijų brolių ugniakurą. 

— Nesirūpink savo ugnimi: matai, kaip Žėri, — kalbėjo mer- 
gaitei septynios seserys. 

Mergaitė pasižiūri į žemę ir mato, kad iš tikrųjų jų ugniakuras 
Žybsi. 

„Daug kartų ji norėjo išeiti, bet septynios seserys ją vis su- 
laikydavo. Pagaliau mergaitė jų nebeklausė ir išėjo. Grįžo namo, 
žiūri — ugnis užgesusi, žarijos išblėsusios, vien troškimų karolė- 
lis žėri ugniakure. š 

Ir: suprato mergaitė septynių seserų gudrybę. 

— Mano ugnis užgeso. Kaip pažiūrėsiu broliams maitintojams 
į akis. Reikia gauti ugnies, o ne krimstis. 

Pradėjo mergaitė žvalgytis ir mato — toli toli mirksi žiburėlis. 

Ir nuėjo ton pusėn. 

Niekas nežino, ar ilgai ji ėjo,— aš kartu. nėjau. Bet žiburys 
vis didėjo ir didėjo. Visai arti priėjusi, mergaitė pamatė pagiryje 
pievelę. Čia degė sukrauti medžiai. Prie ugnies gulėjo milžinas; 

tai vieną sona pasišildo, tai“ E girdėti, -kaip jis dėjuoja ir 
Kaki m | 

- Kas: bus; taš; "Bet" "Ugnies vis tiek" "paprašysiu", — pagalvojo 
mergaitė: bos LB ina PMS 
Dii4 Keke Kehėkukišikckei -* misikoššjė ji, prieidama prie mil- 
žino. 

„Milžinas pakėlė galvą, atsistojo ir sako: 

— Eikš arčiau, viešnele, ko tau reikia? 

— Atėjau ugnies, padėk man. Mano ugnis užgeso, o broliai 
medžioja; grįžę Mane užės, man ir pačiai bus sarmata. 

— Brangi viešnele, aš turiu tiek ir tiek ugnies, imk, kiek 
nori, tik matau, kad jokio ryko žarijoms neatsinešei. Pabėgėk 
namo, atsinešk rėtį, o aš į jį pridėsiu žarijų. 

Mergaitė nubėgo namo ir tučtuojau grįžo prie laužo, rėčiu 
nešina. 

Milžinas pripylė į rėtį pelenų, ant jų pridėjo žarijų ir sako: 

— Eidama supk rėtį, mergele, kad ugnis neužgestų. 

Ėjo mergaitė namo rėtį supdama, pelenų taką palikdama. 

Parėjusi užkūrė ugnį, nuleido graiinę ties ugniakuru, paka- 
bino ant jos vario katilą su vandeniu; į katilą įdėjo mėsos. Tuo 
tarpu ir broliai parsirado, visokiausios žvėrienos parsinešė. 

— Na, mergele! Svetimu kvapu trenki! Kur basteisi? 

— Tai jūs patys visais keliais bastotės, o jums rodosi, kad 
aš dvokiu! Kojos iš namų nebuvau iškėlusi. — melavo sesuo. 

Sėdi broliai aplink ugniakurą; kas šašliką kepa, kas drabužį 
su yla ir dervasiūliu lopo, kas apavą taiso. 

— Svečias, svečias! — staiga kažin kas kaip griaustinis su- 
griaudė. 

Broliai metė darbą, stvėrė ginklus, — ką gali žinoti, ir svečiai 
ne visi vienodi: kitas ir nelaimę gali namams atnešti ar dar ką... 

— Dievas tesaugo svečią! — Ir į trobą su trenksmu įvirto 
didgalvis milžinas. 

— Labas vakaras, kalnų nykštukai! 

— Labas, labas! Prašom sėstis, štai čia, vyrų pusėje. 

— Ne, aš nemėgstu su vyrais sėdėti, geriau jau prie merge--. 
lės, — ir klastelėjo šalia mergaitės— O tu sėdėk, mergele. 23 

Susirūpino broliai: nedoras žmogus susirado kelią: jų trobon. 
Jau. ir -:vakazienė - išvirta::: Vyriausias brolis padavė elnienos ir 
stirnos mėsos. Pradėjo valgyti: milžinas su mergaite prie vieno: 
tingo, o broliai — prie kito. 

Milžinas akies :mirksniu surijo: visą mėsą ir mergaitei skau- 
džiai įgnybo. Ta ėmė šaukti. 

— Kas nutiko? Ko šūkauji? — klausia broliai. 

— Ji sprandinės nori,— kaip griausmas sugriaudė milžinas. 

„Broliai padėjo jam sprandinės, ir akies -.mirksniu vėl viskas 
dingo: milžinas viską surijo. (Juk jo pilvas kaip aruodas) | | 

— Oi, oil — vėl suklykė mergaitė: milžinas jai dar. kartą 
įgnybo. k 

— Žviegi kaip skerdžiama, kad tu priešininkui atitektum! Kas 
tau? Ko gerklę laidai? 

Bet ką galėjo sakyti mergaitė? 

O milžinas vėl tarė: 

— Ji nori kumpio. 

Padėjo broliai ant fingo kumpį. 

Vyriausias brolis žiūrėjo žiūrėjo į svečią ir suprato, kad jėga 
jo neįveiks, kad jų laukia didelė bėda. Jis pakilo ir sako: 

— Eisiu malkų, mūsų ugniakuras baigia blėsti. 

O milžinas savo daro: tik ryja, tik darbuojasi žandikauliais, 
o jo žandikauliai — tarsi malūno girnos. 

Pakilo ir antras brolis. 

— Kažko vyriausias ilgai nepareina su malkom, o ugnis jau 
baigia blėsti — Ir išėjo. 

Milžinas ištiesė ilgas kaip grėbliai rankas ir susižėrė viską 
nuo brolių fingo, kaip šluote nušlavė. 

— Eisiu pažiūrėti, kur jie abu pragaišo— juk mūsų malkos 
ne aname pasaulyje, o ugnis visai gęsta — tarė jaunėlis brolis 
ir išbėgo. 

Milžinas 'su mergaite paliko vienudu. Milžinas atsistojęs pasi- 
ėmė iš šaukštinės didžiausią šakutę, išgraibė iš sriubos visą kitą 
mėsą ir ryte prarijo. Paskui prisipylė rėčkelę sriubos ir visą vie- 
nu mauku išgėrė. 

— Mergele, ar dar nepareina nykštukai? 

— Dar ne,— drebėdama iš baimės, atsakė mergaitė. 

— Oho! Kaip jie mane apmovė! Kaip apmovė! — sukriokė 
milžinas.— Kad jų laimė pas mane asilus ganytų! A-al Jei dar 
nors kartelį juos išvysčiau, pažiūrėčiau, kas iš jų liktų! O dabar, 
mergele, paklok man minkštos žolės. Ačiū, aš mažumą pasistip- 
rinau, dabar nusnūsiu. | 

— Pirmiausia nukraustysiu stalus, o paskui tau paklosiu. 

— Gerai, gerai, mergele. Tik nesumanyk slėptis kaip tavo 
broliai, nes gyvą tave prarysiu. 

Ir milžinas išėjo oran. 

Mergaitė išnešė fingus į kamarą. Tuo metu iš sienos plyšio 
šmurkštelėjo pelytė ir sako: 

— Nepavydžiu aš tau, suės tave milžinas. Te tau žirkles, te 
šukas, te veidrodį, ir bėk. Milžinas, tavęs neradęs, šoks vytis. 
Kai jis bus visai arti, mesk iš eilės tuos daiktus, gal kaip nors 
ir išsigelbėsi nuo mirties. 

Mergaitė, ilgai nelaukdama, nėrė tamson ir paliko namų žiį- 
dinį. Bėga ji, nesustoja, vis bėga. 

— Mergele, ar jau paklojai? — šaukia milžinas. 

Kamaroje pelytė sušiugždeno šiaudus. 

— Gerai paklok, minkštai paklok, nebijok, tavęs nepaleisiu, 
mano džiaugsme. 

O pelytė vis krebžda kamaroje. 

Ilgai mergaitės nesulaukdamas, milžinas įvirto kamaron: ko 
ji ten gaišta? 

— Niekur nuo manęs nepabėgsi, mergele, į patį pasaulio kraš- 
tą tave vysiuos. Vargas tavo prosenelių židiniui) — zNauoe įtū- 
žęs milžinas. 

Nežinia, kaip suuodė tas besotis, kuriuo keliu mergaitė nubė- 
go, ir nudundėjo jai įkandin. 

Jau ir išaušo, o milžinas vis bėga. Mergaitė irgi dumia kiek 
įkabindama. Bet koks čia bėgimas — moteriai iš baimės linksta 
keliai, pinasi kojos. 

— Nepabėgsi tu nuo manęs! — sušuko milžinas, pamatęs mer- 
gaitę. 

Ir storapilvis dar spėriau skuodžia. Jau girdėti, kaip jis žven- 
gia iš džiaugsmo. Jau pasivys mergaitę. Bet toji metė žirkles — 
ir stojo didelis, status kalnas. Kokią savaitę čia plūkėsi tas be- 
sotis rajūnas. O mergaitė per tą laiką toli nubėgo. 

Ir vėl bėga abu. Šit milžinas vėl prie mergaitės artėja. 

— Ehe-he, mergele| Dabar tu nepaspruksi. 

Tada mergaitė metė veidrodį, ir tarp jų radosi jūra. Vilnys 
banguoja, saulutė jose maudosi. 

Bet kas milžiną gali suturėti! Įsibrido į jūrą ir nuplaukė kaip 
buivolas. Vargais negalais mergaitė savaitei išsigelbėjo nuo jo. 

O perplaukęs jūrą, milžinas dar greičiau ėmė bėgti. Vijosi 
vijosi ir vėl pamatė bėgančią trijų brolių seserį. 

— Gyvą ar negyvą dabar tave nutversiu— griežia dantimis 
milžinas. 

Mergaitė išsiėmė iš užančio šukas ir numetė. 

Ir tarp jų radosi didelė, tanki giria, neįžengiami brūzgynai 
kelią pastojo. 

Milžinas prakaituoja, "šaukia, šnarpščia, net giria skamba, ai- 
das iš visų pusių atsiliepia. Eina, skinasi kelią. Savaitę taip plū- 

kėsi milžinas, pagaliau Išėjo į plyną lauką ir vėl vejasi — Čia tik 
bėk ir norėk. 

Ir vėl milžinas mato mergaitę, ketina pagauti ją. 

O mergaitė žiūri —stovi plyname lauke aukštas bokštas. 
Bokšte moteris verpia. Numeta verpstą iki apačios, paskui, suk- 
dama siūlus, užkelia jį bokšto viršun. 

— Pasigailėk manęs, močiute, paslėpk mane — milžinas iš pas- 
kos atsiveja. Suėsti nori. 

— Pirmiausia priverk ašarų tas dvi rėčkutes vandeniui ne- 
šioti, kur prie bokšto stovi. 

Mergaitė ėmė verkti, ašaros upeliais plūsta; dvi rėčkutės pri- 
sipildė sūrių ašarų. 

— Kokią tau virvę nuleisti —ar šilkų, ar ožkos vilnų? — 
klausia moteris iš bokšto. 

— Kam man tie šilkai, ožkos vilnos — ir tai per gerai, 

Bet moteris nuleido šilkų virve. 

— Pasibruk po pažastimis, gerai apsivyniok, kad neveržtų — 
moko moteris. 

Mergaitė apsivyniojo šilkų virve ir atsidūrė bokšte. 

Tuo metu prie bokšto atlėkė milžinas. 

— Pasisekė mano mergelei pasikelti į bokštą, užkelk ir mane, 
neužmiršiu to niekad. 

— Prie bokšto stovi dvi medinės rėčkutės vandeniui nešioti, 
priverk jas, tai užkelsiu. 

Rėčkutės kaipmat prisipildė, bet milžinas ne priverkė, o pri- 
spjaudė jas. 

— Kokią tau virvę nuleisti —ar ožkos vilnų, ar šilkų? — 
klausia moteris. 

— Ožkos vilnų virvė nugrauš man pažastis, nuleisk šilkų. 

Bet: moteris nuleido ožkos vilnų virvę. Milžinas ja apsirišo 
ir kyla į bokštą, už sienos kliūdamas. 

Mergaitė iš baimės nežino, kur dėtis, visa kaip epušė virpa: 
„Dabar suės mane milžinas.“ 

Kai milžinas buvo netoli viršaus, moteris tarė: 

— Mergele, atnešk man plieno žirkles. 

— Štai, motinėle, plieno žirklės. 

Ir moteris perkirpo žirklėmis ožkos vilnų virvę. Milžinas nu- 
dribo žemėn ir užsimušė. Tegu ir tavo priešininkui tas pat atsi- 
tinka! . 

Ir pasiliko mergaitė tame bokšte. Toji moteris ir kiti bokšto 
gyventojai labai ją pamilo. 

Bruzda dirba mergaitė tame bokšte: moteris. dar Dab jo 
o jau viskas apruošta, iššluota. Pusryčiai išvirti garuoja. | 

Moteriai keliantis, prie jos guolio jau stovi dubuo, ąsotis su 
vandeni, kabo: rankšluostis, Mergaitė pila vandenį šeimininkei 
ant rankų, ir toji prausiasi. O siūti, vilnas karšti ir verpti niekas 
geriau. už ją nemokėjo! :Į-ją-.žiūrint širdis džiaugėsi. Net. grožiu 
jokia mergaitė jai neprilygo. Ji buvo daug gražesnė ir meilesnė 
už tą žvaigždę, kur tėvą motiną į grožį išmainė. 

Nežinia, kiek laiko praėjo. Kartą šeimininkė sako: 
 — Aš išvažiuoju į malūną, o tu liksi bokšto saugoti. Štai sep- 
tyni raktai nuo septynių kambarių. Niekam, net savo vaikams, 
jų nepatikėdavau. Kur eidama įsikišdavau juos užantin. Jei tau, 
mano saulute, bus liūdna, šitais šešiais raktais atsirakink šešis 
kambarius, apžiūrėk juos, pasidžiauk. Bet labai prašau — aš ti- 
kiu, kad tu nepamirši,— septintųjų durų neatidaryk. 

Šeimininkė išvažiavo į malūną, o mergaitė liko jos vietoje. 
Nepasakysiu, kiek moteris malūne užtruko. Mergaitė bėgiojo po 
bokštą, šeimininkavo, viskuo rūpinosi, nė vieno darbo nepaliko 
nebaigto. Bet kas gi visą laiką dirba? Juk ir darbo ne visada 
būna — pasitaiko ir viena kita laisva valandėlė, kai mintys, godos 
užplūsta. Ir toji mergaitė daug svajojo, apie daug ką galvojo. 
Pagaliau užčiuopė raktus. 

— Eisiu tų kambarių pasižiūrėti. — tarė ir sustojo prie pirmų 
durų. 

Pritaikiusi raktą, atsirakino. Žiūri — kambaryje septynios 
mergelės, prieš jas karštuvai ir krepšiai vilnų, o šalia — septyni 
margi lopšiai, tuose lopšiuose kūdikiai. Visa tat, ką mergaitė iš- 
vydo, buvo suakmenėję. 

„Kokia nelaimė jas ištiko, į kokią nemalonę jos pateko? Kie- 
no širdis joms pikto panorėjo, kas taip be gailesčio jas užkei- 
kė?'— sielojosi mergaitė. 

Taip ji perėjo visus šešis kambarius vieną po kito. Juose bu- 
vo sudėti visokiausi daiktai, visokios gėrybės ir turtai. 

Pagaliau ji priėjo prie septintųjų durų ir sustojo. 

— Įmotė manim pasitikėjo, davė raktus nuo septynių kam- 
barių ir prisakė tų durų neatidaryti. Bet tie dalykai, kuriuos še- 
šiuose kambariuose išvydau, tokie įstabūs, jog galva sukasi juos 
prisiminus, ir: nebegaliu atsispirti pagundai. Tarsi mane kas ska- 
tintų: pasižiūrėk, kas septintame kambaryje. 

„Ir mergaitė neištvėrė. Ilgai nedvejodama, paėmė septintąjį 
raktą, ir durys atsidarė... Negalėjo jos neatsidaryti. Tik staiga 

kilo viesulas, vienu akimirksniu pastvėrė šilko marškinius, kur 
kabėjo tame kambaryje, ir nunešė toli į apačią, į jūrą. 
Nuliūdo mergaitė, bet kas padaryta, tai 2 
Ji greit užrakino visas septynerias duris ir vėl po namus ruUO- 
> tro——————————— 
"Atidavė raktus šeimininkei, nė žodeliu Les: iš nu- 
tiko. 


Aldaro žvejai leido į jūrą tinklus. Gaudė žuvis. 

Kartą, tinklus ištraukę, rado marškinius, šilko marškinius. 
Žvejai išėmė žuvis, suvyniojo tinklus ir nuskubėjo pas aldarą. 

— Aldare, aldare! Tavo vardu ir laime prisiekiam. Tiek 
metų žvejojame, bet to, ką šiandien sugavome, joks žvejys nėra 
sugavęs. 

— O ką jūs sužvejojote? — klausia aldaras. 

Žvejai padavė jam šilko marškinius. 

— Štai mūsų laimikis — šilko marškiniai. Pasiimk juos. 

Turėjo tas aldaras sūnų, jau buvo metas jam vesti. „Ta, ku- 
Iios tie Marškiniai, Man į marčias, o sūnui į pačias tiktų. Tik 
kur ją rasti?" — galvoja aldaras. 

Bet, liežuvį turėdamas, rasi kelią. Žmonės — tiek geri, tiek 
blogi — vienas kito nesišalina. Ir turbūt nedaug esama tokių pa- 
slapčių, kurių niekas nesužinotų. 

Ir išsiuntė aldaras tarnus tos mergelės ieškoti. Ėjo jie klausi- 
nėdami, kamantinėdami žmones ir pagaliau viską sužinojo. 

Susiruošė aldaras į kelionę, nutaręs tame bokšte paviešėti 
ir tą mergelę, kurios tie marškiniai buvo, sūnui už pačią paimti. 

Ir iškeliavo jis, visos svitos ir sūnaus lydimas, krepšį su šil- 
ko marškiniais prie balno prisirišęs. Prijoję bokštą, visi sustojo. 

Šeimininkė, svečius išvydusi, sunerimo. O pamačiusi jų ran- 
kose šilko marškinius, tiesiog apstulbo: kaip ji nesusiprotėjo, 
kad mergaitė, nepaisydama draudimo, atsirakino ir septintas 
duris. 

Vos svečiams peržengus slenkstį, atgijo visi suakmenėję daik- 
tai, septyniskart pagražėję. Pilyje radosi' daug žmonių. Ir suprato 
burtininkė, jog ne šiaip sau pas ją užklydo milžino persekiojama 
mergelė, šviesi kaip aušros žvaigždė; seniai buvo išpranašauta, 
kad vos jaunikis peržengs pilies slenkstį, atgis visi, tie žmonės, 
kur burtais ir klasta buvo paversti į akmenis. Suprato burtininkė, 
kad ir šilko marškinius dievai buvo tai bėglei paskyrę. . 

Iškėlė ji vestuvių puotą, ir aldaras su sūnumi ir marčia iške- 
liavo namo. 

DANGAUS VEIDRODIS 


Gyveno kitados vargšas žmogelis su pačia. Turėjo juodu sū- 
nų. Kartą berniukas sako tėvams: 

— Kiek mes galime skursti? Leiskite mane į platųjį pasaulį. 
Gal prasigyvensiu ir mums nebereikės vargo vargti. 

Tėvai iš pradžių nenorėjo jo leisti, bet paskui sutiko. 

Motina įdėjo sūnui gardaus ir sotaus, bet lengvo nešti pa- 
viržio. Sūnus atsisveikino su gimdytojais ir išėjo laimės ieškoti. 

Nežinia,. ar ilgai jis ėjo, tik kai priėjo girią, jau buvo viską 
suvalgęs. Sutiko ten vilką ir sako: 

— Dabar tau baigta, vilke, suvalgysiu tave. 

— Nevalgyk,— tarė vilkas, — geriau pakasyk man pilvą su 
lazda, o sunkią valandą aš tau praversiu. 

Pagalvojo vargšo sūnus ir paliko vilką gyvą, dar paglostė, 
pakasė jį su lazda. 

Eina toliau. Žiūri — ant tako erelis tupi. Erelis bandė skristi, 
bet nevaliojo. 

— Suvalgysiu tave, ereli! 

— Geriau pamėtėk mane aukštyn, ir aš nuskrisiu, o sunkią 
valandą dar tau praversiu,— tarė erelis. 

Vargšo sūnus pagalvojo pagalvojo ir pamėtėjo erelį aukštyn. 
Suplasnojo erelis galingais sparnais ir nuskrido, o vargšo sūnus 
patraukė savo keliu. 

Eina eina ir mato — guli ant kelio lapė. š 

— Neištrūksi, kūmute, aš tave suvalgysiu. 

— Nevalgyk,— sako lapė.— Mane suvalgęs, ilgai sotus nebū- 
si. Ir kažin ar bus kokia nauda iš lapės mėsos? Geriau mane 
pagirdyk, galbūt sunkią valandą aš tau praversiu. 

Pagalvojo pagalvojo vargšo sūnus ir padarė, kaip buvo pra- 
šiusi lapė: pagirdė ją vandeniu ir nukeliavo toliau. 

Ėjo ėjo ir pagaliau priėjo jūrą. Bangos buvo išmetusios į kran- 
tą didelę žuvį. Vargšo sūnus pribėgęs jau norėjo ją čiupti, ketin 
damas suvalgyti, bet Žuvis ėmė prašyti: 

— Nežudyk manęs! Pasigailėk, paleisk į jūrą, sunkią -valan 
dą aš tau praversiu. 

Pagalvojo pagalvojo jaunikaitis, gaila jam pasidarė žuvies 
ir įmetė ją šėlstančion jūron. 

Nežinia, kiek jis dar ėjo, bet pagaliau priėjo turtingo aldaro 
sodžių. Užėjo sodžiaus pakraštyje į trobelę, kur gyveno sena 
žynė. Pavargęs ir alkanas, vargšo sūnus pas tą senelę ir apsi- 
buvo. Pamylėjo ji svečią, kuo turėjo, ir sako: 

— Pas mūsų aldaro dukterį važinėjo jaunikiai iš tolimų ir ar- 
timų šalių, bet ligi šiol ji dar niekam nepasižadėjo. O tiems 
jaunikaičiams įsakė nukirsdinti galvas ir ant tvoros mietų pa- 
mauti. Tik vienas mietas dar be galvos. 

— Kodėl ji tiek gerų žmonių pražudė? Už ką ant jų buvo 
supykusi? — klausia vargšo sūnus. 

O senė sako: 

— Kiekvienam jaunikiui ji liepdavo tris kartus pasislėpti, 
paskui, paėmusi dangaus veidrodį, pradėdavo ieškoti. Jeigu kurio 
neras — tam atiduos savo ranką, o kurį ras — nukirsdins galvą 
ir pamaus ant mieto. 

— Motinėle, reikia ir man laimę išbandyti — tarė vargšo 
sūnus. 

Kitą dieną jis davė žinią į aldaro namus, ko norįs. 

Aldaro duktė pasikvietė senosios žynės svečią ir pasakė, ką 
jis turės daryti. Vargšo sūnus su viskuo sutiko ir nuėjo į pajūrį. 
Atėjęs šūktelėjo didžiąją žuvį. 

Didžioji žuvis klausia: 

— Ko tau reikia? 

— Paslėpk mane tokioje vietoje, kur niekas nerastų. Aldaro 
duktė ieškos manęs su dangaus veidrodžiu, bet tu taip padaryk, 
kad ji manęs nerastų, kitaip — aš žuvęs. 

Žuvis išsižiojo, prarijo vargšo sūnų ir nuplaukė į jūros dugną. 

Aldaro duktė pasiėmė dangaus veidrodį ir pradėjo ieškoti 
jaunikaičio. Visą dieną ieškojo, bet niekaip negalėjo rasti. Tik 
saulei leidžiantis aldaro duktė jį vis dėlto surado. Didžioji žuvis 
iškilo viršun, priplaukė prie kranto, ir vargšo sūnus liūdnas 
nuėjo į aldaro rūmus. 

— Ar suradai mane? — klausia jis gražuolę. 

— Žinoma, suradau, gausi dar rytoj slėptis — atsakė toji. 

Kitą dieną vargšo sūnus susirado erelį. | 

— Padėk man, gerasis ereli— tarė jis. 

Erelis pasisodino jį ant nugaros ir, perlėkęs septynis kalny- 
nus, paslėpė po septyniais kalnais. 

Aldaro duktė vėl pasiėmė dangaus veidrodį, pradėjo aplinkui 
žvalgytis, vargšo sūnaus ieškoti. 

— Žiūrėk tu man, už septynių kalnynų, po septyniais kalnais 
erelis jį paslėpęs. 

Vos tik ji tai pasakė, erelis pakėlė vargšo sūnų į Orą ir pa- 
leido prie aldaro namų. 

— Na ir vėl suradau! — sako gražuolė. 

— Suradai, kaipgi,— atsakė jaunikaitis. 

-;>—:Gausi slėptis dar kartą, patį paskutinį, — tarė gražuolė. 
.„Nuliūdo vargšo .sūnus, prisiminė vilką ir šūktelėjo: 
„—. Kur. tu, vilke?. Jei -nori man PAL pasirodyk! 

Atbėgo vilkas pas vargšo „sūnų ir klausia: 

„+. Kokios pagalbos tau. iš manęs reikia, gerasis jaunikaii?" 

— Paslėpk mane, kad niekas. nerastų;: 0 jeigu .Ias — aa 
nukirsdins. 

: Nunešė jį vilkas į tamsiąją girią ir paslėpė po kelmais, 

„Gražuolė vėl pasiėmė dangaus veidrodį ir pradėjo ieškoti, 
Pasižiūrėjo į dangų, pasižiūrėjo po žemėm — niekur jo nėra..Pa- 
sižiūrėjo gražuolė per savo veidrodį ir į baltuosius, ir į juoduosius 
kalnus, bet ir ten jo nerado. 

Ilgai ji ieškojo. Pagaliau pamatė jo atvaizdą dangaus veidro- 
dyje ir sušuko: | 

— Radau jį! Jis tenai, girios tankynėje, vilko po kelmais pa- 
slėptas. 

Vilkas ištraukė vargšo sūnų iš po kelmų ir vienu akimirksniu 
nunešė į aldaro rūmus pas gražuolę. 

— Tai ir vėl tave suradau? — klausia ji. 

— Taip, ir vėl suradai,— sako tas — o dabar turėtum nukirs- 
dinti man galvą ir ja papuošti paskutinį tvoros mietą. Bet leisk 
man dar kartą pasislėpti. 

— Kas turi tiek daug draugų sausumoje, ore ir vandenyse — 
paukščių, žuvų ir žvėrių, tam, aišku, galima dar kartą slėptis — 
tarė mergaitė. 

Kitą dieną labai anksti išėjo vargšo sūnus į lauką ir šaukia: 

— Lape, jei manęs neišgelbėsi, aš žuvęs! 

Vos pašaukus lapė kaip iš žemės išdygo. 

— Ko tau reikia? 

— Paslėpk mane tokion vieton, kur aldaro duktė nesurastų. 

— Eime prie jos bokšto,— tarė lapė,— ir ten išrauskim duo- 
bę. Tu įlįsi ton duobėn, o aš. tave užbersiu žemėmis, kad niekas 
nesuprastų, jog čia kasta. Aš pati pasiversiu į senę, atsisėsiu to- 
je vietoje ir verpsiu lyg niekur nieko. 

„Kaip tarė, taip padarė. 

Gražuolė aldaro duktė anksti rytą pasiėmė dangaus veidrodį 
ir pradėjo ieškoti vargšo sūnaus. Ieško ieško ir niekaip neranda. 
O saulė jau visai leidžiasi. Staiga mergaitė ėmė žvalgytis aplink 
bokštą ir, „pamatė, duobę, viršum. jos sėdi senė Ar „verpią, o „duo- 
bėje — vargšo sūnus. 

Nustebo gražuolė: daug. jaunikių jai piršosi, "bet tokio kaip 
šis dar nebuvo mačiusi. Ir kokių draugų jis betyrįs, ir kur jie 
jį beslepią! 

Parėjo vargšo sūnus pas senąją žynę ir viską jai apsakė. Se- 
nutei pagailo jaunikaičio, ir ji tarė: 

— Būk stiprus, sveteli, ir nenusimink. 

— Ką man dabar daryti? — klausia jis. 

— Paprašyk gražuolę, kad ji tau leistų dar kartą pasislėpti. 
Gal šį kartą pasiseks. Paprašyk, nėra čia ko varžytis. 

Ir leido gražuolė jaunikaičiui dar kartą pasislėpti. 

— Klausyk, ką sakysiu,— tarė senoji žynė.— Sudrošiu tau velti- 
nio rimbu, ir tu pavirsi į katę. Aš eisiu į bokštą, o tu sek iš pas- 
kos. Paskui aš išeisiu. Aldaro duktė vėl ims tavęs ieškoti, bet 
tu žiūrėk tamsiojon veidrodžio pusėn, ir ji tavęs neras. 

Sudrožė žynė svečiui, ir jis pavirto į katę. Drauge su Žžyne 
katė įslinko į gražuolės bokštą. Gražuolė pasiėmė dangaus veid- 
rodį ir pradėjo ieškoti, bet vargšo sūnus, paverstas į katę, vis 
slėpėsi. Jau kad ieškojo, kad stengėsi, bet niekur nerado. Užgeso 
paskutiniai saulės spinduliai. Atėjo vakaras. Ir gražioji aldaro 
duktė tarė: 

— Aš taves neradau. Eik šen, dabar būsiu tavo! 

Tuo metu atėjo senoji žynė, sudrožė katei rimbu ir atvertė 
ją į jaunikaitį. 

Aldaras dukteriai davė didelį kraitį, o geroji žynė jiems ati- 
davė veltinio rimbą. Paskui vargšo sūnus su gražuole pačia su- 
grįžo į gimtąją pirkią. Jo gimdytojai buvo visai nusenę, bet sū- 
nus sudrožė jiems tuo rimbu, ir jie atjaunėjo. O paskum visi 
ilgai ir laimingai gyveno. 


PASAKA APIE SAULĖS 
IR MĖNESIO 
BIČIULIO SŪNŲ 


Vienas aldaras turėjo sūnų. Atėjo laikas jį vesdinti. Aldaras 
pasišaukė sūnų ir sako: 

— Daug šalių esu apvažinėjęs, berniuk?', bet niekur nesu 
matęs mergaitės, kuri tavęs būtų verta. Saulė ir Mėnuo — mano 
bičiuliai. Dieną naktį jie vaikšto po dangų ir mato viską, kas 
žemėje dedasi; paklausk, gal jie kartais žino tinkamą nuotaką. 

Rytą jaunikaitis liepė atvesti žirgą ir, jį pasibalnojęs, iške- 
liavo. 


27 Taip Osetijoje kreipiamasi į sūnų, kad ir kokio amžiaus jis būtų. 

Visą dieną jojo jaunikaitis ir vakarop prijojo sodžių. Žiūri — 
prie tvoros šeši berniukai ant ledo kauliukais žaidžia. Jaunikai- 
tis prijojo prie jų ir klausia: 

— Atleiskite, kur čia bus Saulės troba? 

Trys berniukai buvo Saulės sūnūs, o trys — Mėnesio. Saulės 
sūnūs ir sako: 

— Mes esame Saulės sūnūs. Kam gi tau prireikė Saulės tro- 
bos? 

— Saulė ir Mėnuo — mano tėvo bičiuliai, ir aš norėčiau šią- 
nakt pas juos pernakvoti. 

Saulės sūnūs tuojau šoko kviesti svečią pas save, Mėnesio — 
taip pat. Svečias nuėjo pas Saulę ir ten apsinakvojo. Saulė pa- 
pjovė svečio garbei aviną, prinešė visokiausių valgių ir gėrimų. 
Bet svečias nieko nevalgė. Kai jis ir rongo atsisakė, Saulė pa- 
klausė: 

— Kodėl neragauji vaišių? 

— Mano tėvas pasakė: „Saulė ir Mėnuo — mano bičiuliai, 
aplankyk juos. Dieną naktį jie vaikšto po dangų. Jie suras tau 
nuotaką." 

Saulė atsakė: 

— Aš vaikštau po dangų dieną ir mačiau vidury lauko vario 
bokštą. Tame bokšte — mergelė Zaliaga, trigubai už tave patį 
gražesnė. 

Saulė ir aldaro sūnus pavalgė, išgėrė. Vos rytui prašvitus, jau- 
nikaitis pasibalnojo žirgą. Saulė jį vėl gerai pamylėjo. Paskui 
jaunikaitis atsisveikino ir iškeliavo. 

Jojo jojo juoduoju lauku ir labai nuilso. Žirgas jam ir sako: 

— Ar nieko nematai, jaunikaiti? 

— Vidury lauko matau kažką juoduojant, lyg ir medį, o 
daugiau nieko nematau. 

— Tai bokštas. Uždrožk man smarkiau, ir aš tave akies mirks- 
niu prie jo nunešiu. 

Jaunikaitis uždrožė žirgui Edions kartų, ir žirgas nušuoliavo 
prie bokšto. Saulė dar nebuvo nusileidusi, bet jau leidosi. 

Žirgas vėl sako raiteliui: 

— Nevalia mums prie pat bokšto prieiti. Tu nulipk, paleisk 
mane ganytis, o pats ligi ryto išsikask sau duobę. Rytą pasi- 
slėpk joje. Netoli vario bokšto yra pieno ežeras. Triskart per 
dieną — rytą, per pietus ir vakare — mergelė atskrenda į ežerą 
maudytis. Tik tada ją teišvysi. 

Jaunikaitis per naktį išsikasė duobę, pasislėpė joje ir laukia, 
Rytą mergelė pavirto balandžiu ir atskrido prie ežero. Nusime- 

tusi plunksnas, atvirto į mergelę Zaliagą, pasitaškė pieno ežere, 
paskui, pavirtusi balandžiu, nuskrido į vario bokštą. 

Žirgas klausia: 

— Na, ar matei? 

-—. Žemėje. nėra už ją gražesnės, Kaip man ją gavus? 

-— Pasibalnok mane, sėsk. į balną ir grįžkime atgal tiek, kiek 
galima nujoti per dvi dienas; ten smarkiai man uždrožk, taip 
uždrožk, kad nuo tavo delno nusinertų odos lopai, o nuo mano 
kojos — tiek odos, kiek reikia padams, tada aš tave užnešiu 
į patį bokšto viršų. 

Jaunikaitis padarė viską, kaip žirgas buvo liepęs: grįžo atgal 
ir taip jam uždrožė, jog tas atsidūrė bokšto viršuje. 

Tada žirgas sako raiteliui: 

— Dabar vario bokšto gražuolė lovoje miega, išleidusi į visas 
puses aukso kasas. Nulipk žemyn, į jos menę, ir atsargiai, kad 
nepažadintum, pririšk ją už plaukų prie lovos galo, taip -pririšk, 
kad neatsirištų. Paskui išeik iš menės ir šūktelk: „Ei, mergele, 
ilgai tu miegi!“ Mergelė nubudusi prašys kasas atrišti, bet tu to- 
lei neatrišk, kolei nesutiks už tavęs tekėti. 

Jaunikaitis nulipo į menę ir padarė viską, kaip žirgas buvo 
mokęs. 

Ir apsigyveno jaunikaitis bokšte su ta mergele. Praėjo kelios 
dienos. Jaunikaitis ir sako: 

— Norėčiau eit pamedžioti, įgriso vienoje vietoje sėdėti. 

— Neik,— atsakė pati —(O jeigu jau taip įsigeidei, aš tau 
parūpinsiu Žvėrių. 

Pasakė tuos žodžius, mostelėjo skarele, ir laukas netoli bokš- 
to sujuodavo nuo taurų. 

Bet jaunikaitis vėl varo savo: 

— Kol neišeisiu ir nepamedžiosiu, to] neturėsiu ramybės. Kaip 
aš galiu medžioti savo žvėris? 

— Tegu tau dievas to neatleidžia: ir save, ir mane žudai— 
atsakė pati. 

Paskui liepė atnešti lazdą, užvijo ant jos pluoštelį savo auk- 
so plaukų ir padavė vyrui sakydama: 

— Pasiimk į medžioklę, tik žiūrėk, nepamesk. Jeigu pamesi — 
ir save, ir Mane pražudysi. 

Jaunikaitis išėjo medžioti, tą lazdą ir ginklus pasiėmęs. Ilgai. 
jis klajojo po girias, bet niekur nieko neuž:j“. Vakarop užlipo 
ant aukšto juodo kalno, žiūri — eina elnias. Jaunikaitis prisitaikė 
į tą elnią, bet, dar nespėjus iššauti, lazda iškrito jam iš rankų 
ir nuriedėjo žemyn, į gilų tarpeklį. 

-.Jaunikaitis ir elnio nenušovė, ir lazdą DAMES SUSIEOmIES 
parėjo namo, į vario bokštą. -* 

Pati klausia: 

— Na, ką nušovei — ar elnią, ar taurą? L 

— Pats save nušoviau ir tave: nušoviau.: Kai: aikiausi> S elnią, 
lazda iškrito man iš rarikų ir nuriedėjo nuo: Iuodaja: kalno“ į gilų 
tarpeklį. | 

— Tegu tau dievas to neatleidžia, ir save, ir mane praži- 
dei,— tarė pati, | 

Kitą dieną bastėsi po stepes medžiodami nogajai. Priėjo tar- 
peklį ir visai pavakary rado lazdą su aukso plaukais. Medžioto- 
jai labai apsidžiaugė: 

— Mūsų aldarui sumedžiotas žvėris nepadarys tiek džiaugs- 
mo, kiek šita lazda. 

Aldaras, pamatęs lazdą, tarė: 

— Va apie ką aš visada svajojau! Pagaliau ji mano rankose! 

Ir išsiruošė nogajų aldaras pas gražuolę į vario bokštą. Drau- 
ge vedėsi didelį pulką palydovų, raitų ir važiuotų. 

Kai aldaras su savo žmonėmis buvo netoli bokšto, jaunikaitis 
pažvelgė pro langą, atsisuko ir sako: 

— Atslenka audros debesys, tokių kaip gyvas nesu matęs. 

O bokšto gražuolė atsiliepia: 

— Čia ne audros debesys, oi ne! Tai nogajų aldaras su savo 
kariuomene traukia, norėdamas mane per. jėgą išsivežti savo 
šalin. Jau anksčiau ne kartą jis mėgino mane išsivežti, bet aš 
vis nepasiduodavau. Ir dabar nebijok: jeigu lygumų dvasios pa- 
norės, jis mūsų neįveiks. | 

— Tai ką gi daryti? Kokius tu turi ginklus? — klausia vyras. 

— Ant sienos kabo lankas, kur pats šauna, ir kardas, kur 
pats kapoja. Padėsim juos ant kelio, kur eis priešai, ir išmuš visą 
kariuomenę. O ką tu veiksi? 

— Aš paleisiu žirgą į patį priešų kariuomenės vidurį. Ir ma- 
no žirgas nemaža jų sutryps — priešakinėmis kojomis tiek, kiek 
jo plaukų nuo balno lig šnervių, o užpakalinėmis — tiek, kiek 
plaukų nuo balno lig uodegos. 

Nogajų kariuomenė apsupo vario bokštą. Gražuolė bokšto 
šeimininkė numetė į kariuomenės vidurį lanką, kur pats šauna, 
ir kardą, kur pats kapoja. O aldaro sūnus paleido. žirgą. Jie ėmė 
trypti, šaudyti, kapoti nogajų aldaro kareivius- ir išmušė tiek:jų, 
jog aldaras išsigando ir su kariuomenės. likučiais leidosi „bėgti. :: 

„ Nežinia, kiek laiko praėjo. Kartą pas i 2 a A ESA) atėjo 
sena Žžynė ir sako: | S 2 

— Ramybė ir laimė tau, aldare! Ką tu <duotum, jei vario 
bokšto gražuolė, dėl kurios tiek kariuomenės pražudei, pakliūtų 
į tavo rankas? | 

— Tekrinta visos tavo ligos ant mano galvos! Jei tu man 
padėtum, vadinčiau tave savo motina. 

— Tada pakinkyk dviratį, ir, nė šuniui nesulojus, aš parve- 
šiu tau gražuolę iš vario bokšto. 

Sėdo žynė su aldaru į vežimą ir iškeliavo. Ją saugojo dvylika 
kranto! Išlipo iš vežimo, o dvylika raitelių ir patį aldarą pa- 
siuntė atgal. 

Sėdi Žžynė prie pieno ežero, sėdi ir laukia. 

Atsivedė aldaro sūnus paežerėn žirgą. Žynė ir sako: 
nauja. Paimtumėt mane; aš prižiūrėčiau tavo žirgą, girdyčiau, 
šerčiau, tau ir tavo pačiai tarnaučiau: vandens parneščiau, kam- 
barius tvarkyčiau, pati sau duonos kąsnį pelnyčiau. 

Jaunikaitis užlipo į bokštą ir sako šeimininkei: 

— Ant pieno ežero kranto sėdi senutė, vertėtų ją į bokštą 
paimti, vis šį tą pagelbėtų: žirgą pagirdytų, bokštą sutvarkytų. 

— Kas tau pasidarė? — atsakė šeimininkė.— Kam mums ta se- 
nė? Žirgas visada pats geria, o mūsų kambariai švaresni už stik- 
lą.. Mūsų stalas, ir tas pats pasideda, pats nusikrausto. Jokios 
pagalbos mums nereikia. Pagaliau ką gali žinoti, kas per viena 
ta moteris. 

— Gaila senutės,— tarė vyras,— būtinai reikia ją į bokštą 
parsivesti, tegu sau krapštosi, vis turės kąsnelį čiureko... 

Pasišaukė jie žynę į bokštą. Pagyveno ji pas juos kiek laiko. 
Ir šit kartą šeimininkė pavirto balandžiu ir nuskrido į pieno 
ežerą Maudytis. O jaunikaitį, kurs ant suolo sėdėjo, suėmė mie- 
gas. 

— Eikš, paliūliuosiu tave,— tarė senoji žynė. 

Jaunikaitis, vos tiktai padėjo galvą jai ant kelių, iškart kie- 
tai įmigo. Senoji žynė stvėrė plieno žirkles, iškirpo jaunikaičiui 
iš viršugalvio aukso garbaną ir įmetė į pieno ežerą. Plaukus 
pagriebė sena varlė ir prarijo. 

Toje garbanoje buvo jaunikaičio mirtis, ir vario bokšto gra- 
žuolės vyras tučtuojau mirė. 

O nelaboji senė pašoko ir apsimetė tvarkanti kambarius; tai 
šen, tai ten bėgioja. | 

Parlėkė šeimininkė iš pieno ežero, atsisėdo į krėslą, atsisėdo 

ir sėdi, sėdi ir laukia, kada vyras nubus. Nesulaukusi atsistojo, 
priėjo prie vyro ir ėmė žadinti: 

— Kelkis! Kas tau pasidarė? Kodėl taip ilgai miegi? Kelkis, 
sakau. 
2*:Bet vyras “vis: tiek nesikelia: 

Gražuolė ėmė jį purtyti; bet ar galima išjudinti numirėlį! 

Ir kad ims ji mirusio vyro raudoti, aukso plaukus rautis; ver- 
kia, 0 ašaros deimantais ant žemės byra. 

Senė taip pat apsimetė sielvartaujanti. O po dviejų dienų 
išspruko pas nogajų aldarą. 

— O aldare! Padariau, ką buvau žadėjusi! Plieno žirklėmis nu- 
kirpau nuo jo galvos aukso garbaną. Dabar jis nieko nebegali: 
guli negyvas vario bokšte. Vežkis į savo namus tą, apie kurią 
tiek metų svajojai. 

Vieni niekai buvo nogajų aldarui parsivežti vario EEB 
gražuolę! 

O gražuolės vyras liko bokšte gulėti. Žirgas, sužinojęs, kas iš- 
tiko jo raitelį, nušuoliavo į nogajų šalį ir sustojo netoli aldaro 
sodžiaus. Sustojo protingasis žirgas ir jokio žmogaus nepralei- 
džia nei malkų, nei vandens atsinešti, visus nudobia. 

Nuo to laiko praėjo metai. Saulė ir Mėnuo nebežino, kur jų 
bičiulio sūnus, kas jam nutiko, ar jis gyvas, ar ne. 

— Kur jis pradingo? — kalbasi jie— Niekur nematyti! Eime 
jo ieškoti! 

Įlipo jie į vario bokštą ir pamatė jaunikaitį nebegyvą. Stebisi 
Saulė ir Mėnuo, nesupranta, nuo ko jis mirė. Ir nutarė sušaukti 
visus žmones: gal kas pasakys, kodėl jaunikaitis mirė. Žmonės 
susirinko, -bet niekas nieko negalėjo pasakyti. 

Tada Saulė ir Mėnuo sako: 

— Donbetyrai — jaunikaičio giminės. Jo motina iš Donbety- 
rų. Pasakykim jiems, gal jie sužinos. 

Atėjo Donbetyrai į vario bokštą nuliūdę, kaip giminėms de- 
ra. Pasižiūrėjo į numirėlį ir mato, kad nebėra jo viršugalvyje 
aukso garbanos. 

— Priešininkas nužudė mūsų giminaitį. Iškirpo iš jo viršugal- 
vio aukso garbaną, dėl to jis ir mirė,— tarė Donbetyrai — Rei- 
kia ieškoti, gal dar atsiras toji garbana ir vargšą jaunikaitį pasi- 
seks atgaivinti. 

Ir liepė Donbetyrai susirinkti visiems vandens šalių gyven- 
tojams. - Tie, aišku, visi susirinko, Klausinėja Donbetyrai apie 
auksą, garbaną. Bet nė „vienos vandens šalies nė vienas gyven- 
tojas apie ją nežinojo, tik pasakė: 

— Ežero dugne dar tupi sena varlė. Bet ji tokia sena, jog nė 
pasijudinti nevalioja. Gal ji žino? 

Donbetyrai pasakė: 

— Kad ji tučtuojau būtų čia! 

Ir atvedė senąją varlę; ji vos ne vos vilko -kojas: ir Evarkės 

— Neseniai girdžiu — kažkas pliumptelėjo pieno ežeran. Aš 
sugavau aukso garbaną ir paslėpiau už žando. Šit jinai!. 

Donbetyrai, Saulė ir Mėnuo nunešę padėjo aukso garbaną 
jaunikaičiui ant galvos, ir aldaro sūnus atgijo. Ir pasidarė jis 
septyniskart gražesnis nei anksčiau. 

— Ajajai! — tarė jis.— Kaip ilgai aš miegojau! 

Saulė ir Mėnuo papasakojo bičiulio sūnui viską, kaip buvo. 

Jaunikaitis pašoko ir padėkojo Donbetyrams, Saulei ir Mė- 
nesiui. Pasiėmė lanką, kur pats šauna, kardą, kur pats kapoja, 
ir iškeliavo nogajų aldaro sodžiun. Kol jis tą sodžių pasiekė, ir 
vakaras atėjo. Sustojo jaunikaitis prie šaltinio, atsisėdo ant ak- 
mens. 

Sėdi jaunikaitis prie šaltinio. Staiga žiūri — ateina prie šal- 
tinio mergaitė ir dainuoja. Kai ji priėjo, jaunikaitis klausia: 

— Kodėl dainuoji, mergaite? Ko tau taip linksma? 

— O kodėl man nedainuoti? — atsako ji. — Mūsų aldaras par- 
sivedė vario bokšto gražuolę. Kiaurus metus ji nesirodė mūsų 
aldarui. O šįvakar aldaras pas ją nueis. Aš jaunajai ant rankų už- 
pilsiu vandens. Už tai ji man ką nors padovanos. 

Kai mergaitė pasisėmė vandens, jaunikaitis įmetė į jos ąsotį 
aukso žiedą sakydamas: 

— Kai pilsi vandenį vario bokšto gražuolei ant rankų, ap- 
versk visą ąsotį, ir ji tau duos pačią geriausią dovaną. 

Mergaitė nubėgo. 

Sutemo. Vario bokšto gražuolė ėmė plautis rankas. Staiga 
mergaitė apvertė ąsotį, išsiliejo visas vanduo, ir gražuolei ant 
delno nukrito jos vyro aukso žiedas. 

— Kur gavai tą žiedą? — klausia ji mergaitę. 

— Prie šaltinio sėdi jaunikaitis svečias, jis tą žiedą įmetė ąs0- 
tin,— atsakė mergaitė. 

Vario bokšto gražuolė taip nudžiugo, jog jos veidas kaip 
saulė nušvito. 


**xX* 


Nogajų aldaras iškėlė vestuves, šaunias vestuves. Niekas ir 
nesuskaičiuos, kiek žmonių ten buvo. Svečiai puotauja, o vario 
bokšto gražuolė pasišaukė mergaitę ir sako: 

— Bėk pakviesk ir tą svečią į vestuves. 

Svečias buvo pakviestas, pasodintas prie stalo. Visi geria, 
valgo, dainuoja nogajų dainas. 

Tada prašneko aldaras: 

— Nutrūktgalvis žirgas skriaudžia mano žmones, žudo, žalo- 
ja juos be skaičiaus. Aš gausiai apdovanočiau tą, kurs man jį 
sugautų. 

Bet nė vienas žmogus nedrįso ištarti: ,,Aš sugausiu.“ 

O jaunikaitis sako: 

— Jokių turtų man nereikia, aš ir taip sugausiu tą žirgą. O 
už tai leisk man nusiųsti tavo gražiajai nuotakai pagarbos taurę. 

— Siųsk jai pagarbos taurių, kiek nori, tik sugauk žirgą, — 
atsakė nogajų aldaras. 

Žmonės atnešė apynasrį, padavė jaunikaičiui. Jis nuėjo į s0- 
džiaus pakraštį. Kaip galėjo nepažinti jaunikaitis savo žirgo! Ir 
žirgas pažino savo raitelį Sužvengė iš džiaugsmo, atsistojo ant 
užpakalinių kojų, o priešakines uždėjo jaunikaičiui ant pečių. 

— Užmušė, žirgas jį užmušė,— kalbėjo žmonės. 

Jaunikaitis pažabojo žirgą ir nusivedė. O žirgas jam sako: 

— Tuo tarpu puotauk, valgyk ir gerk, kiek širdis geidžia, aš 
vienas su jais susidorosiu. 

Jaunikaitis pririšo žirgą, o pats nuėjo trobon ir atsisėdo prie 
puotaujančiųjų. Žiūri — tarp vyresniųjų ir senoji žynė. 

— Taurę! 

— Siųsk nors ir visas pagarbos taures, — tarė aldaras. 

Ir jaunikaičiui buvo paduota taurė. Jis, žiūrėdamas į taurę, 
tyliai pasakė: „Kur tu, mano saulute? Aš esu čia ir laukiu.“ 

Toji taurė buvo nunešta į kitą kambarį, kur su draugėmis 
sėdėjo vario bokšto gražuolė. Paėmė ji taurę ir staiga girdi tuos 
žodžius. Ji irgi pasiuntė jaunikaičiui taurę, į ją sušnibždėjusi: 
„Nebijok, mano vieninteli. Dar nė karto nesu mačiusi nogajų 
aldaro. Išvaduok mane!“ 

Taurė buvo atnešta jaunikaičiui, ir jis taip pat viską išgirdo. 

Puotai pasibaigus, visi išėjo į kiemą. Jaunikaitis metė lanką, 
kur pats šauna, kardą, kur pats kapoja, ir atrišo žirgą. Na ir 
prasidėjo! Kilo baisiausia sumaištis plačiajame aldaro kieme ir 
jo namuose. Narsusis žirgas, lankas ir kardas visus išmušė — iT 
patį aldarą, ir jo kareivius. Tik viena nedorėlė senoji žynė gyva 
bepaliko: ji apsivožė pintine ir pasislėpė po ja kaip gyvatė. 

Bet žirgas sako jaunikaičiui: 

— Atversk pintinę! Atversk pintinę!l Gal po ja kas pasi- 
slėpęs. 

Atvertė jis pintinę, o po ja lyg suakmenėjusi — žynė, Žirgas 
kad spyrė, ir į visas šalis išlakstė senos nedorėlės kaulai! 

Pasibaigus mūšiui, vario bokšto gražuolė išėjo iš kambario, 
pažvelgė į vyrą, į jo žirgą ir iš džiaugsmo visa nušvito. .Jauni- 
kaitis su pačia sėdo ant protingojo žirgo ir iškeliavo k vario 
bokštą, pasiėmę visus nogajų aldaro turtus. 

Ir dabar tas narsuolis su gražiąja pačia vario bokšte. laimin- 
gai tebegyvena. 


BRONZOS MERGELĖ IŠ VARIO BOKŠTO 


Nežinia nei kur, nei kokioje šalyje gyveno žmogus su pačia; 
juodu turėjo tris dukteris, viena už kitą gražesnes, viena už kitą 
išmintingesnes. 

Paaugo seserys. Bet mirė jų motina, ir jos paliko našlaitės. 

Neilgai trukus jų tėvas vėl vedė. Šiaip pamotė buvo kaip ir 
visos moterys, bet širdį turėjo ir už plėšriojo žvėries kietesnę, už 
nuodingosios gyvatės piktesnę. Vis priekaištavo našlaitėms. Ver- 
tė jas sunkiausius darbus dirbti. Visko tos vargšės mergaitės 
nuo piktos pamotės prisikentėjo! Ši gal tik nepadarė, kad joms 
ant galvų vietoj kasų augtų medžiai, o ant krūtinės suktųsi 
girnos. Nebegalėjo seserys tverti gimtojoje troboje. O ką tėvas? 
Vyras — tik paplotėlis, o pati — to paplotėlio vartytoja ?ė. 

Kartą pamotė sako vyrui: 

— Arba aš, arba tavo nevalos mergos. Jeigu jų iš namų ne- 
prašalinsi, aš jas savo rankomis graban paguldysiu. 

Vyras giliai atsiduso, bet ką galėjo padaryti nedorėlei pačiai. 
Gaila jam buvo našlaičių. Ir iškeliavo jis neįžengiamon girion; 
ten po didele obelim iškasė gilią duobę, apdengė ją šakelėmis, 
iš viršaus uždėjo lapų, ant jų papylė raudonų obuolių. Tų pačių 
raudonų obuolių prisikišo už storų kojinių ir grįžo namo, 

Parėjo namo ir sako vyriausiai dukteriai: 

— Nuauk man kojas. 

Bet vyriausia duktė nenorėjo tėvo nuauti. Ir vidurinė neno- 


28 Osetinų patarlė, pabrėžianti pirmaujantį moters vaidmenį namų reikaluose. 

rėjo. Tik jauniausia, iš visų EN eks nhuavė a Ir pa- 
biro raudoni obuoliai. e 

Apsidžiaugė seserys: tokių gražių ir“ sardžių obuolių 1 niėkada 
nebuvo regėjusios. Ir ėmė jos tėvą prašyti: 

4 Tėveli, parodyk mums tą obelį, kur tokie obuoliai auga. 

— Gerai, — atsakė tėvas, —- aš jus nuvesiu pagirin ir | ai 
siu kelią prie tos Obels. 

' Anksti rytą tėvas su trim dukterimis iškeliavo. Kai priėjo 
pagirį, tėvas parodė kelią prie obels. Mergaitės nuėjo į girią, 
o tėvas grįžo į sodžių. 

Šit pamatė seserys obelį. O žemė po obelimi sėte nusėta ne- 
regėtai gražiais obuoliais. Puolė mergaitės tų obuolių rinkti ir 
nugarmėjo gilion duobėn. Ir suprato vargšelės, kad tėvas su pa- 
mote sumanė jas pražudyti. Pravirko našlaitėlės, gailios ašaros 
iš akių upeliais pasruvo, o tie upeliai, nelyginant grąžtai, pra- 
gręžė žemę. Pagaliau seserys nurimo ir sako: 

— Tiek mažai tegyvenom, ir visos mūsų nugyventos dienos — 
vienos ašaros. O dabar toje duobėje reikės badu mirti. Tai kad 
nors kiek pagyvenusi! Verčiau parauskim žemę ir išlįskim iš duo- 
bės.— Ir ėmė jos rankomis rausti plyšį, ašarų pragraužtą, ir iš- 
rausė kelią į aldaro malūną. 

Vos tiktai sutemsta, trys seserys požeminiu keliu ateina į al- 
daro malūną, pasisemia miltų ir valgo. Taip jos ir gyveno dieną, 
antrą, trečią. Praėjo septynios dienos. 

Ir pastebėjo aldaro malūnininkai, jog kažkas vagia iš malūno 
miltus, ir sumanė dieną naktį saugoti. Aišku, jie pamatė, kaip 
atėjo į malūną mergelės, viena už kitą gražesnės, pasisėmė miltų 
ir išėjo. Rytą malūnininkai nuėjo pas aldarą ir papasakojo, i 
matę. 

Aldaras, malūnininkai ir dar keli Žmonės vakare atėjo į ma- 
lūną ir pasislėpė krūmuose. Vidurnaktį atėjo trys seserys ir jau 
ketino pasisemti miltų, tik štai aldaras su savo žmonėmis iš krū- 
mų išlindo. Aldarui, žinoma, trys seserys taip patiko, jog parsi- 
vedė jas į rūmus. 

Išklausinėjo aldaras seseris, kas jos per vienos ir kaip į jo 
malūną pateko. Trys seserys viską papasakojo. 

Išklausė jas aldaras ir tarė: 

— Sakykite, ką kuri mokate dirbti. Duosiu jums darbo. 

— Būki sveikas, aldare,-- tarė vyriausia sesuo, — mes turėsim 
duonos: kąsnį, gersim vandenį kaip ir visi žmonės, saulės šviesą 
regėsim ir tave geruoju minėsim. Neturiu kuo pasigirti, bet jeigu. 
duotum truputį tymo, parūpinčiau apavą visiems tavo Žmonėms. 


158 


— Būki sveikas, aldare,— tarė vidurinė sesuo.— Lėkšte miltų 
aš galėčiau pavalgydinti visus tavo žmones ir visus svečius. 

O jauniausia tyli, nė žodžio nesako akis į žemę nuleidusi. 

— Ir tu kalbėk,— sako aldaras. 

— Neturiu kuo pasigirti. Bet ištekėjusi aš pagimdysiu auksa- 
plaukį sūnų ir sidabraplaukę dukterį. 

Apsidžiaugė aldaras, ir kaip galėjo nesidžiaugti: jis buvo jau- 
nas ir vedė jauniausią seserį. Ir nuo to laiko ji gyveno aldaro 
rūmuose. Vidurinė sesuo tapo aldaro šeimininke, o vyriausia — 
vyresniąja siuvėja. 


II 


Ir gyveno nuo to laiko trys seserys pas aldarą. Bet abi vyres- 
nės nebuvo laimingos: pavydas aptemdė jų galvas, sustingdė į 
akmenį širdis. 

Aldaro pačiai atėjo laikas gimdyti. Jos nelaimė, aldaras turė- 
jo iškeliauti į tolimą šalį. Ir sako jis pačiai: 

— Prieš akis tolima kelionė. Nežinau, kada sugrįšiu: juk ke- 
lias — kokio ilgumo, tokio platumo ??. Jei būsiu tau reikalingas, 
mane pašauk; še tau varpelį — tris kartus juo suskambink, ir, 
nors būčiau pačiame pasaulio krašte, mano gudragalvis žirgas 
išgirs skambinant, ir aš pas tave atidumsiu. 

Vyriausia ir vidurinė sesuo užkišo žirgo ausis šilkaverpio 
kokonais. Aldaras iškeliavo, kitaip ir būti negalėjo. O seserys li- 
ko jo rūmuose. 

Diena vijo dieną. Aldaro vis nėra ir nėra. Jo pati pagimdė. 
Prie jos buvo abi seserys. Kaip jauniausia sesuo buvo sakiusi, 
taip ir atsitiko: jai gimė auksaplaukis berniukas ir sidabraplaukė 
mergytė. 

Vyresnės seserys paėmusios paslėpė dvynius, o seseriai pa- 
dėjo du šunyčius. 

— Tavo auksaplaukis sūnus ir sidabraplaukė duktė pavirto 
šunyčiais. Tai apsidžiaugs aldaras, kai sugrįš! 

Ką galėjo jauniausia sesuo daryti? Nieko, tik jos širdis krau- 
jais STUvVo. 

Ir šit sugrįžo aldaras. 

Vyresnės seserys išbėgo jo pasitikti ir sako: 

— Mūsų sesuo pagimdė ne auksaplaukį berniuką ir sidabra- 


2 T. y. ir ilgas, ir ilgai trunka (osetinų patarlė). 

plaukę mergytę, o du šunyčius. Eik ir pats pasižiūrėk į savo 
pačią ir jos dvynius! 

Supyko aldaras ir liepė užsiūti pačią su tais šunyčiais į jau- 
čio odą ir padėti prie rūmų durų kojoms nusivalyti. 

Kietaširdės seserys kiek laiko nurimo, pavydas atlėgo, ge Jų 
širdys vis tiek paliko juodos kaip ir anksčiau. 


III 


Tetos nunešė dvynius kuo toliau nuo aldaro rūmų, atokion 
vietelėn, net prie Juodosios girios, ir paliko ten su jais kalę, iš 
kurios buvo atėmusios šunyčius. 

Bėgo laikas. Auksaplaukis berniukas ir sidabraplaukė mer- 
gytė diena po dienos augo. Juos prižiūrėjo aldaro kurtas. 

Auksaplaukis berniukas, pasidirbęs lanką su strėlėmis, ėjo 
medžioti ir parsinešdavo čia kurapką, čia kiškį, čia antį. Paskui 
pradėjo šaudyti kalnų ožkas ir stirnas, elnius ir tigrus, lokius 
ir šernus. Iš žvėrių kailių pasistatė palapinę. Ir gyveno toje pa- 
lapinėje -aldaro šuo, auksaplaukis berniukas ir sidabraplaukė 
mergytė. Dvyniai pasiuvo didelį pūkų pagalvį, ir šuo visą laiką 
ant jo ilsėjosi. 

Bet tetos nepamiršo giminaičių. 

„Ne šiandien, tai rytoj sužinos aldaras apie vaikus, ir mes 
susilauksim žiaurios bausmės“, — galvojo abi. Ir sumanė auksa- 
plaukį berniuką ir sidabraplaukę mergytę pražudyti. 

Anksti rytą nuėjo abi seserys prie dvynių palapinės. Seserė- 
nas medžiojo, šuo ant pūkų pagalvio gulėjo, o seserėčia tvarkėsi 
palapinėj. 

Ir apsimetė tetos, kad joms gaila seserėčios, meilius žodžius 
jai sako: 

— Širdis plyšta į tave žiūrint, gyveni vienų viena lauko vi- 
duryje. 

— Aš ne viena, — tarė mergaitė, — prie manęs šuo, o vakare 
brolis iš medžioklės pareis. 

— Matyt, brolis tavęs taip nemyli, kaip tu jį myli. Ne veltui 
ir patarlė sako: sesers širdis linksta į brolį, o brolio — į girią. 

— Kodėl jūs taip šnekate? Mane brolis myli labiau už save 

— Palieka tave vienų vieną: nei su kuo pasėdėti, nei kam 
žodį pratarti. Jei jis tave mylėtų, parvežtų tau bronzos mergelę 
iš Vario bokšto. 

x *X* 


Sugrįžo auksaplaukis jaunikaitis vakare iš medžioklės, parsi- 
nešė elnią ir padėjo palapinėje ant žemės. Žiūri — jo sesuo gai- 
liai verkia, taip verkia, jog net akys užtinusios, 0 nuo ašarų 
asloje balutės stovi. 

Išsigando jaunikaitis: 

— Kas tau, mano vienintele, mano brangioji? 

— Ką čia! Tu mane vieną palieki. Nebegaliu ilgiau taip gy- 
venti. Neturiu draugės, su kuria galėčiau pašnekučiuoti, pasi- 
linksminti. Jei: taip mane mylėtum, kaip sakaisi, parvežtum man 
bronzos mergelę įš Vario bokšto, kad turėčiau brolienę. 

— Neraudok, sesele. Rytoj pat keliauju į Vario bokštą. 

Mergaitė nurimo ir vėl ėmė šypsotis. 


IV 


Anksti rytą auksaplaukis jaunikaitis sėdo ant žirgo. O žirgas 
sako: 

— Negerą dalyką sumanei, jaunikaiti, ir pats nesižinai ką 
darąs. Bronzos mergelė iš Vario bokšto gyvena anapus kalnų. 
Norint ten patekti, reikia praeiti pro du kalnus, kurie daužosi 
nelyginant avinai kaktomis: tai susiglaudžia, tai išsiskiria. Paukš- 
tis, ir tas nespėja tarp jų pralėkti, o ką jau kalbėti apie tave. 
Kaipgi tu susimanei joti už kalnų pas bronzos mergelę? Daug 
jaunikaičių iš visokiausių šalių norėjo ją vesti, bet visi žuvo. 
O bronzos mergelė ištekės tik už to, kurs tris kartus sušuks: 
„Bronzos mergele iš Vario bokšto, pasirodyk!“ Bet nepasirodo 
ji iš savo bokšto. O jos jaunikiai po pirmo sušukimo į žemę su- 
smenga. Galybė žmonių per ją pražuvo. 

Nieko neatsakė žirgui auksaplaukis jaunikaitis. Tik pasiėmė 
geležies dalbą, atsisveikino su seseria, su šuniu ir iškeliavo. 

Nežinia, kick tas jaunikaitis jojo, bet prijojo aukštus kalnus, 
kur kaip avinai badosi. Vos tik kalnai išsiskyrė, jis įspraudė tarp 
jų geležies dalbą ir šmurkštelėjo kiton pusėn. 

Pagaliau prijojo plyną lauką, o pačiam jo vidury stovi aukš- 
tas Vario bokštas. Jaunikaitis, aišku, prijojo prie to bokšto ir 
sušuko: 

— Ei, bronzos mergele iš Vario bokšto, pasirodyk man| 

Vos jis sušuko, tučtuojau lig juosmens į žemę susmego. Bet 

jaunikaitis įsirėmė į žemę galingomis rankomis ir iššoko. Paskui 
vėl šūktelėjo, dar garsiau negu pirma. 

— Ei, bronzos mergele iš Vario bokšto, pasirodyk man! 

Jaunikaitis dabar aukščiau juosmens į žemę susmego. Bet 
vėl įsirėmė į ją galingomis rankomis ir iššoko. 

„Dar nė vienas neįstengė manęs du kartus pašaukti“,— pagal- 
vojo bronzos mergelė. Vos ji tat pagalvojo, jaunikaitis šūktelėjo 
trečią kartą: 

— Ei, bronzos mergele iš Vario bokšto, pasirodyk man! 

Pažvelgė bronzos mergelė iš bokšto ir mato — žemai stovi gra- 
žus kaip dangiškasis Uacila jaunikaitis su aukso plaukais. Bron- 
zos mergelė išėjo iš bokšto ir sako jaunikaičiui: 

— Būk svečias, gerasis jaunikaiti, išmintis — kelias, nešantis 
laimę *?: Tavo išmintis nugalėjo, tu įveikei kerus. Aš irgi pada- 
rysiu, kas reikia; eikš į bokštą, mes skirti vienas kitam. 

Auksaplaukis jaunikaitis ir bronzos mergelė įėjo į Vario bokš- 
tą, ten ir žirgą įsivedė. Paskui bronzos mergelė uždarė bokšto 
duris, ir bokštas pakilo aukštai aukštai viršum žemės, net viršum 
tų besibadančių kalnų, ir nulėkė į plyną lauką, netoli Juodosios 
girios, link palapinės. | 

Nusileido Vario bokštas prie palapinės, bronzos mergelė ati- 
darė duris, mostelėjo šilko skarele —ir palapinė dingo, o jos 
vietoje radosi Vario pilis. 


V 


Ir gyveno auksaplaukis jaunikaitis su mergele, savo pačia, 
sidabraplauke seseria ir tuo šuniu Vario bokšte ir Vario pilyje. 

Nežinia, kiek laiko praėjo, bet nedorėlės tetos vėl prisiminė 
sesers vaikus. Atėjo jos prie Juodosios girios. Žiūri — palapinės 
vietoje aukštas Vario bokštas prieš saulę žėri, o prie jo — Vario 
pilis. 

Nustebo tos nedorėlės. Įėjo į pilies kiemą, o jų pasitikti iš- 
bėgo sidabraplaukė seserėčia, linksma, meili, maloniai pasisvei- 
kino su jomis ir sako: 

— Dangus jums teatlygina už tai, kad man pasakėte apie 
bronzos mergelę. Brolis nukeliavo anapus kalnų ir parsivežė ją 
sau už pačią. Dabar jis medžioja. Užeikit pas mus, meldžiamosios. 

Užėjo seserys, žiūri — guli aldaro šuo ant pūkų pagalvio, 


30 Osetinų patarlė. 

o viskas aplinkui auksu ir sidabru žėri. Sidabraplaukė seserėčia 
jas nusivedė į kitą menę, pas brolienę, ir seserys, nors ir buvo 
atėjusios su piktais kėslais, prisiartino prie marčios, apkabino ją 
ir palinkėjo laimės. Ką daugiau jos galėjo daryti? 

Sidabraplaukė ir bronzos mergelė pataisė seserims puikią va- 
karienę, pamylėjo jas, kaip dera. O išeidamos viešnios šeiminin- 
kėms palinkėjo: 

— Gyvenkite laimingai savo pilyje, bet mums gaila jūsų. 

— Kodėl gi jums gaila mūsų? — paklausė sidabraplaukė mer- 
gelė ir jos brolienė. 

— O kaipgi! Pamilome jus kaip gimines. O jūs gyvenate lau- 
ko vidury, vienišoje pilyje, kur šunim trenkia. Nei pas jus 
kas ateina, nei jūs kur einate. Teturite vieną vyrą, bet ir tas 
palieka jus nuobodžiauti, pats kiauras dienas po laukus ir miš- 
kus bastosi. | 

— Brolis niekuo dėtas, kad eina medžioti. Jis mus labiau 
myli negu kiti savo seseris ir pačias. Kasdien parneša tai elnių, 
taurų ar stirnų, tai kurapkų ar fazanų. 

— Jei tiesa viskas, ką sakai, — atsakė jai seserys, — brolis gau- 
tų jums stebuklingus kailinius, apie kuriuos visi pasaulyje žmo- 
nės tik ir svajoja. 

— O kokie tie kailiniai? 

— Šit kokie: jų apykaklė dainas dainuoja, rankovės į taktą 
ploja, o skvernai simdą *! šoka. Kol negaus tų kailinių, nepatikė- 
sim, kad jis jus myli. 

Tetos išėjo, 0 sesuo su broliene susitarė: 

— Kai grįš mūsų medžiotojas, mudvi neišeisim jo pasitikti, 
o paskui liepsim tuos kailinius gauti. Kol negaus, nei juoksimės, 
nei valgysim, nei gersim. 


VI 


Grįžo medžiotojas, nusimetė nuo pečių nušautą elnią. Žiūri — 
sesuo su pačia į jį akių nepakelia, žodžio neprataria, lyg ne- 
bylės. 

— Kas atsitiko? Ko judvi apniukusios? 

— Tegu dievai mus nuo nelaimės apsaugo! — sako pati su 
seseria.— Nėra dėl ko mums linksmoms būti, dainuoti ir juoktis. 
Tu kiauras dienas palieki mus namuose, kur šunim trenkia, o 
pats medžioklėje smaginiesi. 


31 Simdas — šokio pavadinimas. 

— O ką daryti, kad jūs dainuotumėt ir juoktumėtės? — klau- 
sia brolis. 

— Yra pasaulyje stebuklingi kailiniai: jų apykaklė dainas 
dainuoja, rankovės į taktą ploja, o skvernai simdą šoka. Jeigu 
tu apie mus galvotum, surastum tuos kailinius. 

— Tegu dievų dievas neatleidžia tam, kas jums apie tuos 
kailinius pasakė: matyt, jis trokšta mano mirties — taip sunku 
juos gauti, — atsakė jaunikaitis. 

— Kodėl sunku? — klausia pati su seseria. 

— Nelengva, oi, nelengva juos gauti. Jei būtų. lengva, kiti 
jau seniai būtų įuos pasiėmę. 

— Bet jie ne mirusiųjų karalystėje! Tada niekas apie juos 
nežinotų. 

— Tiesa, ne mirusiųjų karalystėje tie kailiniai. Bet jie labai 
toli ir gerai saugomi. 

— Jeigu jau taip sunku tuos kailinius gauti, tai mums jų visai 
ir nereikia: lig šiolei be jų gyvenom, apsieisim be jų ir toliau — 
sako pati su seseria. 

Visi trys patylėjo: jaunikaitis galvojo, kaip gauti seseriai su 
pačia stebuklinguosius kailinius, o tos gailėjosi apie juos pasa- 
kiusios. Pagaliau jaunikaitis tarė: 

— Rytoj iškeliauju tų kailinių. O jūs įdėkite man paviržio, 
kad būtų saldus valgyti ir lengvesnis už pūką. Viską sukraukite 
į vieną krepšį. O į kitą pripilkite rausvųjų kviečių. 


VII 


Kitą rytą, vos danguje sušvito Bonvarnonas, auksaplaukis jau- 
nikaitis pasibalnojo žirgą, prie balno lankelio gerai pririšo chor- 
dzenus *, pasiėmė tamprųjį lanką, tulę su strėlėmis, platųjį kar- 
dą, sėdo ant žirgo ir išjojo iš Vario pilies kiemo. O iš Vario 
bokšto ilgai lydėjo jį akimis mylima sesuo ir jauna pati. 

Nežinia, kiek tas jaunikaitis jojo, pagaliau prijojo rūgštaus 
vandens šaltinį. Nušoko nuo žirgo, atsigulė ant pilvo ir atsigėrė, 
kiek širdis troško. Paskui sėdo ant žirgo ir nujojo toliau. Prijojo 
obelį su rūgščiais obuoliais. Nulipęs privalgė tų rūgščių rūgščiau- 
sių obuolių, lyg būtų patys saldžiausi, ir keliavo toliau. Jojo 
jojo, kas žino, kiek jis ten jojo, tik žiūri — puola jį iš visų pusių 


32 Chordzenai — persimetamas per petį krepšys. 

plienasnapių varnų būriai: Jaunikaitis išbėrė jiems iš chordzenų 
rausvuosius kviečius. Varnams ko daugiau bereikia! Supuolė visi 
prie kviečių. O jaunikaitis nujojo toliau. Vos kelio galą pajojo, 
užpuolė jį kraugeriai vilkai, bet jaunikaitis jiems numetė riebią 
mėsą. Vilkai puolė prie mėsos, į jaunikaitį nė kreiva akim ne- 
pasižiūrėję. | 

Pagaliau jaunikaitis prijojo geležines duris, sustabdė žirgą, iš- 
siėmė iš chordzenų nesūdyto avies lajaus, pasiraitojo rankoves 
ir gerai ištepė tas duris. Ir jos tą pačią akimirką atsivėrė, Būdavo, 
jų vyriai gailiai girgžda, o dabar net nebuvo girdėti. 

Jaunikaitis įėjo į tvirtovę ir išsinešė stebuklinguosius kaili- 
nius. Bet kailiniai išsigando, nustojo dainavę, rankovėmis ploję, 
simdą šokę, tik šaukia: 

— Fadis??, geležinės durys, mus nešasi, laikykite vagį! 

— Būkit jo,— atsakė durys.— Mes tiek metų jus saugojom, o 
jūs net vyrių nė karto ne tik lajum neištepėt, bet nė vandeniu 
neapšlakstėt. 

Išbėgo jaunikaitis iš tvirtovės, kailinius po pažastim pasibru- 
kęs. Šoko ant žirgo ir pasileido Vario bokšto link. O kailiniai 
dar smarkiau plyšoja: 

— Fadis, kraugeriai vilkai, grobikas mus nešasi! Atimkit! 

— Neturim kada jūsų atiminėti, reikia ir savim pasirūpinti. 
Tiek metų jus saugojom ir nieko gero nematėm. Tegu dosnusis 
jaunikaitis jus nešioja sveikas. 

O jaunikaitis lekia ir lekia zovada, vis toliau nuo tvirtovės, 
vis arčiau namų. 

Kailiniai dar garsiau sušuko: 

— O varnai plienasnapiai, gelbėkite! Žūstam. 

— Per vėlai susigriebėt. Jūs niekada mūsų nepasveikinot, 
miežių ašakų, ir tų mums gailėjot. O jaunikaitis mus ligi soties 
prilesino rausvaisiais kviečiais. 

Jaunikaitis nepailsdamas dumia ant savo žirgo. Pagaliau pri- 
jojo. obelį su rūgščiais rūgščiausiais obuoliais. Kailiniai šaukia 
klykia: 

— Fadis, obelėle, mus pagrobė! Tu mūsų saugotoja ir šiame, 
ir aname pasaulyje. Apgink mus nuo priešininko, neleisk jam 
mūsų nusinešti! 

— Kad jums dar prasčiau būtų, — tarė obelis, — ką užsidirbot, 
tą ir gavot. Vis prikaišiodavot man rūgščius obuolius, kad nors 


33 Pagalbos šauksmas, tolygus „gelbėkite“. 

vieną būtumėt paragavę. O tas svečias privalgė mano obuolių, 
tarsi čia būtų medus. 

Jaunikaitis joja toliau. Šit ir rūgštaus vandens šaltinis. 

— Fadis, šaltinėli, nepaleisk grobiko! — šaukia kailiniai. 

— O kas man darbo! Iš jūsų nieko daugiau negirdėjau, tik 
„Tūgštulis“, vien „rūgštulis“. Niekas nė gurkšnio mano vandens 
nėra gėręs, juo labiau jūs, — atsakė šaltinis.— O tas raitelis, tegu 
dievų dievai jį saugo, atsigulė ir tiek išgėrė, jog aš net nusigan- 
dau, kad jis manęs viso neišgertų. Tegu mano vanduo eina jam 
į sveikatą kaip motinos pienas. Kad jūs nuo šiol tik sėkmę neš- 
tumėt tam jaunikaičiui, ir tegu jūsų laimė prie jo laimės prisi- 
deda! 


VIII 


Neapsakysi, kaip nusidžiaugė bronzos mergelė ir sidabraplau- 
kė sesuo, vyro ir brolio sulaukusios. 

Daug dienų ir naktų nuo to laiko praėjo. Nors brolis, sesuo 
ir vario mergelė laimingai gyveno, bet dar nebuvo visiškai lai- 
"mingi, nes nežinojo, kur jų tėvas su motina. Bet netikėtai visa 
kitaip virto. 

Kartą aldaro medžiotojai išjojo medžioti. Nusivijo jie elnią, 
bet elnias dingo Juodojoje girioje. Ir grįžo medžiotojai net kiškio 
nenušovę. Tik staiga jie pamatė didžiulę pilį, prie pilies — aukštas 
vario bokštas saulėje žėri, lyg būtų jis iš aukso. Nustebo aldaro 
medžiotojai. Kiek jie šiose vietose buvo medžioję, bet pilies 
nė karto nematė. Įjojo į pilies kiemą, nusėdo nuo žirgų, viską 
apžiūrėjo, o brolis ir sesuo su broliene nuvedė svečius į menes, 
puikiai juos pamylėjo ir parodė, kaip šoka ir dainuoja stebuk- 
lingieji kailiniai. Aldaro medžiotojai sugrįžo į sodžių. Vyriau- 
sias Medžiotojas nuėjo pas aldarą ir jam viską apsakė. 

— Rytoj anksti rytą laukite manęs kieme: noriu nujoti į pilį 
ir pasižiūrėti į tą jaunikaitį, į jo pačią, į seserį, į šunį ir į tuos 
kailinius, — tarė aldaras vyriausiam medžiotojui. 

Ilgai aldaras negalėjo užmigti. Jis prisiminė, kaip jo pati buvo 
žadėjusi pagimdyti auksaplaukį sūnų ir sidabraplaukę dukterį. 
„Kai aš buvau tolimojoje šalyje, matyt, kas nors bus iš mano 
pačios pasityčiojęs— galvojo jis— Jeigu vyriausias medžiotojas 
sakė teisybę, tai čia turėtų būti mano sūnus ir duktė, o bronzos 
mergelė — mano marti.“ 

Ir suspaudė nerimas aldaro širdį. ,Ar ne vyresnės pačios se- 
serys bus tai padariusios?" 

Anksti rytą aldaras su medžiotojais išjojo į Juodąją girią. 

Atjojo jis į pilį ir pamatė auksaplaukį jaunikaitį, sidabraplau- 
kę mergelę, savo marčią — bronzos mergelę iš Vario bokšto, 
seną šunį, kurs ant pūkų pagalvio gulėjo, ir stebuklinguosius 
kailinius. 

Aldaras visa suprato ir tarė: 

— Aš jūsų tėvas. Jūsų motina gyvena mūsų namuose, o kaip 
ji gyvena — patys pamatysit, kodėl taip gyvena — patys sužino- 
sit. Kaltininkai susilauks pelnytos bausmės. O dabar važiuokim 
namo. 

Vaikai paklausė tėvo. Ir šalia aldaro rūmų sužėrėjo Vario 
pilis su aukštuoju bokštu. 

Aldaras liepė atardyti jaučio odą ir išleisti iš jos savo pačią. 
Sidabraplaukė duktė ir marti išmaudė ją pieno ežere, ir jos 
akyse vėl sušvito buvęs grožis. Ji nusišypsojo, paskui nusijuokė 
iš džiaugsmo ir vis glėbesčiavo ir glėbesčiavo sūnų ir dukterį 
"su mMairčia. 

Rūstus buvo aldaro nuosprendis. Nepaklausė nei pačios, nei 
vaikų prašymų. Liepė vyresnes pačios seseris — klastūneės su 
piktais kėslais širdyje, slepiančias gyvačių geluonis, pririšti prie 
baikščių kumeliukų uodegų. Ir nudūmė tie per lygumas ir dau- 
bas, per akmenis ir dagius, sauskeliais ir purvynu, vilkdami nie- 
kingąsias pavyduoles. Tų seserų nė kaulų nebeliko. 


x**x* 


Nežinau, kiek dienų ir naktų praėjo nuo to laiko, bet aldaro 
pati staiga nuliūdo. Kad ir kaip aldaras, sūnus su dukteria, kad 
ir kaip marti ją klausinėjo, ji nenorėjo sakyti. Pagaliau tarė: 

— Dėl to liūdžiu, kad palikau seną tėvą su nedorėle pamote. 
Ir kas žino, kaip jam dabar einasi! 

— Neliūdėk, motute— tarė sūnus.— Aš nujosiu į tavo gimti- 
ne. Jei dievų dievai panorės, rasiu jį:sveiką ir linksmą ir čia 
pargabensiu. 

Ir išsirengė auksaplaukis jaunikaitis į kelionę, įsidėjo pavir- 
žio, kur lengvesnis ir saldesnis, pasiėmė tamprųjį lanką, tulę su 
strėlėmis, platųjį kardą ir užsėdo ant protingojo žirgo. Tėvas su 
motina, sesuo su pačia palinkėjo jam laimingos kelionės. Ir jis 
nukeliavo ton šalin, kur gyveno jo senelis. 

Niekada protingasis žirgas taip nenustygo kaip dabar, niekada 
jis taip veržte nesiveržė į priekį kaip dabar. Todėl auksaplaukis 
jaunikaitis netrukus ir atjojo kur reikia. Rado jis savo senelį 
vienišą, visai susenusį, nuo senatvės sulinkusį. Tik nerado pik- 
tosios pamotės. Iš įniršio ji jau seniai buvo iškeliavusi į miru- 
siųjų karalystę. 

Auksaplaukis narsuolis pasisodino senelį prieš save ant bal- 
no ir parlakino į aldaro rūmus. Ten jį išmaąudė pieno ežere, ir 
senelio akyse beregint sušvito džiaugsmas, veidas pragiedrėjo, 
raukšlės dingo, nugara išsitiesė. 

Ir pažino senukas savo jauniausią dukterį ir žentą — aldarą, 
ir anūką su anūke, ir marčią. Ir neapsakomas buvo visų jų 
džiaugsmas. 


JAUNIAUSIAS BROLIS 


Gyveno kartą žmogus su pačia. Jie turėjo tris sūnus. Žmo- 
neliai buvo labai neturtingi: neturėjo nei žemės, nei turto. 

Ir šit sumanė kartą trys sūnūs, trys broliai, į platųjį pasaulį 
keliauti, geresnio gyvenimo ieškoti. Įsidėjo paviržio ir iškeliavo. 
Jojo jojo, galas žino kiek, ir prijojo girią. Toje girioje buvo trys 
keliai. Du iš jų —,,„Nujosi ir grįši“, o trečiasis —,,Nujosi ir ne- 
grįši“. 

Broliai ilgai svarstė ir sutarė taip: abu vyresnieji jos keliais 
„Nujosi ir grįši“, o jaunėlis —,,Nujosi ir negrįši“. Visi trys bro- 
liai išsitraukė peiliukus, sudėjo po didžiuliu akmeniu ir tarė: 

— Kas čia pirmas sugrįš, tegu laukia kitų. 

Atsisveikino broliai, ir kiekvienas nujojo savo keliu. 

Jojo jojo jaunėlis giria, staiga kelias dingo, ir vaikinas atsi- 
dūrė juodoj tamsoj. Per brūzgynus žingsnio nežengsi. Netoliese 
buvo pasislėpęs vilkas ir, matydamas, kaip jaunėlis plūkiasi, pri- 
ėjo prie jo ir sako: 

— Sėsk ant manęs, gerasis jaunikaiti, išnešiu tave į girios 
kraštą. | 

— Tu ketini mane suėsti, tai kur dar benori nešti? 

Bet vilkas pažadėjo nesuėsiąs jaunikaičio. Šiam nieko kita ir 
nebeliko, tad sėdo ant vilko, ir tasai jį nunešė per tamsiąją 
girią. Žvėris gerai žinojo kelius ir netrukus išnešė raitelį iš tank- 
mės į laukymę, sustojo ir sako: 

— Dabar lipk žemėn. 

Jaunikaitis nulipo ir padėkojo vilkui. 

— O. kur tu keliauji? — paklausė jį vilkas. 

— Ieškau geresnio gyvenimo. 

— Geresnio gyvenimo nerasi, bet jeigu jau apsiėmiau, tai 
tau padėsiu. 

Vilkas padarė jaunikaitį nematomą ir tarė: 

— Dabar keliauk pas karalių. Jis turi aukso paukštelį aukso 
narvelyje. Aplink karaliaus rūmus stovi sargyba, bet ji tavęs 
nematys. Tu įeik ir pasiimk paukštelį, tik žiūrėk, neimk nar- 
velio. 

Jaunikaitis prijojo karaliaus rūmus. Aplink rūmus stovi sar- 
gyba, bet jaunikaičio niekas nemato. Jis įsmuko į karaliaus mie- 
gamąjį, pasiėmė aukso paukštelį ir pamanė: „Kam man aukso 
paukštelis be aukso narvelio?“ Bet vos jis palietė narvelį, su- 
skambėjo varpelis, ir jaunikaitis buvo sučiuptas. Atvedė jį pas 
karalių, o karalius sako: 

— Žinau, kad tu vikrus vaikinas. Padaryk vieną darbą, 
ir aukso paukštelis su visu narveliu bus tavo. 

— O koks tas darbas? 

— Mano kaimynas karalius turi aukso žirgą. Padaryk, kad 
jis būtų mano. 

Jaunikaitis nuėjo į laukymę, kaip vilkas buvo sakęs. Nusimi- 
nęs atėjo pas vilką. Vilkas suprato, kas nutiko, ir sako: 

— Aš gi sakiau tau, neimk narvelio! 

Jaunikaitis papasakojo vilkui, ką jam karalius buvo liepęs. 
Vilkas pasisodino jaunikaitį ant nugaros ir nusinešė. Perkopė 
jie septynis kalnus. Susirado laukymę pailsėti. Vilkas ir sako: 

— Eik -į karaliaus rūmus. Aplinkui bus sargyba, bet niekas 
tavęs nematys. Paėmęs išsivesk aukso žirgą, tik žiūrėk, nieko 
daugiau neimk. 

Jaunikaitis įsigavo į rūmus. Aplinkui stovi sargyba. Jauni- 
kaičio niekas nemato, o jis mato visus. Įėjo jis arklidėn ir jau 
ketino vestis aukso žirgą, tik staiga ėmė ir pagalvojo: „Kaip aš 
jį vesiuos be balno ir kamanų?“ Jau siekė balno, tik staiga su- 
gaudė suskambėjo aplinkui, ir visa valstybė sujudo. Žirgas buvo 
pastatytas kur stovėjo, o jaunikaitis — sučiuptas. Atvedė jį pas 
karalių. Karalius ir sako: 

— Kas išdrįso pas Mane įsigauti, is gali ir didesnius darbus 
padaryti. Toks žmogus gali mums praversti. 

O jaunikaičiui jis tarė: 

—Esi vikrus, ir tavęs nenužudysiu. Už septynių kalnų gyve- 
na karalius ir turi neregėtai gražią dukterį, kaip saulės ir mėnu- 

liai šviečia jos veidas. Pavok man ją, ir aš tau atiduosiu aukso 
žirgą su visu balnu. 

Nuėjo jaunikaitis pas vilką nusiminęs. Vilkas iš karto susi- 
protėjo, kas nutiko, ir suurzgė: 

— Nuodėmė taip manęs nesigailėti; kiek sakiau: nieko ne- 
imk, tik žirgą. Na, ką daugiau tau sakė karalius? 

— Ką sakys! Sako, už septynių kalnų gyvena karalius ir turi 
neregėtai gražią dukterį. Jei ją man pavogsi, sako, atiduosiu tau 
aukso žirgą su visu balnu. 

— Na, tai drožiam! — Vilkas pasisodino jaunikaitį ant nuga- 
ITOS ir nudūmė. 

Akies mirksniu atsidūrė juodu trečiojo karaliaus šalyje. Vil- 
kas sustojo ir sako jaunikaičiui: 

— Tu pastovėk čia, o aš nuėjęs pavogsiu karaliaus dukterį. 

Jaunikaitis pasiliko. Vilkas nuėjo prie karaliaus sodo ir pa- 
žvelgė pro tvorą. Žiūri — vaikštinėja karaliaus duktė po žaliąją 
pievą, mergelės tarnaitės ją už parankių veda, jai patarnauja. 

Vilkas pavirto kiškiu ir peršoko per tvorą. Mergelės pama- 
čiusios nusivijo kiškį. Karalaitė irgi kartu nubėgo. 

Vos ji atsiskyrė nuo tarnaičių, kiškis atvirto į vilką, užsi- 
metė ją ant nugaros ir peršoko per tvorą. Mergelės tarnaitės 
graudžiai pravirko, o vilkas jau buvo pas jaunikaitį. Čia vilkas 
pavirto mergele, atsistojo šalia karalaitės ir klausia: 

— Ar yra koks skirtumas tarp mūsų? 

— Jokio skirtumo nėra — abi labai gražios — atsakė jauni- 
kaitis. 

— Tada eime pas karalių ir pasiimsim aukso žirgą. Aš pasi- 
versiu karalaite, ir tu mane ten paliksi. Nebijok — aš greitai pas 
tave sugrįšiu. 

Karalaitę jie paliko laukymėje, o patys nuėjo pas karalių. 
Pamatė karalius mergelę, ir iš džiaugsmo vos protas neaptemo. 
Nieko nelaukdamas, atidavė jaunikaičiui aukso žirgą su balnu 
ir kamanomis ir kitokiomis dovanomis. Jaunikaitis nujojo su tik- 
rąja karalaite. 

O karalaitę vilktakį nuvedė atskiron menėn, jai paklojo pa- 
talą, kad iš kelionės pasilsėtų, ir paliko vieną. Ligi vidurnakčio 
ji ten išbuvo, o kai visi sumigo, vėl atvirto į vilką. Ir atbėgo 
vilkas pas jaunikaitį su karalaite. Jaunikaitis pasodino mergelę 
ant žirgo, pats sėdo ant vilko ir nujojo. Atkeliavo jie pas tą 
karalių, kuris turėjo aukso paukštelį, ir vėl sustojo laukymėje 
pasilsėti. Vilkas pavirto aukso žirgu ir atsistojo šalia tikrojo. 

— Koks skirtumas tarp mūsų? — paklausė vilkas. 

— Jokio. Nepasakysiu, kur tikrasis žirgas ir kur ne,— atsakė 
jaunikaitis. 

— Tada keliaujam.— Ir jie iškeliavo. 

Kai jaunikaitis nuvedė aukso žirgą karaliui, tas iš džiaugsmo 
jaunikaičio garbei iškėlė puotą. Atidavė jam aukso paukštelį 
su visu narveliu, gausiai jį apdovanojo kitokiomis gėrybėmis ir 
išleido. Jaunikaitis atėjo pas karalaitę ir aukso žirgą. 

Žirgas vilktakys išbuvo karaliaus arklidėse ligi vidurnakčio, 
paskui vėl atvirto į vilką ir nuėjo į tą vietą, kur jo laukė jau- 
nikaitis. Jie sėdo ant aukso žirgo ir nujojo ten, kur jaunikaitis 
pirmą kartą buvo susitikęs vilką. Vilkas ir sako: 

— Laimingos jums kelionės, aš nebegaliu toliau keliauti. 

Jaunikaitis kvietė vilką į savo šalį, nes tasai jam tiek gėro 
buvo padaręs, bet vilkas atsisakė. Jaunikaitis nuliūdo. Jie atsi- 
sveikino ir išsiskyrė. 

Šit jaunikaitis ir. karalaitė prijojo tą vietą, kur buvo atsisvei- 
kinę su broliais. Jis nusėdo nuo žirgo, atvertė akmenį ir mato — 
visi trys peiliukai guli surūdiję. Jaunikaitis papasakojo karalai- 
tei viską ir ją ten paliko, o pats sėdo ant aukso žirgo ir nujojo 
brolių ieškoti. 

Atjojo į vieną valstybę. Žiūri — paupyje žmogus žarnas ska- 
lauja. Jaunikaitis jį klausia: 

— Kur tu dirbi ir iš ko gyveni? 

— Dirbu pas karalių žarnų plovėju ir esu pavalgęs,— atsakė 
žmogus. 

Pažino jaunikaitis, kad tas žmogus — jo brolis, ir tarė: 

— Jok su manim, dirbsi pas mane ir geriau gyvensi. 

Žmogus sėdo ant žirgo, ir jie nujojo į kitą valstybę. Žiūri — 
prie didelės geldos stovi žmogus ir minko tešlą, net devyni pra- 
kaitai Žliaugia. 

— Kur tu dirbi ir iš ko gyveni? — klausia jį jaunikaitis. 

— -Dirbu pas karalių tešlos minkytoju ir esu pavalgęs. - 

— Jok su mumis, dar geriau gyvensi. 

Tas irgi sutiko. Abu vyresni broliai nepažino kits kito, ir jau- 
nėlio nepažino, o tas juos pažino. Nukeliavo su jais pas nuota- 
ką, išėmė iš po akmens peiliukus ir atidavė broliams tardamas: 

— Aš jūsų brolis. 

Visi puolė glėbesčiuotis, jie džiaugėsi ir nuotaka. Paskui sėdo 
ant žirgų ir keliauja namo. 

Abiem vyresniems broliams buvo gėda, kad jaunėliui taip 
pasisekė, kad jis tiek visko gabenasi namo. „Ką pasakys žmo- 

nės, mus pirštais užbadys. Jau geriau mirtis nei gėda. Imkim ir 
ką nors sugalvokim“,— kalbasi abu vyresni broliai jaunėliui ne- 
girdint. 

Jojo jie įkaitusia stepe ir ištroško. Bet vandens niekur ne- 
buvo. Jaunėlis brolis buvo guvus. Vienoje vietoje pridėjo jis 
ausį prie žemės ir išgirdo plyšyje čiurlenant vandenį. Prisirišo 
virvę prie diržo, pasiėmė ąsotį ir tarė broliams: 

— Laikykite mane už virvės ir leiskite žemyn, o aš pasemsiu 
vandens. 

Broliai to ir telaukė — giliai giliai jie jį nuleido. Paskui pei- 
liu perpjovė virvę, ir jaunikaitis nugarmėjo į patį pragarą. O 
broliai keliauja namo. Neilgai trukus jie susiginčijo dėl merge- 
lės: „Mano!'—,, Ne, mano!“ Taip ginčydamiesi prijojo namus. 
Nuotakai paliepė tylėti, nė žodeliu neprasitarti — jeigu kas, girdi, 
ją užmušią. O paktausti apie jaunėlį jie atsakė: 

— Buvo niekam tikęs, tai kažkur gavo galą. 

O jauniausias brolis ėjo ėjo ir priėjo sodžių. Jo pakraštyje 
gyveno žynė. Jaunikaitis pas. ją apsibuvo. Žynė stebėjosi: 

— Kaip tu drįsti vaikščioti gatve? 

— O ar pavojinga? Aš čia nieko baisaus nematau! 

Ir žynė ėmė pasakoti: 

— Upėje tūno slibinas, tegu aš prasmengu, ir niekam nelei- 
džia vandens pasisemti. Mūsų valdovas negali nieko tam slibi- 
nui padaryti, ir visa jo šeima taip pat miršta iš troškulio. 

— Eime, močiute, parsinešti vandens, — tarė jaunikaitis ir nu- 
ėjo paupin. 

— Šunie, asile, ko tau parūpo mano vanduo? Man tavęs ir 
palaižyti neužteks, o tu drįsti kaišioti nosį kur nereikia. Nešdin- 
kis, kol kailis sveikas,— grasina slibinas. | 

— Na, maita, eik šen pasigalynėti! — atsakė jaunikaitis. 

Slibinas puolė ir norėjo jaunikaitį praryti, bet tas rėžė jam 
kardu ir perkirto pusiau. O žynei parnešė du didžiausius kibirus 
vandens. Ji nunešė vandenį į sodžių ir pradėjo už didelius pini- 
gus pirščiukais pardavinėti. Žynė praturtėjo, susikrovė labai 
daug pinigų. Ir pasklido gandas po sodžių, kad jaunikaitis nudo- 
bė slibiną. Žmonės nuėjo pas valdovą ir ėmė sveikinti, o tas 
pasakė: . 

— Leiskite prie upės Kepalėlį su Keršuoju jaučiu. Jeigu jie 
atsigers, tada patikėsiu, kad slibinas nebegyvas. 

Ir leido Kepalėlį su Keršuoju jaučiu prie upės. Ėmė jie gerti, 
gėrė gėrė ir tiek prisigėrė, jog sprogo. Tada valdovas patikėjo, 
kad slibino nebėra. Pašaukė jis tarnus: 

— Greičiau atveskite man tą jaunikaitį, kurs nudobė slibiną! 

Jaunikaitį surado žynės troboje ir nuvedė pas valdovą. Tas 
jo garbei iškėlė puotą ir tarė: 

— Atiduosiu tau bet kurią savo dukterį, gali išsirinkti, kuri 
patinka. Atiduosiu taip pat pusę valstybės. 

— Tebūnie sėkmingas tavo karaliavimas, tebūnie laiminga 
tavo duktė, bet aš noriu ko kito iš tavęs paprašyti: žemėje gy- 
vena mano tėvas su motina, parodyk man į ten kelią. 

Ir valdovas atsakė: 

— Iš čia išėjęs, prieisi dykumą. Ten rasi aukštą medį. Jame 
gyvena erelis, kurs į viršų lekioja, ir tave nuneš. 

Valdovas davė jaunikaičiui virvę, vinių ir plaktuką, ir jau- 
nikaitis iškeliavo. Ėjo ėjo ir priėjo tą medį. Žiūri — jo viršūnėje 
troba bestovinti — toks didelis buvo tasai medis. Jaunikaitis pri- 
kalinėjo vinių į "kamieną ir įsliuogė medin. Prikopęs viršūnę, 
pažvelgė pro duris: vienoj kertėj kiurkso ereliukai ir gailiai 
verkia: 

„ — Neverkit, mano brangieji — sako jaunikaitis— nieko pik- 
ta jums nedarysiu. 

— Kaip mes neverksime, jei mūsų motina išskrenda ir vie- 
nus palieka, o gyvatė Zaliaga mus ryja. Manėme, kad ir tu esi 
nedorėlis slibinas. 

Jaunikaitis juos paglostė ir klausia: 

— O kada jūsų motina parsiras? 

— Mūsų motina greitai parsiras,— atsakė ereliukai vienu 
kartu. 

Netrukus medis ėmė siūbuoti. 

— Ko jis taip siūbuoja? — paklausė jaunikaitis. 

— Tai nedorėlė gyvatė atšliaužia mūsų ryti, — vėl pravirko 
ereliukai. 

— Neverkite, aš ją sutramdysiu.— Ir jaunikaitis pasislėpė už 
durų. O ereliukams paliepė: — Sakykit gyvatei Zaliagai: jeigu 
nori mus suryti, eikš kertėn ir čia ryk. 

Nedorėlė gyvatė įkišo galvą pro duris, ir ereliukai išsigando: 

— Na, ateikite iš eilės, aš jus surysiu! — įsakė. 

— Jeigu nori mus ryti, tai pati ateik mūsų kertėn — čia ir 
surysi, kam dar mums pas tave eiti — atsakė ereliukai vienu 
kartu. 

Gyvatė supyko ir įšliaužė į trobą. Jaunikaitis išėjo iš savo 
slėpynės ir peiliu nurėžė- jai galvą. Ta nuriedėjo aslon. Ereliu- 
kai iš džiaugsmo ėmė cypsėti. 

Medis vėl susiūbavo. 

— O dabar ko siūbuoja? — klausia jaunikaitis. 

— Tai mūsų motina skrenda, ir, jai plasnojant sparnais, mū- 
sų troba siūbuoja. Dabar slėpkis, kad ji tavęs nesuėstų,— ir pa- 
slėpė jaunikaitį po pintine. 

Nudžiugo motina, savo vaikelius gyvus ir sveikus išvydusi, 
ir paklausė: | 

— Koks dievas jums padėjo? 

— O jeigu tu jį suėsi? 

— Kaipgi aš galiu jį ėsti? — tarė motina. 

Ereliukai išvedė jaunikaitį ir sako: 

— Tai jis mus išgelbėjo, jis nugalabijo gyvatę Zaliagą. 

Erelė iš džiaugsmo septyniskart prarijo jaunikaitį ir septynis- 
kart atrijo. 

— Ko, tu iš manęs prašysi? — klausia erelė. 

— Viršuje gyvena mano tėvas su motina. Nunešk mane pas 
juos. 

-— Čia sunkus darbas, bet tu išgelbėjai mano vaikus, ir aš 
tave nunešiu. Atgabenk man dvylika papjautų buivolų. 

Jaunikaitis išlipo iš medžio ir nuėjo pas valdovą. Paprašė 
jį, ko reikėjo, ir tas davė. Tarnai viską nubogino po tuo medžiu. 
Geras darbas niekad nežūsta — jie jaunikaičiui gerai atsilygino. 

Atėjo laikas erelei išskristi. Susikrovė ji ant nugaros dvyli- 
kos buivolų mėsą, o jaunikaitį po sparnu pasikišo ir sako: 

— Vos tik aš karktelėsiu, tu tuojau įmesk man į nasrus 
buivolą. 

Erelė pakilo, ir viskas aplink sudrebėjo sutirtėjo. Skrenda ji į 
žemę. Vos karkteli, jaunikaitis įmeta jai į nasrus buivolą. Pagaliau 
visi buivolai išsibaigė. O erelė dar karktelėjo. Nebebuvo ko jai 
duoti. Tada jaunikaitis išpjovė savo blauzdų minkštimus ir sumetė 
į pražiotą erelės snapą. Erelė jų neprarijo, pasikišo po liežuviu. 
Netrukus ir žemę pasiekė. Erelė nusileido, o jaunikaitis neįstengia 
nuo jos nulipti, neįstengia atsistoti. Erelė jį klausia: 

— Kodėl tu nelipi? — O pati šypsosi. 

Išspjovė erelė jo blauzdų minkštimus, pridėjo kur reikia, per- 
braukė šilko skarele ir blauzdos pasidarė septyniskart stipresnės, 
nei anksčiau buvo. | 

— O dabar prisirišk prie medžio virve, kad mano sukeltas 
vėjas tavęs. nenuneštų. 

Jaunikaitis prisirišo virve prie medžio. Atsisveikino juodu, 
ir erelė nuskrido. Nuo jos plasnojimo pakilo didelis vėjas, vis- 
kas aplinkui sudrebėjo. Paskui jaunikaitis atsirišo ir nuėjo namo. 
Jo tėvas su.motina buvo labai pasenę. O broliai vis tebesigin- 
čijo: „Mano nuotaka!" —,,Ne, mano!" 

Jauniausias brolis papasakojo. tėvui su motina viską, kaip 
buvo, ir gimdytojai vyresniems broliams pasakė: 

— Eikit sau ir vienas kitam nors galą padarykit 

Jaunėlis tyčia juos maloniai pakalbino. Netoli namų augo 
didelis beržas. Jis palenkė beržą ir sako broliams: 

— Palaikykit šakeles, noriu vyčių išsipjauti— O pats pririšo 
jų Iankas prie šakų sakydamas: — Kitaip jūs mane apgausite, 
kaip vieną kartą esate apgavę. 

Jaunikaitis paleido medį, ir abu nedorėliai atsidūrė jo viršū- 
nėje ir ten pakibo. 

O jaunikaitis su tėvu ir motina laimingai gyveno. 

Kol jie sugrįš, jūs irgi laimingai ir amžinai gyvenkite. 


AJAJAI IR VARGŠO SUŪNUS 


Gyveno kartą senutis ir senutė. Atėjo badmetis, ir ėmė jie 
krimstis, kad greitai visai nebeturės ko valgyti. 

Senutis ir sako senutei: 

— Sudulkink iš visur miltų likučius ir iškepk duonos kelionei: 
josiu su mūsų vienturčiu sūnum, gal kas sutiks jį pasiimti, nuo 
bado mirties išgelbėti. Jeigu niekas nesutiks, aš iškeisiu jį į duo- 
ną, kad jis nemirtų iš bado ir mes patys gyvi išliktume. 

Senutė sušluostė miltus ir iškepė senučiui ir sūnui kelionei 
čiureko. Senutis pasodino sūnų ant asilo, pats irgi užsėdo, ir jie 
iškeliavo. H 

Trumpai ar ilgai juodu jojo, nežinia; pagaliau prijojo kalvą. 
Tėvas ir sako sūnui: | 

— Atsipūskim valandėlę, čiureku su druska pašieHpRA Em, 
o paskui keliausim toliau. 

Asilą paleido ganytis, o patys užkopė į kalvą ir atsisėdo ant 
žolės. 

— Ajajai! — atsiduso pavargęs senutis. 

Iš kalvos išėjo žmogus ir klausia: 

— Kas čia mane šaukia, kam tau manęs prireikė? 

— Niekas tavęs nešaukė. 

— Kaipgi nešaukė, aš pats savo ausimis girdėjau: „Ajajai!“ 

— Šitai aš pasakiau — tarė senutis— atsisėdau ant žolės ir 
pasakiau nuilsęs būdamas. Nepyk ant manęs, kalvos gyventojau. 

— gai dabar žinok, kad mano vardas Ajajai, — sako šis. 

Įsišneko jie. Ajajai sužinojo, kodėl senutis su sūnumi iške- 
liavo, ir pasiūlė: 

— Palik sūnų metus pas mane. Išmokysiu jį darbo ir visokių 
gudrybių. Po metų ateik čia. Parodysiu tau sūnų; jeigu tu jį pa- 
žinsi, gausi iš manęs tiek duonos, kiek trys asilai galėtų iki tavo 
namų nunešti, ir sūnų paleisiu, o jeigu nepažinsi, tada jis pas 
mane pasiliks ir duonos nebegausi. | 

Ką darys vargšas, sutiko! Ajajai davė jam maišą javų. Už- 
vertė jis tą Maišą ant asilo, o sūnų kalvoje paliko. 

Visus metus mokėsi vargšo sūnus. Jis pasidarė toks gudrus, 
jog akies mirksniu galėjo pavirsti žvėrim ar paukščiu, ar kuo 
panorėjęs. 

Senutė ir prašo vyrą: 

— Senuti, jau metai praėjo, laikas sūnų aplankyti. 

Senutis sutiko, sėdo ant asilo ir nujojo. Nežinia, kiek jis jojo, 
bet prijojo kalvą. Žiūri — eina berniukas su rėčka vandens. 

— Teapsidžiaugia tavo tėvas, — palinkėjo berniukui senutis,— 
ir mano sūnus čia, šioje kalvoje gyvena, bet kur ten vargšo 
sūnus per Metus užaugs toks kaip tu. 

— Tėveli, aš čia. Vakare Ajajai tau mane parodys su kitu 
tokiu pat berniuku kaip aš. Mes tokie panašūs, jog. tu mūsų 
neatskirsi. Bet nebijok, tėveli, kai tu mus apžiūrinėsi, aš pasika- 
sysiu ausį. 

Berniukas nubėgo į kalvą, netrukus ir senutis ten atjojo. 

Senutis paleido asilą ganytis, o pats užkopė į kalvą. Svečią 
pamatęs, Ajajai apsidžiaugė, gerai jį pamylėjo ir sako: 

— Tavo sūnus labai galvotas. Tokio uolaus ir guvaus vaiko 
dar niekada nesu matęs. Jis per metus tiek sužinojo, kiek aš 
pats žinau. Tegu jis ilgus metus gyvena tavo džiaugsmui. Bet 
sutarties turime laikytis. Netrukus aš tau parodysiu sūnų, — tarė 
Ajajai ir pašaukė: — Na, berniukai, eikšekit! Stokitės va čia 
šalimais priešais mus. 

Iš kito kambario išbėgo du berniukai ir sustojo šalia Ajajai ir 
senučio. „Tas žiūrėjo žiūrėjo į berniukus — jie iš tikrųjų buvo 
tokie panašūs, jog niekas nebūtų galėjęs atskirti. Bet šit vienas 
pasikasė ausį. Tada senutis pasakė: 

— Jei aš dar skiriu, tai va mano sūnus, — ir parodė į berniu- 
ką, kuris pasikasė ausį. 

Nesidžiaugė Ajajai, kad senutis pažino sūnų, bet ką darys, 
Ieikia sutarties laikytis... 

Ajajai davė senučiui javų, kiek buvo sutarę, ir paleido sūnų. 
Senutis padėkojo Ajajai ir iškeliavo namo, 

— Tėveli, aš tiek sužinojau, jog mums niekada nebereikės 
vargti, — pasakojo sūnus tėvui. 

Kai jie laimingai parkeliavo namo, motina neįmanė kaip 
džiaugtis. 

Trumpai ar ilgai jie drauge gyveno, nežinia, bet kartą pa- 
sklido gandas, kad per jų šalį traukia Aguro kariuomenė. Išgirdo 
šitai sūnus ir sako tėvui: 

— Tėveli! 

— Ką, mano džiaugsme! 

— Aš pasiversiu į riebų aviną ir slampinėsiu netoli Aguro 
kariuomenės. Jie panorės mane pirkti, tu parduok už gerus 
pinigus. O manim nesirūpink, aš sugrįšiu gyvas ir sveikas. 

Žygiuoja Aguro kariuomenė, o jos priešakyje, mosikuodamas 
kurdiuku, bėga riebiausias avinas. Aguro kariuomenės vadas iš 
karto jį pastebėjo ir nupirko už saują aukso. 

Kariuomenė sustojo už sodžiaus. Keli kareiviai taisėsi aviną 
pjauti, bet vos pridėjo jam prie gerklės aštrų peilį, avinas din- 
go. Kareiviai žado neteko iš nustebimo. 


Atėjo kareiviai į to senučio trobą avino ieškoti, bet nieko 
nerado. Troboje tebuvo senutė su sūnumi. 

Praėjo keletas dienų, ir sūnus vėl sako tėvui: 

— Tėveli, aš pasiversiu į ristūną, o tu išvesk mane į turgų 
ir parduok. Tik, žiūrėk, neparduok manęs Ajajai arba į jį pa- 
našiam žmogui. 

Berniukas pavirto ristūnu, ir, į jį žiūrėdamas, negalėjai atsi- 
žiūrėti. Vargšas nuvedė žirgą į turgų. Tuojau susirinko aplink 
juos daugybė žmonių. Visi tik dera žirgą, o turtuoliai nori pirkti. 

— Už kiek parduodiį — klausia senutį vienas pirkėjas.— Kiek 
tu užsiprašysi, tiek aš tau, seni, sumokėsiu, bet nepasitrauksiu 
ir niekam neužleisiu. 

Senutis pasakė kainą, bet kai pažvelgė į pirkėją, tai pasirodė, 
kad pirkėjas panašus į Ajajai. Tačiau jis užprašė šešiskart bran- 
giau. Bet pirkėjas neatlyžo ir tiek sumokėjo senučiui, kiek šis 
prašė. Paėmė senutis auksą, ir koktu jam pasidarė. 

Pirkėjas iš tikrųjų pasirodė besąs Ajajai. Vesdamasis žirgą, 
jis tarė: 

— Įkliuvai! Aš tave taip nuvarysiu, jog vos kojas pavilksi. 

Ir ėmė Ajajai žirgą vaikyti, dieną naktį jam poilsio neduoti; 
taip jį nuvarė, jog oda ir kaulai bepaliko. 

Kartą žirgas iš Ajajai kalvos pabėgo. Ajajai puolė vytis. 

Bėga nuvarytas žirgas paskutines jėgas sukaupęs, o iš paskos 
Ajajai kaip kurtas atsiveja. Vos tik Ajajai pavijo žirgą, tuoj 
tas pavirto lape. Ajajai nusivijo lapę, jau „baigia pasivyti, bet 

lapė pavirto balandžiu ir pakilo žydron padangėn. Pavargęs 
Ajajai pavirto ereliu ir nusivijo balandį. 

Taip juodu prilėkė kažkokį sodžių. Balandis per atdarą langą 
įskrido į trobą, pavirto obuoliu ir nuriedėjo žemėn. Ajajai pa- 
virto mažu berniuku ir, atsistojęs prie trobos durų, verkia, "prašo 
obuolio. Moteris atidarė duris ir įleido berniuką į trobą. 

Vos berniukas prikišo obuolį prie burnos, obuolys pavirto 
adata, o berniukas siūlu. Adata puolė į ugnį ir nusitraukė iš pas- 
kos siūlą, siūlas užsiliepsnojo ir sudegė. Taip Ajajai baigė am- 
žių, o adata išslinko iš ugnies ir atvirto į berniuką. Jis grįžo 
pas gimdytojus — senutį ir senutę ir laimingai su jais gyveno. 


ABAIKUCYKAS 


Seniai, labai seniai vienas aldaras turėjo šešis tarnus. Vienas 
buvo vardu Abaikucykas. Tą tarną aldaras siųsdavo tik medžioti, 
o kiti patarnaudavo namuose. 

Abaikucyką aldaras išskirdavo iš kitų tarnų, ir tie jam pa- 
vydėjo, buvo nepatenkinti. Ir šit vieną gražią dieną atėjo visi 
penki pas aldarą ir sako: 

— Antai tas milžinas, kur gyvena už kalno, turi išmintingą 
žirgą. Jeigu Abaikucykas toks geras, tegu gauna tau tą žirgą. 

Sutemus Abaikucykas grįžo iš medžioklės, parsinešė nušautą 
žvėrį, greitai jį išmėsinėjo, iškepė šašliką ir padėjo prieš aldarą. 
Bet aldaras šašliko nė neparagavo. Tada Abaikucykas jį klausia: 

— Kodėl nevalgai, mano aldare? 

Tas patylėjęs -sako: 

— Ten už kalno gyvena milžinas. Jis turi išmintingą žirgą. 
Aš noriu, kad jį man parvestum. 

Abaikucykas, netikėtai užkluptas, suglumo, o paskui tarė: 

— Tegu tas, kas tau šitai pasakė, niekada laimės nemato! 
Sėsk ir valgyk, o dėl to žirgo taip pat ką nors sumanysim. 

Aldaras atsisėdo, ir juodu drauge pavakarieniavo. Po vaka- 
Tienės Abaikucykas susiruošė ir iškeliavo už kalno. Ėjo ėjo ir, 
perėjęs ašutų tiltą, priėjo milžino būstą. Įėjo į kiemą. Žiūri — 
durys iš vidaus užsklęstos. Permetė akimis tvarto sienas ir pa- 
stebėjo plyšelį. Abaikucykas pavirto kviečio grūdu. Įkrito grū- 
das pro plyšelį į tvartą, ir šnibžda Abaikucykas žirgui ausin: 

— O jeigu aš tave nuvesčiau į tokią vietą, kur matytum 
dangų, ėstum žalią žolę, kiek širdis geidžia, kur tave praustų 
muilu? Kaip tau atrodo? — Šitai pasakęs, paėmė žirgą Už apy- 
nasrio. 

Bet žirgas sušuko: 

— Gelbėkite, Abaikucykas mane išsiveda! 

Milžinas šoko iš guolio, įbėgo į tvartą, o Abaikucykas spėjo 
vėl pavirsti kviečio grūdu ir nuriedėjo į sąšlavas. Milžinas ieš- 
kojo ieškojo, bet nieko nerado ir, grįžęs į trobą, vė! atsigulė. 

Abaikucykas grįžo prie žirgo ir vėl šnibžda jam ausin: 

— Argi tau iš tikrųjų toks gyvenimas neįgriso?ė Aš nuvesiu 
tave į tokią vietą, kur matysi dangų, kur ėsi žalią žolę; kiek šir- 
dis geis, ir kur tave praus muilu! 

Bet žirgas nesutiko. Abaikucykas vėl paėmė jį už apynasrio. 

— Gelbėkite, Abaikucykas mane išsiveda! — vėl sušuko žir- 
gas. 

Milžinas pakirdo, šoko iš guolio, atbėgo į tvartą, bet vėl nie- 
ko nerado: Abaikucykas pavirto grūdeliu ir nuriedėjo į sąš- 
lavas. 

Milžinas „paėmė šluotą ir kad ims tvoti žirgui per šonus, taip 
smarkiai tvojo, jog vos jų neprakirto, o paskui nuėjo miegoti. 

Abaikucykas trečią kartą priėjo prie žirgo ir šnibžda jam 
ausin: 

— Va matai, jeigu būtum sutikęs su manim keliauti, nebūtum 
gavęs pylos. Jei aš nuvesiu tave į tokią vietą, kur matysi dangų, 
kur ėsi žalią žolę, kiek širdis geis, kur tave praus muilu, tai ar 
tau ne geriau bus? 

— Dabar aš sutinku, — atsakė žirgas, ir Abaikucykas, paėmęs 
už apynasrio, jį išsivedė. 

Kai jie perėjo tiltą, spyrė žirgas užpakaline koja į tiltą, ir tas 
sugriuvo. Paskui iš kitos pusės jis dar kartą sušuko: 

— Gelbėkite, Abaikucykas mane vagia! 

Bet milžinas nesivijo, ir Abaikucykas parlakino žirgą aldarui. 

Tarnai, šitai sužinoję, vėl atėjo pas aldarą ir sako: 

— Jeigu Abaikucykas toks geras, tegu gauna tau katilą, kur 
pats verda, ir kaušą, kur pats semia, mėsai iš katilo graibyti. 

— Gerai, eikite,— tarė aldaras. 

Rytą Abaikucykas parsirado iš medžioklės, nušautu žvėrim ne- 
šinas, greitai jį išmėsinėjo, iškepė šašliką ir padavė aldarui. Bet 
aldaras nevalgo. Abaikucykas jį klausia: 

— Kodėl nevalgai? 

Aldaras atsako: 

— Tas, kas turi tokį žirgą, dar turi ir katilą, kur pats verda, 
ir kaušą, kur pats semia. | 

— Tegu dievas neatleidžia tam, kas tau šitai pasake. Sėsk ir 
valgyk, o paskui ką nors sumanysim. 

Sėdo, drauge papusryčiavo. 

Ką darys Abaikucykas, vėl iškeliavo pas milžiną. Žiūri — 
durys vėl užsklęstos. Apsižvalgė aplink trobą ir vienoje vietoje 
rado plyšelį. Abaikucykas pavirto grūdeliu, įriedėjo pro tą ply- 
šelį vidun, atsidarė duris ir išsinešė katilą, kur pats verda, ir 
kaušą, kur pats semia. 

Kai pavyduoliai tarnai juos pamatė, vos nesprogo iš pavydo. 
Atėjo pas aldarą ir sako: 

— Būtų ne pro šalį, jei Abaikucykas atgabentų jums ir šių 
turtų šeimininką. 

Vos švintant Abaikucykas išėjo medžioti, o vakare grįžo, nu- 
šautu žvėrim nešinas, greitai jį išmėsinėjo, iškepė šašliką ir pa- 
dėjo prieš aldarą. Aldaras nė neparagauja šašliko. 

— Kodėl nevalgai, aldare? 

— Noriu savo akimis pamatyti tą, kas turėjo tokį žirgą, ka- 
tilą, kur pats verda, ir kaušą, kur pats semia. 

— O ar nesuės jis manęs? Gerai, sėskis ir valgyk, o paskui 
vėl ką nors sumanysim. 

Aldaras pavakarieniavo. 

O Abaikucykas išėjo ir visą kelią šaukė: 

— Ei, Abaikucykas mirė! 

Išgirdo tat milžinas ir sako pačiai: 

— Išeik pažiūrėti, kas ten plyšoja: ,,Abaikucykas mirė!" 

Bet nesulaukęs, kol pati pažiūrės, jis pats nubėgo. Žiūri — 
kažkoks žmogus kerta epušę. 

— Kam tau ta epušė? — klausia milžinas. 

— Abaikucykas mirė, darau jam grabą. 

Kai grabas buvo padarytas, Abaikucykas sako milžinui: 

— Gulkis graban, pažiūrėsim, ar jis tvirtai sukaltas. 

Atsigulė milžinas graban, ir grabas į šalis išlakstė. 

— Tas netinka. Jam reikia padaryti tokį grabą, kad iš jo dau- 
giau neišsigautų. 

Milžinas pats priėjo prie didžiulio medžio, jį nukirto ir pa- 
dirbo naują grabą. Kai grabas buvo padarytas, Abaikucykas tarė 
milžinui: 

— Dabar gulkis graban, pažiūrėsim, ar jis tvirtas. 

Milžinas atsigulė graban. 

— Reikia dar viršų išmėginti — sako Abaikucykas ir uždengė 
grabą.— Išsyk ir vinis įkalsiu. — Ir ėmė kalti į grabą vinis ir jį 
visai užkalė. 

Kai milžino jau nebereikėjo bijoti, Abaikucykas užsivertė gra- 
bą ant nugaros, atvilko pas aldarą ir šaukia: 

— Atnešiau tau milžiną, mano aldare. Rytą atsikėlęs pasiieš- 
kok jo. O aš švintant keliauju medžioti. 

Atsikėlė rytą aldaras, panaršė kertėse ir rado grabą. 

O Abaikucykas apgavo aldarą — ne medžioti išėjo, bet įsilipo 
į medį ir žiūri. 

Aldaras atlupo grabo viršų, milžinas pašoko ant kojų ir pra- 
rijo aldarą, paskui ėmė raustis visose kertėse, surijo visus šei- 
mynykščius, tarp jų ir tuos penkis tarnus. 

Paskui pamatė Abaikucyką ir jam šaukia: 

— Kaip tu ten įsliuogei? 

— Surinkau visus akmenis, kiek tik yra žemėje, sukroviau 
juos ir užkopiau. 

Milžinas surinko visus akmenis, kurie jam po ranka pakliu- 
vo. sukrovė juos ir užkopė lig pusės. 

O Abaikucykas jam šaukia: 

— Dabar šok, aš tave sugausiu! 

Milžinas pašoko, bet nepataikė — nudribo ant žemės ir galą 
gavo. 

Abaikucykas išlipo iš medžio. Visas aldaro turtas atiteko jam, 
ir gyvena jis lig pat šios dienos švilpaudamas, visko pertekęs. 


TURTUOLIO SUŪNUS BATIS IR SOSLANAS 


Nartas Soslanas3* išėjo į medžioklę dviem dienom. Užkopęs 
kalnan, paleido strėlę į stirną. Stirna nusirito pakalnėn. Diena 
slinko vakarop. Soslanas susikūrė laužą, išmėsinėjo tą stirną ir iš- 
sikepė šašliką. Pavalgęs jis sako: 

— Pagal paprotį pirmam sutiktajam nedera duoti žalios žvė- 
rienos. Jeigu rytoj imu ir ką nors sutinku! Iškepsiu ir jam šašliką. 

"Nupjovė jis pirmagalinę koją ir pamovė ant iešmo. Kas liko, 
uždengė burka, o pats laiko šašliką ant ugnies, kepa. Kai šašlikas 
"jau buvo bemaž iškepęs, pažvelgė Soslanas ir mato — stirna nu- 
bėgo. | 

— Tai bent stebuklas! — sušuko Soslanas. 

Stirna sustojo ir sako jam: | 

— Jokio stebuklo čia nėra, Soslanai. Jei nori sužinoti apie 


43 Nartas Soslanas —sakmių apie nartus, legendinius osetinų protė- 
vius, herojus. 

stebuklus, keliauk pas Batį, turtuolio sūnų, ir jis tau papasakos 
apie daugybę stebuklų. 

Soslanas didžiai nustebo ir tarė pats sau: 

— Žūt būt turiu jį pamatyti. 

Kitą rytą, kai išaušo, Soslanas grįžo namo, susiruošė, kas rei- 
kalinga, ir iškeliavo kur akys veda. Jojo jojo, vienas dievas 
težino, kiek jis ten jojo. Pagaliau pamatė žirgų kaimenę stepėje 
ganantis. O jau visai buvo sutemę. 

Prijojo jis prie arkliaganių ir pasisveikino: 

— Labą vakarą! 

— Kad tu gyventum visko pertekęs, gerasis keleivi! 

— Jau sutemę, prašom priglausti mane šią naktį. 

— O svety, paties dievo siųstas, žinoma, mes tave pri- 
glausim. 

Ir nuvedė jį arkliaganiai į būstą. Soslanas jų klausia: 

— Prašom pasakyti, kieno žirgus ganote. 

— Ganome Bačio, turtuolio sūnaus, žirgus, — atsakė piemenys. 

— Tada aš ir jo svečias, o rytoj turėsite man parodyti kelią 
„pas jį. 

— Nors ir galą gautume nuo tavo nemalonės, bet nežinome, 
kur jis gyvena. Tik tada, kai prireikia žirgų, jis atsiunčia tarnus 
pasiimti, ir mes jam siunčiame žirgus,— atsakė arkliaganiai. 

Naktį jie širdingai pamylėjo Svečių, kuo tik turėjo, o rytojaus 
dieną jam sako: 

— Jok toliau. Stepės viduryje piemenys gano jo karvių ban- 
das, gal jie žinos, kur jis gyvena. O mes nieko nežinom. 

Ir jis iškeliavo. Jojo jojo. Kai vėl sutemo, prijojo piemenis 
ir pasisveikino: | | 

— Labą vakarą! 

— Kad tu gyventum visko pertekęs, gerasis keleivi! 

Tada Soslanas jiems sako: 

— Aš Bačio, turtuolio sūnaus, svečias, ir jūs turite mane ap- 
nakvinti. 

— Žinoma, apnakvinsim, svety, paties dievo siųstasis! Lipk 
nuo žirgo! 

Naktį jie širdingai jį pamylėjo, kuo tik turėjo. O kitą rytą, 
kai išaušo, Soslanas tarė: 

— Jūs turite man parodyti, kurioje pusėje gyvena Batis. 

Jie jam atsakė: 

— Mes irgi nežinom. Vakarop prijosi aviganius, gal tie. žinos. 

Soslanas nujojo toliau ir vakarop atjojo'pas aviganius. Pri- 
jojo prie jų ir sako: 

— Labo vakaro jums linkiu! 

— Kad tu gyventum visko pertekeęs, gerasis keleivi! 

— Aš Bačio, turtuolio sūnaus, svečias, ir jūs turite mane ap- 
nakvinti. 

— Žinoma, svety, paties dievo siųstasis, apnakvinsim. 

Pakvietė jį į būstą. Papjovė jam riebų aviną. Kitą rytą, kai 
išaušo, jis tarė: 

— O dabar parodykite man, kurioje pusėje gyvena Batis, tur- 
tuolio sūnus. 

— Mes nežinom, mūsų svety. Netoli jo gyvena piemedys, 
kurie gano ėriukus. Vakarop tu juos pasieksi; jie tau parodys 
kelią. 

Soslanas iškeliavo toliau ir vakarop atjojo pas ėriukų pieme- 
nis. Prijojęs prie piemenų, sako: 

— Labo vakaro jums linkiu! 

— Kad tu gyventum visko pertekęs, gerasis keleivi! 

— Aš Bačio, turtuolio sūnaus, svečias, ir jūs turite priimti 
mane kaip svečią. : 

— Žinoma, svety, paties dievo siųstasis, kaip mes galime ta-- 
vęs nepriimti. 

Naktį jie papjovė ėriuką ir svečią gerai pamylėjo. Kitą rytą, 
kai išaušo, jis tarė: 

— Dabar aš išjoju, ir jūs turite man parodyti, kur gyvena Ba- 
tis, turtuolio sūnus. 

— Mes tau parodysim. 

— Ar negalėtumėt drauge pasiųsti berniuko, kuris mane nu- 
vestų pas Batį? — paklausė Soslanas. 

— Kodėl ne! — atsakė piemenys. 

Ir vienas iš piemenų nujojo su juo. Tuojau popiet jie prijojo 
Bačio namus. 

Rado Batį, turtuolio sūnų, vėtantį krūvą javų. Soslanas tarė: 

— Būk visada linksmas, ir tegu tavo kluonas nuo javų lūžta! 

— Kad tu gyventum visko pertekęs, gerasis keleivi! 

— Aš tavo svečias. 

Batis, turtuolio sūnus, paspaudė jam ranką, paprašė nulipti 
nuo žirgo ir prisėsti sakydamas: 

— Aš netrukus baigsiu, tada eisime trobon. 

Baigęs vėtyti, jis atsivedė asilą ir asilę ir jais nešiojo javus 
į svirną. Baigęs nešioti, nuvedė asilą su asile į pristovėtą arklidę 
ir pririšo už snukių prie lubų. Paskum nusivedė Soslaną trobon 
ir vakarienei jam papjovė riebų aviną. Vakarienė buvo išvirusi, 

fingai padėti. Bet Soslanas nevalgo. Batis, turtuolio sūnus, jį 
klausia: 

— Kodėl nevalgai, svety? 

— Aš atkeliavau pas tave su klausimais. Jeigu tu į juos ne- 
atsakysi, aš nevalgysiu — tarė Soslanas. 

— Kokie galėtų būti tie klausimai, kad aš į juos nevaliočiau 
atsakyti? Klausk, ir aš tau atsakysiu! 

— Kartą išjojau medžioti, nušoviau stirną; išsikepiau šašliką 
ir jį suvalgiau, paskui nupjoviau pirmagalinę stirnos koją ir 
ėmiau kepti. Kai šašlikas buvo bemaž iškepęs, stirna nubėgo. Aš 
ir sakau pats sau: „Tai bent stebuklas!..“ O stirna sustojo ir sa- 
ko: „Jokio stebuklo čia nėra. Jei nori sužinoti apie stebuklus, 
keliauk pas Batį.“ 

— Pirma pavakarieniaukim, o kai pavalgysim, papasakosiu, — 
atsakė Batis. | 

Po vakarienės, nukrausčius fingus, Batis jam tarė: 

— Na, dabar pradėsiu tau pasakoti. 

— Klausau tavęs. 


— Atėjus metui, tėvas mane apvesdino. Parsivežėme jaunąją 

į namus, tėvas iškėlė šaunias vestuves. Svečiams išsiskirsčius, 
mudu su pačia nuėjome į savo kambairį. 
„ Aš nusirengiau. Jau guliausi, tik štai už durų kažkas sušuko: 
„Bati, turtuolio sūnau, pas tave atvažiavo svečių, išeik!“ Vos 
koją pro duris iškėlęs, pamačiau sėdintį ant žirgo jaunikaitį, apsi- 
siautusį puikia juoda burka. Jis išsitraukė veltinio rimbą, neskau- 
džiai man sudrožė, ir aš pavirtau juodu stipriu jaučiu. Naktį 
buvau pakinkytas į vieną vežimą drauge su buivolu. Per visą 
naktį vežiojau iš paupio akmenis. o buivolas blogiau už mane 
dirbo. Švintant jaunikaitis vėl man neskaudžiai sudrožė veltinio 
rimbu, ir aš atvirtau į žmogų. Paskum dirbau savo darbą, 0 po 
vakarienės vėl nuėjau į savo kambarį. 

Vos spėjau nusivilkęs padėti ant pagalvio galvą, vėl kažkas 
už durų sušuko: „Bati, turtuolio sūnau, išeik, pas tave svečių 
atvažiavo!“ 

Aš iššokau vienais baltiniais, jis vėl man neskaudžiai sudrožė 
rimbu ir pavertė mane bėra kumele. Aš buvau pabalnotas, ir jis 
nujojo į didelį sodžių. Ten ant manęs užkrovė dvylika gabalų ak- 
mens druskos iš vienos pusės, dvylika — iš kitos, ir aš dar prieš 
dieną parnešiau juos į sodžių. Vos ėmus švisti, jis vėl neskaudžiai 
sudrožė man veltinio rimbu, ir aš vėl atvirtau į Žmogų. O rytą 
ėjau prie darbo. 

Vakare pavalgęs vėl nuėjau į savo kambarį ir pagalvojau, 
kad dabar išsimiegosiu kaip reikiant. Nusirengiau, atsiguliau, bet 
staiga vėl kažkas už durų sušuko: „Bati, turtuolio sūnau, išeik, 
pas tave svečių atvažiavo!“ 

Vos išėjau pro duris, jaunikaitis vėl neskaudžiai man sušėrė 
veltinio rimbu, ir aš pavirtau šuniu. Nuėjau klaidžiodamas ir at- 
sidūriau dideliame kieme. Priėjau mėsininko krautuvę. Čia atėjo 
žmogus, nusipirko mėsos, -o krautuvininkui sumokėjo netikrais 
pinigais. Vos pirkėjas iškėlė koją pro duris, aš jį — už skverno 
ir tempiu atgal pas mėsininką; mėsininkas ant manęs šaukia, 
mane šalin gena, bet aš nepaleidžiu pirkėjo ir letena rodau į tą 
vietą, kur jis padėjęs pinigus. Mėsininkas tada suprato, kad jam 
buvo davęs netikrus pinigus. Jis atėmė iš Žmogaus mėsą ir grą- 
žino pinigus. Pamatęs, kad aš protingas šuo, mėsininkas mane 
pasiliko. Gera buvo man pas jį, visada buvau sotus. Bet juk aš 
turėjau Žmogaus sielą! 

Praslinko kiek laiko, ir į krautuvę atėjo moteris, su kuria 
drauge augau. Aš ją pažinau. Ją pamatęs, labai apsidžiaugiau 
ir visą dieną nuo jos nesitraukiau, sekiojau iš paskos. Ji mane 
nusivedė į namus ir buvo labai gera. Aš ją pažinau, 0 ji ar galėjo 
mane pažinti! Ir likau pas ją. Ji man buvo labai gera, ką pati 
valgė, tą ir man davė. Ištikimai jai tarnavau — naktį net paukšte- 
liui neleisdavau pro šalį praskristi. Garsas apie mane pasklido 
po visus sodžius. 

Kartą pas šeimininkę atėjo piemenys ir sako: 

— Girdėjom, kad turi gerą šunį, paskolink jį mums. Į mūsų 
bandas įjunko vilkas; jeigu tavo šuo mums padės, mes tau su- 
mokėsim. | 

— Aš jums jį paskolinsiu, tik, žiūrėkit, neskriauskit jo. 

Pririšo jie man šiurkščią virvę, sėdo ant žirgų ir mane nusi- 
tempė. 

Kai pasiekėme namus, pastatė jie man paplavų, 0 patys pui- 
kiai pavakarieniavo. Paskui manim visai nebesirūpino ir pririšo 
prie pinučių tvoros. 

Vidurnaktį atėjo trylika vilkų. Sustojo atokiau ir bijo prie 
bandos prisiartinti. O aš jiems sakau: 

— Eikšekit arčiau, ir patys ėskite lig soties, ir mane vaišin- 
kite. 

Jie priėjo arčiau ir ėmė pjauti gyvulius, pusę išpjovė. Visi 
priėdė lig soties, aš — irgi. 

Kitą rytą piemenys, pamatę, kas nutiko, kad ims lazdomis 
man tvoti per šonus. Tiek davė, kad šonkaulius sulaužė. Vargais 

negalais nuo jų ištrūkau. Vos atsivilkau pas šeimininkę. Ta ėmė 
mane slaugyti. Kai atkutau, kartą vakarop atėjo pas ją trys avi- 
ganiai ir tarė: 

— Mes girdėjom, kad turi gerą šunį. Paskolink jį mums. Į mū- 
sų bandas įjunko vilkai. Jei tavo šuo mums padės, mes tau 
atsilyginsim. 

— Ne, ne, neduosiu. Neseniai buvau įį davusi vieniems; tie 
jį taip sumušė, jog vos gyvas namo parsivilko. 

Piemenys prisiekė žeme: 

— Nieko pikta mes jam nepadarysim: jeigu jis mums padės, 
bus gerai, o jei ne — pas tave parvesim. 

— Na, veskitės šunį, bet jeigu jį nuskriausite, bus jums prastai. 

Jie man užnėrė ant kaklo šilkinę virvę, sėdo ant žirgų, o vie- 
nas Mane pasitupdė už balno. Kai parjojome namo, jie papjovė 
riebų ėriuką ir, dailiai nudyrę kailį, padėjo prieš mane visą 
mėsą. Aš sočiai paėdžiau. Prie bandos pastatė man būdą, minkš- 
tai ją paklojo ir tarė: 

— Na, o dabar daryk, kaip išmanai, ir te dievas tau padeda. 

Ir sakau aš pats sau: „Dabar aš jiems parodysiu!“ 

Ėmiau laukti. Laukiu laukiu, atėjo vidurnaktis, ir štai atsėlina 
trylika vilkų. Prisiartino jie, bet prie bandos eiti bijo. O aš jiems 
sakau: 

— Eikšekit arčiau, nebijokit, ėskit, kiek norit, ir mane kaip 
reikiant prišerkit. 

Prisiviliojau juos arčiau. Bet vos jie prisiartino, aš kad šok- 
siu, kad pulsiu juos draskyti. Dvylika vilkų papjoviau, o trylik- 
tas paspruko. Aš jį nusivijau. Bėga jis per kalną, pavargo, stab- 
telėjo, atsisuko į mane ir sako: 

— Aš tave pažįstu: tu ne šuo, 0 Žmogus — Batis, turtuolio 
sūnus. Nežudyk manęs, aš tave pamokysiu, kaip vėl atvirsti 
į Žmogų. 

Tai išgirdęs, sustojau. 

— Pasimirė motina to žmogaus, kurs pagrobė tavo pačią. 
Poryt jis kels atminus. Nueik ten ir visą laiką veržkis prie fin- 
gų — nuo vieno pastverk duonos, nuo kito — mėsos, kitur uode- 
gą įkišk į indą. Tave muš, o tu dar labiau painiokis po kojom. 
Galų gale, kai jiems pristigs kantrybės, šeimininkas pasiims vel- 
tinio rimbą ir sudroš tau, ir tu vėl pasidarysi koks buvęs. Tada 
jau nebūk žioplas: jeigu įsigysi veltinio rimbą — tavo laimė. 

Paleidau aš tą vilką, ir jis nudūmė girion. O aš grįžau, sukro- 
viau negyvus vilkus atokiai nuo bandos. 

Kaip galėjo nesidžiaugti avių šeimininkai, kai iš ryto visa 
pamatė] Jie mane nusivedė, papjovė ėriuką, pasūdė ir vėl gerai 
prišėrė. Tada atskyrė iš bandos keturiasdešimt avių ir drauge su 
manim nuvedė šeimininkei ir padovanojo. Ji nežinojo, kaip jiems 
bedėkoti. Paskui piemenys grįžo prie bandų. 

O aš iškeliavau ieškoti to, kurs buvo pasigrobęs mano pačią. 
Iš tikrųjų jo motina buvo mirusi, ir jis kėlė atminus. Buvo padėti 
fingai, ir aš dariau visa, ką man buvo liepęs vilkas: tai pastveriu 
nuo fingo duonos, tai puolu prie mėsos, tai uodegą į viralą 
pamerkiu. Muša mane, o aš dar aršiau lendu. Pagaliau, kai jie 
pristigo kantrybės, šeimininkas atsinešė veltinio rimbą. Uždrožė 
man neskaudžiai, ir tapau koks buvęs. Aš irgi nesnaudžiau — 
tuo rimbu sudrožiau jam pačiam, ir jis pavirto juodu asilu. 

Parėjau namo ir uždrožiau rimbu savo pačiai, ir ji pavirto 
asile. Tu vakare matei asilę ir asilą, kur nešiojo grūdus. Tai šit: 
asilė — mano pati, o asilas — jos vyras. Kiaurą dieną juos visur 
varinėju, o vakare pririšu pristovėtoje kūtėje už snukių prie 
lubų. Taip aš jiems keršiju. 

Kitą rytą, jau išaušus, Soslanas padėkojo šeimininkui ir grįžo 
į nartų sodžių. | 


TRYS BROLIAI 


Gyveno trys broliai. Kartą išėjo jie šieno pjauti. Stojus pietų 
metui, atjoja pas juos seneliu pasivertęs Uastirdžis. 

— Linkiu jums geros kloties! Ko nevalgote — juk pietų me- 
tas? 

Jie atsakė: 

— O ką valgysim, jei teturim tik žlaugtų čiureko. 

— Tai aš turiu ko valgyti. Na, jaunikaiti, paimk iš už balno 
krepšius,— tarė Uastirdžis. 

Jaunėlis brolis pašokęs atnešė krepšius, padėjo visokių val- 
gių ir gėrimų. Visi valgo, šnekučiuoja. 

— Norėčiau žinoti, ko kiekvienas iš jūsų pageidautų, — pa- 
klausė senelis. 2 

Vyriausias brolis atsakė: 

— Ar gali būti kas geresnio, kaip saulėtą dieną lopetomis 
žerti kviečius iš didelės krūvos? Nieko geresnio aš nežinau. 

— O tu ko norėtum? — klausia Uastirdžis vidurinį. 

Šis atsakė: 

— O aš norėčiau šitoje beribėje stepėje dainuodamas ganyti 
didžiulę bandą. 

Klausia jaunėlį: 

— O tu, jaunikaiti, ko norėtum? 

— Nežinau, ką tau sakyti. Už kalno gyvena motinos giminės, 
jų pasiklausiu,— atsakė jis. , 

— Sėsk ant mano žirgo ir pasistenk kuo greičiau sugrįžti — 
tarė senelis. 

Sėdo jaunikaitis ant žirgo ir nujojo. Atjojo pas motinos gimi- 
nes. Pasibeldė į duris, ir išėjo žilabarzdis senelis. Jaunikaitis 
jam pasakoja: 

— Uastirdžis nori man šio to padovanoti, o aš nežinau, ko 
prašyti. 

— Miielasis, eik pas mano vyresnį brolį, jis tau atsakys, — ta- 
rė senelis. 

„Kaip atrodys už jį dar vyresnis?" — pagalvojo jaunikaitis. 

Jis nujojo toliau. Pasibeldė. Išėjo perkaršęs senelis. Jaunikai- 
tis jam tarė: girdi, Uastirdžis jam norįs gero, o jis nežinąs, ko 
prašyti. 

Senelis jam sako: 

— Jok pas mano vyresnį brolį ir paklausk jį. 

„Argi kur nors dar yra ir už jį vyresnių?" — pagalvojo jauni- 
kaitis, bet nujojo. Pasibeldė į duris — niekas neišėjo. Dar kartą 
pasibeldė, ir vėl niekas neišėjo. Kai pasibeldė trečią kartą, išėjo 
pusamžis žmogus. 

— Įdomu,— tarė jaunikaitis,— jaunesni broliai — seneliai, o 
tu — visai jaunas. 

— Ko tau reikia?— paklausė jis jaunikaitį. 

— Uastirdžis nori man šį tą padovanoti, bet aš nežinau, ko 
prašyti, todėl atjojau pas tave pasitarti. 

— Tada užeik,— pasakė žmogus. 

— Ne, atsakyk, užeiti nėra laiko,— tarė jaunikaitis. 

— Užeik! 


Jaunikaitis užėjo. 

Tada žmogus sako pačiai: 

— Eik ir atnešk arbūzą.. 

Pati nuėjo ir atnešė vieną arbūzą. 

— Eik ir atnešk kitą! 

Pati nuėjo ir atnešė tą patį arbūzą. 

— Eik ir atnešk kitą! 

Nuėjo ir vėl atnešė tą patį arbūzą. Jaunikaitis mato, kad 
kaskart ji atneša tą patį arbūzą. | 

— Matai, jaunikaiti, kad pasaulyje nieko nėra geresnio už 
gerą moterį. Aš miegojau ant pačios kelių. Kai tu pasibeldei, ji 
manęs nežadino, kai kitą kartą pasibeldei, irgi nežadino. Kai 
pasibeldei trečią kartą, ji mane pažadino, ir nuo to mano galvoje 
atsirado žilas plaukas. Dabar aš priverčiau ją tris kartus eiti vie- 
no arbūzo, ir jos galvoje atsirado trys žili plaukai. Daugiau nė 
karto nesame vienas kito nuskriaudę. Ar tu matei mano jaunes- 
niuosius brolius? Vieno pati šunų veislės, kito — asilų, o mano 
pati — kaip reikiant. 

Todėl sakyk Uastirdžiui: „Pasaulyje yra trys geriausios mer- 
gelės, dvi jau ištekėjo, o trečia šįvakar išteka. Jei galima, tebū- 
nie ji mano.“ 

Jaunikaitis grįžo pas Uastirdžį ir jam sako: 

— Nieko nėra pasaulyje geresnio už gerą moterį, ir aš norė- 
čiau ją turėti. 

— Tai ką gi daryti — ji šiandien išteka, — tarė Uastirdžis.— Ei- 
me į vestuves. Aš būsiu pasivertęs seneliu, mane pasodins vy- 
resniojo vieton, ir aš melsiuos. Baigęs melstis, duosiu jaunikiui 
taurę, o tu pasičiupk ir išgerk ją. Paskui jie man skųsis, ir aš 
viską išspręsiu tavo naudai. 

Atėjo Uastirdžis su jaunikaičiu į vestuves ir sako: 

— Labą vakarą. 

— Sveiki, sveteliai! 

Senelis buvo pasodintas garbingiausioje vietoje, norėjo paso- 
dinti ir jaunikaitį, bet tas nesutiko. 

Senelis ėmė melstis, paskui tarė: 

— Paduokite tą taurę jaunikiui. 

Jaunikaitis čiupo taurę ir išgėrė. 

Žmonės subruzdo: girdi, kodėl jis išgėrė jaunikio taurę. 

Pasiskundė seneliui. Šis tarė: 

— Taip padarykim: papjaukim du gaidžius, juos paženklin- 
kim ir įmeskim į verdantį katilą. Kieno gaidys pašoks ir užgie- 
dos,- tas laimės. 

Atnešė du gaidžius. Juos papjovė ir įmetė į verdantį katilą. 
Uastirdžio gaidys pašoko iš katilo, užgiedojo, ir Uastirdžis lai- 
mėjo. | 

— Galima ir kitaip, — tarė vėl Uastirdžis — įmeskime į ugnį 
du obelų ūgius. Laimės tas, kieno ūgis išaugs ir duos obuolių. 

Atnešė du ūgius, įmetė į ugnį. Ant Uastirdžio ūgio radosi 
gražių obuolių, ir jis vėl laimėjo. Tada Uastirdžis ir jaunikaitis 
pasiėmė nuotaką ir iškėlė šaunias vestuves. 

Po kelerių metų Uastirdžis aplankė tuos, kuriems buvo gera 
padaręs. 

Visas apdriskęs, ant raišo kuino užjojo jis pas vyriausią brolį 
ir sako: 

— Duokit mano arkliui truputėlį grūdų. 

— Jei davinėsiu grūdus visiems valkatoms šunims ir asilams, 
tai kas man pačiam beliks? — atsakė vyriausias. 

— Tu netinki būti grūdų šeimininku, vėl būk tas, kas buvai, — 
tarė senelis. 

Nujojo jis pas tą, kuriam buvo padovanojęs gyvulių, ir sako: 

— Aš iš kelionės, papjauk man aviną. 

— Jeigu aš pjausiu po aviną visiems šunims ir asilams, kur 
čia bastosi, tai kas man pačiam beliks? — atsakė vidurinysis. 

— Tu negali būti gyvulių šeimininku, vėl būk tas, kas buvai. 

Atjojo ir pas tą, kuriam buvo suradęs pačią. Pasibeldė į du- 
Iis. Vyro namie nebuvo. Išėjo jo pati, apsidžiaugė svečią išvy- 
dusi, pakvietė jį vidun, papjovė aviną. Kai valgis buvo išviręs, 
svečias ėmė melstis. O jie turėjo sūnų. Baigęs melstis, svečias 
sako moteriai: 

— Prižadink vaiką, tegu jis užvalgo. 

— Ką tik jį paguldžiau, verks, — atsakė moteris. 

— Ne, būtinai reikia jį prižadinti — sako svečias. 

— Jis mirė, mirė, — tarė ji liūdnai. 

— Greitai iškepk tris papločius su medum ir tris su druska. 

Moteris greitai iškepė tris papločius su medum ir tris su 
druska, ir Uastirdžis nusivijo mirtį. 

Pavijo ją ir sako: 

— Atiduok man tą baltą ėriuką! 

— Nieko tau neduosiu, — atsakė toji. 

— Aš turiu paviržio, sėsk ir pavalgysim,— tarė Uastirdžis. 

Susėdo. Uastirdžis jai padėjo bandeles su druska, o sau — su 
medum. Staiga mirtis ištroško gerti. Bet niekur aplinkui nėra 
vandens. Ji sako Uastirdžiui: 

— Mirštu iš troškulio, duok vandens! 

— „Atiduok man baltąjį ėriuką ir turėsi vandens, kiek norėsi. 

Nenoromis atidavė mirtis baltąjį ėriuką Uastirdžiui. Vos jis 
peržengė slenkstį, lopšyje pravirko vaikas. 


MEDŽIOTOJAS IR VIENAKIS MILŽINAS 


Vėlyvą rudenį vienas medžiotojas su šeima kūlė pagiryje ja- 
vus. Baigus kulti, pasiėmė lanką ir strėlę ir nuėjo į girią. Vaikš- 
čioja jis po girią, žiūri — ganosi stirna. Medžiotojas prisėlino per 

šūvį ir prisitaikė. Paskui iššovė strėlę, ir stirna parvirto. Me- 
džiotojas susikūrė laužą, pamovė mėsą ant iešmų ir įsmeigė juos 
į Žemę prie ugnies, o kas liko, pakabino ant medžio šakos. 

Šašlikai prie ugnies greitai iškepė, paskrudo. Medžiotojas atsi- 
sėdo ir jau ketino valgyti, tik žiūri -— stirniena nubildėjo žemėn 
ir bėga! Žmogus apstulbo, kur tau bevalgys tuos šašlikus, dar 
ir iešmai kažin kur nusimetė. 

— Kas per stebuklas? Šitai reikia išaiškinti! — ir nusekė krau- 
juotom žvėries pėdom. Trumpai ar ilgai jis sekė, nežinia, bet 
stirnos pėdom išėjo iš girios ir atėjo į vieną sodžių. Sutemo. 

„Žvėries vis tiek nerasiu, kad nors gavus nakvynę, — galvoja 
medžiotojas.— Atgal nebegrįšiu: viena, jau vėlu, o antra, esu pa- 
vargęs." 

Medžiotojas apėjo visą sodžių. Šūkteli šeimininką prie vienos 
trobos, šūkteli prie kitos, bet niekas nesirodo. Žvalgosi po kie- 
mus, po trobas — niekur nė gyvos dvasios. 

— Matyt, negyvenamas sodžius, — tarė medžiotojas. — Turbūt 
nėra vilties gauti nakvynę. 

Bet vis tiek jis eina per trobas. Galop užeina į vieną kiemą, 
šūkteli šeimininką. Svečio šaukiama, iš -trobos išeina mergelė 
truputį raišuodama. 

— Prašom, sveteli, priimsim tave, pasilsėk pas mus. 

— Ar iš vyrų nieko nėra namie? — paklausė medžiotojas. 

— Mano senas tėvas guli prie ugniakuro, nebepaeina. Užeik, 
pamatysi jį, ir jam pačiam bus smagu. 

Medžiotojas užėjo į trobą. Žiūri — prie ugniakuro guli pusė 
žmogaus. 

— Sveikas, sveteli! — sako pusė žmogaus.— Sėskis, nesivar- 
žyk. O tu, dukrele, imk ir pataisyk šio to vakarienei. 

Ir medžiotojas atsisėdo prie senuko. 

— Neprašomas klok naujienas, sveteli. — sako pusė žmogaus.— 
Iš kur keliauji? Kokia saulė, koks lietus atnešė tave mūsų šalin? 

Papasakojo medžiotojas, kaip jis kūlė, kaip paskui nuėjo ne- 
tolimon girion medžioti, kaip ten nušovė stirną, kaip kepė mėsą, 
kaip staiga stirniena iškrito iš medžio ir nubėgo. 

— Ir nusekiau aš kraujuotom pėdom,— tarė medžiotojas, — ir 
atsidūriau šitame sodžiuje. Kiek esu medžiojęs, kiek visokių Žžvė- 
rių prišaudęs, bet tokio stebuklo dar nesu matęs. 

— Pagyvensi, dar daugiau stebuklų išvysi, — sako pusė žmo- 
gaus. 

Tuo tarpu mergelė išvirė vakarienę, padėjo fingą. Pavalgė 
jie, pagėrė, ir mergelė nukraustė fingą. 

— Parink svečiui vietą miegoti, — tarė senukas,— paklok jam 
svetainėje. 

— Tėveli, kaip svetainėje jis vienas miegos, geriau jam pa- 
klosiu šalia tavęs: rudens naktis ilga, gal neužmigsite, tai kits 
kitam savo vargus ir rūpesčius apsakysite,— sako mergelė. 

— Tas irgi gerai, — sutiko senukas. 

Ir mergelė paklojo svečiui šalia pusės žmogaus, paguldė jį, 
o pati kažkur išėjo. 

Guli svečias ir senukas, kitaip ir būti negalėjo, bet miegas 
neima, ir gana! Tada medžiotojas sako pusei Žmogaus: 

— Nejįsižeisk, kad paklausiu, noriu du dalykus sužinoti. 

— Klausti nieko pikto— atsakė senukas.— Ko tu nori pa- 
klausti, kas slegia tavo širdį? 

— Apėjau jūsų sodžių — tarė medžiotojas,— trobos, kiemai 
gražiai sutvarkyti, švarūs, bet kuriame kieme tik šaukiau, visur 
buvo tuščia. Aš didžiai stebėjausi. O kitas dalykas, kurs mane 
nustebino, atleisk, tai tu pats: tavo protas, tavo šneka, taip pat, 
kaip sakoma, tavo atsakymai — viskas kaip reikiant, bet tu neturi 
pusės kūno! Kokia bėda prislėgė jūsų sodžių, kokia nelaimė tave 
patį ištiko? 

— Jeigu nepapasakosiu nuo pradžios, nieko nesuprasi,— tarė 
senukas pusė žmogaus.— Daug žmonių gyveno mūsų sodžiuj, ir 
gėrybių nebuvo kur dėti. Aš pats turėjau septynis sūnus ir, at- 
leisk už nekuklumą, septynias marčias; o mano troba didžiulė — 
pusė sodžiaus galėjo sutilpti. Ir kas galėjo pamanyti, kad mūsų 
sodžius, mūsų žydintis sodžius, taip ištuštės, kad neteksiu septy- 
nių sūnų ir septynių marčių, kad aš pats — tvirtas, sveikas — šit 
į ką pavirsiu! Ką tu pamatei ir matai — tas mums ir nutiko: so- 
džius liko be žmonių, o aš — be šeimos! 

— Koks gi prakeikimas krito ant jūsų galvų? — klausia me- 
džiotojas. 

— Išsiruošiau kartą su septyniais sūnumis į žygį. Jojom jo- 
jom. Kas prisimins, ar ilgai, ar trumpai jojom, pagaliau prijojom 
plyną lauką. Saulė švietė giedrame danguje, gražus pasaulis 
džiugino širdį. O mes keliavome. Saulė krypo vakarop. Dar gero- 
kai prieš saulėlydį pakilo tamsus tirštas rūkas. Toks buvo tas 
rūkas, jog visai sutemo, ir mes nebematėme kelio, nebežinojome, 
kur eiti. Ilgai vargom — ir žmonės, ir žirgai. Prieš saulėlydį rūkas 
išsisklaidė. Žiūrim — prieš mus kalnas, o kalne — urvas. Patrau- 
kėme prie to urvo angos — ką daugiau galėjom daryti! Manėm, 
gal ten sušilsim. Tik matom — prie urvo atgena bandą vienakis 
milžinas. 

— Sveiki, sveteliai! — sako vienakis— Būkite mūsų svečiai! 

— Tegausėja tavo banda! Mes taip pat ieškom, kur būtų ga- 
lima nakčiai prisiglausti, — pasakiau. 

Vienakis nurito nuo urvo angos didžiulį akmens luitą ir su- 
leido bandą, iš paskos suėjome ir mes su žirgais. Milžinas suva- 
rinėjo gyvulius, mes nubalnojom žirgus. Paskui jis užkūrė urve 
ugnį, pasišildėme prie laužo, o milžinas nuėjo prie bandos, išsi- 
vedė ožį vedlį ir papjovė mums vakarienei. 

Ant ugnies verda katilas. Pasakojam vieni kitiems visokiau- 
sius nutikimus. Greitai mėsa išvirė. Milžinas nukėlė katilą ir pa- 
dėjo fingą. 

— Nesidrovėkit, sveteliai. Tik prašom kaulų nesutrupinti, 
kraukite juos čia, už ugniakuro akmens, — tarė vienakis. 

Mes, žinoma, taip ir padarėm. Paskui sugulėm urvo kampe. 
Ryto metą, mums sukilus, milžinas sako: | 

— Aš genu gyvulius, sveteliai, o jums, jeigu sumanysite ke- 
liauti, — laimingo kelio, o jeigu ne,— labai džiaugsiuos. 

Ir išginė bandą. Kad jis niekad nesidžiaugtų! Paskui užrito 
urvo angą didžiuoju akmens luitu. 

— Ei, atrisk akmenį! Kodėl jis mus uždarė? Kad jis per am- 
žius būtų uždarytas! — sakau jaunėliui sūnui. Jaunėlis ir šiaip 
mėgino, ir taip mėgino, bet akmens iš vietos nepajudino. 

Nuėjo ir antras brolis —ir dviese jie nieko nepadarė. Paga- 
liau sukibom visi aštuoni vyrai, bet akmens taip ir nenuritome. 

 Tūnojome milžino urve kaip pelės spąstuose. Kad tavo prie- 

šininkas iškentėtų, ką mes tą dieną prisikentėjome. Sutemus mil- 
žinas parginė bandą, atrito angą, suleido avis į urvą ir sako 
mums: 

— Kaip matyti, jūs dar neišėjote? 

Bet niekas jam nieko neatsakė. 

— Sveteliai, reikėtų ko nors vakarienei prasimanyti,— tarė 
milžinas. 

— Turi avių bandą, pastogę. Kokios vakarienės tau dar rei- 
kia iš mūsų? — atsakiau. 

— Jūsų aštuoni žirgai, riebūs — net žvilga, be to, septyni sū- 
nūs, ar yra prasta vakarienė? — sako milžinas. Čia jis atsivedė 
vieną žirgą ir papjovė, paskui paliepė man su sūnumis iškasti 
didžiausią duobę. Ką darysim, suvalgėme tą žirgą. Žirgo kaulus 
jis sužėrė į duobę. 

Net savo priešininkui nelinkėk tokių dienų, kokias aš išgyve- 
nau milžino urve. 

Aštuonis žirgus ir septynis sūnus milžinas mano akyse su- 
rijo. 

Pagaliau jis man sako tyčiodamasis: 

— Ar tu dar čia, sveteli? 

Pamovė jis Mane ant iešmo, įsmeigė iešmą prie ugnies, o pats 
atsigulė ir bemat užknarkė. Urvo anga liko neužrista. 

Pusė mano kūno buvo sudegusi, bet vargais negalais ir toks 
ištrūkau iš urvo ir parsigavau namo, Tai šit ką aš patyriau. Ir 
sodžiaus dalia tokia pat: pražudė mus vienakis milžinas, nė vie- 
no gyvo nepaliko, surijo visus žmones ir gyvulius. 

— Kas bus, tas! — tarė medžiotojas.— Tol nenurimsiu, kol ne- 
surasiu vienakio milžino: arba jis, arba ašl 

— Geriau jok į savo laimingus namus,— sako pusė žmo- 
gaus, — kitaip ir tu būsi jo auka! 

— Rytoj pat einu nieko nelaukdamas, — tarė medžiotojas.— 
Gyvasties nepagailėsiu! Kad vienakis milžinas susimanytų žmo- 
nes išnaikinti — šito nebus! 

Per naktį medžiotojas pailsėjo. Rytą mergelė įdėjo jam pa- 
viržio, kur lengvas nešti ir gardūs valgyti. Atsisveikino medžio- 
tojas su senuoju puse žmogaus ir jo dukteria. Pasikabino ant 
kaklo lanką, pasiėmė strėlių ir paviržio ir iškeliavo vienakio 
milžino ieškoti. 

Galas žino, kiek jis keliavo. Kartą jau po pietų dangų ir žemę 
apgaubė rūkas. Medžiotojas pasiėmė strėlę ir iššovė ją į rūką. 
Rūkas subangavo, susimetė į gumulus, kai kur sušvito dangaus 
žydrynė. Kažkas iš rūko atsiliepė: 

— Dar kartą! Dar kartą! 

— Ne,—tarė medžiotojas,— aš kaip Uacila — tešaunu vieną 
kartą. 

Rūkas pakilo, pasirodė saulė, . viskas nušvito. Pasimatė dan- 
gaus. pakraščiai. Žiūri medžiotojas — atgena piemuo avių bandą. 
Kai jis prisiartino, medžiotojas pažino: tai buvo vienakis milži- 
nas; jis ėjo truputį raišuodamas viena koja. 

— Sveikas,— tarė milžinas. 

— Tegausėja tavo banda! 

— Prašom pas mane į svečius! * 

— Kur aš daugiau beeisiu, kai vakaras čia pat, — tarė medžio- 
tojas ir nakčiai sustojo vienakio milžino urve. 

Vakarienei milžinas papjovė ožį. Kai buvo metas valgyti, pa- 
dėjo fingą ir sako medžiotojui: 

— Tik nesutrupink kaulų, sveteli! 

Žinoma, juodu pavalgė. Tada milžinas surinko kaulus, sudėjo, 
ir kai ožio griaučiams nieko netrūko, nusiėmė nuo lentynos 
veltinio rimbą, sudrožė juo per griaučius sakydamas: „Na, barz- 
dočiau“,— ir ožys, garsiai kaukšėdamas, nubėgo prie bandos. 

Naktį abu sugulė. Anksti rytą milžinas sako medžiotojui: 

— Jei keliausi, sveteli, tai laimingos kelionės! O jeigu ne — 
mane nudžiuginsi. 

Sulig tais žodžiais jis išginė bandą iš urvo ir angą užrito ak- 
mens luitu. | | 

— Dabar bus tau, medžiotojau! — tarė medžiotojas pats sau.— 
Sumanei ir mane nugalabyti, vienaki. 

Kaip jis galėjo miegoti: atsikėlė, susikūrė ugnį, paskui priėjo 
prie urvo angos ir paėmęs nutrenkė akmens luitą į šalį. Paskum 
žirgu pasirūpino: išvedė jį laukan, supančiojo ir paleido ganytis, 
Visą dieną prasėdėjo, pralaukė. Pagaliau parsirado vienakis mil- 
žinas su banda. 

— Ar tu dar čia? 

— Aš norėjau dar pasilsėti, be to, ir žirgas turi atsigauti, la- 
bai pailso ilgą kelią keliaudamas. 

Vienakis suvarinėjo bandą, medžiotojas irgi pastatė žirgą 
nakčiai. 

— Reikėtų ko nors vakarienei prasimanyti, sveteli! — tarė mil- 
žinas. 

— Turi avių bandą, tu — šeimininkas, o iš kur aš ką imsiu 
vakarienei? 

— Riebi arkliena irgi būtų ne pro šalį. 

— Taip, taip! Žirgą atiduosiu tau suryti, o pats pėsčias vilk- 
siuos! 

— Ne tu man jį duosi suryti, o aš pats puikiai pasivaišinsiu! — 
tarė milžinas ir nuėjo prie svečio žirgo. 

Medžiotojas akies mirksniu pastojo milžinui kelią. Įsikibo vie- 
nas kitam į krūtinę ir ėmė grumtis. Grūmėsi grūmėsi, ir vienakis 
milžinas atsidūrė po medžiotoju. 

— Tučtuojau duok šen mano septynis brolius su visais Žir- 
gais, o jei ne — nupjausiu galvą kaip avinui! — sako medžiotojas. 

— Va už durų rūsys, įlipk į jį, išmesk viršun jų kaulus. O aš 
sudėjęs uždrošiu per juos veltinio rimbu, ir visi jie atgis, — tarė 
milžinas. 

— Kaipgi, kaipgi! Aš įlipsiu į rūsį, o tu mane gyvą žemėm 
užbersi: leiskis pats, išmesk kaulus, o aš juos atgaivinsiu. 

Ką galėjo daryti vienakis! Įlipo jis į rūsį. Pradėjo iš ten mė- 
tyti griaučius. Medžiotojas sudeda alei kaulelio, uždrožia per 

juos veltinio rimbu, ir virsta jie septyniskart puikesni, negu 
anksčiau buvo. 1 

Nebeleido jis vienakiui iš rūsio iškopti: gyvą jį ten užkasė. 
Visi likosi nakvoti urve: 

Anksti rytą išginė jie avių bandą iš urvo ir varosi. -Pasiėmė 
ir veltinio rimbą. O visa pieva sėte nusėta griaučiais. Tai vis 
griaučiai tų, kuriuos milžinas buvo suėdęs. | 

Medžiotojas ir septyni broliai ėmėsi darbo: deda kaulą prie 
kaulo, uždrožia per juos veltinio rimbu.- Gerokai padirbėjo me- 
džiotojas ir septyni broliai. 

Pievoje nebuvo kur kojos pastatyti — tiek Žmonių ir gyvulių 
medžiotojo dėka atgijo. 

Ir nuėjo visi tie žmonės paskui jį. Kai prisiartino prie ištuš- 
tėjusio sodžiaus, medžiotojas sustabdė žmones ir jiems sako: 

— Dabar kiekvienas susiraskit sau laimingus namus. 

— Ne,—tarė žmonės.— dabar mes su tavim niekada nesi- 
skirsim. 

Daug šnekėjo, galvojo, bet medžiotojas vis tiek pasakė: 

— Dėl jūsų aš ėjau pas vienakį milžiną. Aš su juo grūmiau- 
si, išgelbėjau jus, o dabar su šeimomis laimingai gyvenkite. 

Jie daugiau nesipriešino. 

Kiekvienas ėjo namo. Medžiotojas ir septyni broliai atsidūrė 
pusės žmogaus troboje, kitaip ir būti negalėjo! Sudrožė senukui 
veltinio rimbu, ir jis pasidarė žvitrus ir sveikas kaip elnias. Ir 
nusiuntė šešuras septynių marčių pakviesti, ir marčios tučtuojau 
atkeliavo iš gimtųjų namų į tuos namus, kur turėjo gyventi. 
Šeimininkas medžiotojo ir septynių sūnų garbei iškėlė didelę 
puotą. Visokių dovanų jis davė medžiotojui. Bet tas nieko ne- 
norėjo imti. 

— Nieko man nereikia, pasiimsiu tik tą avių bandą,— tarė 
medžiotojas ir iškeliavo namo. 

Kol visa tai bus, visi, kas klausė šios pasakos, tegu gyvena 
sveiki ir laimingi. 


NEMATOMASIS RAFHTELIS 


Gyveno kitados turtingas aldaras, bet vaikų neturėjo. Visą lai- 
ką jis galvojo ir krimtosi, kam atiteks po mirties gyvuliai ir Že- 
mė, valdiniai ir turtai. ,,„Nusižudyčiau — taip liūdesys širdį apni- 
kęs, bet bijau nešlovės." 

Ir 'sumanė užsidaryti jis bokšte už septynerių durų ir ten 
mirti badu. 

Visi ėmė prikalbinėti aldarą, kad savęs taip nežudytų: ir pati, 
ir jo žmonės. Bet nepaklausė jų aldaras, nebegeria, nebevalgo. 

Aldaro pati nusiuntė pakviesti jo draugo. 

Draugas ėmė jį prikalbinėti: 

— Nemirk tokia niekinga mirtimi. Jeigu jau taip nori, mirk, 
kaip vyrui dera, — kovus lauke, kaudamas. priešus. Galiausiai 
manęs neskaudink, paklausyk. Išeik iš bokšto, sėsk ant žirgo, 
pasiimk keletą kareivių, aš irgi pasiimsiu, ir keliaujam į svečias 
šalis. Kas žino, gal tu žūsi kelionėje, kovodamas su priešais. 

Aldaras paklausė. Abu draugai sėdo ant žirgų, pasiėmė karei- 
vių ir patraukė į žygį. 

Galas žino, kiek jie ten jojo, bet pagaliau prijojo sausą dy- 
kumą. Kepino saulė. Jie alpte alpsta iš troškulio, o aplinkui — 
nė lašo vandens. 

— Jokim į visas puses ir pažiūrėkim, ar nėra kur vandens. 
Kas jo ras, tegu sušvilpia, kad visi girdėtų, — nutarė aldarai. 

Ir nujojo katras sau. Joja bevaikis aldaras, žiūri — vienoje 
vietoje nendrės ir žilvitis, o po jais tyras šaltinėlis čiurlena. Ap- 
sidžiaugė bevaikis aldaras ir neatsigėręs sušvilpė, kaip sutarta. 

Sušvilpė aldaras savo nelaimei. Prie šaltinio atsirado žmogus, 

— Ką tu padarei, gerasis žmogau, juk mes mirštam iš troš- 
kulio! 

— O kaip jūs čia patekote? 

Aldaras papasakojo. Tada žmogus sako: 

— Aš — Nematomasis raitelis. Galiu tau padėti, jeigu viską 
darysi, kaip sakysiu. Per trejus metus tau gimtų trys vaikai, jei- 
gu vieną man atiduotum. 

— Kad tik aš turėčiau vaikų, gali juos ir visus pasiimti. 

— Trijų man visai nereikia. Tik nepamiršk, kad man turėsi 
atiduoti vieną. Aš pats pas tave ateisiu. 

Nematomasis raitelis pakėlė akmenį, ir vėl sučiurleno tyras 
vanduo. Kai iš visų pusių pasirodė aldaro žmonės, Nematomasis 
Taitelis dingo. 

Atsigėrė aldarai su žmonėmis tyro šaltinio vandens, kiek no- 
Tėjo, atsipūtė po žilvičiu. Bevaikis aldaras sako draugui: 

— Grįžkim atgal. Jau nebenoriu mirti. Atleisk, kad per mane 
turėjai tiek iškentėti. Ačiū tau ir tavo žmonėms. 

Per trejus metus bevaikis aldaras susilaukė trijų sūnų. Paau- 
go vaikai, ir aldaras pajuto savo jėgą. Pasidarė toks išdidus, jog 

neleido paukščiui viršum galvos praskristi žmogui pro šalį 
praeiti. 

Ir šit kartą aldaro sodžiuje pasirodė Nematomasis raitelis. 
Žmonės sėdėjo nichase ?5 ir kalbėjosi. 

— Sveiki,— tarė jis. 

— Sveikas atkeliavęs! 

— Neatsisakykite palydėti mane į aldaro namus. 

Bet kas drįs kišti ranką slibinui į nasrus! Visi žvalgėsi vienas 
į kitą — ir seni, ir jauni, bet niekas nenorėjo eiti pas aldarą: 
bijojo, kad aldaras nenužudytų. 

Pagaliau vienas jaunikaitis ryžosi: 

— Kad ir nugalabys mane aldaras, vis tiek eisiu. Kaip gali- 
ma svečio nepalydėti! 

Priėjo prie aldaro namų. Jaunikaitis šūktelėjo. 

— Koks čia šuo, koks asilas drįsta šūkauti prie mano namų. 
Nukirskite jam galvą!..— supyko aldaras. 

Išbėgo aldaro žmonės. Jaunikaitis jiems sako: 

— Neskubėkite, niekur nuo jūsų nepabėgsiu, geriau pasaky- 
kit aldarui, kad Nematomasis raitelis į svečius atjojo. 

Aldaras, apie Nematomąjį raitelį išgirdęs, tuojau liepė vesti 
į trobą ir svečią, ir jaunikaitį. 

Jaunikaitį gausiai apdovanojo, padėkojo jam, kad atvedė Ne- 
matomąjį raitelį. 

Ir pjovė aldaras puotai baltus jaučius, nelyginant baltus ėriu- 
kus. Ir puotavo Nematomasis raitelis visą savaitę. Paskui jis 
sako aldarui: 

— Gražiai mane priėmei, geriau nėra ko norėti. Bet aš ne 
linksmintis atėjau. Išpildyk, ką esi. pažadėjęs tada nendrėse po 
žilvičiu, prisimeni? Atiduok, kas man priklauso. 

— Nepamiršau savo pažado. Turiu tris sūnus ir visus tris 
galiu tau atiduoti. 

Visi trys aldaro sūnūs mankštinosi žaidimų aikštelėje. Pašau- 
kė vyriausią ir pasakė, kad reikės jam su svečiu keliauti. 

— Ne, nenoriu su svečiu keliauti; tegu kuris kitas keliauja, 
tik ne aš. 

Buvo pašauktas vidurinis sūnus. Tas net kalbėti nepanorėjo 
nei su tėvu, nei su svečiu. ž 

Pagaliau pašaukė tėvas jauniausią sūnų. 

— Sakyk, ko reikia. Aš padarysiu visa, ką tu paliepsi. Tik 
vieno tavęs prašau: apginkluok mane kaip kareivį — atsakė jis. 


3 Nichasas — bendruomenės susirinkimų vieta. 

Ir tėvas jį apginklavo. 

Jauniausias aldaro sūnus sėdo ant žirgo, pasišaukė vyresniuo- 
sius brolius į šalį ir sako jiems: 

— Mano broleliai, aš išjoju su Nematomuoju raiteliu. Neži- 
nia, kas manęs laukia: gal pas tėvą motiną sugrįšiu, o gal sve- 
čioj šaly galvą paguldysiu. Jei norėsite sužinoti, ar aš gyvas, ar 
negyvas, tegu vyriausias brolis prasiduria yla delną. Jeigu iš del- 
no ištrykš pienas — aš gyvas, o jeigu kraujas — nebegyvas. 

Nematomasis raitelis ir jaunėlis aldaro sūnus atsisveikino su 
visais ir išjojo. 

Jojo jie, jojo, ir kad ims jaunikaitis Nematomąjį raitelį pra- 
šyti: 

— Aš žinau, jog tu mane suėsi. Vieno tavęs teprašau: ėsk 
dabar, kol esame netoli tėvų namų, kad mano kaulai gimtinėje 
gulėtų. 

— Neskubėk, jaunikaiti — atsakė tas,— dar daug dienų prieš 
akis, ir niekur tu nuo manęs nepaspruksi. 

Joja toliau. Pagaliau prijojo kalnus ir didelį urvą juose. Nu- 
sėdo nuo žirgų, juos nubalnojo ir įėjo į urvą. 

— Va ir mano namai, jaunikaiti — sako Nematomasis raite- 
lis.— Sėsk tuo tarpu, atsipūsk. Aš tuojau ateisiu. 

Vidury urvo ugniakuras, ties ugniakuru pakabintas didžiulis 
vario katilas, o urve visur — krūvos žmonių kaukolių. 

Staiga iš tamsios kertės išriedėjo kaukolė, sustojo prie jauni- 
kaičio ir sako: 

— Į negerą vietą tu atėjai. Matai, kiek kaukolių. O kitados 
tai buvo žmonės — tokie pat kaip tu jaunikaičiai. Nematomasis 
raitelis juos suėdė. Netrukus ir tavo kaukolė čia gulės; stenkis 
nuo pražūties išsigelbėti. 

— O kaip išsigelbėti? 

— Nematomasis raitelis išėjo medžioti. Jis parneš iš Juodosios 
girios nušautą elnią ir medžių, išrautų su visomis šaknimis ir 
šakomis. Lieps tau tą elnią išmėsinėti, bet tu nesutik. Tada išmė- 
sinės jis pats ir virs jį vario katile. Paskui, pamatęs fandyrą, atsi- 
sės ant suolelio ir ims griežti, o tave vers šokti ant verdančio 
katilo krašto. Bet tu nešok:. nustums jis tave į katilą, ir tu ten 
gyvas išvlrsi. Tada jis išsigraibys tavo mėsą ir suės. O kaukolę 
numes pas mus į krūvą. Ir barkštelės tavo kaukolė, atsimušusi 
į kitas kaukoles. 

Šitai pasakiusi, kaukolė nuriedėjo atgal. 

Atėjo vakaras. Nematomasis raitelis grįžo iš medžioklės. To- 
liau viskas taip ir buvo, kaip pasakojo kaukolė. 

Jaunikaitis atsisakė mėsinėti elnią: 

— O Nematomasis raiteli, kol kas aš nieko nemoku. Pats mė- 
sinėk. Aš geriau pasižiūrėsiu ir kitą kartą viską darysiu, o tu 
ilsėsies. | 

Nematomasis raitelis pripylė vario katilą vandens, sudėjo į jį 
visą elnieną, sukūrė didžiulį laužą: degė visas medis su šaknimis 
ir šakomis. Ir katilas pradėjo virti. 

Nematomasis raitelis nusikabino nuo sienos dvistygį fandyrą, 
užgrojo ir uždainavo: 

— O mano svety, lipk ant katilo krašto ir šokdamas eik tris 
ratus, parodyk man savo vikrumą ir sumanumą. 

— Su mielu noru pašokčiau, bet niekada lig šiolei man nėra 
tekę šokti ant katilo krašto, net matyti nesu matęs. Pirma tu 
pats pašok, paskui jau aš pradėsiu! 

— O kas man pagros fandyru? 

— Aš truputį groju fandyru, tai ir pagrosiu. | 

Jaunikaitis paėmė fandyrą, pasuko kaištelius ir ėmė brūžinti 
smičium. 

Nematomasis raitelis užšoko ant katilo krašto. Apėjo vieną 
ratą. Kai ėjo antrą ratą ir buvo nuo aldaro sūnaus nusisukęs, tas 
jį nustūmė į verdantį katilą. Dar mėgino jis išsikapstyti, bet al- 
daro sūnus nedavė. 

Naktį jaunikaitis praleido urve, pasiklojo burką, po galva 
pasidėjo balną, paskui atsigulė ir kietai įmigo. 

Anksti rytą jaunikaitis nubudo, iš kertės vėi išriedėjo kau- 
kolė ir sako: 

— Iš didelės bėdos išsigelbėjai, įveikei tą niekadėją. Kol kas 
tau sekasi. Bet klausyk, ką aš sakysiu: urvo gale yra durys, už 
jų — pieno ežeras, už jo — sidabro ežeras, o už jo — aukso. Vi- 
suose trijuose ežeruose pirma pats išsimaudyk, paskui išmaudyk 
ir žirgą. Ir pasidarysi tu auksinis. O kai būsi laimingas, ir mūsų 
nepamiršk. | 

Tai pasakiusi, kaukolė nuriedėjo savo kertėn. 

Aldaro sūnus padarė, kaip buvo patarusi kaukolė, ir suspindo 
pats visas lyg auksas, ir jo žirgas lyg auksas spindėjo. 

Išjojo aldaro sūnus iš urvo ir nujojo kur akys veda. Ilgai 
jojęs, pagaliau prijojo aldaro sodžių. Nakvoti sustojo žynės tro- 
belėje. Ryto metą girdi, kad visi žmonės dainuoja linksmas dai- 
nas. 

— Kas čia yra? — klausia jis žynę. 

— Mūsų aldaro duktė šiandien renkasi jaunikį. Daug jauni- 
kių sodžiun suplaukė. 

Išėjo jaunikaitis iš žynės kiemo, ir aldaro „duktė nežinia kaip 
jį pažino, gal iš bokšto pamatė, bet jis jai patiko, kitaip ir būti 
negalėjo — juk jis visas spindėjo kaip auksas.. 

Iš visų šalies, kampelių susirinko į aldaro pilies kiemą geriau-. 
sį jaunikaičiai, susėdo prie stalų, geria ir valgo. Atėjo pas juos 
aldaro - duktė, taure rongo ir mėsa nešina, Eina mergelė, čia 
į vieną, čia į kitą pusę pažvelgia. Žvalgėsi žvalgėsi į visąs. puses, 
bet nė vienam svečiui nei taurės rongo, nei mėsos davė ir. arįžo 
į pilį suraukusi antakius. i 
< — Ne visi į puotą susirinko, —tarė tėvui. .- 

Aldaras liepė pašaukti kvieslius ir juos klausia: 

— Ar liko kas nepakviestas? | 

— Ne, mūsų aldare, net vaikų neliko namuose: visi Žmonės 
čia, tavo pilies kieme. Tiesa, senoji žynė turi svečią, bet mes. jo 
nekvietėme, tavo duktė į jį nė nežvilgtels. 

— Bėkit ir atveskit tą svečią,— įsakė aldaras. 

Kviesliai nubėgo pas žynę ir atvedė jaunikaitį į puotą, atve- 
dė ir pasodino ne šalia garbingųjų svečių, o šalia jaunesniųjų. 

Aldaro duktė vėl paėmė į vieną ranką taurę rongo, į kitą — 
gabalą mėsos ir padavė jaunikaičiui. 

Ar galėjo aldaras nesidžiaugti! Iškėlė jis šaunias vestuves, 
pjovė puotai baltus jaučius nelyginant baltus ėriukus. 

Buvo puotoje ir tokių, kas kalbėjo: 

— Kur girdėta, kad aldaro duktė tekėtų už žynės svečio? Ma- 
tyt, neverta ji geresnio jaunikio. 

Nežinia, kiek laiko aldaro sūnus su jaunąja pačia pagyveno, 
bet kartą jis sako jai: 

— Seniai bemedžiojau, norėčiau laimę išmėginti, gal užeisiu 
gerą laimikį. 

— Kam tau medžioti? Argi stinga mėsos? — atkalbinėja pati. 

— Ne, reikia pamedžioti, negaliu vienoje vietoje sėdėti. 

— Gerai, — sako jam uošvis,— jeigu taip nori, veskis ir mano 
sūnų. Tik žiūrėk, eik į Juoduosius kalnus, o ne į Baltuosius: ką 
gali žinoti, ar Baltuosiuose kalnuose jūsų neužklups bėda. 

Nuo ryto ligi vakaro klaidžiojo jaunikaičiai po Juoduosius 
kalnus ir nė kiškio nepamatė. | 0 

— Negrįšiu namo be laimikio, negrįšiu tuščiomis rankomis, — 
sako žentas.— Eime į Baltuosius kalnus. Eime ten pamedžioti. 

— Aš klausysiu tėvo prisakymo,— atsakė jam svainis.— Te- 
lydi tave sėkmė, o aš grįšiu namo. 

Žentas patraukė į Baltuosius kalnus, o svainis. parėjo į tėvo 


pilį. 

Eina medžiotojas per Baltuosius kalnus, žiūri — priešais baltas 
elnias. Iššovė strėlę, sužeidė jį, bet elnias pabėgo. Medžiotojas 
jį nusivijo. O elnias bėgo ir bėgo per visą naktį. Kai medžiotojas 
pailsęs sustodavo, elnias irgi guldavo ant žolės ir ilsėdavosi. 

Jau antra diena medžiotojas genasi elnią. Atėjo vakaras. Su- 
žeistas elnias pribėgo aukštą kalvą. Kalvoje atsivėrė durys, ir 
elnias dingo. Nieko nelaukdamas, medžiotojas pravėrė tas duris 
ir įėjo. 

Atsidūrė jis didžiulėje menėje. Sienos ir lubos — vieno veid- 
rodžio, suolai — dramblio kaulo. Atsisėdo jis ant suolo, ir staiga 
prieš jį radosi ąsotis, dubuo ir rankšluostis. Medžiotojas nusi- 
prausė, ąsotis, dubuo ir rankšluostis dingo. 

Sėdi medžiotojas ir laukia, kas bus toliau. 

Vienoje sienoje atsivėrė veidrodžio durys, ir į menę įėjo 
mergelė. Pamatė ją aldaro sūnus ir vos neparvirto — E graži, 
tokia liekna ji buvo. 

— Sveikas, svety. Ar saulė, ar dargana tave pas mus atvi- 
jo? — paklausė. 

— Baltuosiuose kalnuose aš pašoviau elnią ir kraujuotomis 
pėdomis atėjau į jūsų kalvą. 

— Gerą elnią tu pašovei.. Pasėdėkim tuo tarpu, užkąskim, 
išgerkim, o paskui matysim, gal nieko tavo elniui nenutiks. 

Susėdo jie į krėslus,— kitaip ir būti negalėjo, — ir staiga prieš 
juos radosi stalas su visokiais valgiais ir gėrimais. | 

Pavalgė, atsigėrė jie, kiek norėjo, paskui stalas dingo kaip 
nebuvęs. 

— Paloškim kauliukais, kad laikas neprailgtų. — pasiūlė mer- 
gelė.— Jei mane aploši — vadinasi, aš tau skirta, o jei praloši — 
tavo nelaimė: uždrožusi veltinio rimbu, paversiu tave akmeniu. 
Matai akmenis? Jie irgi elnio čia buvo atėję. 

Pažvelgė jis į mergelę ir sako: 

— Išbandysiu laimę, lošiu, žūta būta... 

Pradėjo jie lošti, kaipgi kitaip! Lošė lošė, ir mergelė medžio- 
toją aplošė. Čiupo ji veltinio rimbą, uždrožė medžiotojui, ir jis 
pavirto akmeniu. 

— Še tau, aldaro sinaujis — tarė, 

Nusiminė uošvis, pati ir visi aldaro žmonės, nesulaukę me- 
džiotojo iš Baltųjų kalnų pargrįžtant. 

Praėjo visi metai nuo "to laiko, kai jaunėlis iš tėvų namų iš- 
jojo. Vyriausias brolis paėmė ylą, įsidūrė delną, ir ištryško 
kraujas. 

— Brolis kažin kur žuvo, — tarė jaunikaitis.— Josiu jo ieškoti. 
Kas žino, gal ir pasiseks rasti gyvą ar mirusį. 

Ir nujojo vyriausias brolis tuo pačiu keliu, kuriuo buvo nu- 
jojęs jaunėlis; kelias buvo užžėlęs geltona žole. 

Nežinia, kiek vyriausias brolis jojo, pagaliau prijojo Nemato- 
mojo raitelio urvą. Sustabdė žirgą, įėjo į urvą, pririedėjo prie 
jo kaukolė ir sako: 

— Kodėl nepadarei, kaip sakiau? 

— Atleisk jaunikaičiui, kad jis pamiršo, ką: jam buvai sakiu- 
si. Pakartok savo žodžius dar sykį, — paprašė vyriausias brolis. 

Kaukolė vėl pasakė apie ežerus. 

Išsimaudė vyriausias brolis su žirgų, kaip buvo pamokiusi 
kaukolė. Ir jis pats, ir jo žirgas suspindėjo lyg auksas. 

Nujojo jis toliau. Prijojo aldaro sodžių. Kas tik jį pamatė, 
visi džiaugėsi, bėgo prie jo ir sveikino sugrįžus. 

Na, o aldaras tuojau ėmė pjauti puotai baltus jaučius nelygi- 
nant baltus ėriukus. Ligi pat vakaro netilo dainos, nesibaigė 
šokiai. 

Atėjo vakaras, kaipgi kitaip. 

Aldaro duktė paklojo patalą: ji manė, kad vyras iš Baltųjų 
kalnų sugrįžo,— tokie panašūs buvo abu aldaro sūnūs! 

Ir suprato jaunikaitis, kad toji gražuolė — jo brolienė. Pasi- 
klojo burką, po galva pasidėjo balną ir atsigulė. 

— Kiaurus metus tavęs laukiau, vargais negalais sulaukiau; 
tai kodėl ne į patalą guli, o ant žemės voliojies? 

— Šiandien negaliu gulti į patalą, kitaip mus abu ištiks ne- 
laimė. 

Praverkė aldaro duktė kiaurą naktį. Rytojaus dieną vyriau- 
sias brolis sėdo ant žirgo ir nujojo jaunėlio keliu. Tas kelias 
buvo geltona žole užžėlęs. Prijojęs kalvą, nulipo nuo žirgo. Įėjo 
į veidrodžių menę. Vos jis nusiprausė, pro veidrodžių duris įėjo 
mergelė. Tokį grožį išvydus, vyriausiam broliui net akys ap- 
temo. 

— Sveikas, svety,— tarė ji. 

Susėdo jie. Prieš juos radosi stalas, apkrautas valgiais ir gė- 
rimais. Pavalgė, pagėrė gražioji mergelė su vyriausiu aldaro sū- 
num ir vėl siūlo: 

— Gal suloštume kauliukais? 

Vėl išlošė mergelė. Uždrožė jaunikaičiui rimbu, ir atsigulė jis, 
akmeniu pavirtęs, šalia jaunėlio brolio. 

Praėjo dar metai. Vidurinis brolis įsidūrė yla delną, ir ištryš- 
ko kraujas. 

Ir iškeliavo jis brolių ieškoti. Prijojo Nematomojo raitelio 
urvą. Kaukolė perpyko: 

— Tik stebėtis reikia, kad tu neklausai mano žodžių. Sakau 
tau trečią kartą — daryk, kaip esu patarusi. 

Vidurinis brolis su žirgu irgi išsimaudė Visuose trijuose eže- 
ruose ir suspindėjo lyg auksas. 

Paskui jojo toliau tuo pat keliu, kuriuo buvo nujoję abu jo 
broliai — vyresnysis ir jaunėlis. Atjojo į aldaro sodžių. Apie jau- 
nikaitį buvo pranešta aldarui, ir tas vėl iškėlė šaunią puotą — 
manė, kad žentas sugrįžo. 

Vakare aldaro duktė, manydama, kad čia jos vyras, paklojo 
jam patalą savo kambary. Vidurinis brolis, aišku, viską suprato, 
išsitraukė kardą ir padėjo jį tarp savęs ir brolienės. Paskui ir 
sako jai: 

— Jei prisiliesi prie manęs, aš tuojau mirsiu. 

Aldaro duktė vėl praverkė kiaurą naktį. | 

Auštant vidurinis brolis sėdo ant žirgo ir išjojo toliau. Paga- 
liau atsidūrė jis toje kalvoje. Lošiant kauliukais, mergelė paga- 
liau pralošė. 

— Nepagailėsiu tavęs, nedorėle! — sušuko jaunikaitis— Sa- 
kyk, kur broliai! Nepasakysi — atsisveikinsi su gyvastim! 

— Nesibaimink, jaunikaiti, dėl savo brolių, jie čia,— atsakė 
ji — Še tau veltinio rimbą, uždrožk juo per akmenis. 

Vidurinis aldaro sūnus uždrožė per akmenis, ir prieš jį rado- 
si brangieji jo broliai — tokie pat, kokie anksčiau buvo, o gal 
net dar gražesni. | 

Na ir džiaugėsi broliai vėl susitikę. Iš džiaugsmo veltinio rim- 
bu atkerėjo visus akmenis. Visokiausių žmonių čia buvo! Ir pa- 
gyvenusių vyrų, ir jaunikaičių, ir turtingų, ir vargšų. Ir suūžė 
kalva tarytum bičių avilys. 

Vyriausias brolis sako: 

— Kas turi giminių, tegu keliauja pas gimines. Kas turi drau- 
gų — pas draugus. O kas nei draugų, nei giminių neturi, tegu su 
mumis, trimis broliais, joja. 

Pasiėmė broliai kalvos mergelę ir visus jos turtus ir drauge 
"su kitais jaunikaičiais išjojo jaunėlio brolio uošvio pilin. 

Ilgai reikėtų pasakoti, kaip džiaugėsi uošvis ir visi žmonės. 
O jo duktė sako vyrui: 

— Du kartus tu buvai pas mus sugrįžęs. Du kartus negulei 
į savo patalą. Vieną kartą atsigulei ant burkos ir po galva pasi- 
dėjai balną. Kitą kartą tarp mūsų padėjai kardą, paskui išjojai, 
ir aš verkiau. Ar ir dabar taip darysi? 

Nusijuokė jaunikaitis ir sako: 
— Tai ne aš buvau. Tai buvo mano broliai: vyriausias ir vi- 
„durinis. 

Trys broliai, aldaro duktė, kalvos mergelė ir visi kiti žmonės 
nukeliavo į Nematomojo raitelio urvą. Ten vidurinis brolis už- 
drožė rimbu per kaukoles, ir jos visos atgijo. Ir visame urve su- 
skardėjo linksmos šnekos. 

Broliai uždrožė veltinio rimbu per visus Nematomojo raitelio 
turtus ir pavertė juos balandžio kiaušiniu. Paskui pasiėmė kiau- 
šinį ir grįžo į tėvų namus. O kiti nujojo, kur kas norėjo. Jie ilgai 
dėkojo trims broliams. Kas nebeprisiminė nei giminių, nei drau- 
gų, visi ligi vieno nukeliavo su broliais jų šalin. 

Ilgai broliai jojo, pagaliau parjojo namo. Kiek buvo džiaugs- 
mo senajam aldarui ir jo pačiai — visi trys sūnūs grįžo namo 
sveikutėliai, su nuotakomis, tik vyriausias dar be nuotakos, ir su 
nesuskaičiuojamais turtais. Iškėlė aldaras puotą. Pjovė tai puo- 
tai baltus jaučius nelyginant baltus ėriukus. Ir ėmė gerai klotis 
aldarui, jo pačiai ir sūnums. Greitai senasis aldaras apvesdino ir 
vyriausią sūnų, bet su kuo apvesdino, pasaka nebepasakoja. 


PAUKŠTININKAS IR KARALIUS 


Gyveno kartą Žmogus su pačia, ir turėjo juodu vienturtį sū- 
nų. Kai berniukas paaugo, tėvai pasimirė. Ir liko vaikas vienas. 
Tėvai mirdami jokio turto nepaliko. Neturėjo vaikas net ko val- 
gyti. Nežinojo jis, kaip gyventi, ir sumanė eiti į tolimas šalis 
laimės ieškoti. “ 

Ėjo ėjo, galas žino kiek, ir atėjo į vieną karalystę. Nuėjo pas 
karaliaus tarnus ir paprašė: 

— Aš vargšas žmogelis, samdykite mane kokiam nors darbui. 

Ir buvo jis priimtas už paukštininką. Davė jam visą pulką 
vištų. Vaikas ėmė jas prižiūrėti. Per vienerius metus vištų pa- 
daugėjo keliais tūkstančiais. Jos taip dėjo, jog ne tik pats kara- 
lius, bet ir visi jo artimieji ir tarnai valgė tiek kiaušinių, kiek 
jų širdis geidė, ir dar daug likdavo. 

Ėjo dienos, mėnesiai, metai. Berniukas į vyrus užaugo, sutvir- 
tėjo. O karalius turėjo vienturtę dukterį. Daug jaunikių jai pir- 
šosi: ir karalaičių, ir karalių, bet jinai į juos net nežiūrėdavo. 
Apie paukštininką galvojo, dėl to už nieko kito nesutiko tekėti. 

Karalius dažnai klausinėjo dukterį, kodėl ji netekanti, kodėl 
nė vieno neišsirenkanti iš tų puikių, jos rankos vertų jaunikai- 
čių. 

Praėjo daug mėnesių ir metų, bet mergaitė nieko tėvui neat- 
sakė. Kartą karalius supyko ir sako dukteriai: 

— Aš tave varu išvarysiu už vyro. 

— Nevaryk manęs varu, tėve, aš už nieko kito netekėsiu, tik 
už mūsų paukštininko. 

Išgirdęs tokius savo vienturtės žodžius, karalius iš įniršio krito 
į Margąjį krėslą ir sako dukteriai: 

— Ką tu pasakei, dukrele? Kaip išdrįsai man tat kalbėti? Kaip 
galiu leisti savo dukterį už paukštininko? To niekada nebus. 

Paskui karalius pasišaukė tarnus ir jiems paliepė: 

— Eikite ir iškaskite dvidešimties uolekčių gylio ir trijų uolek- 
čių pločio duobę. 

Tarnai padarė, ką karalius jiems buvo liepęs. 

— Tekrinta tavo ligos ant mūsų galvų, duobė jau iškasta,— 
pranešė jie karaliui. | 

— Eikite ir įmeskite paukštininką į tą duobę. 

Tarnai padarė, ką karalius jiems buvo liepęs: įmetė paukšti- 
ninką į duobę. 

Ir gyveno jaunikaitis duobėje, bet karaliaus duktė jo vis tiek 
nepamiršo — ką pati valgydavo, kasdien ir jam nunešdavo. Įde- 
da valgio į medinį kibirą, pririša prie jo virvę ir nuleidžia į duo- 
bę. Taip slapčiom karaliaus duktė prižiūrėjo paukštininką. 

Ėjo dienos, mėnesiai. Paukštininkas ir karaliaus duktė kan- 
kinosi, vargo. Pagaliau atėjo badmetis. Iš bado krito ne tik žmo- 
nės. bet ir paukščiai. 

Viena varna turėjo penkis varniukus. Bet ji jau nebevaliojo 
jų nei penėti, nei auginti. Norėdama pati išsigelbėti nuo bado, 
ji paliko vaikus ir išskrido į tolimą šalį. Pas varniukus atlėkė 
kita varna ir ėmė juos prižiūrėti. Ką pati surasdavo, nešdavo var- 
niukams ir juos penėdavo. Vargais negalais jinai juos išpenėjo 
ir nuo mirties išgelbėjo. 

Praėjus bado metams ir stojus derlingiems, grįžo ana varna 
ir sako tai, kur jos vaikus išgelbėjo: 

— Atiduok man vaikus. 

Ta, kur buvo penėjusi varniukus, nenorėjo atiduoti: 

— Jeigu tau buvo reikalingi vaikai, reikėjo juos prižiūrėti, 
reikėjo penėti. O dabar, kai aš juos užauginau, man pačiai jie 
reikalingi. | 

„Varnų ginčas užtruko. Kasdien jos atlėkdavo prie karaliaus 
rūmų vartų, krankdavo, rėkdavo, skųsdavo viena kitą karaliui, 
bet tas nesuprato, ko jos triukšmauja. Kartą jis sušaukė visus 
artimuosius ir jiems. sako: 

— Geros dovanos nepagailėsiu tam, kas man pasakys, ko nori 
varnos, kur krankia prie mano vartų. 

Bet nė vienas iš karaliaus artimųjų nesuprato varnų kalbos. 

Ir sušaukė karalius iš visos karalystės visųs išminčius ir moks- 
lo vyrus ir klausia juos: 

— O išminčiai ir mokslo vyrai, bent jūs pasakykit, 0 tos 
varnos nori, ko jos krankia. 

— Šlovingasai karaliau, mes irgi nesuprantame varnų kalbos. 

Vakare karaliaus duktė nuėjo aplankyti paukštininko ir jam 
tarė: 

— Keisti dalykai pas mus dedasi. Kasdien prie mūsų namų 
vartų atskrenda septynios varnos ir ima krankti po mano tėvo 
langais. Tėvas norėjo sužinoti, kodėl jos nerimsta, sušaukė žmo- 
nes iš visos karalystės, bet niekas negalėjo jam paaiškinti. 

Ir jaunikaitis atsakė iš duobės: 

-— Pasakyk tėvui, kad lieptų mane iš čia išleisti, ir aš jam 
pasakysiu, dėl ko varnos ginčijasi. Aš gerai moku paukščių 
kalbą. 

Nuėjo mergaitė pas tėvą ir sako: 

— Tėve, jeigu tu nori sužinoti, ko krankia tos varnos, įsa- 
kyk paleisti mūsų paukštininką ir čia atvesti: kai varnos vėl at- 
lėks ir ims krankti, jis tau pasakys, kodėl jos rėkia. 

Karalius didžiai stebėjosi, kaip paukštininkas ligi šiol nemirė 
badu. 

Bet duktė pasakė: 

— Visą laiką aš jam mėčiau į duobę duonos. 

— Paleiskite jaunikaitį iš duobės ir čia atveskite,— įsakė ka- 
ralius. 

Paukštininkas buvo išleistas iš duobės ir atvestas į rūmus. O 
varnoms atskridus, jis buvo nuvestas į karaliaus menes. 

— Jeigu tu moki paukščių kalbą, pasakyk man, dėl ko tos 
varnos pešasi ir ginčijasi, — tarė karalius jaunikaičiui. 

Ilgai klausėsi jaunikaitis varnų, paskui sako karaliui: 

— Pažvelk, karaliau, va tos penkios varnos, kur krūvoje 
sutūpusios,— tai varniukai. Ta varna, kur netoliese tupi, — jų mai- 
tintoja. O ta, kur toliau, — varniukų motina. Pernai, kai pas mus 
buvo badas, motina neįstengė išpenėti savo varniukų ir išskrido 
į tokią šalį, kur galėjo išsigelbėti. Juos augino ir penėjo kita var- 
na. Dabar, atėjus derliaus metams, parskrido jų motina ir rei- 
kalauja, kad ta varna, kur išaugino ir išgelbėjo varniukus, jai 
juos grąžintų. Bet toji sako motinai: „Aš tuos varniukus išau- 
ginau, ir dabar jie mano. Jeigu tau jų reikėjo, pati turėjai juos 

auginti, o ne pamesti likimo valiai.“ Va jau kiek dienų jos atle- 
"kia skųstis pas tave, mūsų karaliau. Jos reikalauja, kad tu iš- 
spręstum, kam turi atitekti varniukai: ar tai, kuri juos išaugino, 
ar tai, kuri juos išperėjo, bet paskui pametė likimo valiai. 

Sušaukė karalius savo išminčius ir sako: 

— Reikia teisingai nutarti, kam priklauso tie varniukai. 

Pirmasis gavo žodį karalius. 

— Aš, kaip karalius, turiu sakyti teisybę: tą varną, kuri pa- 
liko vaikus, reikia laikyti mirusia, o tą, kuri juos išgelbėjo,— jų 
tikra motina. 

— Mes sutinkame su tavo sprendimu,— kaip vienas patvirti- 
no visi minčiai. 

Karalius išėjo iš rūmų ir -paskelbė varnoms savo nuosprendį. 
Jaunikaitis išvertė karaliaus žodžius į paukščių kalbą. Varnos 
suplasnojo sparnais ir nuskrido. Varniukų motina nuskrido vie- 
na, 0 maitintoja nulėkė drauge su varniukais į kitą pusę. 

Karalius prie žmonių pasišaukė dukterį ir tą jaunikaitį, sudėjo 
jų rankas ir tarė jaunikaičiui: 

— Va tau mano karališkas krėslas, pagal teisybę jis tau pri- 
klauso. O tu, dukrele,— jo verta pati, nes aš norėjau jį pražu- 
dyti, bet tu išgelbėjai jam gyvybę. Tat rodo, kad tu už mane 
išmintingesnė. Tas jaunikaitis toks išmintingas, jog į jį panašaus 
visoje karalystėje nesiras. 

Ir paukštininkas tapo karalium. Senasis karalius neilgai te- 
gyveno. Jaunasis karalius viską darė, kad jo karalystė sukles- 
tėtų. 

Šit ir visa pasaka. Kad jūs išgyventumėte ligi to laiko, kol 
visa tat bus. | 


KARALIUS IR MEDŽIOTOJAS 


Karalius turėjo gerą medžiotoją. Jis jau daug metų medžiojo. 
Vieną gražią dieną pasišaukė jį karalius ir sako: 

— Rytoj pas mane atvažiuoja garbingi svečiai, tu turi nušauti 
tokį žvėrį, kad jie neatsistebėtų. 

Kitą rytą, su pirmaisiais gaidžiais, medžiotojas, pasiėmęs lan- 
ką ir strėles, išėjo gūdžiojon girion. Medžiojo nuo ryto ligi pat 
vakaro. Bet ta diena medžiotojui buvo nesėkminga — jis nieko 
nesumedžiojo. 

Eina jis vakare ir mato didžiulį erelį medyje tupint. 

Medžiotojas jam 'sako: 

— Vargas tau, ereli, aš kiaurą dieną medžiojau ir neužėjau 
jokio žvėries, tai dabar nors tave nušausiu. 

— Ei gerasis medžiotojau, jeigu mane nušausi, jokios naudos 
neturėsi. Geriau aš tave pamokysiu išminties. Keliauk ta giria. 
Priėjęs pagirį, pamatysi pieno ežerą. Paežerėje pasistatyk -pala- 
pinę. Anksti rytą atlėks iš dausų trys balandės. Jos nusileis pa- 
ežerėje ir pavirs mergelėmis. Mergelės ims maudytis pieno eže- 
Ie, 0 tu iš palapinės žiūrėk į jas ir paslėpk drabužius tos balan- 
dės, kuri nusirengs paskutinė. Kai mergelės išsimaudys, abi 
vyresnės seserys greit apsirengs, pavirs balandėmis ir nuskris į 
dausas. Jauniausia ieškos savo drabužių ir nuo seserų atsiliks. Ne- 
radusi sakys tau: „Jeigu tu, kurs paslėpei mano drabužius, esi 
vyras, tai būsi mano tėvas, o aš tavo duktė." Nieko jai neatsa- 
kyk. Ji vėl sakys: „Jeigu tu moteris, tai būsi mano motina, o aš 
tavo duktė.“ Bet ir tada tu tylėk. Paskui ji pasakys: „Jeigu tu 
jaunas bernelis, tai dievas mane tau skyrė.“ Tada atiduok mer- 
gelei drabužius. Ji jau nebegalės grįžti į dausas ir pasiliks prie 
tavęs. Paskui ji pati tau rodys teisingą kelią. 

Tai mat ko jį pamokė erelis. Ir nuėjo medžiotojas per gū- 
džiąją girią. Priėjęs pagirį, iš tikrųjų ten rado pieno ežerą. Pa- 
ežerėje pasistatė palapinę, atsisėdo ir laukia. 


Saulei patekėjus, atskrido iš dausų trys balandės. Nutūpė pa- 
ežerėje ir pavirto mergelėmis. Žiūri medžiotojas — ėmė jos nusi- 
renginėti, 

Ir paslėpė jis drabužius tos, kuri nusirengė paskiausia. 

Išsimaudžiusios mergelės ėmė rengtis. Abi vyresnės seserys 
apsirengusios vėl pavirto balandėmis ir nuskrido į dausas. O jau- 
niausia ieško savo drabužių ir nefanda. Ir suprato ji, kad nebėra 
jai kelio į dausas. Ėmė raudoti ir šaukti: 

— Jeigu tu, kurs paslėpei mano drabužius, esi vyras, tai aš 
tavo duktė, o tu mano tėvas, atiduok man drabužius! 

Medžiotojas tyli. 

Tada mergelė vėl sako: 

— Jeigu tu moteris, tai aš tavo duktė, o tu mano motina, 
atiduok man drabužius. 

Medžiotojas vis tyli. 

Mergelė vėl tarė: 

— Jeigu tu jaunas bernelis, tai tu mano vyras, o aš tavo 
pati. 

Tada medžiotojas padavė jai drabužius. 

Ir klausia jį mergelė: 

— Iš kur tu kilimo ir kuo vertiesi? 

Jaunikaitis jai atsako: 

— Aš karaliaus medžiotojas, jam vienam medžioju, daugiau 
nieko pasaulyje neturiu. 

— Na, tai dievas mane tau skyrė, eime. 

Eina jie ta giria. 

Kai prisiartino prie karaliaus žemių, mergelė jį sustabdė ir 
sako: 

— Dabar aš pavirsiu balande, tu įsidėk mane kišenėn, o pats 
eik pas karalių ir taip jam sakyk: „Jau keleri metai aš tau tar- 
nauju, didysis karaliau, vaikščioju medžioti 'ir nė karto negrįžau 
be laimikio. O dabar ištisas tris dienas medžiojau ir net paukšte- 
lio neužėjau. Matyt, pasibaigė mano laimė, ir aš nevertas prie 
tavęs gyventi. Duok man kur nors sklypelį žemės, kur galėčiau 
pasistatyti būstą.“ Tada jis tau pasakys: „Eik ir statyk sau trobą, 
kur nori,' 

Mergelė pavirto balande, ir jaunikaitis įsidėjo ją kišenėn. 

Atėjo jis pas karalių ir sako: 

— Dievas liudininkas, kad aš jau keleri metai tau medžioju 
ir niekad negrįžau tuščiomis. Bet dabar turbūt pasibaigė mano 
laimė, matyt, baigėsi mano daliai skirta žvėriena. Ilgai tau tar- 
navau, duok man už tai žemės sklypelį, kad galėčiau trobą pasi- 
statyti. 

Perpyko karalius ir tarė: 

— Dink iš akių, tu man nebereikalingas, gyvenk, kur nori! 

Ir išėjo medžiotojas nuo karaliaus. 

Kai jis atsidūrė lauke, balandė išskrido iš kišenės ir pavirto 
mergele, 

— Ką tau pasakė karalius? 

— Dink iš akių ir gyvenk, kur nori. 

Tada mergelė treptelėjo koja į žemę, ir toje vietoje radosi 
septynių aukštų pilis, visa iš aukso ir sidabro. 

Karaliaus žmonės čia ateidavo patarimų, pasimokyti iš me- 
džiotojo išminties. Karalių pagavo apmaudas, kad prastas medžio- 
tojas turi tokius puikius rūmus. 

— Išeina, kad mano karalystė jau niekam verta? 

Pasišaukė karalius savo teisėjus ir jiems sako: 

— Jūs turite padaryti tokį sprendimą, kad man atitektų ir 
medžiotojo pati, ir jo žemės. 

Ir suko teisėjai galvas, kaip čia karaliui įtikus. 

Pasišaukė jie medžiotoją ir jam tarė: 

— Keliauk į dangaus pakraštį. Ten yra lokys, pririštas gele- 

žies grandinėm. Jeigu jį atvesi, tavo turtai ir pati pasiliks tau, 
o jeigu ne — viskas atiteks karaliui. Tu pats tada turėsi palikti 
mūsų šalį. 

Grįžo medžiotojas namo apsiašarojęs. Pati jį klausia: 

— Kas nutiko?, ž | 

— "Karalius. sumanė tave. atimti ir man įsakė keliauti į dan- 
gaus pakraštį. Ten pririštas lokys, aš. turėsiu jį atvesti. 

Padavė mergelė jam aukso kamuolį sakydama: 

— Mesk aukso kamuolį ant žemės. Pasiimk rankšluostį. Ka- 
muolys..pats riedės,. 0. tu. eik paskui jį. Kamuolys sustos prie 
vienos trobos, tu irgi sustok, atsisėsk ir lauk, kol kas pasirodys. 

Ir nuėjo jaunikaitis paskui kamuolį, pasiėmęs rankšluostį. 
Ėjo jis, ėjo, ir pagaliau kamuolys atriedėjo prie didžiulės trobos 
vartų ir sustojo. Jaunikaitis atsisėdo laikydamas rankšluostį. 

Toje : troboje. gyveno vyresnė mergelės sesuo. Šeimininkės 
duktė išėjusi pasveikino jį, paskui grįžo į trobą ir sako motinai: 

— Prie mūsų vartų. sėdi svečias; jis laiko rankose tavo jaunė- 
lės sesers rankšluostį. 

Tada išėjo pati šeimininkė, atšisėdo greta, Paie iayo jį ir ėmė 
klausinėti. kaip jam einasi. Medžiotojas viską papasakojo. Ji pa- 
sikvietė jį į trobą, pavalgydino ir paguldė. 

Kitą dieną, saulei patekėjus, moteris jam sako: 

— Eik paskui tą kamuolį ir sustok dangaus pakraščio nepri- 
ėjęs. Toliau neik. Tegu kamuolys sau rieda, o tu atsisėsk ir lauk. 
Per pusvalandį kamuolys nuriedės iki dangaus pakraščio. Lokys 
pauostys kamuolį, sutraukys grandines ir eis paskui jį. O tu grįžk 
atgal, eidamas jiems iš paskos. 

Nuėjo medžiotojas „paskui kamuolį. Kai jis buvo netoli dan- 
gaus pakraščio, užuodė lokio kvapą. Medžiotojas kamuolį vieną 
paleido, o pats atsisėdo ir laukia. 

Kamuolys nuriedėjo lig pat dangaus pakraščio. Lokys pauostė 
kamuolį ir nusitraukęs nuėjo paskui jį. Medžiotojas, trokšdamas 
nuo sunkios lokio smarvės, nulėkė kiek kojos neša. 

Kai smarvė pasiekė karaliaus miestą, karaliaus artimieji taip 
pat ėmė trokšti. Ir ėmė jie karalių prašyti: 

— Greičiau siųskime pas jį žygūnus, kad tą lokį atgal ves- 
tųsi ir pririštų, kur buvo. 


Ir buvo pasiųstas pas: medžiotoją. žygūnas. Kamuolys vėl nu- 
riedėjo į dangaus pakraštį. O lokys vėl prisirišo grandinėmis. 


Kai kamuolys grįžo, medžiotojas įsidėjo jį kišenėn ir nuėjo 
pas pačią. 

O karaliaus teisėjai vėl ėmė sukti galvas, kaip čia pražudžius 
medžiotoją. Ir sugalvojo! 

Pasišaukė jie medžiotoją antrą kartą ir jam sako: 

— Eik tenai, kur nežinai. Atnešk, ko niekas nemato, Jeigu 
atneši, tavo žemės ir pati pasiliks tau. O jeigu neatneši, tavo būs- 
tas ir pati atiteks karaliui. Tu pats turėsi galą pasidaryti. 

Medžiotojas grįžo namo ašarodamas. 

Pati klausia jį: 

— Ką jie nutarė? 

— Aš turiu eiti ir atnešti, ko niekas nemato. O kas tat galė- 
tų būti, ko Žmonės žemėje nemato? 

Mergelė jam vėl padavė aukso kamuolį. 

— Eik paskui jį! 

Ir vėl eina medžiotojas paskui aukso kamuolį. 

Atriedėjo kamuolys prie didelių rūmų vartų ir sustojo. Me- 
džiotojas išsiėmė pačios rankšluostį ir šluostosi rankas. 

Išėjo pačios sesuo, pasisveikino su juo, pakvietė į vidų, pa- 
klausė, kur jis keliauja. 

Medžiotojas papasakojo jai viską ir tarė: 

— Jeigu tat tavo rankose, duok man. 

Moteris atsakė: 

— Aš esu visų žvėrių valdovė. 

Ji sušaukė visus žvėris ir ėmė juos klausinėti: 

— Kuris iš jūsų turi tai, ko Žmonės nemato? 

— Nė vienas iš mūsų neturime, bet kalnuose gyvena raiša |a- 
pė; ji viena tegali šitai turėti. 

Pasišaukė jie raišąją lapę, ir ji sako jiems: 

— Aš turiu Ročką“?. Ji mane maitina, be jos aš nieko ne- 
galiu — nei vaikščioti, nei ką nors veikti. 

Moteris jai paliepė: 

— Turi atiduoti ją medžiotojui. 

Nuliūdusi lapė nucimpino pirma medžiotojo. Atėjo jie į kal- 
nus, į lapės olą. Pasodino lapė medžiotoją ir tarė: 

— Ročka, užpilk mums ant rankų vandens ir duok valgyti 
ir gerti. 

Jie nematė, kas jiems užpylė ant rankų vandens, kas padė- 
jo valgyti ir gerti. | 

Tada lapė vėl sako: 

— Dabar tu jau ne mano, eik paskui tą medžiotoją. 

Ir iškeliavo medžiotojas atgal. 


3 Ročka — nematomas pasakų žvėrelis. 

Protarpiais jis paklausia; 

— Ročka, kur tu? 

— Aš čia, nebijok. 

O matyti jos nemato. Vienoje vietoje prie tilto sėdėjo sargas. 

— Labą dieną, sarge! 

— Te dievas tau padeda. Sėskis, užkąsim. 

Atsisėdo medžiotojas šalia jo ir sako: 

— Ročka, užpilk mums ant rankų vandens ir duok valgyti 
ir gerti! 

Ji užpylė jiems ant rankų vandens, padėjo stalą, o jie jos 
nemato. 

Sargas prašo medžiotoją: 

— Parodyk man savo Ročką. 

— Jeigu tu ją matai, tai ir aš matau. 

Sargas pakilo, nusikabino nuo sienos dvylikaeilę armoniką, 
atidarė jos kairę pusę. Iš armonikos ėmė žygiuoti ginkluota ka- 
riuomenė. Ji užplūdo laukus ir žemėje nebegalėjo sutilpti. Tada 
sargas suglaudė vieną armonikos eilę, ir visa kariuomenė sulindo 
į armoniką. į 

— Matai, kas toje armonikoje. Aš ją tau atiduosiu, o tu ati- 
duok man Ročką. Jeigu net septynioms valstybėms grėstų pražū- 
tis, gali išleisti tą kariuomenę. 

— Ročkos tau jokiu būdu neatiduosiu. Pasaulyje nėra nieko, 
kas būtų už ją brangesnis, — atsakė medžiotojas. 

O Ročka jam sušnibždėjo: 5 

— Imk armoniką. Nebijok. Aš vis tiek tavo. Jis manęs nema- 
to. Surišti manęs negalės, ir aš tave pavysiu. 

Medžiotojas paėmė armoniką, o Ročką paliko sargui, bet toji 
po kiek laiko jį pavijo. Taip armonika liko medžiotojui. 

Eina jie toliau. Žiūri — ant kalnelio sėdi senukas. Kai jie pri- 
ėjo, senukas sako: 

— Sveikas atkeliavęs, vargdieni. 

— Telaimina tave dievas.— Ir medžiotojas atsisėdo šalia se- 
nuko. 

Ročka juos vėl pavalgydino ir pagirdė. 

Tada senukas metė prieš juos sausą lazdą. Lazda pavirto ge- 
ležies kalnu. Kalnas ėmė pats judėti ir triuškinti, lyginti su žeme 
ištisus uolotus kalnus. 

— Atiduosiu tau šitą lazdą, o tu man atiduok Ročką,— tarė 
senukas medžiotojui. 

Jie padarė mainus, bet Ročka vėl pasivijo medžiotoją. 

Medžiotojas pirmiausia paleido ant karaliaus miesto iš armo- 

nikos kariuomenę, o paskui metė lazdą ir sunaikino visą karaliaus 
kariuomenę su pačiu karaliumi. 

Ir liko medžiotojas gyventi savo žemėse drauge su pačia ir su 
Ročka. 


KO VERTOS VAIŠĖS 


Gyveno vargšas su sūnum. Kartą jis pasišaukė sūnų ir sako: 

— Kol aš gyvas, nueik pas mano bičiulį ir paprašyk, kad jis 
grąžintų skolą, ir tą skolą parsinešk. Tavo kelionė tolima, todėl 
žiūrėk, kad nei keliaudamas, nei po stogu — niekur pats vienas, 
be draugo nevalgytum. 

Įdėjo vargšas sūnui į kelionę paviržio, ir sūnus išėjo. Kas ten 
žino, kiek jis ėjo, bet priėjo šaltinį. 

Prie pat šaltinio sėdi senelis, džiūte sudžiūvęs. Vargšo sūnus 
irgi sustojo prie šaltinio pavalgyti, išsiėmė iš krepšio visa, ką 
turėjo, ir sako seneliui: 

— Nepaniekink mano vaišių. 

Senelis padėkojo vargšo sūnui ir su juo pavalgė, paskui abu 
drauge patraukė toliau. Kas ten žino, kiek jie ėjo, bet vakarop 
priėjo tą sodžių, į kurį keliavo vargšo sūnus. Prie pat sodžiaus 
sudžiūvęs senelis staiga dingo. Vargšo sūnus nustebo, bet kas 
daugiau jam beliko daryti? Ir nukeliavo vienas pas tėvo bičiulį. 

Su džiaugsmu pasitiko jį šeimininkas, gerai pavaišino, grąži- 
no skolą, o šeimininkė įdėjo kelionei gardaus paviržio. Kitą die- 
ną vargšo sūnus grįžo atgal. Už sodžiaus jis vėl susitiko su tuo 
išdžiūvusiu seneliu. 

— Gerasis seneli, kodėl tu vakar dingai ir nėjai su manim 
į sodžių? Toje troboje, kur aš buvau, būtų ir tave gražiai pri- 
ėmę. 

— Teisybė, jaunikaiti, bet aš viešėjau pas juos. 

— O kodėl aš tavęs nemačiau? — nustebo jaunikaitis. 

— Aš ne žmogus, — atsakė sudžiūvęs senelis— Aš Mirtis ir 
nuėjau pas tos trobos šeimininką jo gyvybės. Būčiau seniai ją 
pasiėmęs, bet jis vis prašė dievą: „Neleisk man numirti, kol aš 
skolingas“, — dėl to iki šiol jam nieko nedariau. 

Jaunikaitis labai nusiminė sužinojęs apie tėvo bičiulio mirtį, 
bet ką jis galėjo daryti? 

Buvo metas valgyti. Vargšo sūnus išsiėmė visa, ką turėjo, pa- 
valgė ir pagėrė su seneliu, paskui jį klausia: 

— O kada ateisi mano gyvasties? 

— Būtų geriau, jaunikaiti, jeigu tu manęs neklausinėtum: ne- 

gera žinoti, kurią dieną mirsi — visą laiką apie tat ir tegalvosi. 

— Jeigu jau mes. susitikom, sakyk, kada ateisi mano gyvas- 
ties. 

— Tą dieną, kai vesi ir įeisi pas nuotaką. 

Atėjo metas vargšo sūnui vesti. Visi giminės prikalbinėjo jį 
vesti, bet jaunikaitis nesutiko. Kai pagaliau įgriso amžini prie- 
kaištai, jis nutarė nusileisti ir vedė. Vos tiktai nuotaka buvo 
parvesta į namus ir jaunavedžiai paliko vieni, prieš vargšo sūnų 
radosi Mirtis — sudžiūvęs senelis ir priminė: 

— Na, bičiuli, atėjau pasiimti, kas man priklauso. 

— Leisk man dar pakalbėti su tėvu, — prašo vargšo sūnus. 

Senelis sutiko. Jaunikaitis nuėjo pas tėvą ir papasakojo vis- 
ką, kaip buvo. 

— Aš matau, kad tu nedarei, kaip buvau liepęs, — tarė varg- 
šas sūnui. , 

— Ne, tėve, visa, ką tu liepei, padaryta: niekad vienas ne- 
sėdau valgyti. O tą senelį buvau du kartus sutikęs ir kiekvieną 
kartą vaišinau. 

— Tada eik ir paklausk jį, Ko vertos vaišės. 

Jaunikaitis grįžo į kambarį ir paklausė, kaip buvo liepęs tė- 
vas. Senelis negalėjo atsakyti ir grįžo į mirusiųjų karalystę pasi- 
klausti Barastyrą, ką daryti. Septynias dienas ir septynias naktis 
svarstė tarėsi Mirtis su Barastyru, o paskui nutarė apdovanoti 
jaunikaitį ir jo pačią laime ir ilgu amžiumi. 


KARALIUS KARAMANAS 


Gyveno kitados karalius Karamanas. Ir paskelbė kartą jis sa- 
vo žmonėms: | 

— Einu į žygį, ir visų narsiausi vyrai ant rinktinių žirgų turi 
mane lydėti. | 

Susirinko karaliaus žmonės. Jojo jie, jojo ir prijojo Juodąjį 
kalną. Ten sustojo. 

Karamanas pasiėmė vamzdį ir pradėjo apžiūrinėti savo vals- 
tybės sienas. Paskui sako: 

— Mano valstybės pačiame pakraštyje yra Juodoji giria, to- 
je girioje žalia pieva, toje pievoje guli vaikas. Jam dar pienas 
nuo lūpų nenudžiūvęs, o akys kaip jaučių jungas. Iš tos vietos, 
kur jis guli, veržiasi melsva liepsna ir dūmų tumulai. Kas iš val- 
dinių atgabens man šitą vaiką, tas iki savo amžiaus pabaigos gali 
imti kiek tinkamas mano turtų. 

Tada išėjo į priekį vienas jaunikaitis ir tarė: 

— Duok man dvylika žmonių. Alma La SpEARE 
tiek varpelių, kiek jie' turi plaukų. - Žž 

Ir šit iškeliavo trylika žmonių ant deikos dišrabiių, Nukė- 
liavo jie į patį valstybės pakraštį. Pasipurtė visi dvylika dramb- 
lių. Ir suskambėjo vaipeiai MEye AB ap EU ES, ereliai 
ios“ Lok ae sias 

“ Tą stebuklingą 'aikė saugojo dvylika: Nūtų: Išsigando Hūtai 
triukšmo ir nubėgo į girią. Vaikas paliko vienas. 

Visi trylika vyrų mėgina jį pakelti * norėdami "ant dramblio 
užsodinti, bet nevalioja. Tada privertė dramblį atsigulti; o vaiką 
atritino prie balno: Parjodino jį karaliui Karamanui. Karalienei 
irgi ką tik buvo gimęs sūnus. Ir augo vaikai abu' drauge. Kara- 
lius rastinuką praminė Astanu, o sūnų — Karaboglu: 

Abu vaikai paaugo ir ėmė vaikščioti į medžioklę. Ir o jė- 
ga nebegalėjo Astano įveikti. 

Vieną gražią dieną jis sako: 

— Brolelii Karaboglai, pradėkime medžioti paeiliui. Kiekvie- 
nas parnešim ko nors vakarienei. 

Ir ėmė jie medžioti paeiliui. 

Kartą į medžioklę įšėjo Astanas. 

— Josiu į savo miestą. Čia yra aštuoni kambariai. Te raktus 
nuo septynių, gali juos tvarkyti, gali jų netvarkyti. Bet į aštuntą 
kambarį nė vienas mano sūnus neturi įeiti: tu pati žinai, kas ten 
yra,— tarė Karamanas pačiai ir iškeliavo. 

Karalienė užmigo. O Karaboglas sako: 

— Reikia apžiūrėti tėvo kambarius. 

Ir ėjo jis nuo kambario prie kambario, bet jų durys buvo 
užrakintos. 

Ėmė jis ieškoti raktų miegančios motinos kišenėse. Rado sep- 
tynių kambarių raktus ir pradėjo atrakinėti tų kambarių duris, 
Kambariai buvo pilni visokiausių gėrybių. O aštunto. kambario 
raktų nėra. | 

— Kurgi galėtų būti aštunto kambario raktas? 

Ir rado aštunto kambario raktą. įsiūtą. po: motinas „pažastim. 
Atsirakino jis aštuntą kambarį. O ten buvo jo, pražūtis. pers 
gė jis kambaryje ir pamatė ant sienos kabant mergelės atvaizdą 
Kambaryje daugiau nieko nebuvo. 

Tą atvaizdą išvydęs, jis tarė: 

„ — O, jeigu tu būtum mano! Arba tų, arba. mirtis — kitos išei- 
ties nėra. 

Įdėjo jis raktus motinai į kišenę ir ėmė. "verkti, Kai ir. verkti 
nebegalėjo, nuėjo į savo kambarį ir atsigulė, Tuo tarpu nubudo 
motina. Atėjusi klausia sūnų: 

— Kas tau, mano vaikeli? 

— Tu manęs daugiau nieko neklausinėk. Aš sergu mirštama 
liga, — atsakė sūnus. 

Parjojo tėvas — karalius Karamanas, ir pati jam sako: 

— Mūsų sūnus susirgo. 

Atėjo tėvas pas sūnų ir klausia: | 

— Kas tau, vaikine? Juk aš šiandien palikau tave sveiką. 

O sūnus jam atsakė: 

— Neklausinėk manęs, tėve. Man nieko kito nebelieka, kaip 
tik mirti, 

Tada karalius Karamanas nuėjo pas žynę ir sako: 

— Susirgo mano sūnus. Jeigu pasakysi, kuo jis serga, aš tau 
duosiu tiek aukso, kad užteks ligi amžiaus galo. | 

Žynė jam atsakė: | 

— Tavo sūnus visai neserga, tik jis išėjo medžioti su rastinu- 
ku ir neįstengė jam prilygti nei jėga, nei vikrumu. Tada -Astanas 
kalno viršūnėje jį primušė, ir nuo to laiko tavo sūnus slepia šir- 
dyje pagiežą. 

Karalius Karamanas parėjo susijaudinęs. 

Vakare Astanas grįžo iš medžioklės, nušautais elniais nešinas. 
Įėjo į trobą, žiūri — tėvas su motina sėdi nusiminę ir verkia. 

— Ko jūs nuliūdote, tėveli, mamyte? — klausia. 

— Tavo brolis Karaboglas miršta,— atsakė jie. 

— Juk aš jį palikau sveikų sveikiausią, tai kas jam? — tarė 
Astanas. > 

Karalius Karamanas tarė: 

— Jis negalėjo tau prilygti nei jėga, nei vikrumu, o tu jį 
ėmei ir primušei. 

Astanas pravirko ir sako: 

— Didysis dieve, te žemė būna liudininkė, jeigu aš jį nors 
kartą leidau pirma savęs. Aš ir gyventi nebenorėsiu, jeigu nesu- 
žinosiu, kas yra tavo sūnui! — Ilgai dar jis verkė, o paskui atsi- 
gulė alkanas savo kambaryje. 

Kitą rytą, vos gaidžiui pragydus, Astanas pašoko iš patalo, 
nuėjo pas Karaboglą ir tarė: 

— Kelk, šiandien tavo eilė medžioti. Tučtuojau keliauki! 

— Pasitrauk nuo manęs, dėl dievo! Nebeisiu daugiau į me- 
džioklę, aš mirsiu, — atsakė Karaboglas. 

— Duokš pažiūrėsiu, ar tavo gyslose teka ligonio ar sveiko 
žmogaus kraujas, — vėl sako jam Astanas. 

Paskui jis stvėrė brolį už pakarpos ir ištrenkė iš patalo, 

— Tu visai nesergi! š 

Įbruko jam lanką ir strėles ir nusivarė. Taip jie atėjo į Juo- 
dojo kalno viršūnę. Ten Astanas išsitraukė peilį ir ėmė grasinti: 

— Sakyk tučtuojau, kas tau yra, 0 jei nesakysi —į gabalus 
tave supjaustysiu. 

Karaboglas pabūgo mirties ir sako: 

— Nežudyk manęs. Aštuntame tėvo — karaliaus Karamano — 
kambaryje aš pamačiau mergelės atvaizdą. Kol jos nevesiu, tol 
aš tau ne brolis. 

Kai broliai grįžo namo, Astanas papasakojo karaliui Karama- 
nui, dėl ko Karaboglas liūdi. Karalius Karamanas iš įniršio tren- 
kė kumščiu sau per kelius ir užsipuolė pačią: 

— Aš juk tave įspėjau, kad tos ES atvaizdo sūnūs ne- 
pamatytų! 

— Mano tėve,— tarė Astanas,— ar ir apie mane kalbi? Ar ir 
man ta mergelė rodysis tokia nuostabi? Na, atneškite, aš pažiū- 
rėsiu. 

Atnešė jam atvaizdą, ir nuo mergelės veido spindesio viskas 
aplinkui nušvito. Pasižiūrėjo į ją Astanas, graudžiai pravirko 
ir sako: | 

— O mergele, jeigu Astanas nenueis ten, kur tu gyveni, ne- 
išvengs jis staigios mirties.— Tuos žodžius ištaręs, jis suvyniojo 
atvaizdą ir įsidėjo į kišenę. Ta mergelė buvo dangaus pakraštyje 
gyvenančių milžinų sesuo. 

Ir prašo Astanas tėvą: 

— Įsakyk savo ir kitose karalystėse surinkti visą geležį, net 
vinis, ir suvežti į lauką. Iš tos geležies aš nusikaldinsiu lazdą 
su milžinais kautis. 

Sukruto visi karaliaus žmonės. Kur tik rasdavo geležį, atneš- 
davo į lauką ir dėdavo į krūvą. Ir surinko tiek /geležies, kad nuo 
jos sunkumo žemė linko. 


Pradėjo Astanas tą geležį kalti. Aplinkui radosi taip karšta, 
jog upės ir ežerai išdžiūvo. Žmonės alpo iš troškulio ir pradėjo 
karaliui Karamanui sakyti: 

— Kas bus su tavo valstybe, žmonės be vandens žūsta! 

— Nebereikia man marčios, ir sūnų nebereikia: mano žmo- 
nės be vandens žūsta, kas tada mane maitins? 

Astanas jam sako: 

— Man nerūpi tavo valstybė! Aš darau, ko man reikia! 

Baigęs rinkti geležį, Astanas tarė tėvui: 

— Išleisk įsakymą, kad iš visos karalystės susirinktų visi kal- 
viai ir dumplių pūtėjai. 

Ir ėmė rinktis visi kalviai ir dumplių pūtėjai. 

Visiems susirinkus, Astanas tarė: 

— Dabar jėgos metas. Aš taisausi į žygį, ir jūs iš tos geležies 
turite nukalti man lazdą, kad galėčiau ją pasiimti. 

Kalviai baisiausiai susirūpino ir sako: 

— Nukalti tai nukalsime, bet nevaliosime jos apversti. 

— Padarykite stiprius ratus, o lazdą aš pats į juos įsikelsiu — 
paliepė Astanas. 

Papūtė kalviai į tą geležies kalną iš septynių tarpeklių, ir vis- 
kas aplinkui suliepsnojo. Nuo įkaitusios geležies skeveldrų degė 
ištisi karaliaus Karamano sodžiai ir miestai. 

Žmonės antrą kartą nusiuntė pasiuntinius pas karalių. 

— Sudegė tavo valdinių trobos su visais žmonėmis. Įsakyk, 
kad liautųsi pūtę dumples. 

Ir sako Astanui karalius Karamanas: 

— Nebereikia man marčios. Liaukitės pūtę Bump Žūsta 
valstybė. 

— Man nerūpi valstybė,— vėl atsakė jaunikaitis. 

Ir padarė kalviai jam geležinę lazdą. Nusiuntė jo paties pa- 
kviesti. 

— Astanai, tavo lazda nukalta. Ateik jos pasiimti. 

Atėjo Astanas, pakėlė lazdą, ėmė ją mėtyti į viršų ir gaudyti 
tai viena, tai kita ranka, o toji lazda svėrė šešis milijonus pūdų! 

Kai Astanas su lazda grįžo namo, karaliaus kieme jo laukė 
daugybė ginkluotų žmonių. Jie buvo atsivežę visokiausių ginklų. 

— Karaliau Karamane, juk čia musės, kam jas sušaukei? — ta- 
rė Astanas tėvui. 

— Juk tu eini mergelės, o dabar jėgos metas, tai argi tau 
nereikalinga kariuomenė? 


— Taigi jie už muses menkesni! — atsakė Astanas.— Kai aš 
imsiu su milžinais grumtis, nežinosiu, ar juos saugoti, ar su mil- 
žinais grumtis. Siųsk juos atgal: jie man tik našta bus! 

Ir kariuomenė išsiskirstė namo. O Astanas vienas susiruošė 
į žygį. 

— Einu į žūtbūtinį mūšį, — tarė, — ir jeigu man bus likta mer- 
gelę laimėti, aš greitai sugrįšiu. L 

— Tai tu ir jaunikio nesiimiė — klausia tėvas. 

— Ir jis man bus tik našta, jokios naudos iš jo,— atsakė 1 
tanas. 

Tada karalius Karamanas jam sako: 

— Na, tai keliauk. Laimingos tau kelionės! Tu tikriausiai pats 
nori tą mergelę vesti. 

— Tėve, aš vos nesuklydau! — atsakė Astanas.— Visada ge< 

riau su senu žmogum pasitarti. Taisyk į kelią Karaboglą. Mudu 
keliausime drauge. 

Ir Karaboglas su Astanu iškeliavo. Daug dienų ėjo du broliai, 
pagaliau priėjo sausą dykumą. Saulė smarkiai kaitino. Karabog- 
las alpo iš troškulio. Priėjo jie didžiulę tvirtovę. Joje buvo gir- 
dėti vanduo čiurlenant, bet vartų į tvirtovę niekur nesimatė. 

Karaboglas ir sako Astanui: 

— Nuo karščio aš vos ant kojų bepastoviu; girdžiu — tvirto- 
vėje upelis čiurlena, bet vartų niekur nematyti. 

— Tu tik suieškok vandenį, o kelią prie jo jau aš pats rasiu! — 
Tai pasakęs, Astanas priėjo prie tvirtovės ir ėmė klausytis: iš 
tikrųjų ten buvo girdėti vanduo čiurlenant. Astanas lazdos galu 
stuktelėjo į sieną ir išmušė didžiulį mūro gabalą. Broliai Iėjo 
į tvirtovę, atsisėdo prie šaltinio ir atsigėrė. 

O tvirtovės viduje buvo aukso rūmai ir trobos. 

Prie vienų rūmų Astanas pasidėjo lazdą po galva ir užsnūdo. 

Tuose rūmuose gyveno septyni milžinai, ir visi septyni buvo 
skriaudikai. Milžinai medžiojo kalnuose, namie tebuvo jų sesuo 
su motina. Astanas miega, o Karaboglas vaikšto po kiemą. 

Milžinų sesuo pažvelgė į kiemą ir, pamačiusi brolius, sako 
motinai: 

— Regėjau stebuklą, į mūsų sodą iš kažkur atsidangino -du 
kalnų paukštyčiai. 

Motina jai sako: 

— Bet ar nebus jie skriaudikai? — Ji pašokusi sugriebė verp- 
stą su verpsteliu i: metė verpstelį į sodą sakydama: 

— Ei tu, kalnų paukštyti, atmesk man verpstelį. 

Karaboglas mėgino pakelti verpstelį. Bet moteris iš karto pa- 
matė, kad jis silpnas, įbedė verpstą jam į tarpumentę, pakėlė 
jį ir numetė po klėtim. „Kai vakare grįš mano septyni milžinai, 
iš jo bus galima išvirti sriubą“, — pagalvojo. 

Kai milžinai iš kalnų grįžo, motina jiems sako: 

— Šiandien į mūsų sodą atėjo du kalnų paukštyčiai. Vienas 
gWi prie šaltinio negyvas, o kitas po klėtim. Atneškite ir tą, 
kur prie šaltinio, dviejų jums užteks vakarienei. 

Vieni milžinai puolė ugnies kurti, kiti iešmų drožti, o trys 
jaunesnieji nubėgo pas Astaną. Apžiūrėjo jį ir, pamatę galvūga- 
lyje stebuklingąją lazdą, baisiai sunerimo: 

— Oi, jeigu jis šitą lazdą atsinešė, tai nušluos mūsų giminę! 

Jie nedrįso jo žadinti, grįžo atgal ir sako broliams: 

— Jis ne miręs, o gyvas. Jam po galva geležies lazda, tokia 
sunki, jog jos pusė į žemę susmegus. 

— Pabūgote jį žadinti, šunys, — atsakė vyresnieji broliai. 

Vyresnieji broliai patys nubėgo ir kad ims iš visų pusių 
kumšėti Astaną. 

Astanas nubudo ir klausia: 

— Kas jūs tokie? | 

Šie atsako: 

— Mes milžinai, o tu kas per vienas? 

Astanas apsižvalgė aplinkui ir mato — nebėra brolio. 

„Oi! Ar jie nebus suėdę brolio?" 

Jis pašoko ir nubėgo į milžinų būstą. Iš ten ėjo milžinų moti- 
na, ir Astanas sušuko: 

— Tučtuojau sakyk, kur mano brolis! 

— Kam dar tau brolis, ir tave tučtuojau suėsim! — atsakė ji. 

— Aš čia, aš čia, jie mane tuojau pjaus! — šaukia iš po klė- 
ties Karaboglas. 

— Nesibaimink, kol aš gyvas! — sušuko jam Astanas, pribė- 
go, ištraukė iš po klėties ir klausia: 

— Ar jie tau nieko pikta nepadarė? 

— Jų motina įbedė verpstą man į tarpumentę ir pakėlė mane. 

Tai išgirdęs, Astanas nubėgo pas milžinų motiną, tvojo jai 
kumščiu, ir ji pavirto juodaisiais pelenais. O jis pasičiupo lazdą 
ir tarė septyniems milžinams: 

— Na, išsirikiuokite, aš jums įkrėsiu išminties! 

Milžinai išsirikiavo. Jie manė, kad Astanas iš tikrųjų juos 
mokys išminties. O jis paleido į juos lazdą ir visus išmušė. 

Astanas su Karaboglu keliavo toliau. Vėl priėjo sausą dyku- 
mą. Saulė dar smarkiau kaitino. Karaboglą vėl ėmė kankinti 
troškulys. Priėjo juodu rūmus. Ten irgi buvo girdėti vanduo čiur- 
lenant, bet vartų niekur nesimatė. Karaboglas apėjo rūmus ir 
tarė: 

— Mirštu iš troškulio. Šituose rūmuose yra vandens, bet aš 
nerandu vartų.. 

Astanas vėl pramušė lazda sieną, ir jie įėjo į rūmus. O tie 
rūmai buvo iš gryniausio aukso. Jų viduje stovėjo apkrauti sta- 
lai. Nuo spindesio raibo akys. Rūmuose nebuvo nė gyvos dvasios. 

Karaboglas sako Astanui: 

— Neišsisuksim nuo pražūties. Žinok, šeimininkai — ne pa- 
prasti Žmonės. 

Astanas išsiėmė vamzdį ir ėmė žvalgytis į visas puses: žiūri, 
iš rytų atslenka juodas debesis. Ir sako jis Karaboglui: 

— Mano broli, tų rūmų šeimininkas — Arabis. Jis keliavo po 
dangų, o dabar grįžta namo. E 

— Jeigu taip, reikia iš čia kuo greičiausiai nešdintis. 

— Negaliu iš čia bėgti, turiu su juo susigrumti. O tu išsikask 
dvylikos uolekčių duobę ir šok į ją. 

Karaboglas ieties smaigaliu ėmė kapstyti žemę, o Astanas žiū- 
rėjo į jį ir šypsojosi. 

— Ką tu čia dirbi? 

— Sau gyvam duobę kasu. 

Astanas pastatė lazdą, kiek spustelėjo ir įspaudė gilią duobę. 

— Na, greičiau šok į duobę! 

Karaboglas sukinėjasi aplink duobę, niekaip nedrįsdamas šok- 
ti. Astanas vėl jam sako: 

— Šok, ko tu dar lauki? 

— Jeigu aš ten šoksiu, sprandą nusisuksiu arba nugarkaulį 
susilaužysiu. 

Astanas vėl nusišypsojo ir ant lazdos galo nuleido jį į duobę. 
O pats, rankas už nugaros susidėjęs, žaisdamas lazda, vaikštinėja 
po sodą. 

Tuo metu Arabis prisiartino prie žemės ir sako jam iš aukš- 
tybių: 

— Kas per šuo, kas per asilas tas žmogus? Ko tu vaikštinėji 
lyg po tėvo sodą?! 

Astanas jam atsakė: 

— Tu pats šuo ir asilas. Šauki iš aukštybių, vildamasis mane 
išgąsdinti ir išvaryti. 

Arabis iš viršaus į jį nusitaikė. Susikibo juodu ir ėmė grum- 
tis. Astanaš iš visų jėgų trenkė jį į žemę. Arabis plykstelėjo 
ugnimi ir pavirto auksaplauke mergele. 

Astanas ją paleido, atsitolino per žingsnį ir sako: 

— Kas tu per angelas? Atleisk, aš netyčia tave įveikiau. 

— Ne angelas aš, ne šventoji dvasia. Aš dievo dukterėčia 
ir galiu tekėti tik už to, kuris mane įveiks, — tokia dievo valia. 
Tu mane įveikei ir, jeigu manai, kad aš tavęs verta, veskis į sa- 
vo namus. | 

— Aš tavęs nevertas, bet čia yra mano brolis jaunikis. Jis 
mano, kad jam per prasta su kuo nors stoti į dvikovą. Dabar 
jis aukso krėsle sėdi. Aš jį čia atvesiu. Pasižiūrėkite vienas į ki- 
tą. Jeigu vienas kitam patiksit, jis bus tau už vyrą, o tu jam už 
pačią, 0 aš už dievetrį. 

— Na, tai eik ir atvesk jį. 

Astanas nuėjo, iškėlė brolį iš duobės ir atvedė pas mergelę. 
Pasižiūrėjo Karaboglas į mergelę ir sako Astanui: 

— Čia ne ta mergelė, kurios mes ieškome. 

Ir keliavo jie toliau, o mergelė jiems įkandin sako:. 

— Palaukit, kur jūs einat? Nors pasakykit, kas jūs tokie. 

— Mes karaliaus Karamano sūnūs. Tėvo kambaryje : kabo 
mergelės atvaizdas, ir mes keliaujame jos ieškoti. Žūt būt turime 
ją surasti. 

Mergelė graudžiai pravirko ir tarė: 

— Vargšai jūsų gimdytojai, kuriuos palikote ir. pas: kuriuos 
daugiau negrįšit. 

Astanas ją klausia: 

— Kodėl tu taip kalbi, sesut? 

— Ta mergelė gyvena dangaus pakraštyje, ji — aštuoniolikos 
brolių milžinų sesuo. Kai dievas sutvėrė žmones, jis pasakė tiems 
aštuoniolikai milžinų: „Te priešininkas niekada jūsų neįveikia.“ 
Jie paties dievo palaiminti. Turi keturias seseris. Vyriausia — 
septyngalvio Juodojo milžino iš Juodojo kalno pati, kita — Bal- 
tojo milžino iš Baltojo kalno, trečia — Raudonojo milžino iš Rau- 
+donojo kalno. Turi jie jauniausią seserį, pas kurią jūs keliaujate. 
Tie milžinai skriaudikai, jie suės jus, geriau grįžkite. Jeigu aš 
patinku katram iš judviejų, tai eisiu drauge. Jeigu jūs net įveik- 
tumėt brolius ir jų svainius, vis tiek keturios seserys — burti-. 
ninkės; jos jus įvilios į kalną ir ten užmūrys.— Mergelė lieja 
karčias ašaras, ir jos tučtuojau virsta perlais. | 

Tada Astanas jai sako: 

— Aš ne dėl to palikau tėvų namus, kad grįžčiau nepadaręs, 
ką pažadėjau. 

Kai broliai norėjo toliau keliauti, mergelė nusimovė nuo smi- 
liaus žiedą ir padavė Astanui. 

Astanas išsiėmė iš kišenės peiliuką ir jai atidavė: 

— Kas savaitę įsidurk tuo peiliuku delną. Jeigu iš delno iš- 
trykš pienas, žinok — aš gyvas, o jeigu kraujas — manęs jau 
nebėra gyvo, ir ištekėk. 

Broliai ėjo toliau. Juodu vėl priėjo sausą dykumą. Saulė vėl 
ėmė juos smarkiai kaitinti. Priėjo broliai didžiausius rūmus, pa- 
našius į tvirtovę. Karaboglą troškulys vėl kankina. Tai buvo aš- 
tuoniolikos milžinų tvirtovė. 

— Mirštu iš troškulio,— tarė Karaboglas.— Girdžiu — rūmuo- 
se vanduo čiurlena, bet vartų niekur nematyti. 

Astanas lazda stuktelėjo į sieną ir ją pramušė. Įėjo jie į vidų 
ir ėmė ten vaikštinėti. 

Iš rūmų išėjo aštuoniolikos milžinų sesuo, ir nuo jos spinde- 
sio viskas aplinkui nušvito. Karaboglas pamatė ją ir sušuko: 

— Šit mergelė, kurios mes ieškome. Dabar laikykis, turėsi 
paradyti, ką gali! 

Mergelė grįžo į rūmus ir sako motinai: 

— Pas mus atėjo skriaudikai ir pramušė tvirtovės sieną. 

Motina pašoko, čiupo verpstą su verpsteliu. Metė iš aukšto 
verpstelį ir sako broliams: 

— Ei jūs, kalnų paukštyčiai, atmeskite katras man verpstelį. 

Karaboglas nubėgo verpstelio, bet Astanas jį sulaikė: 

— Palauk, leisk mane, tu jo nepakelsi; tegu verčiau jie mano, 
kad tu toks pat stiprus kaip ir aš. 

Ir nubėgo jis prie to verpstelio sakydamas moteriai: 

— Palauk, motin, aš tau jį atmesiu. 

Astanas paėmė verpstelį ir metė į moterį, bet per daug pasi- 
karščiavo, ir verpstelis, pro ją praskriejęs, sugriovė rūmus. Su- 
prato motina, kad jie tikri karžygiai, kad dabar nė pats velnias 
tegu nemėgina jų vadinti kalnų paukštyčiais. Ir sako jiems: 

— Darykit man ką norit, brangieji sveteliai! Esu aštuoniolikos 
milžinų motina. Sūnūs kalnuose medžioja. Mūsų sode yra obelis. 
Eikite kol kas, pasirėkškite obuolių ir valgykite. 

— Jeigu man leisi tris kartus suduoti per obelį, valgysiu, o 
jeigu neleisi — tada ne,— sako jai Astanas. 

— Daužyk nors iki vakaro! 

Astanas nuėjo į sodą, sviedė lazdą į obelį ir ją kone išrovė, 
bet nė lapelis: nenukrito. Metė Astanas antrą kartą ir medį be- 
veik visai išrovė, bet ir vėl niekas nenukrito. Trečią kartą išrovė 
jis obelį su visomis šaknimis, bet nė vienas obuolys nenupuolė. 

Žiūri jis į obelį ir sako: | 

— Kas tu per obelis? Aš noriu pasipurtyti obuolių, o jie ne- 
krinta! 

Nuleido obelis šakas ant uolų viršūnių ir visa dreba. Aštuo- 
niolika milžinų žiūri į ją ir kalba sunerimę: 

— Oi, atėjo pas mus baisus karžygys, tik pažiūrėkit į mūsų 
obels šakas. 

Tuo metu susidaužė kalnai, aplinkui sudundėjo sugriaudė. Mil- 
žinai pasileido namo. 

Astanas ir klausia aštuoniolikos milžinų motiną: 

— Viskas dunda, žemė dreba. Ką tat reiškia, geroji mMoterie? 

— Tai grįžta mano aštuoniolika sūnų. Jie sudaužė kalną į kal- 
ną, dėl to taip dunda. 

— Ko tie šunys laksto po kalnus, argi jie ožkos? 

Motina, ligi kraujo susibraižiojusi skruostus, nubėgo sūnų 
pasitikti. Pribėgo prie jų ir sako: 

— Atėjo laikas mums žūti. Te nė vienas iš jūsų apsirikęs ne- 
pasako „kalnų paukštyčiai". 

— Kiek tų karžygių ir kokia jų jėga? — paklausė sūnūs. 

— Du tėra, bet jie mus pražudys. 

Aštuoniolika milžinų ėmė dar greičiau bėgti ir netrukus at- 
bėgo į rūmus. Astanas su lazda išėjo jų pasitikti. Milžinai jam 
sušuko: 

— Sveiki, sveteliai! 

— Šunys jūs nelaimingi,— atsakė jiems Astanas,— ko ant ma- 
nęs šaukiate, lyg būtumėt mane užklupę tėvo sode! 

Aštuoniolika milžinų parnešė medį su visomis šaknimis ir ša- 
komis, primedžiotų elnių ir sako broliams: 

— Ar jūs, sveteliai, ugnį kursite, ar žvėrieną mėsinėsite? 

— Ak jūs, šunys, ar mano tėvas pas jus kada buvo atėjęs 
ugnies kurti? Ugnį kurkite patys, o aš susidorosiu su žvėriena! — 
atsakė Astanas. ' 

O kieme kalnai elnienos. 

Astanas ir sako milžinams: 

— Ar daugiau žvėrienos nėra? Ką aš čia mėsinėsiu? 

— Čia visi elniai, daugiau nieko neturim, — atsakė milžinai. 

— Na, kurkite ugnį, o aš tuojau pat juos kaip viščiukus su- 
dorosiu. 

Astanas peiliu prapjauna odą ant elnio kaklo, ir oda lekia 
į vieną pusę, o mėsa — į kitą. Paskui rankomis suplėšo mėsą į ga- 
balus ir meta į katilą. 

Žiūri milžinai ir baiminasi: „Oi, atėjo mūsų pražūtis, mus gy- 
vus jis praris.“ 

— Ei šunys, ko jūs į mane įsistebeilijot, greičiau kurkit ug- 
nį! — šaukia jiems Astanas. 

Milžinai po katilais sukūrė ugnį, o patys suėjo į rūmus ir iš 
eilės susėdo. Pirma atsisėdo trys vyresnieji broliai, paskui As- 
tanas ir Karaboglas. Jauniausias milžinas, kurs rūpinosi šviesa, 
sako: 

— Turbūt, sveteliai, su reikalu būsite atkeliavę? Mums reikia 
žinoti. 

— Ačiū tau — atsakė Astanas,— matyt, kad tavo gyslose dar 


| yra lašas tikro vyro kraujo. Atėjome tavo seseriai pirštis. 


— Sesers mes be niekur nieko neatiduosim! — priešgyniavo 
jauniausias brolis. 

— O ko jums reikia? 

— Jeigu vakarieniaujant jūs lygiai su mumis įstengsite val- 
gyti ir gerti, atiduosim, o jeigu ne, negausit. 

— Ak jūs, šunys paskutiniai, jeigu norite visą savo turtą, 
visus išteklius vienu prisėdimu suryti, tai ar ir aš turiu jus pa- 

mėgdžioti?! Aš su jumis varžysiuos ne valgymu, bet jėga. Jeigu 
laisva valia išleidžiate seserį — gerai, 0 jeigu ne — tada mėgin- 
sim ją patys pasiimti. Kam kas teks, tegu tuo ir džiaugiasi! 

O mergelė kažkur pasislėpė. 

— Astanai, kur jų sesuo? — tarė Karaboglas.— Liepk ją atvesti. 
„Aš noriu į ją pažvelgti. 

Ir sako Astanas milžinams: 

— Kur jūsų sesuo? Tučtuojau ją atveskite, kitaip visus iš- 
taškysiu. 

Milžinai neturėjo ką daryti ir pasiuntė sesers. Atvedė jaunes- 
nieji broliai seserį, ir nuo jos spindesio sušvito visos būsto kerte- 
lės. Astanas pasisodino ją šalia ir sako broliui: 

— Gerai į ją žiūrėk. 

Tuo tarpu ir vakarienė išvirė. Devyni milžinai nuėję atkasė 
didžiulį ąsotį vyno, parnešė jį ir pastatė prie ugniakuro. 

— Ką čia atnešėt? — klausia juos Astanas. 

— Ąsotį vyno. 

— Ar tik parodai atnešėt? — vėl sako Astanas. Tai ištaręs, 
pašoko, užsivertė ąsotį ir vienu mauku visą vyną išgėrė. Paskui 
trenkė ąsotį į kampą ir sako milžinams: 

— Niekam tikęs jūsų vynas, iš to kaušelio nė rago nepri- 
pilsi. 

Ir pravirko milžinai: „Oi, dabar mums jau galas.“ Pakilo visi 
aštuoniolika brolių ir nuėję atkasė ąsotį, kuriame buvo septy- 
nerių metų vynuogių derliaus vynas. Atkast atkasė, bet pakelti 
niekaip nevalioja ir vaikšto aplinkui baisiausiai nusiminę. 

Astanas jų laukia, o jie vis negrįžta. 

Kai įgriso laukti, nuėjo prie jų ir sako: 

— Tikriausiai jūs, šunys, viską išgėrėte, o man nieko nepa- 
likote. 

— Kad mes kur galą gautume nuo tavo rankos, jeigu nors 
lašelį išgėrėm. Mes nevaliojam pakelti ąsočio. 

— Tai kaip čia yra, kad aštuoniolika milžinų nevalioja ąs0- 
čio pakelti? — O pats kibo į ąsotį abiem rankom ir išplėšė jį iš 
uolos. Atnešė ąsotį į kambarį ir pastatė. Paskui visi susėdo į 
vietas. Valgė. Gėrė. 

Valgė jie, gėrė ligi vidurnakčio. 

Vidurnaktį milžinai sako pačioms: 

— Klokite svečiams patalus. 

Ir paklojo patalus aukso pilyje. 

Auštant visi pakirdo, nusiprausė, papusryčiavo ir išsiruošė 

į kalnus medžioti. Aštuoniolika milžinų vedėsi ir Astaną. Lazdą 
jis buvo pamiršęs rūmuose. 

Ir ėmė jie kopti į Juodąjį kalną. Septyngalvis Juodasis milži- 
nas iš Juodojo kalno buvo vedęs vyriausią milžinų seserį. Pri- 
ėjo jie prie Juodojo kalno. Ten buvo kelias „Eik ir negrįžk". Ir 
nusiuntė milžinai Astaną tuo keliu. Suprato Astanas, kad eina 
mirti, bet kaip jis pasirodys bailys, tad nesakė nenorįs tuo keliu 
eiti. 

Ir kopė jis į Juodąjį kalną. Užkopęs pamatė aukso elnią. Tai 
buvo milžinų sesuo, tyčia pasivertusi į elnią. Astanas jį nusi- 
vijo, bet niekaip negalėjo pavyti, vis buvo nuo jo atsilikęs per 
šūvį. Pribėgus kalnų tvirtovę, elnias jam sako: 

— Daugiau nesiartink! 

Astanas iššovė ir sužeidė elnią. 

Ir susiglaudė aplink Astaną kalnai, ir nebegalėjo jis .pasiju- 
dinti. Pamėgino pečiais kalnus atstumti, jie susproginėjo, bet 
stovėjo kaip stovėję. Ir pasiliko Astanas kalne uždarytas sto- 
vėti, ir kremtasi pirštus iš apmaudo: „O vargšas mano broli, tie 
šunys tave papjaus.“ 

Juodajame kalne gyveno Juodasis milžinas. 

Astanas ėmė klausytis ir išgirdo milžino šeimą barantis: aš- 
tuoniolikos milžinų sesuo vaikšto iš kertės į kėrtę, 0 anyta jai 
sako: 

— Kas tau, martele, ko tokia susikrimtusi? 

— Man nieko, — atsakė ji, — bet aš nuviliojau vieną jauni- 
kaitį, jis net sužeidė mane, ir kalne užmūrijau. Vargšė motina, 
kuri turėjo tokį sūnų, o dabar jo neteko. Širdį man gelia apie 
jį pagalvojus, būtų gaila, jeigu jis žūtų. 

— Tegu jis neturi ramybės, — tarė anyta. — Juk čia tas, 
kurs atėjo su tavo broliais galynėtis. 

— Žinau, bet vis tiek širdį gelia. 

O paskui sako ji Astanui: 

— Jaunikaiti, jeigu tu dar tebesi ir jeigu, savo laimei, kaire 
koja užčiuopei geležies barškalą, stuktelėk juo į kalną, ir kal- 
nas subyrės, o tu išsivaduosi. 

Jaunikaitis sušuko: 

— O dieve, neleisk man gėdinga mirtimi numirti! 

Ir tą pat akimirką jo rankose radosi geležies barškalas. Stuk- 
telėjo juo į kalną, ir kalnas subyrėjo... 

Laikas bėgo, ir jaunikaitis kiek įkabindamas nudūmė pas 
milžinus. 

O tie jau susitaisę brolį pjauti. 

Pakelia jie peilį jam prie gerklės, o raišas milžinas taip pat 
prisideda prie savosios peilį. 

— Jis man pavedė brolį tris dienas saugoti, ir anksčiau ne- 
leisiu jo pjauti. Jeigu jis sugrįš, sumals mus į miltus. 

Astanas vis artinosi. Šit ir pasibaigė sutartas laikas — praėjo 
lygiai trys dienos. 

„Dar man neatėjus jie papjaus brolį“, — nerimauja jis. 

Eina jis Juodąja giria, išrovė didžiulį bukmedį su visomis 
šaknimis ir metė. Medis pataikė į aštuoniolikos milžinų rūmus 
ir pusę jų nugriovė. Raišasis milžinas apsidžiaugė: 

— Jeigu būtumėt nužudę jo brolį, ar jis nebūtų mūsų gimi- 
nės išnaikinęs? 

Jie greitai atvedė jaunikaitį ir mergelę, pasodino prie stalo 
garbingoje vietoje, tik šokinėja aplink juos. Tuo tarpu pareina 
Astanas. 

— Kaip jais rūpinatės! 

Astanas atsisėdo prie jų ir klausia brolį: 

— Gal jie tave skriaudė? 

— Nuo to laiko, kai tu išėjai, net pakilti neleido mums nuo 
stalo, — atsakė Karaboglas. 

Kiaurą naktį, ligi pat ryto, jie puotavo. Rytą aštuoniolika 
milžinų vėl susiruošė į kalnus medžioti. 

— Gal eisi ir tu su mumis, Astanai, a?! 

— Eisiu, — tarė Astanas, o pats sako raišajam milžinui: — 
Išeinu medžioti šešiems mėnesiams, ir vargas tau, jeigu per 
tuos šešis mėnesius išskirsi mano brolį su savo seseria. 

Ir jie iškeliavo. Astanas pasiėmė geležies lazdą. Patraukė jie 
prie Baltojo kalno. Baltasis milžinas iš Baltojo kalno buvo vedęs 
antrą seserį. Ten taip pat buvo kelias „Eik ir negrįžk". 

Ir nusiuntė milžinai Astaną tuo keliu. Susidėjęs rankas už nu- 
garos, Astanas, lazda nešinas, ėmė kopti į Baltąjį kalną. Ir pri- 
kopė viršūnę. Atsisėdo. Žvalgosi aplinkui, bet niekur nieko ne- 
matyti. Staiga mato elnią su aštuoniolika šakotų ragų. Elnias eina 
artyn, kalnais ir miškais tarp ragų nešinas: tuoj tuoj numes savo 
naštą ant. kalno, ir tas pavirs juodaisiais pelenais. 

Kai elnias priėjo visai arti, Astanas čiupo lazdą ir sviedė 
į elnią. Subyrėjo elnio galva, ir jis parvirto. Tai buvo aštuonio- 
likos milžinų sesuo. Lyg tat žinodamas, Astanas čiupo elnią už 
užpakalinių kojų ir nuvilko į aštuoniolikos milžinų namus. Elnią 
pametė kieme, o pats įėjo į vidų ir tarė: 

— Pažvelkite jūs, šunys paskutiniai, Šia didelį elnią nušo- 
viau. 

Aštuoniolika milžinų žino, kad jis nukovė seserį, bet nedrįs- 
ta nė žodžio tarti. 

Astanas jiems ir sako: 

— Tučtuojau išsivirkite elnią ir suvalgykite! 

Rytojaus dieną milžinai vėl ėmė taisytis į kelią. 

Astanas įsakinėja raišajam milžinui: 

— Vargas tau, oi, vargas! Aš išeinu visiems metams į me- 
džioklę! Jeigu tą jaunikaitį bent žodžiu įžeisite, nė vieno iš jūsų 
gyvo nepaliksiu. — Paskui jis pasiėmė lazdą ir išėjo. 

Eina Astanas ir aštuoniolika milžinų. Priėjo Raudonąjį kalną. 
Ten irgi buvo kelias „Eik ir negrįžk“. Ir nuėjo Astanas tuo 
keliu. Nežinia, kiek jis ėjo, pagaliau įkopė į Raudonąjį kalną 
ir ten atsisėdo. Pasiėmė vamzdį ir žvalgosi aplinkui. Ir pamatė 
vienoje vietoje kraujo lauką: tai buvo trečioji aštuoniolikos 
milžinų sesuo. Ji pasivertė į kraujo lauką. 

Ir stebisi Astanas: 

— Oi, koks stebuklas! — Ir nukeliavo prie kraujo lauko. Pri- 
ėjęs prie krašto, žengė žingsnį į lauką ir žemiau kelių suakme- 
nėjo. Žengęs tris žingsnius, suakmenėjo iki pažastų. Liko jis 
stovėti ir verkia. 

Tuo tarpu mergelė, kuriai jis buvo davęs peiliuką, įsidūrė 
tuo peiliuku delną — iš vienos pusės ištryško kraujas, iš kitos — 
pienas. 

— Ajajai, viena jo pusė gyva, o kita negyva. 

Astanas stovėdamas užmigo. Kažkas jam sako per miegus: 

— O Astanai, tu žūsti. Ištiesk ranką ir užčiuopsi aukso kar- 
dą. Mesk jį. Tame lauke, kraujo ežero viduryje, yra aukštas 
kraujo stulpas — nuo žemės ligi pat dangaus. Tas stulpas radosi 
iš gailesčio tau. Jeigu pataikytum kardu į tą stulpą, laukas vėl 
pasidarytų, koks buvęs. 

Astanas pakėlė kardą, metė ir pataikė į kraujo stulpą. Krau- 
jo laukas virto dideliu sodžium. Astanas buvo išgelbėtas: jis 
pasidarė koks buvęs. Ir nuėjo į didįjį sodžių ir pataikė žynės 
trobon. Apsidžiaugė žynė jo sulaukusi: va, girdi, kokį gerą sve- 
čią Man dievas atsiuntė. 

Astanas ją klausia: 

— Kieno tas didelis sodžius? Kaip čia puiku! Niekada lig 
šiolei čia nesu buvęs. 

Žynė jam atsako: 

— Šito didelio sodžiaus karaliaus pati, aštuoniolikos milžinų 
sesuo, pavertė karalystę kraujo lauku, o patį karalių — akmeniu. 

— Prašom parodyti man karaliaus pačią, — paprašė Astanas. 

— Aš neišdrįsiu prie jos prisiartinti, bet prie cerkvės stovi 
jos vyro akmens statula, eime. Tu atsisėsk tenai. Vos saulei 
patekėjus, jo pati eis maudytis į pieno ežerą, kur telkšo lauke. 
Atėjusi prie akmens, ji išsitrauks veltinio rimbą, suduos juo 
vyrui sakydama: „Pasilik, koks esi.“ Tada tu ją ir pamatysi. 

Astanas nuėjęs atsisėdo prie akmens. Netrukus patekėjo sau- 
lė. Kelyje pasirodė moteris. Priėjusi akmens statulą, sudavė per 
ją rimbu ir sako: 

— Pasilik, koks esi. 

Astanui labai reikėjo to rimbo. Žūt būt turėjo jį įsigyti. Nie- 
ko nelaukdamas, ištraukė jį moteriai iš rankų. 

Paskui, norėdamas išmėginti rimbą, sudavė juo per akmens 
statulą sakydamas: 

— Būk, koks buvai. 

Tas akmuo buvo karalius, ir atvirto jis į karalių. Pasirąžė 
karalius ir sako: 

— Oi, kaip ilgai aš miegojau! 

— Ne miegojai tu, o pati buvo tave pavertusi akmeniu. Aš 
atėmiau iš jos veltinio rimbą, bėt nežinau, ką su ja daryti — 
atsakė Astanas. 

— Susimildamas, nepalik jos gyvos! Kitaip ji pasiskųs bro- 
liams, o tie tave užmuš. Mane irgi pražudys. 

Išklausęs karaliaus žodžių, Astanas uždrožė moteriai rimbu 
sakydamas: 

— Būk nusususiu šuniu! 

Ir moteris pavirto nusususiu šuniu. 

Metai baigėsi. Artėjo laikas grįžti į aštuoniolikos milžinų 
namus. Astanas čiupo lazdą ir nubėgo. 

„Oi, gal nerasiu brolio gyvo!“ Ir sviedė jis lazdą iš pusės 
kelio. Nušvilpė lazda padebesiais ligi pat milžinų rūmų ir pusę 
jų nuskėlė. Milžinai sudrebėjo iš baimės. 

— Oi, manėm, kad mūsų priešas galą gavo, o jis vėl grįžta! 

Ir nulėkė jie prie jaunikaičio ir mergelės, pasodino juos į gar- 
bingą vietą, tik gerinasi, tik šokinėja aplinkui. 

Tuo tarpu ir Astaras parsirado. Pažvelgė į kambarį ir sako 
iš tarpdurio: 

— Gerai juos užlaikote! 

Atsisėdo prie jų ir klausia Karaboglą: 

— Gal tave nuskriaudė tie šunys? 

— Nuo to laiko, kai tu iškeliavai, jie mane tiesiog ant Ian- 
kų nešiojo. 

O paskui Astanas tarė milžinams: 

— Rytoj dar kartą eime Ziedžioti. Ar jūs daugiau ką turit? 
— Pražudei tu mus,— atsakė milžinai, — nebeturime nei kur 
eiti, nei kur gyventi. Tai kam mums ir į medžioklę bevaikščioti. 

— Na, tai kelkite vestuves, aš noriu namo. 

Ir ūžė jie visą savaitę. 

Broliai jau taisėsi iškeliauti, Astanas ir sako milžinams: 

— Susėskite į eilę, aš jus išminties pamokysiu. 

Milžinai klusniai susėdo, priešgyniauti nedrįso. Astanas  vi- 
siems iš eilės uždrožė rimbu ir pavertė akmenimis. 

Karaboglas nusiminė. Astanas jį klausia: 

— Mano broli, kas tau? Ko tu toks nusiminęs, ar prastą pačią 
tau suradau? | 

— Turėjau gerus gimines, o tu jiems visiems galą padarei. 

— Jeigu tave būtų čia be manęs radę, tai būtų jie atsigėrę 
tavo kraujo. 

Broliai pasiėmė aštuoniolikos milžinų seserį ir iškeliavo 
namo. 

Mergelę, kuri iš dangaus buvo nusileidusi, Astanas vedė, 
ir grįžo abudu broliai pas tėvą — karalių Karamaną — su pa- 
čiomis. 

Namuose jie iškėlė šaunias vestuves ir laimingai gyveno. 


KAIP VARGŠAS VELNIĄ APGAVO 


Gyveno kartą vargšas. Išsekino jį skurdas, ir ėmė jis galvoti, 
kaip išbristi iš neturto. 

Išėjo kartą iš namų, atsisėdo ant akmens, parėmė lazda kak- 
tą ir galvoja: „Kad bent smulkių gyvulių turėčiau, paskui ir 
stambių raguočių įsigyčiau.“ 

Vos jis taip pagalvojo, šalia išdygo velnias ir klausia: 

— Kas tau? Ko tu kremtiesi, vargšas žmogeli? 

— Kaip aš nesikrimsiu? Žmonės gyvena iš žemės ir gyvulių, 
o aš nei to, nei kito neturiu. | 

Velnias pagalvojo pagalvojo ir sako: 

— Jeį mudu susitarsime, aš duosiu tau penkias ožkas, bet 
po trejų metų jas ir dalį prieauglio turėsi man grąžinti. 

— Ką čia dar kalbėti? Aš sutinku su viskuo, juk kitos išei- 
ties nėra. b 

— Gerai. Duodu tau ožkas trejiems metams. Po trejų metų 
jas man grąžinsi, o prieauglį pasidalysim. Tik šiukštu, nepjauk 
nei juodos, nei pilkos, nei beragės, nei raguotos, nei baltos, 
nei margos. 

Vargšą tas nustebino: „Ką šitaip turėti gyvulių, geriau jų 
visai neturėti. Išeina, . kad negaliu nė vienos ožkos pasipjauti. 
Tai kam dar vargti ir jas ganyti?" 

Ir ėmė vargšas sukti galvą. Po kiek laiko jis sako velniui: 

— Gerai, aš sutinku, bet kai bus laikas dalytis prieauglį, ne- 
ateik pas mane nei sekmadienį, nei pirmadienį, nei antradienį, 
nei trečiadienį, nei ketvirtadienį, nei penktadienį, nei šeštadienį, 
o ateik, kada panorėsi, kitom dienom, tada ir pasidalysime 
ožkas. 

Velnias sutiko, ir vargšas parsivarė penkias ožkas. 

Praėjo treji metai. Velnias nutarė eiti ožkų atsiimti. Bet ėmė 
jis sukti galvą: „Savaitė turi tik septynias dienas, ir išeina, kad 
jokią dieną aš negaliu eiti pas vargšą prieauglio dalytis? Ką čia 
padarius?“ Bet argi velnias nemokės iš bėdos išsisukti? Naktį 
iš antradienio į trečiadienį jis įgriuvo vargšo trobon. 

Kas beliko vargšui daryti — pasidalijo prieauglį. Vargšas iš 
apmaudo net pajuodo: „Kas galėjo pamanyti, kad velnias ateis 
naktį? Sprogsiu iš pykčio, jeigu jo neapgausiu.“ 

Nusivarė kartą vargšas ožkelius į mišką. Žiūri — artinasi aud- 

ra. Vargšas galvoja: „Imsiu ir nusirengsiu, nes paskui neturėsiu 
kuo persivilkti“ Nusirengė jis, pasidėjo drabužius po dideliu 
akmeniu, pats atsisėdo ant jo ir laukia, kada nustos liję. Lietui 
praėjus, išsitraukė drabužius ir apsivilko. Staiga priešais atbėga 
velnias. Vanduo nuo jo upeliais teka. 

Mato velnias, kad vargšo drabužiai sausi, ir sako: 

— Duosiu tau viską, ko panorėsi, tik pasakyk, kaip tu pali- 
kai sausas. 

— Atiduok man savo ožkas, ir aš tau pasakysiu tą paslaptį. 

Velnias sutiko. 

— Kai prasidės audra, nusirenk, pasidėk drabužius po savim 
ir, audrai praėjus, apsivilksi sausais — va tau visa paslaptis. 

Velnias bemat sprogo iš pykčio, o vargšas parsiginė ožkas 
savo trobelėn. 


VALDOVO MARTI 


Gyveno vienas valdovas ir valdė savo šalį. Su kaimynu ka- 
ralium jis buvo piktuoju. Bet kaip įveiksi priešą, jei neturi tiek 
kareivių, kiek jų turėjo tas karalius? Ir ėmė valdovas galvoti, 
kaip priešą klasta nugalėjus. O kaip jis tą padarė, pasaka seka. 

Galvojo galvojo valdovas, paskui sako: 

— Reikia“rasti žmogų, kurs sparnuotus mano žodžius supras- 
tų, atspėtų šlaptą jų reikšmę, kada kiti nieko nenumano, ir kurs 
būtų mano šeimos narys. 

Valdovas turėjo pačią ir sūnų. Bet jie niekada nemokėjo at- 
spėti slaptos reikšmės to, ką jis, būdavo, sako. 

„Išmėginsiu savo laimę — išpiršiu sūnui kaimyno aldaro duk- 
terį. Kas žino, gal ji bus kaip tik toks Žmogus, kokio man 
reikia.“ 

Ir apvesdino valdovas vienturų savo sūnų su turtingo alda- 
Iro dukteria. Po vestuvių praėjo septynios dienos, valdovas pa- 
galvojo: „Laikas man išbandyti marčią." Pasišaukė sūnų ir sako: 

— Taisykis į kelionę, kad vidurnakčiui arkliai būtų pabalnoti. 
Prieš gaidgystę mums reikia iškeliauti. 

— Gerai,— atsakė sūnus. ' 

Per patį vidurnaktį, prieš gaidgystę, pakilo valdovo sūnus iš 
lovos, pabalnojo žirgus, ir tėvas su sūnum ištraukė tolimon ke- 
lionėn. | 

Kai kelio galą nujojo, tėvas ir sako: 

— Berniuk, sutrumpink mūsų kelią. 

— Kelias ne virvė, kaipgi aš jį sutrumpinsiu? — atsakė sūnus. 

Tėvas uždrožė sūnui rimbu ir apgręžė žirgą. 

Pasibaigė diena, ir atėjo vakaras. Visi žmonės sugulė mie- 
go, valdovo šeima — irgi. Tada valdovas prisėlino prie sūnaus 
ir marčios kambario, ir ėmė klausytis, ką jie kalba. 

— Juk jūs išjojote į žygį visai savaitei, — klausia marti — tai 
ko taip greit sugrįžote? 

Ir papasakojo vyras pačiai, kaip tėvas uždrožė jam rimbu 
ir apgręžė žirgą. 

— Jis tyčia taip padarė, norėjo mane prilupti— pridūrė.— 
Argi senis galvojo apie žygį! 

— Kur girdėta, kad tėvas luptų vedusį sūnų! Ir dar vientur- 
tį! — supyko marti. 

Auštant valdovas sako pačiai: | 

— Pargrąžink mūsų marčią jos gimdytojams. Kad šiąnakt 
jos nebebūtų mano namuose. 

— O ką pikta ji tau padarė? — klausia jį pati. — Argi ji ne 
gražuolė? 

— Kad šiąnakt ji nebemiegotų mano namuose, ir baigta! — 
vėl pasakė valdovas. 

Nėra kas daro. Anyta išruošė marčią ir pargrąžino į gimdy- 
tojų namus. ( | 

Praėjo keletas dienų, ir valdovas vėl apvesdino sūnų. Tam 
jis ir valdovas! 

Vėl praslinko septynios dienos, anyta pamilo marčią, o mar- 
ti — ją. Valdovas pasišaukė sūnų ir tarė: 

— Vidurnaktį kad žirgai būtų pabalnoti: išjojame į žygį vi- 
sai savaitei. 

Tėvas su sūnum vėl iškeliavo. Kas ten žino, kiek jie nujojo. 
Senis sustabdė žirgą ir sako sūnui: 

— Na, berniuk, užvirink man katilą be vandens. 

— Kaipgi be vandens galima užvirinti katilą? — nustebo 
sūnus. ž 

Valdovas pakėlė rimbą ir skaudžiai sušveitė sūnui per nu- 
garą, apgIręžė žirgą ir nušuoliavo namo. 

Naktį, šeimynai sugulus, senasis valdovas prisėlino prie sū- 
naus lango ir ėmė klausytis, ką kambaryje kalba sūnus su marčia. 

— Ko taip greitai sugrįžote? — paklausė marti— Juk jūs iš- 
jojote savaitei? 

Vyras papasakojo, kaip tėvas sudrožė jam rimbu ir kaip ap- 
gręžė žirgą. 

— Apgavo mane, norėjo tik prilupti, apie žygį nė negalvo- 
j0,— kalbėjo sūnus. 

— Kaip jam pakilo ranka prieš vedusį sūnų? — nustebo marti. 

Kitą dieną auštant ir sako valdovas pačiai: 

— Pargrąžink marčią tėvui, kad mano namuose jos daugiau 
nebūtų. 

— Kodėl skriaudi marčią, jos tėvą ir motiną? Ką žmonės 
pasakys? -Pargrąžinome tėvams vieną marčią, dabar kitą! Juk 
ji namuose dirba visa, ką ir turi dirbti marti. 

— Pargrąžink, ir baigta,— įsakė valdovas. 

Nebuvo kas daro! Motina išruošė marčią į kelionę ir išsiuntė 
pas tėvus. 

Praėjo keletas dienų. Valdovas vėl pasišaukė sūnų ir jam 
sako: 

— Paimk iš bandos vieną aviną ir gink jį per šalies sodžius 
parduoti. O parduok jį su tokia sąlyga: tegu jį papjauna, išmė- 
sinėja ir mums atiduoda abi puses. Į kelią jokio paviržio neimk: 
žmonės tave pažįsta ir duos valgyti. 

Eina valdovo sūnus iš vieno sodžiaus į kitą, varosi aviną, 
siūlo jį pirkti, kaip liepė tėvas. Bet pirkėjų vis nesiranda. 

Kiaurus metus klajojo bastėsi valdovo sūnus po sodžius. Ga- 
lop sumanė grįžti namo. Reikėjo eiti pro mažą kaimelį. Eina jis 
to kaimelio gatve, o priešaky velkasi vos gyvas avinas. Sutiko 
jaunikaitis vargšę moterį su dukteria. 

— Tebūnie šviesios jūsų dienos, — sako joms valdovo sūnus. 

— Laimė tave telydi, gerasis keleivi — atsakė jam vargšė 
moteris. 2 

— Ar nepirktumėte iš manęs avino? Tiktai su viena sąlyga: 
papjaukite jį, išmėsinėkite ir abi puses atiduokite! 

— Ne tiktai aš, vargšė, bet nė visų didžiausia turtuolė 
nepirks jo iš tavęs su tokia sąlyga, — atvertė senutė ir nuėjo 
savo keliu. 

O duktė jai sako: 

— Mama, imk aviną! Juk dievas mums dovanai jį siunčia. 

— Netikėle! — užpyko senutė.— Tu nori, kad šis jaunikaitis 
meiliai į tave pažvelgtų? 

— Mama, aš tau sakau teisybę, už aviną mums nereikės 
mokėti. . 

Paklausė senutė dukters, pasikvietė valdovo sūnų savo var- 
gingon trobelėn. Mergaitė jam ir sako: 

— Gerasis svety, neturim namuose vyro, nėra kam avino 
papjauti. Nepatingėk, pats jį papjauk, išmėsinėk, aš tau padėsiu. 
O ryt anksti rytą užmokėsiu tau už tavo aviną ir tave palydėsiu. 

Kaip galėjo valdovo sūnus nesutikti pagaliau suradęs avino 
pirkėją? Jis papjovė aviną, senutė su dukteria sudorojo mėsą, 
išvirė riebios avienos, kiek reikėjo, pavaišino valdovo sūnų ir 
pačios sočiai pavalgė. 

Anksti rytą senutės duktė suvyturiavo skepetaitėn į dvi dalis 
perkirstą avino galvą, padavė ją svečiui ir sako: 

— Štai ko vertas tavo avinas, nešk ir atiduok tėvui. 

Jaunikaitis grįžo namo ir padavė ryšulėlį motinai. Ta išvy- 
niojo skepetaitę ir kad ims aimanuoti: 

— Tai nelaimė! Kaipgi aš parodysiu tėvui avino galvą — 
užmokestį už visą aviną? 

Tėvas paklausė sūnų: 

— Už kiek tu pardavei aviną ir kur užmokestis? 

— Aš padaviau jį motinai, — atsakė. 

— Kurgi užmokestis už mūsų aviną? — paklausė valdovas 
pačią. 

Ši nežino, ką daryti, bijo, kad vyras dar daugiau neluptų 
sūnaus, ir sako: 

— Ar maža žemėje klastūnų: kažkas apgavo mūsų berniuką 
ir ne sidabrą įbruko jam delnan, o į dvi dalis perkirstą avino 
galvą. Todėl ir pabūgau parodyti tau šį ,„„užmokestį“.— Sulig 
tais žodžiais įėjo ji į trobą ir atnešė vyrui perkirstą galvą, pati 
visa drebėdama iš baimės: „,„Nudės jis mūsų vienturtį, tikrai nu- 
dės, kai pamatys galvą.“ 

Valdovas išvyniojo skepetaitę ir mato abi avino galvos pu- 
ses*'. Pamatė ir apsidžiaugė. Apsidžiaugė ir nusišypsojo. Nusi- 
šypsojo ir sako pačiai: 

— Va dabar radau sūnui gerą nuotaką.— Paskum pasišaukė 
sūnų ir tarė: — Ryt anksti rytą keliausime į tą sodžių, kur tu 
pardavei aviną. Žiūrėk, kad arkliai būtų pabalnoti. 

Rytą valdovas su sūnumi iškeliavo į tą kaimelį, kur gyveno 
senutė su dukteria. | 

Senutė pavaišino garbingą svečią ir jo sūnų riebia aviena, 
pagirdė šaltinio vandeniu. 

Tada valdovas sako senutei: 

— Klausyk, ką tau sakysiu: noriu su tavim susigiminiuoti. 
Atiduok savo dukterį už mano vienturčio sūnaus. Leisk man būti 
tavo gimine. 

Nė klausyti nenori senutė šalies valdovo žodžių, mano, kad 
jis juokauja, tyčiojasi iš vargšės moters ir jos dukters. 


37 Pagal senuosius osetinų papročius moterims nevalia būdavo valgyti gyvulio 
smegenų nei galvos: tai buvo senesnių vyrų dalis. 

— Negalimas daiktas, — sako ji — tu didelės šalies valdovas, 
o mes vairgšės. Geriau palikite mus vargti. Tu verčiau pasiieš- 
kok sau lygios. O aš irgi išrinksiu dukteriai tokį pat vargšą kaip 
ir mes. Priėmiau tave, kaip galėjau, pavaišinau, kuo turėjau, 
savo vargingoje pastogėje. Bet aš nemaniau, kad tu man senai 
taip širdį užduosi. 

— Tavo dukters mano namuose niekas neskriaus. Ją labiau 
gerbsim ir mylėsim negu visų geriausio pasaulyje žmogaus duk- 
terį. 

Ilgai priešgyniavo senutė, na, o paskui vis dėlto sutiko. Ir 
iškėlė valdovas vestuvių pokylį ir parvedė į savo turtingus na- 
mus vargšės senutės dukterį. 

Nei daug, nei mažai — septynios dienos po vestuvių praėjo. 
Ir sako valdovas sūnui: 

— Josiu su tavim visai savaitei. Vidurnakčiui pabalnok 
arklius. | 

Valdovo sūnus net nustėro išgirdęs apie kelionę. Bet jis ne- 
drįso tėvui priešintis. 

Vidurnaktį jaunoji valdovo marti atsikėlė, pabalnojo žirgus 
ir pažadino vyrą sakydama: 

— Kelkis! Arkliai pabalnoti. Pažadink tėvą, ir tebūnie tiesus 
jūsų kelias! 

Valdovas su sūnum iškeliavo. Kai jie už sodžiaus išjojo, tė- 
vas sako sūnui: 

— Berniuk, padaryk, kad mūsų žirgai pariebėtų! LA 

— Žirgai ir taip neliesi, tai kam jiems tas riebumas? Kaipgi 
jie iš karto ims ir pariebės? — paklausė sūnus. 

Šį sykį valdovas smarkiai kirto sūnui rimbu už tokį klausimą. 
Kirto ir apgręžė žirgą. 

Vakare valdovas vėl pasiklausė, ką kalba sūnus su marčia. 

— Kodėl taip greit grįžote? Ir kodėl tu toks nusiminęs? — 
klausia pati vyrą. | 

— Kitas, manim dėtas, ne tik nusimintų, bet ir prieš save 
ranką pakeltų, — atsakė šis.— Tik nenoriu tėvui ir motinai gėdos 
užtraukti: va jau trečią kartą kviečia jis mane kelionėn. Vos tik 
išjojame iš sodžiaus, jis bematant prilupa mane rimbu ir ap- 
gręžia žirgą. Šit koks mūsų žygis! 

— Už ką gi jis tave lupa? — klausia pati. 

„— Manai, su reikalu? Tik paklausyk: šiandien, vos mudu at- 
sidūrėme už sodžiaus tvoros, jis man ir sako: „„Berniuk, padaryk, 
kad mūsų žirgai pariebėtų.“ O aš jam atsakiau, kad mūsų žirgai 

ir taip neliesi, kam jiems tas riebumas. Kaipgi aš padarysiu, kad 
jie pariebėtų“ ' 

— O pirmus du kartus už ką tėvas tave prilupo? — klausia 
pati. 

— Pirmą kartą jis pasakė man: „Berniuk, sutrumpink mūsų 
kelią|!"—,,„Kelias ne virvė, kaipgi aš jį sutrumpinsiu?"— atsakiau. 
Antrą kartą jis man sako:- „Berniuk, užvirink man katilą be 
vandens." Aš manau, kad taip kalbėti gali tik nevisaprotis. 

Valdovas stovi po langu, girdi tokius vienturčio žodžius ir 
visas virte verda iš pykčio, bet laukia, ką jam atsakys marti. 

O marti išklausė vyrą, pagalvojo pdgalvojo ir sako: 

— Tavo tėvas čia niekuo dėtas. Aš stebiuosi, kaip jis iš- 
kentė ir mirtinai tavęs neprilupo. Nesupratai tėvo žodžių, va 
kas. O juk juos ne taip sunku suprasti. Kai jis liepė kelią su- 
trumpinti, tau reikėjo papasakoti ką įdomaus, padainuoti; kelias 
būtų sutrumpėjęs, ir tėvas būtų likęs patenkintas. Kai jis liepė 
katilą be vandens užvirinti, tau reikėjo paimti iš jo užančio 
pypkę, išvalyti, prikimšti tabako, uždegti, ir katilas būtų be 
vandens užviręs. Kai paskutinį kartą tau paliepė žirgus parie- 
binti, tu turėjai nušokti nuo žirgo, pagelbėti tėvui nusėsti, o žir- 
gus, nubalnotus, supančiotus, paleisti į pievą ganytis, turėjai 
patiesti ant žolės burką ir padėti balną tėvui po galva, Būtų 
ir žirgai pailsėję, ir jūs patys būtumėte atsipūtę. 

Nusišypsojo senasis valdovas, tokius marčios žodžius išgir- 
dęs, ir linksmas nuėjo gulti. 

Rytą jis ir sako pačiai: 

— Josiu pats vienas į tolimą kelionę, išruošk mane, 

Pati išruošė jį į kelionę. O kur joja, ko joja, jis nė žodžio 
nepasakė, pati jo ir neklausė, ne pirmas kartas! 

Diena vijo dieną, savaitė — savaitę, mėnuo — mėnesį, o val- 
dovo vis nėra. Nei sūnui, nei pačiai nesisakė, kad joja į kaimy- 
no karaliaus, savo priešo, šalį jo jėgų išžvalgyti. Marčiai juo 
labiau nieko nebūtų sakęs: anais laikais nederėjo kalbėti senam 
šešurui su mMarčia, 0 Marti ne tik kalbėti su juo, bet ir į veidą 
jam pažvelgti negalėjo. 

"Bet priešai pažino valdovą, atėmė iš jo ginklą ir žirgą, ran- 
kas kojas surišo ir įmetė į gilią duobę: nutarė jį parduoti ir gauti 
daug aukso ir sidabro. 

Sėdi valdovas gilioje duobėje surištas ir galvoja, — kas dau- 
giau beliko jam daryti! „Gerai, kad aš mokėjau išžvalgyti savo 
nedraugo jėgas, tiktai atkeršyti nesuspėjau. Dabar jie patys man 
atkeršys — pasmerks gėdingai mirčiai.“ 

Galvojo galvojo valdovas, kaip jam iš duobės ištrūkus, kaip 
priešus įveikus ir gyvam namo sugrįžus. Ir šit ką sugalvojo: 
paprašė, kad pas jį ateitų karalius su artimaisiais. Kai atėjo, 
jis jiems ir sako: 

— Aš manau, kad jūs be jokios naudos man, savo priešui, 
šlovę nuplėšite. Tamsioje jūsų duobėje dieną negaliu atsisėsti, 
o naktį akių sudėti, neima manęs miegas, vis bijausi, kad jūs 
kaip reikiant neįvertinsite mano galvos. Būkite tokie geri, leis- 
kite man pačiam paskirti užmokestį už savo galvą, padarykite 
tą malonę, pagerbkite nugalėtą priešą. 

— Tebūnie tavo lūpos tavo teisėjas,— atsakė jam karalius 
ir jo artimieji. 

— Tada šit kokio užmokesčio reikėtų už seną mano galvą: 
aštuoniolika kartų po aštuoniolika vienaragių jaučių, aštuonioli- 
ka kartų po aštuoniolika dviragių jaučių. Tegu nukabina nuo 
sienos peilius ir išgalanda juos į galąstuvą, kur stovi už durų. 
Mano namuose yra trys aukso stulpai. Iš trijų stulpų, kur stovi 
vidury aslos, tegu du nupjauna, o trečią paėmę tegu atveža čia 
sveiką, jaučius taip pat tegu atsivaro. Su mano paliepimu pa- 
siųskite į mūsų sodžių tris seniausius savo giminės vyrus praneš- 
ti namiškiams mano valios. | 

Karalius ir jo artimieji buvo patenkinti tokiais priešo žo- 
džiais ir nusiuntė į jo buveinę tris pasiuntinius. 

Pasiuntiniai, atkilę į valdovo namus, sukvietė jo namiškius: 
pačią, sūnų, gimines ir pakartojo jiems tuos žodžius. Galvojo 
galvojo namiškiai apie tą paliepimą, bet niekaip neįspėjo, ką 
jo žodžiai reiškia. Galiausiai pasiuntė jie atvesti marčios, vargšės 
senutės dukters. Ji atėjo į šeimos pasitarimą. 

— Ne amžius, ne lytis rodo žmogaus protą,— tarė seniai — 
Mes nemokam įspėti slaptos senelio paliepimo reikšmės; pamė- 
gink tu. 

— Aš maža tegyvenau pasaulyje, maža temačiau ir daug ko 
dar nežinau. Kaipgi aš suprasiu, ko negalėjo suprasti seniausi, 
patyrę žmonės? — paklausė ji— Bet vis tiek padarysiu, ko pa- 
geidaujate, pasakysiu, ką manau. | 

Marti pagalvojo pagalvojo, paskui tarė: 

— Vienaragiai jaučiai — tai kariai ietininkai, dviragiai — tai 
kariai su kardais ir skydais. Trys svečiai, karaliaus pasiunti- 
niai, — tai trys auksiniai stulpai, apie kuriuos kalba mūsų senelis. 
Peiliai ant sienos — jūs patys, jūsų išmintis. Galąstuvas prie 

durų — tai aš?3. Mūsų senelis liepia, kad jūs paklaustumėt ma- 
nęs, ką reiškia slaptas jo paliepimas. Tai mat ką reiškia jo 
žodžiai. 

— O kodėl jis liepia du stulpus nukirsti? — klausia jie. 

— Kai jūs surinksite tiek karių, kiek jis liepia, karaliaus 
pasiuntiniai pamatys viską ir atsisakys lydėti mūsų karius į savo 
šalį. Nužudykite du, ir trečias nesipriešindamas parodys kelią. 
Jei jūs padarysite, kaip jis sako, nugalėsite priešus, o jei ne — 
tada senelis žuvęs. 

— Gerai, mūsų jauniausioji, tu verta būti visų vyriausia ša- 
lyje, mes padarysime viską, kaip liepia mūsų senelis. 

Surinko jie aštuoniolika kartų po aštuoniolika karių ieti- 
ninkų, aštuoniolika kartų po aštuoniolika karių su kardais ir 
skydais ir susiruošė juos vesti į priešo karaliaus šalį. Pasiunti- 
niai, tai pamatę, sako: 

— Neparodysime jums kelio į savo karalystę. | 

Tada dviem pasiuntiniams nukirto galvas, o trečią gyvą pa- 
liko. Ir trečias pasiuntinys tylėdamas ėjo priekyje ir atvedė 
kareivius į savo karaliaus šalį. Jie nugalabijo karalių, jo arti- 
muosius, išvadavo valdovą, paėmė visą karaliaus auksą ir sidab- 
rą ir grįžo į savo šalį. 

Nuo to laiko vargšės senutės duktė, valdovo marti, dėl savo 
proto ir sumanumo buvo pati garbingiausia visos šalies moteris. 


NAMISĖDA IR SAGLAGAS * 


Viename sodžiuje gyveno du broliai — Namisėda ir Saglagas. 
Įgriso jiems skursti ir iškeliavo juodu darbo ieškoti. Netoli: vie- 
no sodžiaus susikūrė laužą ir atsisėdo prie jo. 

— Tu sėdėk čia, prie pelenų, o aš eisiu darbo ieškoti,— tarė 
Saglagas. 

Nuėjo į sodžių, tiesiai pas aldarą, ir prašo: 

— Duok man kokio darbo. 

Aldaras pasamdė jį piemeniu už čiureką dienai ir dar su to- 
kia sąlyga: „„Valgydink tuo čiureku žmones ir pats valgyk, bet 
jį parsinešk. Jei pastebėsiu, kad esi kuo nors nepatenkintas, 
nupjausiu tau liežuvį.“ 


38 Pagal senuosius osetinų papročius svečių ir vyresniųjų šeimos narių akivaiz- 
doje marti turėjo stovėti kampe tylėdama. 
39 Saglagas — narsuolis (pažodžiui — elnias-žmogus). 

Saglagas rytą išėjo dirbti ir ligi vakaro galvojo: „Jei suval- 
gysiu čiureką, neišliksiu gyvas, nesuvalgysiu — mirsiu iš bado.“ 
Grįžo vakarę, Šaglagas ir parsinešė čiureką sveiką. 

Aldaras klausia: 

— Na, sakyk, ar pavalgydinai čiureku žmones, ar pavalgei 
pats, ar ne? | 

— Jeigu būčiau žmones valgydinęs, tada čiurekas nebūtų iš- 
likęs, — atsakė Saglagas. 

— Ar negirdėjai, ką aš tau sakiau samdydamas? — tarė alda- 
ras ir nupjovė jam liežuvį. "Ir grįžo Saglagas pas brolį be lie- 
žuvio. 

— Tu pasėdėk čia, prie pelenų, o aš taip pat paieškosiu 
darbo,— sako Namisėda broliui. 

Atėjo Namisėda pas tą patį aldarą, ir šis priėmė jį su tokia 
pat sąlyga. 

Rytą Namisėda išsivarė karves į ganyklą. Vidurdienį papjo- 
vė karvę, prisikepė šašlikų ir prisikvietė artojų. Privalgydino vi- 
sus ir pats lig soties privalgė. Vakare dainuodamas grįžo namo, 
išsiėmė čiureką ir sako aldarui: ' 

— Ir žmones pavalgydinau, ir pats lig soties privalgiau. 

Kitą dieną vėl išginė karves, vėl ganė. O vidurdienį vėl pa- 
pjovė karvę. 

Ir išėjo aldaras į ganyklą pažiūrėti, ką vija piemuo, prisė- 
lino visai arti, pasislėpė už erškėčio krūmo ir žiūri. O piemuo 
vėl prisikepęs šašlikų.ir vaišina visus. 

Pavalgius piemuo pradėjo dūduoti dūdele — ir viskas ėmė šo- 
kinėti, o po aldaru aplink erškėtį žemė įdubo. 

Vos išlipo aldaras. Parėjo jis namo ir sako pačiai: 

— Paslėpk mane dėžėje ir uždenk ją. Vakare paklausk ber- 
ną, kokią dūdelę jis turi, ir paprašyk padūduoti. | 

Paklausė pati aldaro, dėžę pastatė ant aukšto. 

Namisėda parginė karves. Aldaro pati ir klausia: 

— Kokia čia tavo dūdelė? Padūduok. 

Išsitraukė jis dūdelę ir uždūdavo. Ir gyvuliai, ir kambariai — 
viskas ėmė šokinėti, o aldaras nukrito nuo aukšto. Piemuo nu- 
stojo dūduoti ir klausia aldaro pačią: 

— Kas ten? 

— Nieko, dėžė nuo aukšto nukrito. 

Vakare aldaras ir jo pati atsigulė į lovas, o bernas — į šiau- 
dus. Apsimetė miegąs ir pasiklausė, ką jie šneka. 

O aldaras su pačia šnekėjo, kad negalima ilgiau toje troboje 
pasilikti. 

Susirinko daiktus, auksą, išėjo dar kažko atsinešti. Bernas 
šoko iš šiaudų patalo, ištraukė iš maišo aldaro daiktus, padėjo 
juos po šiaudais, 0 į maišą pats įlindo ir užsirišo. 

Grįžo aldaras su pačia, pasiėmė maišą iIr iškeliavo. 

Atėjo paupin ir atsisėdo. Atsisėdo ir užmigo. 

Namisėda išlindo iš maišo, persivilko aldaro pačios suknele 
o pačią apvilko savo drabužiais, paskui įkišo į maišą ir pažadino 
aldarą: 

— Tik pažiūrėk, juk mes maiše nešėme šavo berną! 

Aldaifas paėmė maišą ir įmetė upėn. Tada piemuo nusivilko 
suknelę, nupjovė aldarui liežuvį ir jį patį ten paliko. Paskui 
grįžo pas brolį, pasiėmė jį, ir apsigyveno juodu aldaro namuose. 


KAIP BERNAS POPĄ APGAVO 
/ 


Vienas popas turėjo berną. Popas tiesiog iš kailio nėrėsi, kad 
tik priverstų jį kuo daugiau dirbti! | 

Atėjo šienapjūtė. Popas vėl gudrauja. Pasišaukė jis berną 
ir sako: 

— Rytoj važiuojam šienauti, atsikelk auštant. 

— Gerai,— atsakė bernas. 

Auštant, kai bernas dar tebemiegojo, popas pašoko iš lovos 
ir šaukia: 

— Imkim ir papusryčiaukim čia, kad valgio nereikėtų neštis. 
į pievą. 

— Gerai — sutiko bernas. 

Sėdo juodu pusryčiauti. Papusryčiavus popas sako: 

— Imkim ir papietaukim, kad pietums laiko negaištume. 

— Gerai, — vėl sutiko bernas ir nenoromis sriūbtelėjo - keletą 
šaukštų popo pačios viralo. 

— Imkim ir pavakarieniaukim. Vis tiek lauke nakvosim, tai 
kam veltui gaišime laiką vakarienei. 

— Gerai, —ir vėl sutiko bernas. Sriūbtelėjo keletą šaukštų: 
valgyti, žinoma, nenorėjo. 

Pakilo. juodu nuo stalo, „bernas pasiėmė sėng savo burką ir 
eina. 

— Kur eini? — nustebo popas. 

— Tuo pačiu žygiu ir nusnūsim, reikia patausoti jėgas: per 
šienapjūtę po vakarienės nedera sėdėti! — Bernas pasitiesė burką 
ant saklės stogo ir atsigulė. 

Popas tik pažvelgė jam įkandin. 

p p . gė Jam Įkan į 

+ SU MELU NETOLI TEVAŽIUOSI 


Gyveno :kitados puspaikis tinginys. Nors jis ir buvo puspai- 
kis, bet suprato, kad sunku gyventi negudraujant. „Reikia pasi- 
ieškoti už save kvailesnio“,— tarė jis sau. 

"Įsidėjo pusantro kviečio grūdo į kesą, pripūtė ją oro, persi- 
metė per petį ir iškeliavo aldaro sodžiun. Sodžiaus pakrašty 
šmurkštelėjo į vieną kiemą, pasidėjo kesą, o pats pasuko į trobą. 

Vištos, pamačiusios kesą, pamanė, kad ji su grūdais, ir su- 
puolusios kapoja snapais. Iš kesos išėjo visas oras. - 

O tinginys tyčia ilgai šnekėjo — kad užgaištų. Staiga iššoka 
jis į kiemą, tarsi pavėlavęs. 

Pamatė kieme supliuškusią kesą ir kad ims raudoti: 

— Ajajai! Turbūt jūsų vištos sulesė mano grūdus. Oi, pra- 
žuvau aš! Pražudė jos mane! Galas mano namams! 

— Liaukis, atlyginsiu tau nuostolius! — tarė šeimininkas.— 
Išsirink, kokią nori, vištą. 

Ir išsirinko tinginys visų gražiausią vištą. Pasigavo ją, įkišo 
į kesą ir keliauja toliau. 

Eina eina ir sodžiaus vidury pasuko į kiemą. 

Kesą su višta paliko tarp avinų, o pats greit įėjo į trobą. 
Pašnekėjo apie šį, apie tą. Paskui puolė į kiemą. Žiūri — avinai 
trypia kesą su višta! 

— Ajajai! Pražuvau! Jūsų avinai mane pražudė! 

— Liaukis, mes tau atlyginsim, duosim visų geriausią aviną. 

Ir išsirinko tinginys visų geriausią aviną. Atsisveikino su 
šeimininku ir išėjo. Kiek paėjęs vėl užsuko į vieną kiemą. Pri- 
rišo aviną tarp jaučių, o pats nuėjo į trobą. Ilgai jis teiravosi 
apie šeimos reikalus. Paskui išėjo į kiemą — girdi, pasižiūrėsiąs 
avino. O jaučiai iškėlę aviną ant ragų. 

— Ajajai! Pražuvau! Jūsų jaučiai mane pražudė! 

Šeimininkai išbėgo į kiemą, nuramino tinginį, už aviną davė 
jam geriausią jautį. Juk nedera svečio skriausti. 

Ir nusivedė tinginys riebiausią jautį. Vakarop ėmė jis ieškoti 
nakvynės ir užėjo į aldaro trobą. 

Jo jautį pririšo, 0 jį patį nuvedė svetainėn. 

— Aš čia savas, o ne svetimas, — tarė tinginys ir nuėjo į šei- 
„Myninę. 

Aldaras turėjo septynias dukteris — jos buvo viena už kitą 
gražesnės, visos su šilkinėmis suknelėmis, raudonais tymo ba- 

teliais, auksinėmis sagtimis, plačiais kamariais *9. prie kurių — 
maži durklai. 

Tinginys visą vakarą su jomis akmenėliais Žaidė. | 

Mergaitės pavaišino jį, paklojo jam patalą, 0 pačios iš karto 

užmigo nerūpestingu miegu. 

Vos tik gražuolės užmigo, tinginys pakilo, prisėlino prie. visų 
gražiausios, atsargiai ištraukė jos durklą iš makštų ir nuėjęs pa- 
pjovė savo jautį. Tada patyliukais grįžo, atsargiai įdėjo durklą 
į makštis, o pats lyg niekur nieko atsigulė, apsimetė miegąs ir 
išgulėjo .ligi saulėtekio. 

Rytą tinginys susiruošė kelionėn, išėjo į kiemą, pažiūrėjo 
į savo jautį —ir vėl kad ims dejuoti: 

— Ajajai!.. Va ką padarė aldaro šeima su svečiu! Mano jau- 
tis — mano maitintojas! Kažkas jį durklu papjovė! 

— Kaipgi čia išeina? — subruzdo aldaras su pačia.— Kas ma- 
no namuose tokį nedorą darbą padarė, tą reikia nugalabyti! 

Pradėjo ieškoti ir staiga pamatė, kad Dudu, vidurinės seseIs, 
kruvinas durklas. 

— Pasiimk ją sau! — tarė šeimininkas tinginiui. 

Tinginys įsikišo gražuolę Dudu į kesą, persimetė per petį ir 
šokdamas iškeliavo namo. 

Išėjo tinginys už sodžiaus. Eina, kesa per petį, o kesoje — 
mergaitė. Nesitverdamas iš džiaugsmo, jis uždainavo: 


Už pusantro grūdelio — vištelę, 
Už vištelę — avelę, 

Už avelę — jautelį, 

Už jautelį — mergelę... 


— Tiesa, Dudu? Pabučiuok! — Tada jis praskleidė kesą ir pa- 
bučiavo mergaitę į lūpas. Eina eina tinginys ir vėl dainuoja: 


Už pusantro grūdelio — vištelę, 
Už vištelę — avelę, 

Už avelę — jautelį, 

Už jautelį — mergelę... 


— Tiesa, Dudu? Pabučiuok. 

Taip dainuojantį ir šokantį į vakarą dievas atvedė jį pas pie- 
menis. | 

Leidžia piemenys dienas ir kalnuose, ir puikiose lygumose, 


* Kamaris — moteriškas diržas iš paauksuoto sidabro. 

sveiki, linksmi gyvena, nors ir sunkus jų, darbas. Pakeleivingą 
jie visada su džiaugsmu pasitinka. 

Papjovė piemenys aviną, pavaišino tinginį, paguldė, o patys 
išleido iš kesos gražuolę Dudu. Į kesą įdėjo šunytį. Rytą tingi- 
nys leidosi toliau. 

Išėjęs į didelį kelią, vėl uždainavo: 

Už pusantro grūdelio — višielę, 
Už vištelę — avelę, 

Už avelę — jautelį, 

Už jautelį — mergelę... 


— Tiesa, Dudu? Pabučiuok! — jis jau ketino mergaitę bu- 
čiuoti, bet šunytis kad sulos ir apdraskė jį. 
Su melu netoli tevažiuosi. 


TEISUOLIS IR SUKČIUS 


Gyveno teisuolis ir sukčius. Ir sumanė jie kartą svečių šalių 
pasižiūrėti. | 

Teisuolis kelionei buvo įsidėjęs pyragų, o sukčius — Žlaugtų 
čiureko. Galas žino, kiek juodu ėjo, ligi išalko,— pilve maudė, 
ausyse ūžė. Ir nutarė pasilsėti, pavalgyti, atsigerti. 

Sukčius ir sako teisuoliui: 

— Duokš, suvalgysim tavo pyragus, o čiureką kol kas pa- 
liksim. 

Teisuolis sutiko. Suvalgė juodu pyragus ir keliavo toliau. 

Ėjo ėjo, kas ten žino kiek, ir vėl įsinorėjo valgyti. 

— Duokš, suvalgysim tavo čiureką.— tarė teisuolis— aš jau 
nebegaliu toliau eiti. 

— O kas kaltas, kad tu alkanas? Ko netaupei savo paviržio, 
juk turėjai pyragų? — atvertė sukčius, išsiėmė iš krepšio čiure- 
ką ir ėmė valgyti nežiūrėdamas į bendrą. Teisuolis tiek buvo 
išalkęs, jog net ant kojų nebepastovėjo, ir ėmė prašyti draugą: 

— Mirštu iš alkio, pasigailėk manęs, duok nors mažą kąsnelį 
čiureko, atiduosiu tau viską, ko tik panorėsi. 

— Gerai, — tarė sukčius,— duosiu čiureko ir už tai išdursiu 
tau akį. Kitaip neduosiu. 

Ką gi galėjo daryti teisuolis? Sukčius išdūrė jam akį ir davė 
kąsnelį čiureko. 

Neilgai trukus teisuolis vėl užsinorėjo valgyti. 

— Juk kartu suvalgėme mano pyragus,— sako jis sukčiui,— 
kodėl gi tau gaila kąsnelio čiureko? 

— Duok, išdursiu ir antrą akį, — atsakė sukčius. 

Ir išdūrė jam antrą akį. Teisuolis apako. Sukčius paliko jį 
vieną, 0 pats leidosi toliau. 

Teisuolis vargais negalais pasiekė kalvą ir jos šlaite apgrai- 
bomis užėjo urvą. Įlindo jis į tą urvą ir pasijuto požeminiame 
būste. 

Neregys apčiuopė žemą minkštą suolą, palindo po juo ir už- 
migo. Naktį staiga nubudo ir girdi, kaip lokys, vilkas ir lapė 
giriasi vienas kitam: 

— Už kalvos, drevėje yra medaus, — sako lokys.— Jeigu ne- 
Tegys pasiteps tuo medum akis, tai praregės. 

— Va čia, kampe, aš turiu maišą aukso,— tarė lapė. 

— O aš susipažinau su vienu bandšuniu,— pasakė vilkas, — 
jis kas kartą duoda man visų riebiausią aviną. 

Rytą lokys, vilkas ir lapė išėjo. Neregys išlindo iš po suolo 
ir nuėjo ieškoti medaus. Rado, pasitepė akis, praregėjo ir matė 
septynis sykius geriau nei pirma. 

Pasiėmė jis maišą aukso ir išėjo. 

Eidamas teisuolis sutiko piemenį. Verkia piemuo. 

— Ko verki, piemenie, kas nutiko? — klausia teisuolis. 

— Aš taip saugau bandą, jog ir paukštis viršum jos nepra- 
lekia, — atsakė piemuo.— Bet nėra dienos, kad vilkai nenusineš- 
tų vieno arba dviejų avinų. 

— Jeigu aš tave išgelbėsiu iš nelaimės, ką man duosi? 

— Pusę bandos. 

— Nudobk savo šunį — tai jis atiduoda vilkui avis. 

Piemuo paklausė patarimo ir nudobė šunį. Nuo to laiko avi- 
nai nedingdavo. Piemuo atidavė teisuoliui pusę bandos. 

Teisuolis grįžo namo su pinigais ir su avimis. Eidamas sutiko 
sukčių. Nustebo sukčius ir klausia: i 

— Kur tu gavai tiek turto? 

Teisuolis apsakė jam visa, kaip buvo. 

— O jeigu aš nueičiau tenai, kur tu buvai, ar man kas nors 
tektų? — paklausė sukčius. 

— Kas žino! — tarė teisuolis ir parodė jam kelią. 

Sukčius viską rado ir palindo po suolu. Palindo ir laukia. 

Vakare grįžo lokys, vilkas ir lapė ir ėmė dejuoti dėl pradin- 
gusio turto. „Kažkas klausėsi mūsų. Imkim ir pasižiūrėkim, gal 
kas nors čia slepiasi.“ Puolė ieškoti, ištraukė sukčių iš po suolo 
ir sudraskė. 

POPAS IR ZONDABIS 


Viename sodžiuje gyveno neturtingas žmogus su pačia iI 
mažu sūnum. Sūnui paūgėjus. pasimirė motina. Vargšui pasida- 
rė dar striukiau. Ir parsisamdė tėvas turtingam popui už berną. 

Popas su juo taip. susitarė: 

— Maitinsiu tave su sūnum, abiem duosiu drabužius. Jeigu 
ant manęs užpyksi, kiaurus metus dirbsi už dyką ir dar duosi 
man saują sidabro. 

— Gerai — tarė vargšas. Ką jis daugiau galėjo sakyti? Ir 
ėmė jis popui dieną naktį dirbti. 

Kartą išėjo vargšas arti. Arė nuo ankstaus ryto ligi pat va- 
karo. Popas neatsiuntė jam nei valgyti, nei gerti. Vargšas taip 
pailso, jog vos laikėsi ant kojų. 

Baigęs darbą, grįžo į sodžių. Išėjo popas jo pasitikti ąsočiu 
vandens nešinas. Kai pamatė išvargusį, alkaną žmogelį, ėmė ty- 
čiotis: 

— Per visą dieną riebiai kirtai. Manau, dabar nori gerti, tai 
ir atnešiau tau vandens. 

Vargšas neiškentė, supyko, taip supyko, jog akys krauju pa- 
sruvo. Puolė jis popą ir smarkiai prikūlė. Nors ir skaudėjo 
popui, bet tvardėsi, net juokėsi: 

— Tu sulaužei susitarimą. Kad ir gerokai mane prikūlei, bet 
supykau ne aš, o tu. Dirbk dabar man kiaurus metus už dyką 
ir dar mokėk saują sidabro. 

Ką darys vargšas, pardavė seną savo trobą ir visa, kas joje 
buvo, ir šiaip taip gavo saują sidabro. Atidavė ją popui. 

Gal tuo ir būtų visa pasibaigę, bet vargšo sūnus Zondabis 
pasakė tėvui: 

— Nebijok, mes visada tūrėsime kąsnį miežinio čiureko. Tu 
juk pasenai ir popui dirbti nebevalioji. Būk sau namie, o aš 
eisiu pas popą už berną. 

— Teisybė,— sutiko vargšas. — Pasenau aš, nei rankose, nei 
kojose nebėra stiprumo. Namų taip pat nebeturime. Viena sto- 
ginė beliko. Sėdėsiu stoginėje, o tu darbuokis pas popą. 

Kitą rytą Zondabis nuėjo pas popą. 

— Ar reikalingas tau bernas? 

— Reikalingas. 

— O ką duosi už darbą? 

— Valgysi, gersi, kiek norėsi, duosiu tau burką, dvejus ar- 
čius ir mMaišą miežių metams. Bet jeigu kada nors ant manęs 
užpyksi, kiaurus metus dirbsi už dyką ir dar duosi man saują 

aukso. O jeigu aš ant tavęs supyksiu, aš duosiu tau saują auk- 
so. Sutinki? 

— Sutinku. 

Ir dirbo Zondabis pas turtingą popą. Vieną kartą išėjo jis su 
keturiais jaučiais arti. Paarėjo truputėlį, mato — nesiunčia jam 
popas nei valgyti, nei gerti. Iškinkė jaučius, atsipūtė, pardavė 
vieną jautį už saują aukso ir tris miežinius čiurekus. Kitą jautį 
papjovė, susikūrė laužą, prisikepė tiek šašlikų, jog užteko ir jam 
pačiam, ir kitiems bernams, kur dirbo lauke. Du kitus jaučius 
paleido ganytis, atsigulė po medžiu ir miegojo ligi pat vakaro. 
vakare Zondabis nubudo, suvalgė pietų likučius, pasikinkė du 
jaučius ir dainuodamas grįžo į sodžių. 

Eina popas jo pasitikti ąsočiu vandens nešinas, o pats juo- 
kiasi: " 

— Tu šiandien kiaurą dieną riebiai valgei, o vandens netu- 
rėjai. Nešu tau sklidiną ąsotį. 

Zondabis nudžiugo, iššoko iš vežimo, čiupo ąsotį ir išgėrė. 
Paskui sako popui: | 

— Teisybė, riebūs tavo jaučiai, vienas lajus — visą dieną 
valgiau, sunku ir apsakyti, kaip noriu gerti. Gerai, kad susipra- 
tai atnešti ąsotį vandens. 

Popas negali žodžio ištarti, nei rankos, nei kojos nepajudina, 
stovi tartum sustingęs. Vos atgaudamas žadą, klausia berną: 

— Kur kiti du jaučiai? Ar tu juos suvalgei? — Ir dreba iš 
pykčio. | 

— Nesulaukiau pietų atnešant, na, manau sau, šeimininkas 
nutarė, kad aš pats susiprasiu ir pasipjausiu jautį. Va ir pasipjo- 
viau. Labai jau riebi buvo mėsa. Net dabar noriu gerti. Atnešk 
dar ąsotį vandens. 

— O kur kitas jautis? 

— Kitas jautis? Ogi pardaviau jį, juk negalima valgyti mėsos 
be čiureko! 

Išgirdo tai popas ir įniršo kaip pasiutęs šuo, nori berną pri- 
mušti, bet bijo; užtat plūsta jį kaip įmanydamas. 

Nusijuokė Zondabis: 

— Sutartį, sutartį atsimink! Supykai ant manęs — mokėk sau- 
ją aukso. 

Sumokėjo popas bernui Zondabiui saują aukso, kaipgi kitaip! 
Sutartis. Bet sako jam: | 

— Už tai, kad vieną mano jautį papjovei, o kitą pardavei, 
dirbsi man veltui, kol gyvas būsi. 

Zondabis vėl dirbo popui, dirbo dieną naktį be atilsio. 

Kartą popas su pačia sumanė važiuoti į svečius. Ir prisakė 
popas Zondabiui: 

— Mes grįšime naktį. O tu žiūrėk namų, pataisyk mums 
valgyti, apšviesk tiltą, kad patamsyje neįpultume į upę. 

Sulig tais žodžiais sėdo su pačia į vežimą ir išvažiavo. Zon- 
dabis ėmė tvarkytis: papjovė jautį, išvirė katilą mėsos, prikepė 
nemaža šašlikų, paskui visa, ką rado popo skryniose,— sidabrą, 
auksą ir kitas brangenybes, — surišo į didelį ryšulį ir išvilko į 
kiemą, o ko surišti negalėjo — irgi išvilko. Ir sušuko, kad visas 
sodžius girdėtų: 

— Popo apgauti gerieji žmonės, eikite į popo kiemą, imkite, 
ką norite! 

Padegė popo trobą ir tarė: 

— Tebūnie šviesu popui su pačia, tamsoje gali į upę įpulti, 
pats juk prašė apšviesti. — Užsivertė ant pečių ryšulį su sidabru 
ir kitomis brangenybėmis ir išėjo į savo stoginę, pas vargšą 
tėvą. 

O kas liko popo kieme, išsinešiojo kiti. 

Popas grįžo, pažvelgė į degančią trobą ir krito negyvas ant 
kelio. O kas ištiko popo pačią, nežinau. 


ALAGIRO VAGIS IR KURTATO VAGIS“ 


Kartą alagirietis atėjo į svečius pas savo draugą kurtatietį. 
Seniai juodu besimatė, ir jų džiaugsmui nebuvo galo. Kurtatietis 
klausia alagirietį: 

— Džiaugiuosi tave Matydamas, nelyginant pačią saulę regė- 
čiau, bet gal tu atėjai su kokiu reikalu? 

— Neklysti,— atsakė -alagirietis, — ligi šiol aš gyvenau dorai, 
niekada nesigviešiau svetimo gėro, iš avies žolelės neatėmiau. 
Dabar man maga vagystė, o apie darbą negaliu nė pagalvoti. 
Išmokyk mane vogti, nieko daugiau širdis negeidžia, tik vogti. 

— Sunku išmokti gero darbo, 0 vogti tai išmokysime, būk 
tik tu sveikas. 

Kas žino, kiek laiko praėjo. Kartą iškeliavo abu draugai pasi- 
bastyti. Žiūri — važiuoja medkirtys su malkomis, pasikinkęs po- 
rą jaučių, sėdi ant vežimo ir švilpauja. 

Alagirietis sako: 


*-Alagiras ir Kurtatas — tarpekliai Šiaurės Osetijoj. 

— Tai kad tuos jaučius pastvėrus! 

— Ką tu šneki! Ant malkų toks drūtas žmogus sėdi, jaučiai 
žvalūs; medkirtys į juos tik ir žiūri, argi jie duosis pavagiami? 
Nors velniu pasiversk, vis tiek nieko nepadarysi. | 

— Pažiūrėsim,— tarė Alagiro vagis ir per piktžoles šalia ke- 
lio pralenkė medkirtį. Nusiavė vieną čiuviaką ir: numetė ant 
kelio, o pats nubėgo toliau. Po kiek laiko nusiavė kitą čiuviaką 
ir numetė į kelio vidurį. 

Medkirtys ragina jaučius, žiūri į kelią. 

Privažiavo pirmą čiuviaką ir sako pats sau: „Dėl vieno čiu- 
viako neverta lipti iš vežimo“, — ir nuvažiavo toliau. 

Privažiavęs antrą čiuviaką, sustabdė jaučius, nulipo nuo ve- 
žimo, paėmė čiuviaką ir grįžo kito. 

Alagiro vagis iškinkė jaučius ir paslėpė krūmuose. Med- 
kirtys, pora čiuviakų nešinas, bet be malkų ir be JaUČIų grįžo 
namo: kur tuos jaučius beras! 

Nusistebėjo Kurtato vagis Alagiro vagimi ir tarė: 

— Mano bičiuli, iš visko sprendžiant, neilgai reikės tave 
mokyti. 

Sėdi jie ant kalvos ir žvalgosi aplinkui. Pamiškės keliu eina 
žmogus ir vedasi ožką užmetęs jai ant kaklo virvę; paskui ožką 
bėga ožiukas. 

Alagiro vagis vėl sako Kurtato vagiui: 

— Būtinai turiu pavogti iš šito žmogaus ožką su ožiuku. 

— Kaipgi tu pavogsi? — klausia kurtatietis.— Ožkai ant kak- 
lo virvė, žmogus už jos laiko. 

— Žiūrėk,— tarė alagirietis ir dingo. Eidamas brūzgynais, ap- 
lenkė žmogų, atsisėdo patogioje vietoje ir laukia. Neilgai vagis 
sėdėjo: Žmogus su ožka greitai atėjo ligi jo. 

Alagirietis iš savo slaptavietės pamasino ožiuką šakelėmis. 
Vos ožiukas pasisuko, — tegu tas pat tavo nedraugo prekėms atsi- 
tinka, — alagirietis stvėrė jį ir užkišo žolės kuokštu jam snukutį, 
kad nebliautų, apynio stiebu surišo kojytes ir numetė į krūmus, 
o pats neria brūzgynais šalia kelio, vydamasis Žmogų su ožka. 

Žmogus kiek paėjėjo. Subliuvo ožka, šaukdama ožiuką. Ap- 
sižiūrėjo žmogus — nėra ožiuko. Įsmeigė jis savo lazdą į žemę, 
pririšo prie jos ožką bambėdamas: „Kur jis pražuvo?" — ir nu- 
bėgo atgal. 

Alagiro vagis to tik ir laukė — čiupo ožką ir paslėpė giliai 
brūzgynuose. 

Žmogus nerado ožiuko, neteko ir ožkos. 

— Šiai dienai gana, — tarė alagirietis. 

— Mikliai tu, mano bičiuli, sukiesi, — sako kurtatietis— Jei- 
gu visą laiką taip seksis, mes kaip nors pramisim, ir mokyti man 
tavęs nereikės. 

- Kurtato vagis gyveno aldaro sodžiuje; per patį sodžiaus vi- 
durį tekėjo upė, per ją ėjo tiltas. Aldaras buvo labai turtingas. 
Viename jo bokšte buvo supilta krūva aukso, kitame — krūva 
sidabro. Abu bičiuliai gerai nežinojo, katrame bokšte auksas. 

Kartą alagirietis vėl sako kurtatiečiui: 

— Bičiuli, pasipelnykime iš aldaro aukso. 

— Geriau apie tai nekalbėtum. Sveiko proto žmogui net kal- 
bėti nedera apie neįmanomą dalyką. 

— O kodėl tai negali pasidaryti įmanoma? 

— Į aldaro bokštą net paukštis neįskrenda, be to, nežinia, 
katrame bokšte auksas. 

— Apie tai kol kas negalvok, verčiau įdėmiai klausykis. Nie- 
ko nelaukę, eikime į tilto pusę, vienas vienu upės krantu, ki- 
tas — kitu. Eidami plūskimės, barkimės, grūmokime kits kitam. 
Susitikę ant tilto, pulkime kits kitą ir susipeškime. Žmonės šoks 
mus skirti, ims klausinėti, dėl ko kivirčijamės. Tada tu pasakyk: 
„Tas Alagiro asilas tvirtina, kad aldaro auksas yra viršutiniame 
bokšte“,— taip paaiškės, kur guli auksas. 

Pasakyta — padaryta. Vienas nuėjo vienu upės krantu, ki- 
tas — kitu, grūmodami kits kitam, o susitikę ant tilto, susipešė. 
Praeiviai apstojo, ėmė juos skirti, gėdinti. 

— Kaipgi! Ir asilas gali sprogti iš apmaudo! Aš tam alagirie- 
čiui sakau, kad aldaro auksas yra viršutiniame bokšte, 0 jis man: 
„Ne, apatiniame!" 

— Nedera jums, bičiuliai, vienam kitą taip užgaulioti tik dėl 
to, kad norite sužinoti, kur padėtas svetimas turtas,— pasakė tie, 
kurie juos skyrė, paskui parodė, katrame bokšte saugomas al- 
daro auksas. 

Bičiuliai, sužinoję, ko norėjo, smagūs grįžo namo. 

Netoli sodžiaus buvo tankūs brūzgynai. Ten jie ėmė kasti 
urvą. Prisikasė ligi bokšto pamatų ir naktį išnešė tiek aukso, 
kiek du žmonės galėjo pakelti. 

Aldaras — godus, prie turto prisirišęs žmogus — kasdien ap- 
žiūrėdavo savo lobius. Vieną rytą jam pasirodė, kad aukso 
krūva lyg ir nusėdusi. Sušaukė jis senius ir klausia: 

— Ar gali aukso krūva nusėsti? 

— Gali, — atsakė seniai, — nes auksas sunkus. 

Nusiuntė paklausti žynę. 

Toji atsakė: 

— Ne nusėdo auksas, o kažkas jį pavogė. Papilkite bokšte 
ant grindų klijų ir pamatysite, kad aš nemeluoju. 

Aldaras taip ir padarė. Aplink aukso krūvą jis papylė klijų. 

Nuėjo bičiuliai į aldaro bokštą aukso. Kurtatietis stovi prie 
angos ir saugoja, o alagirietis įlindo į vidų ir įklimpo ligi juos- 
tos į klijus. Bandė išsikapstyti, bet juo daugiau sukinėjosi, juo 
labiau klimpo. 

Bičiulis priėjęs klausia: 

— Kur tu, kas tau, kodėl taip ilgai nesirodai? 

— Aš tai čia, tik nebevaldau nei rankų, nei kojų, nebeva- 
liosiu iš čia išeiti. Dėl dievo, dėl savo tėvo motinos, nukirsk 
man galvą ir kur nors paslėpk. 

— Mirčiau, bet to nepadaryčiau! Kad aš bičiuliui sava ranka 
galvą kirsčiau! Ir dievas pasmerks, ir pats sau neleisiu. 

— Neguosk. Jei ligi ryto pasiliks mano galva ant pečių, argi 
aš nežinau, ką padarys man aldaras? Tu man ne bičiulis, jei ne- 
padarysi, ko prašau. 

Nenoromis, su ašaromis akyse, nukirto kurtatietis bičiuliui 
galvą ir išnešęs paslėpė tą pačią naktį savo rūsyje. 

Rytą po sodžių pasklido gandas: aldaro auksą pavogė žmo- 
gus be galvos. 

. O žynė tarė: 

— Vagis turėjo galvą, bet kažkas ją nukirto. Aldare, įsakyk 
išnešti žmogų be galvos į septynių kelių kryžkelę, pastatyk prie 
jo sargybą ir liepk sulaikyti tą, kurs gailėsis velionio. Žinok, 
kad tas, kurs paėmė galvą, nepaliks ir kūno, ateis jo pasiimti. 

Atkasę paguldė velionį septynių kelių kryžkelėje ir saugo. 

Išgirdo Kurtato vagis naujieną apie bičiulį. Ir liepė pritaisyti 
valgių ir gėrimų, užkrovė juos ant asilės, pridengė veltinio skiau- 
te. O asiliuką pririšo rūsyje ir paliepė motinai: 

— Kad ir kada grįžtų asilė, tučtuojau įleisk ją į rūsį pas asi- 
liuką ir užsklęsk duris. 

Tai pasakęs, vagis iškeliavo. 

Jau buvo sutemę, kai jis pasiekė kryžkelę. 

-— Gerą vakarą,— tarė saugantiems velionį. 

— Tebūnie tiesus tavo kelias — atsakė žmogaus be galvos 
sargai. 

— Ką jūs čia veikiate? 

— Va saugom tą, kurs pavogė aldaro auksą. 

— Reikėjo dar aršiau tam prakeiktajam padaryti. Tik pama- 
nykit, vogė mūsų aldaro auksą! 

— O tu kur keliauji? 

— Gabenu mirusiam giminaičiui atminų vaišes. Būtų ne pro 
šalį, jeigu ir jūs velionį paminėtumėt. Išgerkite po taurelę, juk 
ir ten, kur aš keliauju, bus lygiai tas pat. 

Ar galėjo sargai neišgerti už velionio amžiną atilsį? Prisunkė 
kurtatietis iš vynmaišių arakos, alaus ir vaišina sargus. O šie 
geria ir valgo. 

Jau buvo vėlus laikas. 

— Eisiu dabar savo keliu— sako vagis. 

— Kur tu eisi tokią tamsią naktį. Pasilik čia, rytą nukeliausi. 

— Man baisu. 

— O ko tau baisu? 

— Dar pavogs mano asilę žmogus be galvos. Kuo tada savo 
šeimą mMaitinsiu? 

— Nebijok, iš mūsų nė varnas kaulų nenusineš. Jeigu tavo 
asilei nors plaukas nukris, mes savo galvomis atsakysime. 

Jis pasiliko. Apsiklojo burka ir užknarkė — atseit kietai įmigo. 

Po kiek laiko jis nusimetė burką ir apsižvalgė. Sargybiniai 
nuo išgerto vyno miegojo kaip užmušti. 

Vagis pašoko, uždėjo ant asilės žmogų be galvos, sudrožė 
asilei kelis kartus. Ji ėmė bėgti ir parsirado prie namų. Vagies 
motina išbėgusi įvedė ją į rūsį. 

Sargai rytą nubudo. Žiūri — nei velionio, nei asilės. Asilės 
šeimininkas miega užsiklojęs burka. Nesinori jo žadinti. 

Nubudo jis ir nusiminė pamatęs, kad nebėra asilės.. 

— Pražudėte mane, tesugriūva jūsų namai| Ar nesakiau jums, 
kad begalvis pavogs mano asilę? Kodėl mane užlaikėte, juk aš 
nenorėjau pasilikti! 

Niekaip jo nenuramina. Ir patiems sargams rūpestis. Bėgioja 
į visas puses. 

Vagis apsisiautė burka ir nuėjo namo. 

Ir pasklido žinia po visą sodžių. Žmonės kalbėjo: 

— Begalvis pavogė aldaro auksą, o dabar pavogė asilę ir 
nežinia kur dingo. 

Aldaras pasišaukė žynę ir tarė: 

— Tu vis sakei, kad ne begalvis pavogė mano auksą. Matai, 
o dabar jis pavogė asilę. 

— Begalvis nieko nepavogė; visa yra taip, kaip tau sakiau. 
Tas, kurs nupjovė galvą, paslėpė ir kūną. 

— O kaip tą niekadėją suradus? 

— Tu turi du kupranugarius. Išgink juos vėlai naktį, ir kie- 
no kieme jie pridergs, ten ir ieškok. 

Vėlai naktį aldaras išginė iš kiemo du kupranugarius. Kupra- 

nugariai netrukus atėjo į vagies kiemą ir pridergė. Vagis, išėjęs 
į kiemą ir pamatęs kupranugarius, čiupo lanksčią vytį ir juos 
nusivarė. Įvaro kupranugarius čia į vieną, čia į kitą kiemą. 
Kupranugariai kiekviename kieme palieka žymes; paskui nusi- 
varė juos į savo rūsį. | 

Rytui išaušus, aldaras pasiuntė žmones kaltininko ieškoti. Tie 
užeina kupranugarių pėdomis į vieną kiemą — ten mėšlas, užei- 
na į kitą —taip pat. Daug kiemų apėjo, ir kiekviename — dvie- 
jų kupranugarių pėdos ir šviežias mėšlas. 

Pasiuntiniai grįžo pas aldarą ir papasakojo, kaip jie išpildė 
jo valią ir ką rado kiemuose. 

Užsirūstino aldaras. Pasišaukė žynę ir sako: 

— Pasityčiojai iš manęs. Negana nuostolio, kur jau turėjau, 
dar ir mano kupranugariai nežinia kam atiteko, ir vis per tave. 
Turiu tučtuojau ant tavo galvos pyktį išlieti: reikia tave nu- 
galabyti. 

— Aldare, aldare, būki maloningas, neskubėk, aš K ekketiūi 
niekur bėgti. Šit dar ką tau pasakysiu: daug nuostolių tu turėjai, 
bet paskutinį kartą išmėgink, ką patarsiu. Jei iš to vėl nieko 
neišeis, tada daryk man ką tinkamas! 

— Ko tu dar nori? — paklausė aldaras. 

— Vagį būtinai reikia surasti. Pasiųsk savo dukterį į septy- 
nių kelių kkryžkelę. Pasiųsk šimtą raitelių jos saugoti. Įduok 
dukteriai plieno žirkles. Tas, kurs tau tiek pikta padarė, ateis 
ir į septynių kelių kryžkelę pas tavo dukterį. Liepk jai neju- 
čiomis nukirpti dešiniąją vagies barzdos pusę. Duodu žodį, kad 
tam, kurio tu ieškai, tada jau nebepavyks pasislėpti. 


Išruošė aldaras savo vienturtę, įdavė jai plieno žirkles, pa- 
aiškino, ką reikės daryti, pasiuntė su ja šimtą šauniausių raite- 
lių. Aldaro duktė ir šimtas raitelių sustojo septynių kelių 
kryžkelėje. 

Vakarui atėjus, kilo tokia audra, jog šimtas raitelių nebeži- 
nojo kur dėtis. Visi išsigando pamanę, kad jiems jau galas; todėl 
kiekvienas stengėsi išsaugoti savo galvą, ir jie išsislapstė. 

Kurtato vagis atėjo ir labai greitai surado aldaro dukterį. 
Kas žino, kiek jie drauge išbuvo. Bet vagis akimirksnį sudėjo 
akis. Aldaro duktė išsitraukė plieno žirkles ir nukirpo jam de- 
šiniąją barzdos pusę. 

Dar prieš aušrą vagis nubudo ir leidosi namo. Trumpai ar 
ilgai jis ėjo, nežinia. Tik čiupt už barzdos. 

— Aš visiškai žuvęs: nebeturiu pusės barzdos. Ką ji man 

padarė! Bet ne vyras būsiu, jeigu nesugalvosiu, kaip sumėtyti 
pėdas. 

Ir pasuko jis atgal pas aldaro dukterį. 

— Neatsisveikinau su tavim, labos nakties nepalinkėjau, to- 
dėl grįžau, — dar negreitai švis. 

Jis vėl užsibuvo pas aldaro dukterį. Mergelė užmigo. Vagiui 
nieko kito ir nereikėjo. 

Ištraukė iš jos galvūgalio plieno žirkles. Apėjo miegančius 
raitelius ir visiems nukarpė dešiniąsias barzdų puses. Paskum 
tyliai, ramiai grįžo namo, plieno žirklėmis nešinas. 

Aldaras nebesitvėrė pykčiu. 

— Ir turtas išgrobstytas, ir nešlovė ant mano galvos užtrauk- 
ta. Jeigu tiek žmonių tyčiojosi, tai mano vienturtė prisikentėjo! 
Vargas tau, žyne! Dėl nelaimių, kurias patyriau, dėl negarbės — 
dėl visko tik tu esi kalta. Tu visa tai man padarei, tu! 

Ir vėl pasišaukė jis Žyne: 

— Jau niekaip neišsiteisinsi: nugalabysiu tave! 

— Aldare, pasigailėk, būki maloningas. Gerai sakai — aš ne- 
beišsiteisinsiu, aš ir neketinu teisintis. Bet jeigu tu mane nuga- 
labysi, kokia tau bus iš to nauda? 

— Apmaudą numalšinsiu. 

— Veltui nuodėmę užsitrauksi, aldare; reikėtų tau pasirūpin- 
ti savo siela. Geriau taip padaryk: imk ir išleisk dukterį už to, 
kurs buvo toks vikrus, sumanus ir narsus. Jis dera tau į žentus. 

Aldaras nepriešgyniavo ir įsakė: 

— Tegu ateina pas aldarą tas, kurs sugebėjo jam tiek šuny- 
bių prikrėsti, ir aldaras išleis už jo savo dukterį. 

Vagis atėjo. Aldaras iškėlė vestuves ir atidavė jam dukterį. 
Vagis liovėsi vogęs, ir dar dabar juodu su aldaro dukteria su- 
tardami tebegyvena. 


VARGŠAS IR MILŽINAS 


Gyveno kartą žmogus su pačia. Buvo juodu vargšai, nieko 
neturėjo ir jau nebesivylė kada nors praturtėti. 

Gimė jiems duktė ir sūnus. 

Įgriso žmonėms vargingas gyvenimas, bijojo, kad vaikai ba- 
du nenumirtų. Kartą pati ir sako vyrui: 

— Kiek mes taip skursimė 

— Na, tai ką man daryti? Nieko negaliu sugalvoti. 

Pati ir sako vyrui: | 

— Eik, vyreli, ir gauk kur nors dvi tris ožkas arba karvę, 
kad mūsų vaikai badu nemirtų. 

Vyras paklausė pačios. Pasiėmė lazdą ir iškeliavo. Priėjęs gi- 
rią, sako: 

— Na, reikėtų čia truputėlį atsipūsti. 

Nusiėmė kepurę ir sudejavo: 

— Ajajai! 

Iš girios išėjo milžinas ir klausia: 

— Kas tau, ko taip pailsai? 

— Ėjau ėjau ir pailsau. 

— O kur tu eini ir iš kur? 

— Esu vargšas ir einu ieškoti karvės arba dviejų ožkų. 

— O jeigu aš tau gausiu karvę? 

— Na, jeigu tu gausi, tai geriau nė nereikia. 

— Palūkėk čia, ir aš tau atginsiu karvę. 

Vargšas atsisėdo. Netrukus iš tikrųjų milžinas atėjo su karve. 

— Še tau karvę. 

— O kaip tu man ją duodi? 

Milžinas jam sako: 

— Ganyk tą karvę, turėk ją trejus metus, aš trejus metus 
nesirodysiu. Paskui pas tave ateisiu. Jeigu atsakysi į visus mano 
klausimus, karvė su veršeliais bus tavo. O jei nemokėsi atsa- 
kyti, pasiimsiu tavo šeimą ir visą turtą. 

Vargšas pamanė: „Kol kas aš su vaikais iš karvės turėsiu 
naudos, 0 paskui tegu milžinas mus visus pasiima.“ 

Baigėsi sutartas laikas. Vyras su pačia susirūpino. Sėdi jie 
su vaikais prie namų ir galvoja, kaip atsakyti į milžino klau- 
simus. 

Praėjo ir paskutinė diena. Vos jie sugulė, milžinas sušuko: 

— Vargše! 

— Oi, aš čial 

— Kas yra vienas? 

— Nieko nėra geresnio už mane vieną. 

— Kas yra du? 

— Dvi mano akys. 

— Trys? 

— Tribriaunė mano strėlė, kuri skrieja ir po dangum, ir vir- 
šum dangaus. 

— Keturi? 

— Žirgas su keturiomis pasagomis vaikšto ir po kalnus, ir 
po laukus. 

— Penki? 

— Kas turi penkis šimtus avių, tas ne ias 


— Šeši? 

— Kas turi šešiskart po šešis kūgius šieno, tam pašaro ne- 
stinga! 

— Septyni? 

— Kieno septyniese išeis šienauti, tas pašaro nepristigs. 

— Aštuoni? 


— Kas sukinkys į jungą aštuonias poras jaučių, tas prasi- 
maitins! 

— Devyni? 

— Devintą aš čia nebuvau! 

— O kur buvai? 

— Prie Tereko. 

— Kuo persikėlei per Tereką? 

— Pasigavau asiliuką, iš kepurės pasidirbau balną, iš autuvo 
raiščių — balno diržus. | 

— Tikriausiai ten buvo ne Terekas, o upelis4 

— Kaip galėjo būti upelis? Kai viename krante asiliukas su- 
bliuvo, kitame nebuvo girdėti. 

— Tai tas asiliukas buvo mažas? 

— Kaip jis galėjo būti mažas, jeigu iš jo kailio išėjo nartui 
Uryzmagui *Ž kailiniai ir kepurė? 

— Tai Uryzmagas buvo mažas? 

— Kaip jis galėjo būti mažas? Kai prie jo kojų gieda gaidys, 
prie galvos negirdėti. 

:— Tai jis buvo kurčias? 

— Kaip jis galėjo būti kurčias, jei požemių karalystėje arė 
skruzdėlės, o jis girdėjo jas krebždant? 

— Tai gal jos buvo visai arti? 

— Kaip jos galėjo būti arti, jei geri aviganiai vos ne vos 
per metus iki jų nusikasdavo? | 

— Tai, matyt, buvo prasti aviganiai? 

— Kaip jie galėjo būti prasti, jeigu ėjo kiaurus metus ir vil- 
kai net ėriuko ausies iš jų negavo? 

— Tai tie vilkai buvo niekam tikę? 

— Kaip jie galėjo būti niekam tikę, jeigu jiems stepėje bui- 
volų tik vienam kartui tepakakdavo? 

— Tai tie buivolai niekam tikę? 

— Kaip niekam tikę, jeigu vieno geležinio jungo jiems ne- 
užtekdavo vienam kartui? 


12 Uryzmagas — vienas iš „Nartų sakmių" herojų. 

Nieko daugiau nebeklausė milžinas. 

Vargšas jam sušuko: | 

— Na, ko dar klausi? 

Milžinas tylėjo. 

Tada vargšas jąm sako: 

— Kad tu pavirstum į kelmą su įkirstu plieno kirviu, kad vi- 
są amžių tas kirvis nesudiltų. 

Pavirto milžinas stuobriu su įkirstu plieno kirviu. 

O vargšas praturtėjo. 


IŠMINTINGAS JAUNIKIS 


Iškeliavo vienas jaunikaitis sau nuotakos ieškoti. Eidamas su- 
tiko senį. 

— Kur tu keliauji? — paklausė jį senis. 

— Nuotakos ieškoti. 

Ir nuėjo abu drauge. Reikėjo jiems pereiti upę. Tilto nebu- 
vo. Jaunikaitis ir sako seniui: | 

— Arba tu pasidaryk tiltu —ir aš tavimi pereisiu, arba aš 
pasidarysiu tiltu — ir tu manimi pereisi. 

Seniui tas pasiūlymas pasirodė užgaulus, jis nesutiko, ir juo- 
du keliavo toliau. Reikėjo kopti į kalną. Jaunikaitis vėl sako 
seniui: | 

— Arba tu mane užnešk į tą kalną, arba aš tave. 

Senis ir vėl įsižeidė. Pamanė, kad jaunikaitis iš jo tyčiojasi. 
Eina juodu toliau. Pagaliau sutemo. Prieina vieną sodžių. Jauni- 
kaitis ir sako seniui: 

— Eik į girią ir sugrįžk dviese, arba aš pats eisiu. 

Dar labiau įsižeidė senis ir klausia: 

— Kokį draugą aš galiu rasti girioje? 

— Tame sodžiuje yra sargai — tarė jaunikaitis— Jei nesi- 
priešinsim, jie mudu suės. O jei būsime trise, mūsų neįveiks. 

Atėjo jie į sodžių. Tame sodžiuje senis turėjo namus, bet 
jaunikaičiui pasakė: 

— Būčiau galėjęs tave apnakvinti, bet tu visą SEną iš manęs 
tyčiojaisi, todėl pats ieškokis nakvynės! 

Ir juodu išsiskyrė. Jaunikaitis nuėjo ieškoti nakvynės, o senis 
parėjo namo. Turėjo jis vienturtę dukterį. Daug jaunikių jai 
piršosi, bet nė už vieno tekėti ji nesutiko. Parėjo senis, sudribo 
įniršęs ant kėdės ir tarė: 

— Turėjau paiką kelionės bendrą, visą kelią jis iš manęs 
tyčiojosi. O dar laiko save jaunikiu. Bet kas leis dukterį už 
tokio kvailio? 

Tada duktė jį klausia: 

— Papasakok, tėve, kaip jis iš tavęs tyčiojosi. 

— Vienoje vietoje mums reikėjo pereiti per upę, ir jis man 
pasiūlė pasidaryti tiltu. 

— O ką daugiau jis tau sakė? 

— Mes kopėme į kalną, o jis man sako: „„Arba aš tave už- 
nešiu, arba tu mane." Aš pats vos vilkausi, o dar jį tempk! Pas- 
kui siuntė mane į mišką: „Eik, sako, į mišką ir grįžk dviese, 
nes to sodžiaus sargai mus užpuls!“ O kokie sargai mūsų so- 
džiuje? Kas gali mus užpulti? 

— Kur dabar tavo kelionės bendras? — paklausė duktė. 

— Sodžiuje pas ką nors užėjo. 

— Eik. ir parsivesk jį, „jis ne kvailys. 

— Tu irgi kvaila. Daug kas tau piršosi, o tu vis atsisakei eiti. 
Gal ieškai tokių kaip jis? Jeigu jis nebūtų paikas, argi būtų 
kalbėjęs seniui tokias kvailystes? — pyko tėvas. 

— Kai tau siūlė pasidaryti tiltu, jis norėjo pasakyti: arba aš 
nusivilkęs tave, kaip vyresnį, pernešiu, arba tu mane pernešk. 
Kai siūlėsi į kalną užnešamas, prašė tavęs papasakoti įdomią 
pasaką ar legendą, kad užmiršus statumą. O kai siuntė tave 
į mišką, sakė: eik, išsilaužk lazdą ir atsinešk. Lazdą jis vadino 
draugu: žinojo, kad sodžiuje jus apniks šunys ir jūs galėsite 
lazda nuo jų atsiginti. 

Kai duktė išaiškino, jaunikaičio atsakymai seniui labai pa- 
tiko. 

— Tėve, eik ir parsivesk jį. Aš dar paklausiu dviejų dalykų. 
Ir jeigu jaunikaitis atsakys, išleisk mane už jo. 

Senis buvo patenkintas, kad duktė pagaliau nutarė ištekėti. 
Ir nuėjo jis kelionės bendro ieškoti. Rado ir parsivedė namo. 
Mergelė paklausė jaunikaitį: 

— Ko tu ieškai? 

— Ieškau nuotakos. 

— O ką nori vesti? 

— Tą, kuri sutiks už manęs tekėti. 

— Kas tavo tėvas? 

— Dangus ir oras. 

— Kas tavo motina? 

— Vanduo ir žemė. 

— Na, tai tinku tau už pačią, gyvenkime drauge,— tarė pa- 
tenkinta mergelė. 

Senis iškėlė jiems vestuves; juodu pradėjo gyventi ir ligi 
šiol tebegyvena. 


KAIP JAUNIKAITIS 
SU MERGELE PASIKALBĖJO 


Vienas aldaras jojo namo. Jodamas sutiko jaunikaitį. Pasi- 
sveikino juodu, Jaunikaitis sušėrė žirgui rimbu ir nujojo iš 
kairės. g 

Joja juodu, joja, ir sako aldaras jaunikaičiui: 

— Grįžki. | 

Bet jaunikaitis vis tiek joja aldarui iš kairės. j 

Nežinia, kiek juodu jojo, bet šit kelias dingo brūzgyne. Jau- 
nikaitis ir sako aldarui: ' 

— Atsiprašau, gerbiamasis, bet jeigu leistum, aš tau nuties- 
čiau kelią. 

„Aldaras nieko neatsakė. Vargais negalais skinasi abu kelią per 
krūmus ir kelmus. Juo toliau, juo sunkiau joti, ir šit prijojo 
pelkę. | 

Jaunikaitis vėl sako: 

— Atsiprašau, leisk man padirbti tiltą. | 

Aldaras tylėdamas sušėrė keletą kartų žirgui — ir jau klam- 
poja: per pelkę. Kiek pajojęs, ėmė grimzti. 

Jaunikaitis pririšo žirgą prie medžio šakos, greitai nusimetė 
viršutinius drabužius ir ištraukė raitelį iš pelkės. Paskui vėl šoko 
į pelkę, pargriovė arklį ir aukštielninką ištraukė. 

Šiaip taip apšluostė žole raitelį, paskui arklį, pasodino aldarą 
į balną, ir jie nujojo toliau. | 

Joja juodu, joja, žiūri — pulkas žmonių lydi numirėlį. 

Keleiviai nulipo nuo žirgų ir pagal paprotį truputį pastovėjo 
nuleidę galvą ir rankas. 

Jaunikaitis ir klausia: 

— Atsiprašau, klausiantysis atrodo kvailys, bet sakykit, ar 
tas, kurį lydite, šeimos ar sodžiaus, ar tarpukalnės velionis. 

— Čia tarpukalnės velionis, užtat visa tarpukalnė jį lydi. 

Šitai išgirdęs, jaunikaitis priėjo prie velionio, apverkė jį. 
Joja juodu toliau. Šit nulipo nuo žirgų prie aldaro vartų. Alda- 
ras nuvedė svečią į svetainę, o pats nuėjo į trobą. 

Turėjo jis vienturtę dukterį. Apsidžiaugė ji, tėvo sulaukusi, 
ir klausia: 

— Tėve, o mūsų svečias kas per vienas? 

— Nežinau, kas jis per vienas. Sutikau jį kelyje, prikibo prie 
manęs, joja man iš kairės. Įjojus į tarpumiškį, ketino man kelią 
tiesti, lyg būčiau laiko turėjęs. 

— Prisiekiu tavo sveikata, tėve, tu kažką painioji| Galbūt 
jūs jojote prastu keliu ir jis norėjo pasakyti josiąs priekyje, 
kad tau būtų lengviau joti per brūzgynus? 

— Toliau prijojome pelkę. Ten tas kvailys norėjo net tiltą 
dirbti, kad nė arklio kanopos nesusipurvintų. 

— Prisiekiu tavo vardu, tėve, jis norėjo kelią suieškoti ir 
davė tau suprasti. Bet tu jo nepaklausei ir įklimpai pelkėje. 

— O iš kur sužinojai, juk tavęs ten nebuvo? 

— Prisiekiu tavo sveikata, tėve, jis norėjo tau pasitarnauti; 
tu galėjai ten nugrimzti, bet jis mokėjo tave iš pelkės ištraukti, 
tave ir tavo žirgą nuo mirties išgelbėjo,— tarė duktė. 

— Paskui, žiūrim, lydi numirėlį — pasakojo aldaras toliau, — 
o jis klausia tų, kurie lydi: „Ar čia šeimos, ar sodžiaus, ar tarpu- 
kalnės velionis?“ Aš tokio nesusivokėlio niekada nebuvau regė- 
jęs. Vienas iš lydinčiųjų, toks pat neišmanėlis, jam atsakė: „Čią 
tarpukalnės velionis.“ Kokį velionį gali turėti tarpukalnė? 

— Prisiekiu tavo sveikata, tėve, tavo svečias va ką norėjo 
pasakyti: žmonių būna gerų ir blogų. Geri irgi nevienodi: vieni 
neleidžia pašlyti savo namams ir laiko juos didžiausioje tvar- 
koje kaip bičių korį. Kitų rūpesčių jie neturi. Tai savo namų 
šeimininkas, šeimos maitintojas. Būna ir kitokių gerų žmonių. 
Toks žmogus irgi nepamiršta savo šeimos, bet jis esti naudingas 
visam sodžiui savo patarimais, savo šaunumu. Tai — sodžiaus 
žmogus, ir jo mirusio gailisi visas sodžius. O tarpukalnės velio- 
nis — toks velionis, kurs, gyvas būdamas, savo išmintimi, savo 
patarimais padėjo visai tarpukalnei, visą tarpukalnę vedė teisin- 
gu keliu, nugręžė nuo jos nelaimes. Tai tarpukalnės žmogus, tai 
didis savo liaudies Žmogus. 

— Kai mano palydovas sužinojo, kad numirėlis buvo įžymus 
žmogus tarpukalnėje, liaudies .žmogus,— pridūrė aldaras,— jis, 
įsivaizduok, išsitraukė iš aulo rimbą ir, graudžiai vaitodamas ir 
šerdamas rimbo kotu sau per galvą“, priėjo prie numirėlio. 


*3 Pagal senovės osetinų paprotį vyras, apraudodamas artimą mirusįjį, dau- 
žydavo sau galvą ir kelius. 

— Prisiekiu tavo sveikata, tėve, juk jeigu žmogaus, jam gy- 
vam esant, klausė visa liaudis, visi tarpukalnės gyventojai, jeigu 
jo patarimų, jo išminties dėka visa liaudis tapo laimingesnė, 
jo mirtis nėra svetimo žmogaus mirtis. O dabar, tėve, leisk man 
pasveikinti svečią, kad jis iparagautų mūsų vaišių. 

— Jeigu jau taip nori, daryk, kaip išmanai, tik įspėju: tas 
žmogus nevisaprotis. 

Mergelė greitai pataisė visokių gardumynų, visokių gėrimų. 
Pirmiausia pavalgydino tėvą. Paskui nunešė fingą į svetainę. Pa- 
statė fingą ir pasisveikino, " 

Svečias pakilo ir stovi. 

— Prašom sėstis ir šio to ragauti. 

— Svečias negali sėstis, kol neleis šeimininkė. 

— Leidžiu, sėskis. 

Svečias atsisėdo. Mergelė pripylė stiklinę ir padavė svečiui. 
Svečias išgėrė ir paridino stiklinę per svetainės grindis. 

Mergelė paėmė stiklinę, pripylė ir vėl padavė jaunikaičiui. 

Tas išgėrė ir sviedė stiklinę į pelenus. 

Mergelė paėmė stiklinę, iššluostė ir vėl pripylė. 

Svečias išgėrė trečią kartą, o paskui trenkė stiklinę į akmenį; 
stiklinė sudužo į šukeles, jos nulėkė į pelenus, | 

Mergelė surinko stiklus, švariai iššluostė atplėšusi savo ska- 
relės skiautę, paskui suvyniojo ir įsidėjo giliai į antį. 

Svečias, suvalgęs vaišes, pažvelgė į duris. Mergelė nukraus- 
tė fingą, paskui pabalnojo svečiui žirgą. Svečias sėdo ant žirgo 
ir parodė ranka į kelią. 

Mergelė pakėlė ranką ir persibraukė garbanas. Jaunikaitis 
pridėjo rimbą arkliui prie karčių, paskui parodė mergelei visus 
dešimt pirštų. 

Svečias išjojo, o mergelė grįžo į trobą. Tėvas supykęs 
tarė jai: 

— Vos ne vos išsilaikiau mūsų svečio nenubaudęs. Stebiuosi, 
kaip tu jam atleidai. Pro langą į svetainę žiūrėjau. Stiklinę, ku- 
Tią jam padavei, jis paridino per grindis, sviedė į pelenus, o pas- 
kui visai sudaužė. Labai nesikremtu — nedidelis nuostolis, bet 
tuo jis ir mane, ir tave įžeidė. Jei būčiau karštakošis, būčiau 
tam vaikigaliui parodęs, ką reiškia tikras vyras. Tiek jau to, 
kaip svečiui atleidžiu. 

— Prisiekiu tavo vardu, tėve, jeigu jis būtų ketinęs mus 
įžeisti, aš būčiau tą supratusi, ir tada tavo duktė būtų mokėjusi 
iam deramai atsakyti. Atleisk man, tėve, bet aš neslėpsiu, kas 
tarp tavo svečio ir manęs buvo. 

— O kas tokio galėjo būti? Juk aš jus mačiau. 

— Prisiekiu tavo sveikata, tėve, mūsų svečias ne toks jau 
kvailas žmogus: jis kalbėjo perkeltine prasme, o tavo duktė to- 
kią kalbą taip pat truputį supranta. Jeigu man bus leista, papa- 
sakosiu, ką norėjo pasakyti tavo svečias ir ką atsakė jam tavo 
duktė. 

— Na, pasakok, aš klausausi. 

— Kai įėjusi pažvelgiau į tavo svečią, jis iš karto suprato, 
kad man patinka. Kai jis paridino stiklinę — tai buvo atsakymas 
į mano širdies šauksmą: „Riedantis akmuo neapsamanoja“ — 
vadinas, jis vargšas, nieko neturi, jis klajūnas. 

Iššluostydama stiklinę, aš daviau jam suprasti: „Nieko, čia 
užgyvenamas dalykas.“ . 

Paridindamas stiklinę į pelenus, jis pasakė: ,„Aš žmogus susi- 
purvinęs, lengvapėdis, nepadorus.“ Aš iššluosčiau stiklinę, ir ji 
'sušvytėjo. Tuo jam pasakiau, kad padėsiu jam stoti į tiesų kelią. 

Sukuldamas stiklinę, jis savo ruožtu man pasakė: „Jau ne- 
įmanoma manęs pataisyti, kaip negalima sulipdyti šitų SeVEL 
drų. “ 

Aš surinkau šukes tarsi didžiausią turtą ir įsidėjau į užantį. 
Tuo jam pasakiau: „Kad ir koks tu būtum, aš saugosiu tave 
kaip didžiausią turtą.“ 

Svečias sėdo ant žirgo ir rankos mostu davė suprasti, kad 
tučtuojau keliaučiau į jo namus, 

Persibraukdama garbanas, aš pasakiau, kad man gėda tekėti 
be išpirkos ir tegu jis mane išperka atsiųsdamas tiek galvų, kiek 
plaukų mano garbanose. 

Tada jis perbraukė rimbu žirgui per karčius: girdi, jis tiek 
užmokėsiąs, kiek plaukų žirgo karčiuose, o ne garbanose. Ir dar 
man parodė dešimt pirštų: atseit po dešimt dienų jis grįš. 

Dešimt dienų iki sutarto laiko aldaro dukteriai prailgo kaip 
dešimt metų. 

Dešimtą dieną ji išėjo į kelią ir, ranka akis prisidengusi, pa- 
žiūrėjo, ar kas nejoja. Žiūri — visas laukas juoduoja nuo jaučių, 
karvių, avių bandų, arklių kaimenių, ir visos eina į aldaro namus. 

Nušvito mergelės veidas; parėjo ji namo ir sako tėvui: 

— Tėve, išeik už vartų: tavo žentas atgena mokestį už mane, 
stepėje knibždėte knibžda visoki gyvuliai. 

Ką tėvas galėjo sakyti? 

Jis ia nustebo, net rankomis sieja paskui ėmė taisyti 
Aika ka BS LŽ 

ACHSARAS IR JO PATI 


Gyveno viename sodžiuje vargšė moteris su vienturčiu sū- 
num, vardu Achsaras, o tat reiškia „drąsa“. Achsaras diena po 
dienos augo ir stiprėjo. 

Kartą to sodžiaus vaikinai susiruošė į tolimą kelionę, ir Ach- 
saras sako motinai: 

— Mama, leisk mane, gal aš gausiu darbo dideliame sodžiu- 
je, parvešiu tau visokių gėrybių. | 

— Mano sakalėli,— tarė motina,— džiaugčiausi, jeigu būtum 
tiek sumitęs, jog galėtum leistis į tolimą kelionę. Bet kol kas tu 
mažas, tau dar anksti. 

Bet Achsaras perkalbėjo motiną, ir jinai jį išleido. 

Motina sutaisė sūnui paviržio iš to, kas namuose buvo ge- 
riausia. į 

Anksti rytą Achsaras, atsisveikinęs motiną, drauge šu kitais 
sodžiaus vaikinais patraukė į kelionę. 

Ėjo jie, ėjo ir priėjo didelį sodžių. Išsiskirstė kas sau darbo 
ieškoti. Keletą dienų klaidžiojo Achsaras pavargęs ir alkanas, 
bet niekas jo nesamdė, visi kaip vienas sakė: 

— Koks iš tavęs darbininkas? Geriau sėdėtum prie ugniaku- 
rO ir pelenus žarstytum! 

Pagaliau turtingas pirklys pasamdė Achsarą į savo krautu- 
vę. Dieną naktį dirbo Achsaras ir vos ne vos užsidirbo apda- 
rui. Dieną naktį dirbo ir pasiuntė motinai drabužių ir pinigų. 

Achsaras buvo toks gražus berniukas, jog didžiausios 60- 
džiaus gražuolės juo neatsigėrėjo. O pirklio duktė jį pamilo ir 
ėmė taisyti jam dovaną. Baigusi ją, tarė: 

— Žiūrėk, čia tau. 

Ir paduoda Achsarui visa, kas reikalinga apsivilkti nuo gal- 
vos ligi kojų. Kai Achsaras apsivilko, pirklio duktė paklausė: 
— Ar gerai padariau? Jeigu netinka, pasiūsiu iš naujo. 

— Gerai, —tarė Achsaras.— Bet pamėgink pasiūti dar ge- 
riau— Nuėjo pas draugą tame pačiame sodžiuje, tokį vargšą 
kaip jis pats, ir padovanojo jam tuos drabužius. 

Pirklio duktė vėl ėmė siūti. 

Neilgai ji siuvo — turėjo auksines rankas, garsėjo nagingu- 
mu. 

Ir vėl sako ji Achsarui: 

Achsaras apsivilko jais, o pirklio duktė klausia: 

— Ar gerai pasiuvau? 

— Bet juk galima dar geriau pasiūti — atsakė Achsaras. Pa- 
ėmė jos dovaną ir vėl atidavė kaimynui. 

Mergelė dar nuoširdžiau ėmėsi darbo. 

Kai viskas buvo baigta, pirklio duktė pasišaukė Achsarą į 
gražiai išpuoštą kambarį, pasodino prie stalo, pavaišino viso- 
kiais valgiais ir gėrimais, paskui apvilko naujais drabužiais — 
savo dovana ir privedė prie veidrodžio. 

Ilgai žiūrėjo Achsaras į veidrodį, bet nieko negalėjo pasa- 
kyti, padėkojo pirklio dukteriai ir nuo tada ėmė nešioti naujus 
drabužius. 

Praėjo daug laiko. Achsaras dirbo dieną naktį ir užsidirbo 
daug sidabro ir aukso. 

Kartą jis nuėjo pas auksakalį ir užsisakė sidabro skrynią su 
aukso puošmenom. Toji skrynia atsidarinėjo ir užsidarinėjo iš 
vidaus. 

Achsaras ir pirklio duktė susikrovė į tą skrynią sidabrą, auk- 
są ir kitokį turtą, paskui jis pasodino ten pirklio dukterį. Skry- 
nią Achsatas nutarė pasiųsti savo vargšei motinai. Kaimynai 
įkėlė skrynią su dovanomis į vežimą ir nuvežė. Tai džiaugėsi 
vargšė moteris: jeigu sūnus atsiuntė tokią brangią dovaną, va- 
dinasi, jis gerai gyvena. 

Achsaro motina pastatė skrynią prie durų. Kartą, nesutvar- 
kiusi namų, išėjo ji su verpstu pas kaimynus: su kitomis se- 
nutėmis vilnos paverpti, pasigirti sūnaus dovanomis. Vos mo- 
tinai išėjus, pirklio duktė atsidarė skrynią ir sutvarkė kambarį, 
bet taip sutvarkė, kaip niekada niekas to vargingo būsto nebu- 
vo tvarkęs... Kai senutė grįžusi atidarinėjo duris, pirklio duktė 
vėl įlindo į skrynią ir pasislėpė. Nustebo senutė, matydama visa 
sutvarkyta, bet nieko nesakė: manė, kad jai padeda kalnų 
dvasios. | 

Ir nuo tol.senutė visada rasdavo namus sutvarkytus. 

Kartą ji apsimetė einanti pas kaimynus, o iš tikrųjų pasislė- 
pė ir laukia, kas bus. 

Pirklio duktė atsidarė skrynią, iššlavė, sutvarkė viską kaip 
reikiant ir prisėdo atsipūsti. Pamatė senutė mergelę ir taip jos 
grožio buvo nustebinta, jog norėjo atsistoti ir ją apkabinti, tik 
nebevaliojo. Kai gražioji mergelė lindo į skrynią, motina įšokusi 
nutvėrė ją už suknelės. | 

Ir turėjo pirklio duktė papasakoti, kas ji tokia ir kodėl čia 
atsidūrė. Motina stipriai apkabino marčią, ir nuo tos dienos jos 
gyveno sutardamos ir nesiskirdamos. 

Kartą pirklio duktė šluostė langą, o pro šalį gatve ėjo di- 
džiausias kaimo turtuolis. Pamatė jis gražuolę ir apstulbo: nie- 
kada tokios nebuvo regėjęs. Ir nutarė turtuolis atimti marčią iš 
vargšės senutės. Jis parašė Achsarui laišką, tartum pati motina 
rašytų. O parašė taip: 

„Nuodais tepavirsta pienas, kuriuo tave, maitinau. Kuo aš 
tau nusikaltau, argi, tave pametusi, ištekėjau? Ar nepenėjau ta- 
vęs geriausiais kąsneliais, prakaitu ir krauju pelnytais? Kodėl 
atsiuntei man moterį, kuri mane įžeidinėja, plūsta ir muša kas 
dieną ir kas akimirką?" 

Achsaras gavo tą laišką, bet nepatikėjo ir parašė atsakymą: 

„Ne tokį žmogų atsiunčiau, kad tave muštų, plūstų ir įžei- 
dinėtų. Kažkas mums pavydi. Neklausyk jų, brangi mama.“ 

Bet Achsaro motina laiško negavo, jį paėmė turtuolis. Per- 
skaitė turtuolis Achsaro atsakymą ir parašė dar nelabesnį laiš- 
ką. Daug kartų rašė tas nedorėlis nedorus laiškus Achsarui ir 
senai jo motinai. | 

Pagaliau Achsaras išsiprašė šeimininką išleidžiamas namo. 

Iškeliavo Achsaras. Nežinia, kiek jis ėjo, bet pagaliau parėjo. 

— Argi aš tave parsiunčiau pas seną savė motiną, — sušuko 
įniršęs Achsaras nuotakai, — kad ją plūstum ir daužytum! — Pa- 
griebė pirklio dukterį už rankos ir išstūmė iš namų. 

O turtuoliui to ir tereikėjo. Jis liepė tarnaitėms parvesti gra- 
žuolę į jo namus, pavalgydinti ir priglausti. O po kelių dienų 
pasiūlė jai savo Ianką. 

Pirklio duktė atsakė: 

— Sutinku už tavęs eiti. Bet mūsų giminėje toks paprotys: 
kol pasakys, ar myli, ar nemyli, mergaitė kiaurus metus gyvena 
viena, atskirame kambaryje. Ir tik paskui išteka. Jeigu ji be šito 
ištekės, mirs važiuodama į jaunojo šalį. 

Turtuolis sutiko, kas jam beliko daryti! Uždarė jis pirklio 
dukterį atskiroje, gražiai išdabintoje troboje ir paskyrė dvi tar- 
naites. 

Kai sena motina raudodama išpasakojo sūnui viską, kaip 
buvo, Achsaras pamatė suklydęs, ėmė savo gražuolės gailėtis, 
o paskui sako motinai: 

— Aš išeinu, motin. Kol jos nerasiu, tol nesugrįšiu— Ir iš- 
keliavo ieškoti. 

Baigėsi metai. Tarnaitės taip pamilo gražiąją mergelę, jog dėl 
jos būtų įmaniusios viską padaryti. Tarnaičių padedama, išbėgo 
ji kur akys veda. Bėga, o kur — nė pati nežino. Pribėgo pieme- 
nų palapinę. Piemenų ten nebuvo. Rado ji palapinėje seną bur- 

ką, apsisiautė ja ir keliauja toliau. Eidama sutiko piemenį, pasi- 
sveikino; pirklio duktė jam sako: 

— Parduodu mirusios sesers drabužius, gal pirktum? 

O jį savo drabužius parduoda, kad niekas jos nepažintų. 

Drabužiai piemeniui labai patiko, bet jis neturėjo pinigų. Jis 
ir sako: Ė | 

— Pirkčiau, bet neturiu pinigų, o tau, matyt, pinigų reikia. 

— Ne,— atsakė ji,— matai, vienais skarmalais vilkiu. Atiduok 
man savo drabužius, ir sutarta. 

Piemuo sutiko ir atidavė jai savo drabužius. 

Tuo metu turtuolis kviečia visą sodžių į vestuves. Nuvažiavo 
nuotakos, o gražuolės nebėra. Primušė tarnaites ir leidosi ieškoti. 

Ir piemuo paskui suprato, kad ne jaunikaitis, o gražuolė mer- 
gelė sumainė su juo drabužius, ir įsigeidė ją surasti. Paliko jis 
savo bandą ir taip pat leidosi ieškoti. 

O pirklio duktė vis ėjo ir ėjo ir atėjo į nepažįstamą šalį, 
į didelį sodžių; užėjo į vieną trobą, pas žynę, ir klausia: 

— Gal priimtumėt pernakvoti? 

Žynė pažvelgė į keleivį — gražus jaunikaitis. Ir sako švelniai: 

— Svečias atneša laimę, prašom užeiti, pavaišinsiu, kuo turiu. 

Pavalgydino pirklio dukterį, o po vakarienės sako: 

— Rytoj visi suaugę mūsų šalies gyventojai renkasi į didžią- 
ją aikštę karaliaus rinkti. Atskris erelis, ir ant kieno galvos jis 
nutūps, tas ir bus karalius. 

Kitą dieną visi susirinko į aikštę. Atskrido erelis, pasisukiojo 
pasisukiojo ir nulėkė. 

Nustebo žmonės ir ėmė šaukti: 

— (Kažko dar nėra! Dar kartą apieškokite visas trobas! 

Buvo apieškotos visos trobos, bet iš suaugusių nieko nebe- 
rasta. Vėl atskrido erelis, pasisukiojo viršum žmonių ir vėl nu- 
lėkė. 

Staiga vienas senis sako: 

— Pas mūsų Žynę vieši svečias. 

— Greičiau atveskite. jį čia! — sušuko visi. 

Svečią irgi atvedė į aikštę. 

Erelis atskrido, pasisukiojo pasisukiojo ir nutūpė jam ant 
galvos. 

Visi žmonės, kurie buvo aikštėje, pakėlė naująjį karalių ant 
rankų ir nunešė į karaliaus rūmus. 

Nuo to laiko gražioji Achsaro pati, persirengusi jaunikaičiu, 
tapo tos šalies karalium. Geras ji buvo „karalius — labai gailėjo 
vargšų, nekamavo jų mokesčiais. 

Nežinia, kiek laiko praėjo. Kartą ji liepė meistrams iškalti 
iš akmens septynis savo atvaizdus, pastatyti septynių kelių kryž- 
kelėje mauzoliejų ir iš septynių pusių tuos atvaizdus pritvirtinti. 
Liepė juos gerai saugoti, o kas eis pro šalį ir įdėmiai pasižiūrės 
į atvaizdus, tuos sulaikyti. 

Pasakyta — padaryta. Kartą prie paminklo prieina piemuo; 
įsižiprėjo jis į atvaizdą ir tarė: 

— Apgavai mane, klastingoji moterie; jei aš būčiau žinojęs, 
kad tu moteris, nebūtum nuo manęs pasprukuši. 

Sargyba priėjo prie piemens ir sako: 

— Kaip drįsti taip apie mūsų karalių kalbėti? 

Ir uždarė jį į kalėjimą. 

Kitą dieną atėjo turtuolis ir, įsižiūrėjęs į atvaizdą, sušuko: 

— Ak tų, melage! Apgavai mane, ištrūkai iš mano rankų. 
Gerai, kad netoli nuėjai, tai dabar čia ir pūvi. Taip tau ir reikia! 

Ir jį uždarė į kalėjimą. | 

Dienai praslinkus, priėjo dar vienas keleivis, įsižiūrėjo į at- 
vaizdą ir tarė nusiminęs: 

— Per amžius prakeikiu tą, kuris mus išskyrė.— Ir jo skruos- 
tais nuriedėjo didžiulės ašaros. 

Priėjo prie jo sargyba ir sako: 

— Kaip drįsti apraudoti mūsų karalių jam gyvam esant? 

Ir uždarė jį į kalėjimą drauge su kitais. 

Po kelių dienų karalius liepė atvesti suimtuosius ir ėmė juos 
po vieną tardyti. 

Iš pradžių tardė piemenį. Tas jos nepažino, ir jinai jį pa- 
leido. 

— Greičiau grįžk prie savo bandos ir stenkis kiek galėda- 
mas,— sako. 

Ištardė antrąjį, turtuolį, ir liepė pririšti prie nejodinėto žirgo 
uodegos. 

Kareiviai padarė, kaip karalius buvo įsakęs, ir turtuolio nė 
kaulelių nebeliko. 

Pagaliau ėmė tardyti savo jaunikį. Bet jis jos nepažino. Nusi- 
šypsojo ji ir tarė Achsarui: 

— Nepažįsti manęs, Achsarai? Aš toji, kurią naktį iš namų 
išvaIrei... 

Tada juodu puolė vienas kitam į glėbį. Paskui gražuolė ap- 
sakė Achsarui visa, kaip buvo. 

Kitą dieną ji sušaukė visus šalies gyventojus, išdalijo varg- 
šams daug dovanų sakydama: 

— Gyvenkite sau laisvai, be karaliaus, kaip kas nori, ne- 
skriauskite vienas kito, gyvenkite sutardami| 

Nežinomos šalies gyventojai taip apsidžiaugė jos laime, jog 
žodžiais neapsakysi. Daug gero pasakė ir laimingos kelionės jie 
palinkėjo Achsarui ir jo gražuolei. Ir grįžo juodu į gimtuosius 
namus. Motinos džiaugsmui nebuvo galo. Iškėlė ji didžiulę ves- 
tuvių puotą. Septynias dienas ir septynias naktis linksminosi 
žmonės toje puotoje. 

Ir nuo to laiko -Achsaras su gražiąja pačia ir laiminga mo- 
tina laimingai gyvena. 


PAMOTĖ IR POSUNIAI 


Nartų sodžiuje gyveno vyras su pačia ir turėjo du sūnelius. 
Bet pasimirė motina, ir vaikai liko našlaičiai. Tėvas vedė kitą. 

Jau paaugusiems vaikams tėvas įkalbėjo, kad geriausias da- 
lykas pasaulyje yra darbas. 

Tėvui mirus, dirbo jie išsijuosę, nedavė ūkiui pašlyti, net 
praturtėjo. 

Gyvena broliai, dirba be atodvasčio, bet su pamote jiems 
nekas: nesugyvena, kasdien pykstasi. 

Tada pamotė susimąstė ir nutarė: „„Padarysiu, kad jie netek- 
tų viso turto ir mirtų nuskurdę.“ | 

Ir nuo tos dienos pamotė pasidarė dosni: nieko nesigaili, 
viską dalija svetimiems ir gadina. Kasdien ji posūnius valgydina 
gardžiausiais valgiais ir girdo saldžiausiais gėrimais. 

— Gerkite, mano sakalėliai, te jūsų motina jums atneša lai- 
mę. Mūsų gyvenimas — vos pora dienelių, ką suvalgom, ką su- 
nešiojam — tas mūsų, o visa kita nežinia kam atiteks,— švelniai 
kalbėjo pamotė. 

Ji manė, kad netrukus nieko nebeliks našlaičių namuose. Bet 
pamotė klydo: išėjo priešingai. Juo' geriau posūniai valgė, juo 
geriau pamotė juos prižiūrėjo, juo daugiau jie dirbo ir vis tur- 
tėjo. 

„Nieko neišėjo,— galvoja pamotė.— Nususęs šuo, paleistas 
nuo skardžio, ne tik nenugaišo, bet ir lapę pagavo“. Taip ir 
man atsitiko. Geriau eisiu ir pasiklausiu žynę, gal ji pamokys, 
ką daryti.“ 


* Osetinų patarlė. 

Žynė aiškina: 

— Niekada nenusigyvens darbštieji broliai, kol jie gerai val- 
gys ir gers, kol rankose turės jėgos. 

— Tai kas man daryti? — klausia pamotė. 

— Duok jiems prarūgusios giros ir pusžalio čiureko,— atsakė 
žynė.— Tada jie greitai nusilps ir nebevalios dirbti. O kai ne- 
dirbs, — tai ir tu gali suprasti, — bemat nusigyvens. 

Nuo to laiko pamotė maitino našlaičius prarūgusia gira ir pus- 
žaliu čiureku. Ir teisybė, abu broliai diena po dienos vis labiau 
blyško ir liesėjo, dingo jų rankų ir kojų jėga, nebegalėjo juodu 
kaip anksčiau dirbti, galop nebeįstengė nė rankos prie burnos 
pakelti. 

Taip nedorėlė pamotė nuvarė į kapus savo posūnius — du 
brolius. 


DU BROLIAI 


Seniai, labai seniai gyveno du broliai. Vienas buvo doras, 
o kitas — melagis. 

Būdavo, papasakos dorasis nichase kokį atsitikimą, bet nie- 
kas juo netiki. O melagis pripliaukš nebūtų dalykų, ir juo visi 
tiki. | 

Skaudu pasidarė dorajam: 


— Nuostabu, kad kai aš sakau tiesą, manim niekas netiki, 
o mano brolio melais visi tiki. Eisiu ir pripasakosiu Žmonėms 
nebūtų dalykų, gal ir manim patikės? | 

— Tu nemokėsi meluoti, niekas tavim nepatikės,— tarė jam 
melagis. | 


Dorasis supykęs pašoko, nuėjo į nichasą ir sako žmonėms: 

— Užsitaisiau viena kulka septynių dešimtųjų colio Krymo 
šautuvą, šoviau į stirną ir pataikiau į koją ir į ausį. 

Sėdintieji nichase atsakė: 


— Kas tavim patikės! Jeigu kulka buvo viena ir pataikė 
stirnai į koją, tai kaip galėjo pataikyti ir į ausį? Tokių nebūtų 
dalykų geriau nepasakok. 

Dorasis brolis parėjo namo ir sako melagiui: 

— Jie manim vėl nepatikėjo. 

— Pamatysi, kaip aš juos priversiu tavo žodžiais patikėti, — 
tarė melagis ir nuėjo į nichasą. Ir sako jis Žmonėms: 

—. Kodėl šiandien nepatikėjot mano broliu? 

— O kaip juo patikėsi, jeigu jis pasakojo nebūtus daiktus! — 
atsakė sėdintieji nichase.— Jeigu viena kulka pataikė stirnai į 
ausį, tai kaip ji galėjo pataikyti dar ir į koją. 

— Mano brolis sakė tiesą, — tarė melagis.— Stirna kasėsi au- 
sį, o jis tuo metu į ją šovė, ir kulka pataikė į koją ir į ausį. 

Žmonės juo patikėjo ir visi patvirtino: 

— Taip iš tikrųjų galėjo būti, 

Parėjo melagis namo. 

— Tu doras, teisingas žmogus, bet nemoki apgaudinėti. Na 
ir pasilik sau doras. O aš mėgstu visur pabuvoti, apie viską 
paplepėti, ir leisk man būti tokiam. 


"GODUS ALDARAS IR VARGŠO SŪNUS 


Gyveno kartą vargšas su pačia. Turėjo jie tris sūnus. Skur- 
das buvo. visiškai nukamavęs tą šeimą. 

Ir sumanė vargšas leisti sūnus už bernus. Pasiėmė vieną ir 
iškeliavo. Ėjo jie, ėjo ir sutiko aldarą. Tas paklausė, kur juodu 
keliauja. 

— Noriu leisti sūnų už berną,— atsakė vargšas. 

— Aš jį priimsiu. Maitinsiu ir rengsiu, bet už tai jis turės 
ganyti mano gyvulius,— pasiūlė aldaras. 

Vargšas nesutiko ir su sūnum keliavo toliau. 

Ėjo jie, ėjo Ir sutiko kitą aldarą. Tas irgi paklausė, kur juodu 
eina. Vargšas ir tam atsakė, kad nori leisti sūnų už berną. 

Tada aldaras jam sako: 

— Atiduok jį man. Jis ganys mano gyvulius, už tai aš jį 
maitinsiu, rengsiu ir kasmet, pasibaigus metams, duosiu jam 
tiek smulkių gyvulių, kiek jis valios permesti per mano kiemo 
tvorą. 

Vargšas sutiko. Atidavė sūnų aldarui. Pats iškeliavo namo, 
o sūnus ėmė ganyti avis. Aldaras jį rengė. Bet valgyti duodavo 
tik kąsnelį čiureko su svogūnais. Vargšo sūnus ėmė liesėti. Po 
metų aldaras pasišaukė piemenį į kiemą, kad permestų per tvorą 
tiek smulkių gyvulių, ktek valios. Piemuo buvo toks liesas, jog 
vos tris avis tepermętė. Varosi jas ir sutinka vargšą. Tas suži- 
nojo, kad jaunikaitis ganė aldaro avis ir už darbą metams pasi- 
baigus gavo tik tris avis. 

Vargšas sako jaunikaičiui: 

— Grįžk pas aldarą, ginkis tas avis ir sakyk: „Noriu pas 
tave pasilikti dar vienerius metus.“ Aldaras tave vėl maitins vie- 

nais svogūnais. Tu jų nevalgyk, slėpk juos, o pats milžk avis, 
tik žiūrėk, kad tavęs niekas nepastebėtų. Valgyk svogūnus su 
pienu. Nuo to pasidarysi toks stiprus, jog valiosi permesti per 
tvorą aibę avių. 

Vargšo sūnus paklausė keleivio patarimo, grįžo pas aldarą 
ir vėl gano avis. Ir vėl kasdien jis gavo svogūnų, bet juos slėpė 
nuošalioje vietoje, O pats nemačiomis milžo avis ir gėrė pieną. 
Metams baigiantis, piemuo pasitaisė ir sustiprėjo. Aldaras vėl 
atsivedė jį į kiemą ir liepė permesti avis per tvorą. Piemuo iš- 
sirinko iš bandos dvidešimt didžiausių avių ir permetė per tvorą. 
Genasi avis namo ir vėl sutinka tą keleivį. Atidavė jam vargšo 
sūnus vieną ėriuką. O keleivis vėl ėmė jį mokyti: 

— GIįžk pas aldarą ir sakyk: „Noriu pas tave pasilikti dar 
vienerius metus.“ Pradėjus dirbti, aldaras duos tau čiureko įr 
svogūnų. Tu juos atidėk ir patyliukais parsidavinėk po vieną 
savo avį ir už tuos pinigus pirkis čiureko. Kai aldaras pastebės, 
kad tu čiureko nė neragauji, paklaus tave, kodėl nevalgai čiu- 
reko. Tada jam atsakyk: „Aš jau seniai nebevalgau čiureko, pri- 
pratau nevalgęs gyventi.“ Aldaras nustebs ir paklaus: „O ar gali 
žmogus be valgio apsieiti?" Tu atsakyk: „Žinoma! Jeigu įstengsi 
nevalgęs išgyventi šešias dienas, pamažu įprasi.“ Aldaras pati- 
kės, šešias dienas bus alkanas ir visai nusilps. O jo turtai 
atiteks tau. 

Vargšo sūnus nusiginė avis, nuėjo pas aldarą ir sako, kad 
nutarė dar metus pasilikti. Aldaras ir šį kartą sutiko, 

Ir vėl ėmė jis ganyti avis. Čiureką, kur gaudavo, piemuo 
dėjo į tokią vietą, kad aldaras matytų. 

Praėjo kiek laiko. Aldaras pamatė čiureką ir klausia pie- 
menį: 

— Kodėl nevalgai? 

— Aš nebevalgau čiureko. 

— Ak, kad aš galėčiau gyventi nevalgęs, tai bent praturtė- 
čiau, apie mano turtus visas pasaulis imtų kalbėti, — tarė aldaras. 

Piemuo ir sako jam: 

— Pirmas šešias dienas tau bus sunku, o paskui priprasi, 

Ir ėmė aldaras nevalgęs gyventi, o po šešių dienų visai nu- 
silpo. 

Aldaras ir septintą dieną nieko nevalgė ir taip nusilpo, jog 
vos rankas bepajudino. 

Piemuo davė žinią aldaro giminėms, ir visi susirinko. Par- 
vedė aldarui šventiką. Tas ir klausia: 

— Kam palieki savo sveikata užpelnytą turtą? 

Aldarui pasirodė, kad jis klausia, kas kaltas dėl tavo ligos, 
+ir parodė ranka į piemenį. Ir šventikas užrašė palikimą pieme- 
niui. Aldaras mirė. Buvo iškelti jam atminai. Visas aldaro tur- 
tas — kilnojamas ir nekilnojamas — atiteko vargšo sūnui, ir gy- 
vena jis be rūpesčių ligi šios dienos, ir dar gyvens rytoj. 


' "MAKIDONAS ALYKSANAS * 


. Senų senovėje gyveno vargšas berniukas karalius, vardu Ma- 
kidonas Alyksanas. Ir turėjo jis patrakusi kumeliuką. 

Kumeliukas paaugo, ir atėjo laikas jį balnoti. Užaugo jis į 
stambų, plačių kaulų eržilą: kaklas buvo galingas kaip liūto, 
ir kiti eržilai jo bijojo. Ką jis užgaudavo krūtine, tas iš karto 
krisdavo vietoje. Jauni, guvūs jojikai net prisiartinti prie jo 
nedrįso: vienam ranką nutraukė, kitam ausį. Niekas negalėjo 
jo pabalnoti. 

Daug jojikų siuntė pas jį karalius, geriausi iš geriausių iš- 
mėgino savo jėgas ir vikrumą, bet nė vienas iš jų neįstengė 
eržilo pažaboti. Karalius baisiai supyko ir nutarė geriau žūti, 
negu gėdą pakęsti: ryžosi pats eržilą pabalnoti. 

Apsirišo jis šilko virvele ir patylom „prisiartino prie eržilo, 
o paskui drąsiai šoko ir pakibo jam ant kaklo. 

Eržilas suprunkštė ir pašoko lig debesų. Karalius įsikirto iš 
visų jėgų jam į karčius ir išsilaikė. Eržilas antrą kartą pašoko 
lig debesų. Bet karalius dar tvirčiau įsikibo ir nenukrito. Ir tre- 
čią kartą pašoko eržilas, bet karalius vėl išsilaikė. Tada eržilas 
jam sako žmogaus balsu: 

— Tu vertas būti mano raiteliu, o aš būsiu tavęs vertas ŽiI- 
gas. Nebijok! Leisk man tris dienas laisvėje pasiganyti, o pas- 
kui, jeigu tau ko prireiks iš manęs, skiltuvu įskelk ugnį, ir aš 
atsirasiu: kad ir kur būčiau, visur užuosiu svylančios pinties 
kvapą. 

Eržilas nuėjo ganytis, o karalius — namo, ilsėtis. 

Pasaka skuba, o pasakorius pailsta! | 

Kartą Rytų „šalies karalius atžygiavo su savo kariuomene prie 
karaliaus Alyksano sienų ir nusiuntė pas jį pasiuntinius: 

— Jeigu nori išsaugoti savo galvą, kasmet turėsi man mo- 
kėti tiek aukso, kiek dešimt kupranugarių gali panešti. Tada ir 


"“ Makidonas Alyksanas— Aleksandras Makedonietis. 

tavo karalystė liks tau. Jei prireiks tavo pagalbos, duosi man 
ir kareivių. Jeigu tai, ką dabar pasakiau, rytoj lig pietų pada- 
rysi, — gerai, o jeigu aš pats pas tave ateisiu, nukirsiu tau galvą, 
tik nesakyk, kad „nieko negirdėjai“. 

Alyksanas atsakė: 

— Ar galiu drįsti jo didenybei prieštarauti? Pasakykite, kad 
rytoj stosiu prieš jį, ir tegu daro su manim, ką nori. 

Nieko nelaukdamas, skiltuvu įskėlė ugnį ir pasišaukė žirgą. 

Žirgas atsirado ir paklausė, kam šaukiamas. ' 

Karalius viską apsakė. Žirgas sutiko jam padėti. Alyksanas 
paliepė žygūnams sušaukti kariuomenę ir, jai susirinkus, papasa- 
kojo, ko reikalauja priešas ir ką jis pats nutarė: 

— Pakilsim rytoj rytą ir eisim prieš juos. 

Kitos dienos rytą Alyksanas surinko kariuomenę, ir ji, pasi- 
rengusi mūšiui, leidosi priešų pusėn. Drauge vedėsi tris žilabarz- 
džius senelius, jiems į rankas įdavė po ilgą meškerkotį ir prie 
tų prisiuvo baltas keturkampes marškas. Karalius Alyksanas pa- 
siuntė juos pas priešų karalių tartis. 

Šit ką Alyksanas prašė pasakyti priešui: 

— Aš dar nepilnų metų, net nežinau, kas yra karas, niekada 
nesu matęs karo ir nenoriu kariauti. Aš nedrįstu su tavim ka- 
riauti. Tiek aukso, kiek tu nori, mes neturime ir nesurinktume, 
jeigu net patys parsiduotume. Jo vietoje atiduosim dešimtą dalį 
viso savo turto, tik palik mus ramybėje, nebausk mūsų. Jeigu 
su tuo nesutinki, tai, užuot žudęs mano kariuomenę, nužudyk 
mane patį; tada ir mano kariuomenė, ir valstybė atiteks tau! Tik 
taip susitarkime: aš nuvesiu savo kariuomenę atokiau nuo ta- 
vosios, o pats prijosiu prie tavęs per šūvį ir būsiu tau taikinys. 
Tu į mane paleisi tris strėles iš savo kovos lanko, ir jeigu mane 
nušausi, visa kariuomenė ir mano valstybė bus tavo. Tegu tavo 
žmonės palaidoja mane toje vietoje, kur aš krisiu. Jeigu po trijų 
šūvių liksiu gyvas, turėsi leisti man iššauti du kartus. Nieko dau- 
giau neprašau. 

Tas klausėsi jų ir suprato, kad čia slypi kažkokia klasta: 
kodėl Alyksanas sutinka atstatyti krūtinę jo garsingo lanko strė- 
lėms? Juk jų neatlaiko nei medis, nei akmuo. 

Bet jis negalėjo atsisakyti dvikovos ir savo kariuomenei pa- 
sirodyti bailys. Rytų šalies karalius sutiko su Alyksano pasiun- 
tinių prašymu ir tarė: 

— Gerai, aš sutinku. Per pietus ateikite prie upės, kur teka 
per stepę. Ten mes susitiksim! 

Pasiuntiniai pranešė Makidonui karaliaus atsakymą. Makido- 
nas pasišaukė žirgą ir papasakojo jam apie derybas. Žirgas tarė: 

— Nebijok, aš pats jį priverčiau įlįsti į dešinę savo ausį ir 
išlįsti pro kairę. 

Ir pavirto Alyksanas tikru kareiviu, nuo galvos ligi kojų ap- 
siginklavusiu skydu ir šarvais: pušnys ir antkeliai irgi buvo iš 
plieno, lankas iš klevo, o templė iš geltonojo Karabacho šilko; 
jo pilka plieninė tulė buvo pilna strėlių! 

Makidono kariuomenė į nuskirtą vietą ėjo linksma, kaip į 
vestuves. Alyksanas sustabdė kareivius atokiai, o pats raitas nu- 
jojo. arčiau ir laukia priešų karaliaus. 

Tas irgi atėjo su kariuomene, su visa svita, su vadais ir ki- 
tais kariais. 

Pasisveikino. juodu. Paskui Makidonas atmetė rankas, atstatė 
krūtinę ir sako: 

— Aš pasirengęs mirti, šauk į mane nedelsdamas! 

Vienas karys padavė Rytų šalies karaliui lanką, kitas strėlę. 
Jis apčiupinėjo strėlės smaigalį, pažiūrėjo, kaip įtempta templė, 
ir nutaikė strėlę Alyksanui tiesiai į akį. Alyksanas žvelgė į jį 
drąsiai, be baimės. 

Vos -karalius paleido strėlę, Alyksanas kryptelėjo į dešinę, 
lyg iš rankų būtų iškritęs rimbas ir būtų norėjęs jį paimti. Strėlė 
pralėkė jam pro pat galvą ir įsmigo kažkur toli į ąžuolo ka- 
mieną. 

Karalius įpyko ir prisitaikė į jo kairę akį. Ir tą akimirksnį, 
kai karalius paleido strėlę, Alyksanas vėl pasilenkė ir apkabino 
žirgo kaklą. Antra strėlė taip pat pralėkė jam pro galvą, miško 
tankumyne pataikė į briedį ir jį nudobė. | 

Dar labiau įpyko karalius ir trečią kartą prisitaikė į žirgo 
galvą ir raitelio krūtinę. Žirgas buvo išmintingas ir tą akimirksnį, 
kai buvo paleista strėlė, jis nunėrė galvą, lyg norėdamas žolės 
paskabyti. Strėlė pralėkė žirgui pro galvą, bet pramušė balno 
priešakį, įsmigo į plieninį trijų sluoksnių Alyksano skydą, pra- 
mušė visus tris sluoksnius ir įdrėskė jam pilvą. Bet Alyksanui 
nė .motais. 

Makidonas, išvengęs“ mirties, čiupo sau už kepurės ir tarė: 

— Šiandien man buvo laiminga diena, ir aš turiu kuo nors 
pradžiuginti žmones, jiems atsidėkoti! Nieko nežudysiu ir ne- 
skriausiu. | 

Jis paėmė skiedrų ir metė jas į Rytų šalies karalių, o paskui 
tarė jam: | 

— Atleidžiu tau tavo klaidas ir tavęs nežudysiu. Tavo vals- 
tybė didelė, nepratink savo žmonių dykaduoniauti. Nebekariauk, 
geriau ark žemę, augink gyvulius ir gyvenk taikingai. O man 
tiek mokėsi, kiek iš manęs prašei: dešimt kupranugarių, apkrau- 
tų grynu auksu, arba dešimtą dalį viso savo turto. Jeigu neno- 
Tėsi taikiai gyventi, jeigu bus ant tavęs trys skundai, aš liepsiu 
tau išdurti abi akis ir lig mirties laikysiu tave požemyje! 

Kareiviams šitai patiko, ir iš visų pusių pasigirdo pritarimo 
šauksmai. Priešų kareiviai perbėgo pas Makidoną! 

Toji diena Makidonui buvo antroji gimimo -diena. Po visą 
pasaulį pasklido žinia apie jo narsumą, meilę žmonėms, apie jo 
išmintingą nuosprendį priešų karaliui ir nesuskaičiuojamus turtus. 

Žmogaus akis besotė, ir Makidonas taip pat paklydo tame 
besotybės kelyje. Jis be atvangos žygiavo vis tolyn ir tolyn, 
grobdamas valstybes vieną po kitos, ir taip užvaldė viso pasau- 
lio valstybes. Pagaliau prisiminė tėvynę ir nutarė grįžti namo. 

Ilgai ar trumpai jojo — tik jis pats žino, bet vieną gražią 
dieną sustojo pasilsėti žalioje laukymėje ant upės kranto ir su- 
stabdė savo kariuomene. | 

Makidonas atsigėrė upės vandens, ir jis pasirodė baisiai gar- 
dus — tokio niekad nebuvo gėręs. 

Ir panoro karalius sužinoti, iš kur teka toji upė, ir pamatyti 
tą vietą. 

Pasiėmė du kareivius, ir trise leidcsi prieš srovę. 

Vadams jis pasakė: 

— Kol aš grįšiu, ilsėkitės čia. Saugokitės patys, ir žirgus sau- 
gokite. 

Joja jie, joja prieš srovę. Ar ilgai, ar trumpai jojo — jie vieni 
težino, bet pagaliau prijojo aukštą ir ilgą bokštą, panašų į rū- 
mus. 

Ant rūmų stogo smaigaliais aukštyn buvo įbesti durklai, kad 
net ir kopėčiomis nebūtų galima perkopti per bokštą. Bokšto 
durys aukštos ir plačios. Suveriami plieno vartai užrakinti ge- 
ležine spyna. Sargyboje stovėjo vienas žmogus su viena ietimi. 

Alyksanas jam sako: 

— Atidaryk mums vartus. 

Tas atsako: 

— Negalima nei vartų atidarinėti, nei čia užeiti. 

Alyksanas sušuko: 

— Ar tu žinai, kas aš toks? Tučtuojau atidaryk mums vaI- 
tus, aš — Alyksanas Makidonas! 

Sargybinis pažvelgė į jį drąsiu, spindinčiu žvilgsniu ir tarė: 

— Kad ir kas būtum, tau nevalia nė žingsnio žengti iš tos 
vietos, kur dabar stovi. Greitai grįžk, iš kur atjojęs. 

Sargybinis taip pervėrė akimis Makidoną, jog tas vos nuo 
žirgo nenupuolė: jo. širdis ėmė smarkiai plakti, o į kūną tarsi 
tūkstantis ylų susmigo. Iš karto pajuto tokį silpnumą, jog ilgai 
negalėjo žodžio ištarti. Žirgas po juo irgi visas sudrebėjo ir ausis 
nuleido. | 

Pagaliau atsitokėjęs, širdimi pajuto, kad ir sargybinis ne šiaip 
koks žmogus. 

Apgręžė jis žirgą, bet paklausė: 

— Na, tada pasakyk man, kas gali pasotinti žmogaus akį. 

Sargybinis numetė jam gabalą žmogaus kaukolės su akiduo- 
be ir tarė: | 

— Imk va šitą, uždėk ant svarstyklių, ir kas atsvers tą aki- 
duobę, tas pasotins žmogaus akį, daugiau niekas. 

Makidonas tą gabalą kaukolės su akiduobe įsidėjo į kišenę 
net nejausdamas svorio ir leidosi atgal. 

Prijojęs savo kariuomenę, liepė atnešti svarstykles ir ant vie- 
nos jų lėkštės uždėjo kaukolės akiduobę, o ant kitos — savo 
strėle. Bet strėlė akiduobės neatsvėrė. Nustebo Makidonas ir 
ant svarstyklių lėkštės uždėjo antrą strėlę, trečią, paskui visą 
tulę su strėlėmis, bet jos nė nepajudino lėkštės su kaukolės 
akiduobe. Jis pats ir visi, kas buvo aplinkui, didžiai stebėjosi. 

Žmonių daugėjo ir daugėjo, kiekvienas kitaip galvojo, bet 
niekas nieko doro negalėjo pasakyti. 

Galop Makidonas ant svarstyklių uždėj jo savo kardą ir sky- 
dą, bet lėkštė su kaukolės akiduobe nekilo. 

Tuo tarpu keliu ėjo žilabarzdis senelis, basas, be kepurės, 
visas apdriskęs. Pasišaukė jį Alyksanas, parodė jam kaukolės 
akiduobę vienoje svarstyklių lėkštėje ir visą kalną ginklų ki- 
toje — parodė, kad nedidelis kaukolės gabalas nusveria tokį sun- 
kumą. 

Senelis pažvelgė į svarstykles ir, pamatęs, kad tai žmogaus 
kaukolės akiduobė, liepė nuimti nuo svarstyklių visus ginklus. 
O. pats paėmė akiduobę, pribėrė žemių, paskui tas žemes išbėrė 
į vieną svarstyklių lėkštę, į kitą padėjo kaukolės gabalą. 

Tada lėkštė su akidUobe pašoko, o lėkštė su žemėmis iš kar- 
to nusileido ligi pat žemės! 

Žmogaus akies niekas nepasotins, tiktai žemė! 

Juo daugiau akis regės, juo daugiau norės! Kai žmogus mirš- 
ta ir jį užberia žemėmis, tik tada jis pasisotina, nieko nebe- 
trokšta. 

Tos svarstyklės buvo nelyginant vaistai Makidonui, ir nuo 
to laiko ligi pat mirties jis nebekariavo. 


UATAGO JAUTIS 


"(Negirdėta neregėta pasaka) 


Uatago jautis ganėsi Beštau“? viršukalnėje ir buvo toks di- 
džiulis, jog jo liemuo siekė Uazos šlaitus! 

Viršum jaučio skraidė vanagas. Įsikibo jis į jautį nagais ir 
nusinešė jį į padebesius. Kiek nešiojo tą jautį, niekas nežino, 
gal tik pats Ucau“'. Panoro vanagas jautį sulesti, bet nerado 
tinkamos vietos: po juo žemė drebėjo, kalnai siūbavo. 

Tada vanagas su našta nutūpė, ant ožio ragų ir ėmė lesti 
jautį. Bet čia išsprūdo mentė iš snapo ir nukrito toli, į negyve- 
namą vietą. Ten, kur ji nukrito, plytėjo stepė. Kažkokia tauta, 
gelbėdamasi nuo priešų, buvo atėjusi į tą stepę ir įsikūrusi jos 
platybėse. 

Gudruolė lapė suuodė jaučio mentę ir įjunko kasnakt ją 
graužti. O kai visą apgraužė, ant mentės išaugęs sodžius susiū- 
bavo, ir jo gyventojai išsigando. 

Pamatė jie lapės pėdas ir ėmė jos tykoti. 

Tykojo paeiliui, bet negalėjo nudobti — lapė buvo labai gudri. 
Pagaliau vienai vargšei našlei pavyko ją pritykoti ir nudobti. 
Tada visi žmonės suėję nudyrė vieną lapės šoną, bet niekaip 
nevaliojo jos apversti. 

Iš pusės lapės kailio visi pasisiuvo kepures, o našlės, kuri 
buvo nudobusi lapę, sūnui nieko neteko. 

— Lapę nudobiau aš, tai kodėl nuskriaudėte mano sūnų? — 
įsižeidė našlė. 

— Atleisk, bet tik viena lapės pusė nudirta. Antroji telieka 
tavo sūnui, — atsakė našlei kaimynai. 

Našlė lengvai apvertė lapę ant kito šono ir ją nudyrė. 

Bet kad ir kaip našlė matavo kailį, niekaip neišėjo sūnui ke- 
purė. Eina namo pikta. 

Eidama sutiko medžiotoją su lapės kailiu už balno. 


“6 Beštau— kalnas Kabardoje; Uaza — kalnas Šiaurės Osetijoje, Vadinas, 
įEnCS liemuo maždaug 40—50 km ilgio. 
7 Ucau — osetinų mitologijoje aukštesnė būtybė. 

— Sveikas atkeliavęs, gerasis žmogau. Teatsiunčia Ucau tau 
laimę! Prašom padovanoti man lapės kailio kraštus, nes trūksta 
kailio sūnaus kepurei. 

— Daug prireiktų lapių kailių, jeigu jas dalyčiau pirmiems 
pasitaikiusiems,— atsakė medžiotojas, užmetė ant moters dvilinką 
rimbą ir pakėlęs įspraudė ją į balno kilpą. Parlakinęs namo, 
padarė našlę verge. | 

Kas žino, ar ilgai našlė nelaisvėje buvo. Kartą medžiotojas 
tarė: 

— Žemėje nėra kito tokio galiūno kaip aš. 

— Nekalbėk taip, daug dar yra pasaulyje stipresnių už visų 
stipriausią Žmogų,— atsakė našlė. 

— Na, tai aš tučtuojau keliauju, ir vargas tau, jeigu riesu- 
tiksiu už save stipresnio! 

Ilgai jojo medžiotojas, pagaliau išvydo priešais ateinantį 
žmogų. 

— Sveikas atkeliavęs! — pasisveikino medžiotojas. 

— Linkiu geros kloties. Kas tu toks? Kur keliauji? Čia net 
paukštis neatskrenda. | 

— Aš ieškau galiūno, kad galėčiau jį įveikti. 

— Mat kaip! Tau pavyko! 

Sulig tais žodžiais sutiktasis čiupo medžiotoją, įsikišo kišenėn 
ir keliavo toliau. | 

Medžiotojas turėjo lenktinį peilį. Jis perpjovė galiūno kiše- 
nę ir iššoko. Galiūnas nieko negirdėjo ir, parėjęs namo, sako 
motinai: | 

— Parvežiau tau, motin, vaistų nuo dantų gėlimo! 

— Gerai, kad parvežei. Duok šen! 

Sūnus įkišo ranką į kišenę, bet nieko nerado... 

O medžiotojas sutiko galiūno brolį. Jų buvo trys broliai, ir 
visi ėjo namo. Antrasis brolis irgi įsikišo medžiotoją kišenėn 
ir nešėsi. Namie pasakė motinai: 

— Parvežiau tau geros mėsytės šašlikams! 

— Kur? Na, parodyk! 

Antrasis brolis įkišo ranką kišenėn, bet pasirodė, kad ir nuo 
jo medžiotojas pasprukęs. 

Sutiko medžiotojas ir trečią brolį. Trečias brolis ne šiaip sau 
jį kišenėn įsidėjo, bet įsikišo į piniginę ir parnešė motinai. 

— Še tau, motin, nuostabus dantų šepetėlis! — pajuokavo tre- 
čias brolis. 

Motina paėmė į rankas medžiotoją, kurs laikė save visų stip- 
riausiu, ir padėjo ant lentynos po piršteliu sakydama: 

— Rytą atsikėlusi suvalgysiu. 

Bet seni žmonės sakydavo: „Kam kas likta, tas ir išsipildys!“ 
Naktį lentyna bėgo pelė, užkliudė uodega pirštelį ir numetė. Taip 
medžiotojas ir šį kartą išsigelbėjo. 

„ Išsigandęs jis nubėgo namo. Bėgdamas sutiko vienarankį mil- 
žiną, nešantį šimto jaučių sunkumo naštą, o vienas jautis svėrė 
šimtą pūdų. 

Medžiotojas ir prašo vienarankį: 

— Mane vejasi. Gelbėk! 

Milžinas pasigailėjo medžiotojo ir paslėpė po maišeliu sų 
druska. | 

Trys broliai, kurie vijosi medžiotoją, išvydę vienarankį, pa- 
suko atgal. | 

Vienarankis, sustojęs pasilsėti, ištraukė medžiotoją ir ga- 
klausė: 

— Kas tau nutiko? Kas tu toks? 

Medžiotojas papasakojo viską, kas jam buvo nutikę. Išklau- 
sė jo vienarankis ir sako: 

— Daugiau niekada nesigirk. Pasaulyje yra aibė galiūnų. Va 
mūsų buvo septynetas brolių. Aš — visų jauniausias ir visų silp- 
niausias. Kartą ėjome namo. Naktį slėpdamiesi nuo lietaus, mes, 
kiekvienas šimtu jaučių nešinas, sulindome į kaukolę. Iš kur 
buvęs atlėkė šuo, pagriebė kaukolę, kurioje lindėjome, ir parsi- 
nešė į kiemą. Rytą šeimininko duktė išėjo kiemo šluoti, pamatė 
kaukolę ir ėmė plūsti šunį: „Kad tu prasmegtum — visokius kau- 
lus į kiemą velki!“ Ji. paėmė kaukolę ir metė nuo skardžio. Taip 
žuvo visi šeši mano broliai ir jaučiai, o aš likau be rankos. Eik 
namo ir paleisk nuskriaustą našlę. 

Paklausė medžiotojas vienarankio milžino, padėkojo jam ir, 
grįžęs namo, paleido našlę. 

